
Cuvânt introductiv 


Această culegere a Sfântului Nicodim Aghioritul, alcătuită 
„cu multă trudă şi osteneală” în anul 1796, este socotită drept 
una dintre cele mai înalte doxologii care au fost închinate vreo- 
dată Maicii Domnului, rod și sinteză a evlaviei Sfântului Munte 
de-a lungul mai multor veacuri de viețuire creștină. „Cartea 
celor 1000 de nume, sau cartea celor 1000 de laude ale Maicii 
Domnului”, cum este supranumită în Sfântul Munte, este pentru 
viețuitorii monahi care-i urmează rânduiala mai mult decât o 
simplă carte de cult, care se înscrie în rânduiala tipiconală, este 
o carte de suflet, reunind cele mai frumoase canoane ale Maicii 
Domnului, scrise de imnografi şi retori bizantini, cu artă și cu 
trăire duhovnicească. Talentul de antologist și gustul artistic al 
Sfântului Nicodim Aghioritul, manifestat și cu prilejul altor an- 
tologii, Apanthisma, Culegerea de Cuvântări la Adormirea Maicii 
Domnului etc., pentru a nu mai aminti de Filocalia, au atins în 
Theotokarion covârsirea tuturor harurilor. 

Canoanele Maicii Domnului, Cununa Pururea Fecioarei sau 
Noul Theotokarion, reprezintă o carte de cult care se citeşte la 
sfârşitul Pavecerniței Mici peste tot anul, structurată pe cele opt 
glasuri. În țara noastră circulă astfel de canoane alcătuite însă de 
un alt mare imnograf ortodox, Sfântul loan Damaschinul. Aces- 
tea, fiind mai populare, au pătruns în cult foarte de timpuriu, 
devenind canonice. 

Theotokarion-ul Stântului Nicodim este însă altfel conceput, 
autorul adoptând o metodă antologică, ce compilează cele mai 
frumoase canoane bizantine către Maica Domnului, alcătuite de 
imnografi ai Sfântului Munte, și chiar anteriori consacrării Sfân- 
tului Munte, cum ar fi: Sfântul loan Damaschinul, Sfântul Andrei 
Criteanul, Sfântul Teodor Studitul, Iosif Imnograful, Patriarhul 

Fotie, monahia Tecla, Sfântul loan al Evhaitelor, Mitropolitul 
Mitrofan al Smirnei, Gheorghe al Nicomidiei, Patriarhul Ata- 
nasie, Arsenie Monahul, Teoctist Studitul, Teofan al Niceii Graptul, 
Ilie Criteanul Ecdicul, Patriarhul Ignatie, Marcu al Efesului 
(Evghenicul), Calinic al Heracleei, și altii, nume mai mult sau 
mai puțin cunoscute, altele pe nedrept uitate, pe care Sfântul 
Nicodim le-a restituit, prin această antologie pomenirii pos- 
terității. 

Cartea era destinată atât pravilei personale, de chilie, în con- 
dițiile semi-eremitice de la Sfântul Munte, cât și celei comune, în 
Biserică. Astfel, înțelegem îndemnul unui părinte duhovnic din 
Sfântul Munte către ucenicii săi de a nu se lipsi la chilie de lec- 
tura Theotokarion-ului Sfântului Nicodim Aghioritul: „...Si să 
introduci în fiecare zi Theotokarion-ul. Vei fi bineplăcut atât 
Stăpânei, cât și Sfântului Nicodim Aghioritul, care le-a adunat. 
la aminte la gândul acesta, care mi-a venit în timpul citirii Theo- 
tokarion-ului. De-ar trece cerul şi pământul, Acatistul şi Theo- 
tokarion-ul să nu fie lăsate în nici o zi a anului. Dar cui se adre- 
sează aceste imne? Vistieriei tuturor darurilor lui Dumnezeu”!. 
Fiecare cântare pentru rânduiala unei seri a săptămânii? este 
alcătuită potrivit unei structuri binecunoscute a unui Canon din 
nouă cântări, după cântarea a 9-a urmând obișnuit, stihirile nu- 
mite în grecește prosomia, pentru care nu am găsit un termen 
corespunzător în limba română și prin urmare, am păstrat ter- 
menul ca atare din grecește. Structura lor condensată și mai ales 
extrema simplitate le-au asigurat notorietatea în Sfântul Munte, 
uneori lauda curgând, ca dintr-un izvor nesecat de evlavie, în 
simple enumerări ale celor mai importante atribute, numiri și 
metafore, chipuri veterotestamentare ale Maicii Domnului, dar 
care sunt atât de înalte, încât nu poti să nu exclami alături de 

! Monahul Teoclit Dionisiatul, Maica Domnului în teologia și imnografia 
Sfinților Părinti, Editura Bizantină, Bucureşti, 2002. 

? Aceste Canoane, ca şi cele alcătuite de Sfântul loan Damaschin, se citesc 
în fiecare seară, la Pavecerniţa mică, după Crez. 

Sfântul loan Teologul „har peste har” şi revărsare de har este 
pomenirea numelor Maicii Domnului cu care din veac a fost numită. 
Aceste numiri și metafore sunt o doxologie prin ele însele, și tot- 
odată o teologie şi dogmatică marială, începând cu chipurile 
Maicii Domnului din Vechiul Testament şi încheind cu plinirea 
făgăduintelor în Noul Testament. 

Multe dintre aceste rugăciuni au circulat în Sfântul Munte și 
mai înainte de a fi fost antologate de Sfântul Nicodim Aghioritul. 
Fragmente din aceste rugăciuni am regăsit în Omiliile închinate 
Maicii Domnului ale Sfântului Grigorie Palama; astfel para- 
graful al 3-lea din Omilia la Nașterea Maicii Domnului este alcă- 
tuit în întregime sub inspirația unei rugăciuni din ceea ce mai 
târziu avea să devină Theotokarion, unde fiecare numire a Maicii 
Domnului este tâlcuită și amplificată prin prisma teologiei palamite. 
Dar fundamentul întregii tâlcuiri o reprezintă aceste numiri — 
laude ale Maicii Domnului, subliniindu-se încă o dată legătura 
dintre teologie, dogmatică și imnogratie. 

Nu se poate înțelege deplin evlavia Sfântului Munte față de 
Maica Domnului decât citind această minunată antologie aghiorită. 
Theotokarion-ul este măsura celei mai adânci evlavii, prinosul 
cel mai sfânt pe care Sfântul Munte l-a cules de-a lungul sutelor 
de ani de sluijire şi închinare către cea plină de har, cartea cea 
însufletită, mlădița lui lesei, toiagul lui Aaron, roua de dimineață 
care străluceşte ca mana, lâna cea de Dumnezeu rourată. 7heo- 
fokarion-ul reprezintă chintesența rugăciunilor Sfântului Munte, 
Grădina Maicii lui Dumnezeu, cununa cea nevestejită a laudelor 
Împărătesei cerului și a pământului. Teoclit Dionisiatul în cartea 
lui, Maica Domnului în imnografia ortodoxă, priveşte Theotoka- 
rion-ul în contextul zilei de astăzi, când vede că majoritatea blas- 
femiilor și a ereziilor o au drept țintă pe Maica Domnului. El 
vedea în Theotokarion răspunsul la toate aceste erezii. 


În traducerea acestui Theotokarion am folosit două ediţii 
grecești, una veche şi alta modernă. Ediţia veche pe care am 

folosit-o este cea din anul 1849, purtând titlul: ETÉDAVOG TTG 
AenapOEvov îrov Oeorokopiov, vEov, notkiov Kal 
GOPOLOTOATOV OKTOOTIXOV neptéyov EEMKOVTA ðúw kOVOvAG 
TpOG Tv brepoayioav Oeorokov ueovpynbévtac brd ei 
Kool úw 1epăv kal Oeoneotwov ueiw5Ov EK TÕV TOD 
Aviov Opovg yerpoypádaov BiBAwv, pet onovåtic kal nó 
væv GvvaXB&v kal uet’ Emiueietac 6op0w0tv e£e560n 
rapă Niko5huov Movóxov mov Načiov, [Cununa Pururea 
Fecioarei, adică Theotokarion-ul cel nou’, felurit şi preafrumos, 
octoih, cuprinzând 62 de canoane către Născătoarea de Dumne- 
zeu, alcătuite de 22 de sfinți și de Dumnezeu insuflați melozi, 
adunate cu multă trudă și osteneală din cărțile manuscrise ale 
Sfântului Munte şi cu îngrijire îndreptate, a fost editat de Nico- 
dim Monahul din Naxios], tipărit în Constantinopol la tipografia 
Patriarhiei în anul 1849. Ediţia modernă a 7heorokarion-ului 
prezintă mai puțină acuratețe decât cea din 1849, având multe 
greşeli şi din acest motiv am folosit mai mult textul ediției din 
1849. 


Laura Enache 


* Titlul, Noul Theotokarion, se justifică prin faptul că ediția îngrijită de 
Sfântul Nicodim are la bază vechea colecție de canoane imnografice bizanti- 
ne închinate Maicii Domnului, întocmită de Agapie Landos în 1643, pe care 
Sfântul Nicodim o îmbogățește considerabil, cf. Elia Citterio, Nicodim Aghi- 
oritul, personalitatea, opera, învățătura ascetică şi mistică, Deisis, Sibiu, 2001, 
p. 259. Ediţiile Noului Theotokarion sunt în ordine, Veneţia, 1796, Constan- 
tinopol, 1849, pe care ne-am sprijinit și noi în realizarea prezentei traduceri, 
Veneţia, 1864, 1883; Atena, 1906, urmate de ediţii moderne Volos, 1949, 1959, 
1966, 1974, 1984 și ultima, cea editată în Agion Oros, 2002. 


Prefata Sfântului Nicodim la ediţia a doua a 
Theotokarion-ului 


Fetei tale se vor închina bogatii poporului“, spune în mod pro- 
fetic, referindu-se la Fecioara și Născătoarea de Dumnezeu, 
David Proorocul, strămoșul ei şi prin ea, strămoșul lui Dumne- 
zeu, care este cel mai insuflat de Dumnezeu dintre toți cântăreții 
din veac. Bogatii poporului pot fi socotiți în chipul cel mai propriu 
şi mai potrivit sfinții şi cuvioșii melozi adunați în acest Theoto- 
karion, fiindcă ei sunt cei aleşi din popor, şi cu adevărat bogați, 
plini nu numai de harurile înțelepciunii și ale cunoștinței, ci mai 
vârtos de ale sfințeniei și ale celorlalte felurite daruri dumne- 
zeiești ale Duhului Sfânt. Aşadar, ei sunt cei ce se închină și laudă 
fața Pururea Fecioarei Maria prin cântările lor aplaudate de 
Dumnezeu și care picură miere. 

Mă refer la Andrei Criteanul, căpetenia tuturor melozilor, 
lebăda Bisericii cu grai răsunător; loan Damaschinul, privighe- 
toarea cea mai melodioasă și cu dulce glas a lui Hristos; Teofan 
al Niceii şi Graptul, mierla cea cu dulce grai şi bine viersuitoare; 
Iosif imnograful, rânduneaua mult glăsuitoare, cu limpede glas 
a credincioșilor; loan al Evhaitelor, sirena cu glasul ca mierea și 
fermecător a Duhului Sfânt; Mitrofan al Smirnei; cocoșul bine 


+ Ps. 44,14. 

glăsuitor al Bisericii; Teodor Studitul, greierele cântător al orto- 
docșilor; Fotie al Constantinopolului, pasărea triluitoare și cân- 
tătoare a Bisericii; Gheorghe al Nicomidiei, alăuta cea răsună- 
toare și frumos cântătoare; Teoctist Studitul, psaltirea cea cu 
zece coarde; Pavel de Amorio, lira cea limpede a Duhului Sfânt; 
Nicolae Cataschepinul, harpa cea duhovnicească şi armonioasă; 
Atanasie al Constantinopolului, organul cel insuflat de adierile 
Mângâietorului; Ignatie al Constantinopolului, timpanul cel 
sfânt și cuvântător; Marcu al Efesului, trâmbița cu mare glas, 
Teodor Lascaris, naiul cel cu dulce glas; Manuil Retorul, chim- 
valul cel răsunător; Clement, alăuta cu glas de miere a Duhului; 
Ilie Ecdicul, harpa cea desfătătoare a harului; Calinic al Heracleei, 
fluierul cel păstoresc și dulce grăitor; celălalt Nicolae, cinteza cea 
primăvăratică limpede glăsuitoare, şi Tecla, preadulce răsunare. 

Și așa cum în vechea Lege Împăratul profet David, urmat de 
fiii lui Asaf și ai lui Idithum şi de restul cântăreților şi psalmiș- 
tilor, a cântat psalmii înaintea Chivotului celui închipuit, iar 
poporul, urmându-i și luând de la ei exemplu a cântat și el îm- 
preună cu aceștia, la fel și în Noua Lege, a Evangheliei harului, 
bogatii poporului, sfinții adică, acești scriitori de cântări și 
melozi, unii au cântat cântare dorică, alții lidică, alții frigiană, și 
alții mixolidică, unii au cântat pe glasurile plagale ale acestora, 
astfel într-o singură muzică pe opt glasuri au alcătuit aceste ca- 
noane de cântări, un singur melos preaarmonios, înaintea Chi- 
votului celui adevărat și însuflețit al lui Dumnezeu, adică 
înaintea Împărătesei cerurilor, Născătoarea de Dumnezeu, slujind 
și lăudând chipul ei de Maică dumnezeiască prin cântările și 
laudele cele mai cuvenite ei, cerând nebiruita ei ocrotire prin 
cuvintele cele mai mângâietoare și foarte străpunse. 

După modelul celor din corul corifeilor și întâistătătorilor și 
cântăreților acestora, și poporul Domnului cu numele lui Hristos 
numit, împrumutând aceleași cântări, cântă și el împreună și slă- 
veşte pe Maica lui Dumnezeu, chemând în ajutor ocrotirea ei în 
toată vremea și înconjurarea. Pentru aceasta și Proorocul David, 
profetind despre sfinții aceștia conducători de cor prin cuvântul 
de mai sus pe care l-am amintit, adaugă imediat că şi celelalte 

popoare care poartă numele lui Hristos vor lua exemplu de la 
aceştia de a mărturisi și a Slăvi în veacul veacului pe Pururea 
Fecioara Maria zicând: „Pentru aceasta popoarele te vor lăuda 
în veac şi în veacul veacului”. Şi acest cuvânt în mod sigur se 
referă la Născătoarea de Dumnezeu cum îl tâlcuieşte marele 
Grigorie al Tesalonicului [Palama] în primul cuvânt la Intrarea 
în Biserică a Maicii Domnului. Aceste canoane de cântări îm- 
prăștiate în multe diferite Theotokarii manuscrise ale Sfinților 
Sfântului Munte și adunate într-o singură carte cu multă trudă și 
osteneală, un frate evlavios şi iubitor de Hristos le-a dat la lumină 
pe toate spre slava pururea Fecioarei şi spre folosul comun al tutu- 
ror ortodocșilor şi iubitorilor evlavioşi ai Născătoarei de Dumnezeu. 

Si așa cum cineva împletind dintr-o pajiște înflorită o cunună 
minunată și felurită din florile desfătate și înmiresmate de acolo, 
ar aduce-o împăratului pământesc ca pe un dar de mulțumire, la 
fel şi aici, din toate canoanele de cântări ale Născătoarei de 
Dumnezeu, care se află în Sfântul Munte, Raiul Pururea Fecioa- 
rei, am adunat cununa de faţă multicoloră și înmiresmată din 
multe flori alese și am adus-o cu mult dor și evlavie acestei Împă- 
rătese a cerurilor, Născătoarei de Dumnezeu, ca pe un dar pen- 
tru ea, mai dorit decât prețioasa coroană de aur a lui Molhom, 
pe care a purtat-o Împăratul David pe cap, și mai râvnit decât 
cununa Apocalipsei cea de douăsprezece stele şi, ca să spun pe 
scurt, mai prețios decât toate cununile împărătești de pe pământ 
bătute cu pietre scumpe. 

Primiti așadar, fraţilor, acest nou și preaînfrumusețat Theo- 
tokarion. Primiţi-l cu toții, preoți, monahi şi laici având bune nă- 
dejdi că toți vom rămâne multumiti, citindu-l pe el cu mai multă 
evlavie a sufletului și mai multă râvnă și pocăință și străpungere 
și bucurie a inimii decât vechiul 7heotokarion. Cu mai multă 
evlavie fiindcă fiecărui canon îi corespunde alcătuitorul lui care 
l-a cântat, cu mai multă râvnă, străpungere şi bucurie a inimii 
din pricina felurimii și a diversităţii, a faptului că atâția melozi 
diferiți în fiecare zi diversifică privirea şi alungă plictiseala şi 


5 Ps. 44,21. 

desăvârșesc sufletul, potrivit Marelui Vasile, împrospătându-l 
mereu și făcându-l înfloritor. Când e un singur autor, adeseori şi 
sufletul se plictisește şi se împrăștie, dar când se schimbă autorul 
şi psalmodia se diversifică, atunci se împrospătează și dorința și 
se înnoiește și atenția. 

Fie cunoscut iubirii voastre, fraţilor, că pe măsură ce veti 
lăuda pe Maica Domnului prin canoanele acestea de cântări și cu 
cât veți aduce feluritele voastre cereri prin aceste canoane cu 
mai multă pocăință şi zdrobire și smerenie a inimii către iubi- 
toarea Doamnă, cu atât mai mult veți primi ajutor de la ea și 
haruri, în veacul acesta, fiind izbăviţi de toată înconjurarea po- 
trivnică a vrăjmașilor celor văzuți și nevăzuți, iar în veacul viitor, 
vom fi izbăviţi de osândă și învredniciţi de Împărăția cerurilor, 
potrivit teologului Grigorie al Tesalonicului [Palama], căci 
acesta punând înainte acest cuvânt de mai sus al lui David „Pen- 
tru aceasta popoarele te vor lăuda în veac şi în veacul veacului”. 
Și tâlcuindu-l pe el, zice: „Vezi cum toată zidirea laudă pe această 
Maică Pururea Fecioară si aceasta nu în ani numărați, ci în veac 
si în veacul veacului? Este de aici de înțeles că aceea nu va înceta 
în tot veacul să facă bine la toată făptura...””. 

Aşadar, bucurându-ne de atâtea bunătăți prin citirea Theo- 
tokarion-ului, rugați-vă și pentru cel ce primul l-a adus la lumină 
şi pentru cel care îl tipăreşte acum deja a doua oară și încă pentru 
toți fraţii care împreună s-au străduit şi au ajutat. Pentru ca toți 
asemenea prin mijlocirea Pururea Fecioarei să fie învredniciți 
de mult râvnita mântuire, cu harul și cu iubirea de oameni ale 
Celui născut din ea, ale lui Hristos, Dumnezeul nostru, Căruia 
fie slava și puterea, împreună cu Tatăl și cu Duhul Sfânt în veci. 
Amin. 


€ Ps. 44,21. 

7 Sfântul Nicodim citează aici Cuvântul 1 la Intrarea în Biserică a Maicii 
Domnului, fiind de fapt vorba de Cuvântul al 2-lea la Intrarea în Biserică a 
Maicii Domnului (Omilia 53, cap. 36) [ef. Omilii, Editura Anastasia, Bucu- 
reşti, 2007, vol. 3]. 


Glasul 1 


Sâmbătă seara 
Canonul Preasfintei Născătoare de Dumnezeu. 
Facere a Sfântului Teodor Studitul 


A cărui metodă este aceasta: La troparul întâi al fiecărei 
cântări, se roagă păcătosul către Maica Domnului. La cel de-al 
doilea tropar, Maica Domnului către Hristos, iar în cel de-al 
treilea, Hristos răspunde Maicii Domnului, iar în ultimul Maica 
Domnului iarăși răspunde păcătosului. 

Al cărei acrostih este!: 
«Stăpână, pleacă-te la rugăciunea lui Teodor» 


Cântarea 1. Glasul | 
Irmosul: 

«Cântare de biruintă să cântăm toți lui Dumnezeu, Cel ce a 
făcut minuni fără de seamă, cu brat înalt, şi a mântuit pe Israel 
că S-a preaslăvib». 

Stih: Preasfântă Născătoare de Dumnezeu, miluieşte-ne pe noi 
(se zice după fiecare tropar) 


' Majoritatea canoanelor în originalul grec sunt scrise în acrostih. 

Păcătosul către Maica Domnului: 


Vas care ai cuprins firea cea necuprinsă, pe Hristos roagă-L 
să mă izbăvească pe mine de focul cel întunecat, Curată Fecioară, 
și să mă arate părtaş Împărăției Sale. 

Stih: Preasfântă Născătoare de Dumnezeu, miluieşte-ne pe noi 
(se zice după fiecare tropar) 

Maica Domnului către Hristos: 


Primește rugăciunea mea, Fiule şi Cuvântule, și izbăveşte de 
osândă pe robul tău care strigă către mine din adâncul sufletului 
şi-l învredniceşte pe el de Impărătia Ta. 

Slavă Tatălui şi Fiului şi Sfântului Duh 


Hristos către Maica Domnului: 


Tu, Maică, mă cunoşti pe Mine, izvorul milei, căci pe toţi păcă- 
tosii care-Mi gresesc Mie, Stăpânului, în toată clipa, îi miluiesc, 
dar acesta mai mult decât toți mă amărăște cu fapte de rușine. 

Si acum și pururea şi în vecii vecilor. Amin 
Maica Domnului către păcătos: 


Prin multe căderi și fapte străine şi de rușine ai amărât pe 
Fiul meu, încât acum mila Lui către tine s-a pornit spre mânie și 
urgie. 


Cântarea a 3-a 
lrmosul: 


«Fiului, Celui născut fără stricăciune din Tatăl mai înainte de 
veci, şi mai pe urmă din Fecioară întrupat, fără sămânță, lui Hristos- 
Dumnezeu să-l strizăm: Cel ce ai înălțat fruntea noastră, Sfânt 
eşti Doamne». 

Întreaga mea viață cu adevărat în fapte rele am cheltuit-o, de 
aceea acum către tine strig: Roagă-L pe Fiul tău, Curată, ca precum 
pe fiul cel risipitor, să mă cheme iarăși și să mă mântuiască pe 
mine, cel ce zac în nelegiuiri. 

lartă, Stăpâne a toate, Care în chip de negrăit Te-ai născut din 
pântecele meu și miluiește pe robul Tău, precum odinioară pe 
fiul cel risipitor, și arată-l pe el fiu al Tău, Preabunule, și de-a dreapta 
Ta șezător în ziua Judecății. 


Slavă... 


O, maică, strig şi eu către tine, ascultă-mă și tu cu luare-aminte: 
Cel ce a petrecut ca un risipitor, întorcându-se în fierbințeala 
pocăinței, a strigat „am păcătuit”, dar acesta, deși strigă către tine 
pocăindu-se, în cele străine se rătăcește. 


Si acum... 


Cele ce mi-ai grăit le-am spus Fiului meu, strigând către El 
ca pe tine să te învrednicească de Împărăţie, dar El mi-a răspuns 
împotrivă: că nu s-a apropiat de Mine cu credință fierbinte şi 
pentru aceasta îl lepăd de la fața Mea pe acesta. 


Cântarea a 4-a 
lrmosul: 


«Cu Duhul mai înainte văzând întruparea Cuvântului, Proo- 
rocule Avacum, ai propovăduit strigând: Când se vor apropia 
anii, Te vei cunoaște, când va veni vremea, Te vei arăta, Slavă puterii 
Tale, Doamne». 

Cugetând, o, Fecioară, la puterea ta, cu frică strig tie celei uneia 
bune: Deși nu am pocăință fierbinte, cu rugăciunile tale către 
Stăpânul, dă-mi mie desăvârșită îndreptare. 

Ascultă, Dumnezeule, prin fire lubitor de oameni, pe Maica Ta, 
Stăpâne, strigând către Tine, cu stăruință, ca pe robul tău să îl 
izbăvești de osândă și chiar de nu a dobândit desăvârşită cre- 
dință, pe aceasta, ca un Dumnezeu dăruieşte-i-o. 


Slavă... 


O, Maică, acestuia de nenumărate ori i-am dăruit prilejuri 
de mântuire; dar el nu a lăsat păcatele cu care a ajuns până la 

moarte şi pentru aceasta nici nu poate fi mântuit, până ce nu se 
va arunca în foc. 


Si acum... 


Acum am cunoscut pricina pierzaniei tale, precum spune 
dumnezeiescul meu Fiu, căci tu cu totul zaci în păcat și desăvârșit 
te-ai dat nepăsării. Cine acum te va ridica pe tine care zaci de boală? 


Cântarea a 5-a 
Irmosul: 


«Dumnezeu fiind al păcii, Tată al îndurărilor, pe îngerul sfatu- 
lui Tău celui mare, dăruindu-ne pace, L-ai trimis nouă; deci, fiind 
povățuiți la lumina cunoștinței de Dumnezeu, dis-de-dimineata 
venind, Te slăvim pe Tine, lubitorule de oameni». 

Fecioară, acum însetez a petrece pururea, în cărările pocăinței, 
care să mă poarte către viata cea fără de sfârșit. Însă, acum degrabă, 
înfricoşătoarele cete ale vrăjmașilor demoni mă trag în jos să mă 
arunce în adâncul păcatului și în înfricoșatul noroi al pierzaniei. 


Omorând moartea, Mântuitorule, mai întâi pe Adam din le- 
gături l-ai slobozit, pentru aceea şi acum pe robul tău, Fiule, te 
rog, smulge-l dintre cetele demonilor celor batjocoritori, căci aceia 
nu îl lasă pe acesta vreodată cu desăvârșire a se pocăi. 


Slavă... 


Prealăudată Maică, strig ție şi Eu: Cu postul și rugăciunea ar 
ieşi afară din acela multimea atotviclenilor demoni, însă acesta, 
necurățindu-şi trupul prin înfrânare, rugăciune și curăţie, vai, s-a 
făcut peşteră demonilor. 


Si acum... 


Cuvintele de mai înainte ale Fiului meu le-ai auzit prea bine 
și cunoaște cele de trebuință pentru mântuire; căci nici ucenicii 
Lui, când nu au putut să alunge demonul, le-a strigat acestora 
zicând: Cu post și rugăciune iese neamul acesta de demoni! 

Cântarea a 6-a 
Irmosul: 


«Proorocului Iona urmând, strig: Scapă viața mea din strică- 
ciune, Bunule, şi mântuieşte-mă, Mântuitorul lumii, pe mine, cel 
ce strig: Slavă Tie». 

Sunt plin de cuvinte, dar de fapte bune cu totu-s deșert, căci 
nu iubesc nici post, nici rugăciune a plini, Mireasa lui Dumne- 
zeu, de aceea acum la tine caut scăpare. 

Vezi, mult milostive Fiule, pe Maica Ta, Te rog: Cel ce aleargă 
la mine, este lipsit de toată fapta bună și strigă mie: Nu am altă 
nădejde afară de tine, Stăpână. 


Slavă... 


Cu fierbințeală rugându-te, încetează, Maică, a grăi, căci acesta 
se întinează, gândind că sunt milostiv, neluând seama la mânia mea. 


Si acum... 


Am rugat pe Fiul și Dumnezeul Meu pentru tine, ca să agoni- 
sești miluire. Dar El îmi strigă mie să încetez a mai mijloci pentru 
mântuirea ta. 


Sedealna, glasul 1 
Mormântul tău, Mântuitorule... 
Rai cuvântător pe pământ te-a răsădit pe tine Hristos, Sădi- 
torul Raiului celui dintâi, iar în mijlocul tău a crescut pomul 


vieții, pe Care și roagă-L să mă învrednicească și pe mine de des- 
fătarea Raiului și să mă adape cu apele odihnei celei desfătate. 


Cântarea a 7-a 
Irmosul: 


«Tinerii, în dreapta credință fiind crescuţi, păgâneasca poruncă 
nebăgând-o în seamă, de groaza focului nu s-au spăimântat; ci în 
mijlocul văpăii stând, au cântat: Dumnezeul părinților, bine eşti 
cuvântat». 

Toată nădejdea mea spre tine o pun, Stăpână, nu mă lepăda 
în adâncul pierzaniei pe mine cel slăbit, ci întoarce-te, strigând 
iarăși către Fiul Tău: Nu pierde făptura mâinilor Tale. 

Nemăsurat având noianul milei, Stăpâne, primeşte-mă iarăși, 
Te rog pe Tine, Care singur eşti uşor de împăcat şi miluieste făp- 
tura mâinilor Tale, Cel ce ai miluit oarecând pe Canaaneeanca. 


Slavă... 


Miluiesc şi mântuiesc pe oricine vine la Mine cu mult dor, căci 
Eu nu voiesc vreodată a pierde făptura Mea, căci anume pentru 
a o mântui M-am născut Întreg din tine, dar acesta departe este 
de zidirea Mea. 

Si acum... 

Întelepciune a Celui Preaînalt fiind mai înainte, Fiul Meu S-a 
făcut om desăvârşit din mine, ca să îi mântuiască pe cei ce cu credință 
fierbinte păzesc dumnezeiescul botez, dar tu te-ai arătat nepărtaș 
acestora. 


Cântarea a 8-a 
Ilrmosul: 


«Pe Cel de care se înfricoşează și Îngerii... ». 

Îndrăznind, la tine vin iarăşi, Fecioară, văzând pe Fiul Tău 
mântuind pe desfrânata și pe tâlharul, căci nici aceştia nici o 
faptă bună din Lege nu au plinit în viata lor, dar au dobândit 
iertare. 

Din înălțime caută și vezi și auzi pe Maica Ta care se roagă 
Ție şi izbăveşte de foc pe robul tău acesta ca pe desfrânata mai 
înainte şi precum ai mântuit pe tâlharul pe cruce. 


Binecuvântăm pe Tatăl, pe Fiul şi pe Sfântul Duh, Domnul 


Tâlharul spânzurat oarecând pe cruce cu credință a strigat: 
„Pomenește-mă şi pe mine”, iar desfrânata a vărsat izvor de lacrimi, 
dar acesta nu este asemenea cu ei. 


Si acum... 

Pe desfrânata care plângea, Hristos a mântuit-o, precum şi 
pe tâlharul care a crezut, pe cruce, dacă, aşadar, voiești să do- 
bândești mântuire, aleargă către Domnul cu lacrimi și credinţă. 

Să lăudăm, bine să cuvântăm si să ne închinăm Domnului 
cântându-l şi preaînăltându-L pe Dânsul întru toți vecii 


Irmosul 


«Pe Cel de Care se înfricoşează și îngerii și toate oștirile, ca 
de Făcătorul şi Domnul, preoți preaslăviti-L, tineri lăudaţi-L, po- 
poare binecuvântați-L şi-L preaînăltați întru toți vecii». 


Cântarea a 9-a 
Irmosul: 


«Pe norul cel purtător de lumină întru care Stăpânul tuturor, 
Cel fără de început, S-a pogorât din cer, ca ploaia peste lână, și S-a 
întrupat, pentru noi făcându-Se om, să o mărim toți ca pe o Maică 
curată a Dumnezeului nostru». 

Fiind aflat mai păcătos decât toţi oamenii la un loc, Fecioară, 
și pentru aceasta mă rușinez a mă apropia de Fiul tău, dar tu 
roagă-L, fă-L milostiv să mă primească în credință fierbinte și pe 
mine care mă apropii de El cu dor. 

Izbăveşte de osândă, Cuvinte, pe robul cel ce se apropie de 
Tine și Te rog pe Tine nu pomeni fărădelegile lui, căci chiar dacă 
a greșit Tie, Mântuitorule, către mine caută scăpare și mă rog: Cel 
ce plinești cererile tuturor, pentru mine, primeşte-l și pe acesta. 


Slavă... 


Maică, cel ce acum aleargă la tine, nu este vrednic de milă, 
nu este, căci nimeni dintre oameni precum acesta nu M-a întă- 
râtat spre mânie, dar pentru preacuvioasele tale rugăciuni nu îl 
voi face pe el părtaş osândei la Judecată, dacă îmi va aduce roade 
de pocăință. 


Si acum... 

În iadul cel mai de jos fiind, ai fost urcat la înălțime prin ru- 
găciuni către dumnezeiescul meu Fiu, dar ia aminte, ca nu cumva 
să mai cazi în învinuirile cele cumplite de la început, ci umblă în 
căile pocăinței, ca nu cumva iarăşi să fii aruncat în gheenă. 


Prosomii. Glasul 1 
Ceea ce esti bucuria cetelor cerești 


Liman păcătoşilor, bucurie lumii, izbăvirea celor înviforați, 
Născătoare de Dumnezeu, Fecioară, strig tie: Primeşte şi rugă- 
ciunea mea și cererea, Nepătată, pe care du-le degrab Fiului Tău, 
ca să mă mântuiască şi pe mine, risipitorul. 

Pricina a toată bucuria fiind, Preaiubitul meu Fiu, iertare de 
păcate dăruieşte robului Tău, ca să cunoască toti că eu, ca o Maică, 
am mare îndrăznire către Tine, de a mă ruga Tie, Hristoase al 
meu, mai presus de toti sfinții Tăi. 

Sălașul bucuriei, Maică, plecându-mă la rugăciunea ta, ier- 
tare de păcate îi dau orbului acestuia şi dezlegare; dar spune-i să 
înceteze a mai păcătui și a Mă mai întărâta spre mânie, căci prin 
fire sunt lubitor de oameni. 

Iată, ai primit iertare pentru căderile tale, prin rugăciunile și 
mijlocirile mele, dar ia aminte restul vieții să-l petreci în chip 
plăcut Domnului, ca să ai parte în Rai cu cei aleși de slava bucu- 
riei şi desfătării care nu are sfârșit. 


Ah 
2 


Duminică seară 


Canonul Preasfintei Născătoarei de Dumnezeu. 
Facere a Sfântului Andrei Criteanul 


AI cărei acrostih este: 


«Primeste, Fecioară, pârga plânsurilor mele. Da» 


Cântarea 1. Glasul 1 


Irmosul: 


«Dreapta ta cea purtătoare de biruință, cu dumnezeiască cuviință 
întru tărie s-a preaslăvit; că aceasta, Nemuritorule, ca o atotpu- 
ternică, pe potrivnici i-a zdrobit, făcând israelitenilor cale nouă, 
prin adânc». 


Preasfântă Născătoare de Dumnezeu, miluieşte-ne pe noi 


Vino, suflete, ca pârga plânsurilor să o aducem astăzi Născă- 
toarei de Dumnezeu, căci ea a izbăvit neamul omenesc din bles- 
temul lui Adam și ne-a dăruit nouă binecuvântarea şi bucuria. 

Cu curgerile Iordanului, lacrimile mele nu pot cu nici un chip 
să spele întinăciunea păcatelor mele, ci tu, Fecioară, cu mila ta, cură- 
țeşte-mă. 


Slavă... 


Pe Hristos, Soarele dreptăţii cel neapus, născându-L, Fecioară, 
rogu-mă: Luminează-mi ochii cei întunecați de negura patimilor 
şi de îngroşarea păcatelor. 


Si acum... 

Poruncile Stăpânului călcându-le, tot chipul răutății am săv- 
ârșit, iar acum întorcându-mă, nu trece cu vederea pe robul tău cel 
nefolositor, Stăpână Marie, ci milostivindu-te, mântuieşte-mă. 


Cântarea a 3-a 
Irmosul: 


«Cel Ce singur știi neputinta firii omenești și din milostivire 
ai îmbrăcat chipul ei, încinge-mă cu putere de sus, ca să strig Tie: 
Sfântă este Biserica cea însufletită a slavei Tale celei negrăite, 
lubitorule de oameni». 

Ca Eva oarecând aflându-mă, șarpele m-a înșelat şi prin gus- 
tarea din plăcere m-a aruncat afară din Raiul dumnezeieștii cu- 
noştințe; ceea ce ai născut pe Hristos, al doilea Adam, întoarce- 
mă iarăși la viață, Stăpână. 

Vătămându-mă în chip nenorocit cu nebunia lui Cain, Fe- 
cioară, precum acela pe frate, mi-am ucis mintea, pizmuind rău 
urcușul ei, folosindu-mă de sabia iubirii de plăcere, ci tu, ca o 
iubitoare de oameni, mântuieşte-mă. 


Slavă... 


Se tânguia oarecând Adam cel izgonit din Eden, căruia un 
heruvim de foc îi tăia calea. Iar eu care am căzut din cunostinta 
cea dumnezeiască, tânguindu-mă, mă rog ție împreună cu sfinții: 
Mijloceşte, Maica lui Dumnezeu, să fiu izbăvit de patimi. 

Si acum... 


Cugetarea morții o, nenorocitule suflete, să te călăuzească pururi 
pe tine în faptele vieții; tânguieşte-te și plângi, având pe Fecioara 
cea preacurată şi fără de prihană mijlocitoare către Hristos, Cel 
Ce S-a născut dintr-însa. 


Cântarea a 4-a 
Irmosul: 


«Ca pe un munte umbrit cu darul cel dumnezeiesc, privin- 
du-te Avacum, cu ochii cei mai înainte văzători, a proorocit pe 

Sfântul lui Israel, Care avea să Se nască din tine, spre mântuirea și 
înnoirea noastră». 

O, minunile tale, Stăpână, ceea ce nu știi de nuntă! căci ești 
mijlocitoarea muritorilor păcătoşi către Cel Ce S-a născut din tine, 
pentru aceea roagă-te ca şi pe mine, cel ce am păcătuit mai presus 
de toți muritorii, să mă împace cu El. 

Omoară, Fecioară, cugetul trupului meu și năvălirile patimi- 
lor şi sfătuirile demonilor fă-le deşarte și călăuzește-mă, ca să umblu 
pe căile Vieţii, ceea ce ai odrăslit tuturor Viaţa. 


Slavă... 

Curăţeşte întinăciunile inimii mele, prin lacrimi, prin rugăciunile 
cuvioșilor îngeri, Curată, și ridică sufletul meu din întuneric şi mintea 
cheam-o din căi lăturalnice şi călăuzește-o pe calea nepătimirii. 

Si acum... 


Mintea mi-am spurcat prin cugete de ruşine și sufletul cu 
plăceri, întrecându-i pe cei din vremea lui Noe prin străine fapte 
de rușine, pentru care și strig acum, Născătoare de Dumnezeu, 
miluiește-mă și mă izbăvește de potopul cel înțelegător. 


Cântarea a 5-a 
Irmosul: 

«Cel Ce ai luminat cu strălucirea venirii Tale, Hristoase, și ai 
umplut de bucurie cu Crucea Ta marginile lumii, luminează cu 
lumina dumnezeiesștii Tale cunoștințe inimile celor ce Te laudă cu 
dreaptă credință». 

Scoate-mă pe mine din văpaia cea cumplită a gheenei, ceea ce 
ai născut focul dumnezeirii cel neapropiat, pe Cel Ce S-a făcut 
ca noi în ipostasul dumnezeu-omenesc, Născătoare de Dumnezeu, 
Preacurată. 

De viitoarea osândă nu mă spăimântez, eu, ticălosul, nici de 
întunericul cel preaadânc, nici de viermele cel neadormit și nici 

de scrâșnirea dinților, nici de focul cel nestins, pentru aceasta îți cer 
ție, Fecioară, de acestea toate, mântuieşte-mă. 


Slavă... 


Vindecă durerile sufletului meu, Preacurată, ceea ce ai născut 
pe Cel Ce vindecă toate bolile noastre cu Patimile Lui cele mân- 
tuitoare şi preacurate, ca să te mărim pe tine cu credinţă. 


Si acum... 


Nu am ucis precum Lameh pe tânăr, nici pe bărbat, Maica 
lui Dumnezeu, ci, prin căderi, mi-am omorât mintea şi cugetul; 
așadar, dreapta mânie a lui Dumnezeu să nu mă predea pe mine 
Judecății, ci aici să mă curătească. 


Cântarea a 6-a 
Irmosul: 


«Înconjuratu-ne-a pe noi adâncul cel mai de jos și nu este iz- 
băvitor; socotiți am fost ca niște oi de junghiere. Mântuieşte pe 
poporul Tău, Dumnezeul nostru, că Tu esti celor neputincioşi tărie 
şi îndreptare». 


Trupul mi l-am întinat cu faptele cele viclene, mintea cu pof- 
tele, simțurile cu atingerile plăcerilor, dăruiește-mi mie izbăvire 
de acestea pentru curgerile lacrimilor mele, ceea ce ești de Dumnezeu 
dăruită. 

Timpul vieţii mele cu somnul l-am cheltuit, și în lenevire și 
desfătare și în cugete întortocheate, şi acum măcar, la vremea bă- 
trâneţii, înteleptește-mă, Maica lui Dumnezeu, și la pocăință mă 
călăuzește. 


Slavă... 


Cugetând la nebunia celor dinainte de Lege, nebunește am 
lucrat fapte de rușine, una peste alta clădindu-le, ca pe niște ziduri. 
Dar tu, Curată, înțelepteşte-mă prin Duhul Sfânt. 


Si acum... 

Capcane mi-au întins în ascuns, Prealăudată, cei mândri cu 
adevărat, și cu frânghiile păcatelor mele, laturi întind picioarelor 
mele, pe care tu, ca o bună, desfă-le ca pe niște fire de păianjen. 

Sedealna, Glasul 1 
Soborul îngeresc 

Nădejdea creștinilor nemincinoasă și tare, dătătoarea milei şi 
izvorul milostivirii, cheie care descui bunătatea lui Dumnezeu, 
deschide-ne nouă tuturor uşile milostivirii şi intrarea în raiul 
desfătării tuturor ne-o dăruiește, Stăpână. 


Cântarea a 7-a 
Irmosul: 


«Cuptor duhovnicesc te gândim noi, credincioșii, Născătoare 
de Dumnezeu, că, precum Cel Preaînalt a mântuit pe cei trei tineri, 
așa și pe mine, păcătosul, în pântecele tău m-a înnoit Dumnezeul 
părinților, Cel lăudat și preaslăvit». 

Rupe, curată, legăturile inimii mele, uitarea și înfricoşata ne- 
cunoștință și împietrirea sufletului şi nebunia, cu care, legându-se, 
mintea mea nu poate să alerge la lărgimea contemplației și la 
înălțimea dumnezeieştii cunoștințe. 

Vai patimilor și pornirilor mele! Vai nemăsuratelor mele răutăți! 
Care faptă de rușine nu am săvârșit ca unul fără de minte? Ce 
păcat nu am făcut din patima plăcerii? Dar tu, Curată, măcar la 
bătrânețe, pocăință dăruiește-mi. 

Slavă... 


Trândăvia în care zac, Stăpână, și somnul cel îngreunat al 
lenevirii mele, rogu-mă, Nepătată, cu privegherile tale către 
Dumnezeu, depărtează-le cu rugăciunile tale şi miluiește-mă pe mine 
cel ce cânt: Lăudat şi preaslăvit este Dumnezeul părinţilor noștri. 

Si acum... 

Vai, mie, suflete! Cum lași la o parte ruşinea mai mult decât 
Ham cel fără de rușine? Căci nu ai acoperit ruşinea celui de aproape 
al tău prin fire și prin har, ci, în chip neomenos, l-ai disprețuit. 
Acum, așadar, cu căldură spre milostivire te întoarce, Fecioară. 

Cântarea a 8-a 
Irmosul: 


«În cuptor tinerii lui Israel, ca într-o topitoare... ». 


Mort fiind, ticăloase suflete, din cumplită nepăsare ridică-te 
ca dintr-un somn și agonisește-ți mijlocitoare pe cea singură fără 
de bărbat, pe Născătoarea de Dumnezeu, ca să te învieze prin 
chipurile pocăinței și să îţi arate căile nepătimirii. 

Adoarme dar poftele cele împătimite şi şterge până în sfârşit 
închipuirile patimilor celor pierzătoare de suflet, Curată, ca să 
te slăvesc pururi și să te binecuvântez pe tine, ceea ce ești singură 
pricină a mântuirii tuturor. 


Binecuvântăm pe Tatăl, pe Fiul şi pe Sfântul Duh Domnul 


Tot chipul a toată plăcerea am săvârșit nebunește şi toate sim- 
țirile mele le-am întinat în chip cu totul de rușine, dar către tine 
scap, cea neîntinată, Stăpână, apărătoarea tuturor păcătoşilor, 
izbăveşte-mă pe mine de focul și întunericul cel de veci. 


Si acum... 


Prin curăţia lacrimilor mele, Curată, spală rănile sufletului 
meu, ceea ce ai născut pe Hristos, Cel Ce a vindecat pe cei zece 
leproși şi pe femeia cea cu curgere de sânge, pentru ca și eu să 
aud doritul glas: „credința ta te-a mântuit, mergi în pace.” 


Să lăudăm... Irmiosul 


«În cuptor tinerii lui Israel, ca într-o topitoare, cu podoaba 
dreptei credințe mai curat decât aurul au strălucit, grăind: bine- 
cuvântați toate lucrurile Domnului pe Domnul şi-L preaînălțaţi 
întru toti vecii.» 


Cântarea a 9-a 
lrmosul: 


«Inchipuirea naşterii tale celei curate a arătat-o rugul cel ce 
ardea cu foc, dar nu se mistuia. Și acum te rugăm să stingi văpaia 

ispitelor cea năpustită asupra noastră, ca neîncetat să te mărim 
pe tine, Născătoare de Dumnezeu». 

lată, deja de sfârşitul vieții mele vremelnice m-am apropiat, 
vai, mie, şi îngreunat de păcate, mă duc să fiu pedepsit pentru 
nesfârşite veacuri, Fecioară, ceea ce ai născut pe Judecătorul tu- 
turor, pe Acesta, fâ-l mie milostiv, Stăpână. 

Legile lui Dumnezeu le-am călcat şi legii păcatului am supus 
sufletul meu și legii minții nu m-am plecat, eu, nenorocitul; ceea 
ce ai covârșit legile firii prin preacurată naşterea ta, supune le- 
gile trupului meu. 


Slavă... 


Ridică greaua povară a păcatelor mele, Născătoare de 
Dumnezeu, Preanevinovată, şi învredniceşte-mă, Curată, să port 
jugul cel ușor al Fiului şi Dumnezeului tău și să străbat calea 
vieţii care duce la odihna cea de sus. 


Si acum... 


Ca să arăţi adâncul cel nesfârșit al îndurărilor tale și al 
bunătății şi milei Fiului tău, Prealăudată, dăruieşte-mi iertare și 
mie celui care mai presus de toti am păcătuit și sălaș în grădina 
raiului îmi dăruiește. 


Prosomii. Glasul 1. 


Prealăudatilor mucenici. 


Bucură-te, palat însuflețit, preacurat şi purtător de lumină, Prea- 
lăudată; bucură-te, cea fără de bărbat; bucură-te, dumnezeiesc 
acoperământ; bucură-te, zid nebiruit; bucură-te, ceea ce în chip 
de negrăit ai născut pe Dumnezeu; bucură-te, îndreptarea lui Adam 
şi izbăvirea Evei; bucură-te, puterea tuturor credincioșilor. 


Bucură-te, tron de foc al lui Dumnezeu, trandafirul cel ne- 
veştejit; bucură-te, ceea ce singură ai odrăslit crinul cel cu bună- 
mireasmă; bucură-te, Preasfântă, prin care suntem izbăviți de bles- 
temul de la început; bucură-te, Stăpână preaminunată, bucuria 
lumii; bucură-te, lauda tuturor ortodocșilor. 

Bucură-te, pajiște înflorită și înmiresmată, fără de prihană; 
bucură-te, viţă înflorită; bucură-te, Fecioară, măslin pururea 
roditor; bucură-te, mireasma mirului celui bun; bucură-te, livada 
lui Dumnezeu; bucură-te, munte umbrit si împădurit; bucură-te, 
pururi Fecioară, rai binecuvântat de haruri. 

Umple de veselie inima mea, Curată, ca o mult milostivă și 
slobozește-mă de lacrimi ca una care ai născut bucuria, ceea ce 
singură ești Maica lui Dumnezeu. Şi rogu-mă, scoate pe robul tău 
din toate necazurile, ca să te slăvesc pe tine și să te preamăresc cu 
dragoste, pe tine, ceea ce ești mai presus de toate făpturile. 


Luni seara 


Canonul Preasfintei Născătoare de Dumnezeu. 
Facere a Sfântului Iosif Imnograful 


Cântarea 1. Glasul 1 


Irmosul: 


«Hristos se naște, slăviti-L! Hristos din ceruri, întâmpinați-L! 
Hristos pe pământ, înăltati-vă! Cântaţi Domnului tot pământul 
și cu bucurie, popoare, lăudaţi-L, că S-a preaslăvit». 

Preasfântă Născătoare de Dumnezeu, miluieşte-ne pe noi 


Creștinilor scăpare, celor căzuți îndreptare tu eşti, Preacura- 
tă, jerttelnic de împăcare pentru cei căzuți; izbăveşte-mă pe mine 
de întricosătoarea judecată și de focul cel nestins, dăruindu-mi 
viața cea veșnică. 

În deznădăjduire pururea zac, cugetând la mulțimea căderilor 
mele și la hotărârea dreptului Judecător; Stăpână de Dumnezeu 
Născătoare, fii mie dumnezeiască mijlocitoare, împăcându-L pe 
El pentru mare mila Ta! 


Slavă... 


Fecioară singură vrednică de laudă, Fecioară care ai întrupat 
pe Dumnezeu, care ai dăruit tuturor viața veşnică, luminează-mă 
cu lumina pocăinței, risipind întunericul căderilor mele. 

Si acum... 


lată, către tine acum scap, acoperământul şi dumnezeiescul 
meu sprijin; deschide-mi mie izvoarele harului tău, nu te mânia 

pe mine, nu mă trece cu vederea, nici nu mă lepăda pe mine, cel 
pierdut. 


Cântarea a 3-a 
Ilrmosul: 


«Fiului, Celui născut fără stricăciune din Tatăl mai înainte de 
veci, şi mai pe urmă din Fecioară întrupat, fără sămânță, lui Hristos- 
Dumnezeu să-l strigăm: Cel ce ai înălțat fruntea noastră, Sfânt 
ești Doamne». 

Toţi prorocii pe tine, Maica lui Dumnezeu, mai dinainte te-au 
propovăduit prin taine străine, a căror plinire limpede văzând-o, 
credem şi cerem să dobândim prin tine dumnezeiasca bucurie. 

Mai cuprinzătoare decât cerurile fiind văzută, ai cuprins pe 
Dumnezeul tuturor și în brațele tale ai ținut pe Cel ce ține toate, 
Preacurată; pentru aceea mă rog ție, pe mine, cel tinut de înfri- 
coșătoare patimi, degrab mă slobozeşte. 


Slavă... 


Tu, Fecioară, celor aflați în nevoi şi în necazuri le esti apără- 
toare tare, celor în furtuna vieții le esti bună cârmuitoare; de 
aceea, rugându-mă, strig ție: Dăruieşte robului tău ajutorul tău, 
Fecioară preacurată. 


Si acum... 


Stăpâna lumii, mântuirea credincioșilor şi apărarea, primind 
lacrimile mele și suspinurile cele din adâncul inimii trimise către 
tine, Preacurată, izbăveşte-mă pe mine de multe căderi și de necazuri. 


Cântarea a 4-a 
Irmosul: 
«Toiag din rădăcina lui lesei, și floare dintr-însul, Hristoase, 
din Fecioara ai odrăslit, Cel lăudat din muntele cel cu umbra 


deasă. Venit-ai întrupându-Te din cea neispitită de bărbat, Cel 
fără de trup și Dumnezeu. Slavă puterii Tale, Doamne!». 

Pe tine singură, după Dumnezeu, noi, credincioșii, te avem 
neînfruntată nădejde şi apărare, prin mijlocirile tale, izbăveşte- 
ne pe noi de vrăjmaşii noștri cei văzuți și nevăzuţi, de toată vătă- 
marea și de ispitele cele de multe feluri, ca pe tine fără de încetare 
să te slăvim. 

De închipuirile cele materialnice, Curată, curățindu-mi mintea, 
arată-mă plin de dumnezeiasca iubire, pururea cele dumnezeiesti 
să cuget, cele dumnezeiești să grăiesc și cu osârdie cele dumneze- 
iești să făptuiesc, ca să scap de înfricoşata, vesnica osândă. 


Slavă... 


Altă apărătoare și ajutătoare și zid nebiruit n-am dobândit 
pe pământ afară numai pe tine singură, Curată, fără de prihană 
Născătoare de Dumnezeu: căci tu ești nădejdea, mântuirea, aco- 
perământul și ajutorul meu şi iertarea păcatelor. 


Si acum... 


Surpă îndrăznirea cea rea a vrăjmasului și uneltirile lui cele 
aduse împotriva mea; îmbracă-mă cu puterea ta, Preanevinovată, 
păzindu-mă pururea nerănit, teafăr și nevătămat pe mine, cel ce 
te cinstesc pe tine cu adevărat. 


Cântarea a S-a 
Irmosul: 


«Dumnezeu fiind al păcii, Tată al îndurărilor, pe îngerul sfa- 
tului Tău celui mare, dăruindu-ne pace, L-ai trimis nouă; deci, 
fiind povătuiți la lumina cunoștinței de Dumnezeu, dis-de-dimineata 
venind, Te slăvim pe Tine, lubitorule de oameni». 

Îndreptarea tuturor celor căzuți tu ești, grabnică cercetare celor 
bolnavi, pentru aceea pe mine, cel căzut cumplit în păcate și bolnav 
cu sufletul, vindecă-mă şi mă mântuiește îndreptându-mă, Fecioară, 
cu atotputernică mâna ta, Stăpână. 

Drept arme mântuitoare, te rog pe tine, Fecioară, din înălțimi 
grabnic îmi dăruieşte: dumnezeiasca ta apărare, acoperământul 
și puterea ta, cu care, biruind lucrătura începătorului răutăţii, să 

fiu învrednicit de dumnezeiasca mântuire, de Dumnezeu fericită 
Fecioară. 


Slavă... 


Palat dumnezeiesc al Cuvântului, Preacurată, pe mine, care 
sunt atelier al duhurilor răutăţii prin fapte de rușine şi care împlinesc 
în chip fără de minte voia lor, prin pocăință arată-mă sălaş al lui 
Dumnezeu. 


Si acum... 


In ceasul cel de pe urmă al ieșirii mele și al despărțirii sufletului 
de trup arată-te mie ajutor şi sprijin, alungând de la mine pe vrăj- 
maşii mei cei nevăzuţi care mă atacă și du-mă la Dumnezeu. 


Cântarea a 6-a 


Irmosul: 

«Din pântece pe Iona, ca pe un prunc, l-a lepădat fiara mării, 
precum l-a primit, iar Cuvântul, în Fecioară sălășluindu-Se si 
trup luând, a ieșit, lăsând-o nestricată. Că Cel ce n-a primit stri- 
căciune, pe ceea ce L-a născut o a păzit nevătămată». 

Usă dumnezeiască, rază și izvor al luminii veşnice te-ai făcut 
căci plinătatea Dumnezeirii întreagă s-a sălășluit în chip de negrăit 
în pântecele tău, Preanevinovată, a căreia energie firească și stră- 


lucire o dai în dar celor ce au nevoie. f 


Odată cu tine, Fecioară, moartea s-a oprit, căci ai născut pe Hristos- 
Viata Care dăruieşte celor ce cred curat în El nemuritoarea și dum- 
nezeiasca mântuire; pe Acesta roagă-L,, Preasfântă, să izbăvească 
de păcate pe robii tăi. 

Slavă... 


Te-ai făcut vas al mirului celui înțelegător care a înmiresmat 
tot pământul cu buna mireasmă a dumnezeirii, Preasfântă Mireasă 
a lui Dumnezeu; pentru aceea, cu buna mireasmă a rugăciunii 
tale alungă din sufletul meu toată urâciunea căderilor mele. 

Si acum... 


Focul plăcerilor mă arde cu tărie și întristează pururea sme- 
ritul meu suflet şi mă trage la lucrarea celor nefireşti și nelegiuite, 
ci tu, care ai născut dumnezeiescul foc, stinge focul acesta care 
mă veștejeşte, ceea ce esti mântuirea mea, Mireasă a lui Dumnezeu. 


Sedealna. Glasul 1 
Mormântul tău Mântuitorule 


Steşnic aurit al soarelui slavei, candelă cu albă strălucire a luminii 
celei neapuse, nor prealuminat, strălucire a Tatălui, luminează 
ochii cei orbiţi ai inimii mele, cu mărgăritarele cele fără de prihană 
şi cu dumnezeieștile străluciri. 


Cântarea a 7-a 
Ilrmosul: 


«Tinerii, în dreapta credință fiind crescuţi, păgâneasca poruncă 
nebăgând-o în seamă, de groaza focului nu s-au spăimântat; ci în 
mijlocul văpăii stând, au cântat: Dumnezeul părinților, bine ești 
cuvântat». 

Cleştele pe care l-a văzut oarecând Isaia Proorocul tu ești, Fecioară, 
care ai purtat în pântecele tău dumnezeiescul cărbune, pe Hristos, 
Care arde toată materia păcatului și luminează sufletele credin- 
cioşilor. 

Ca ploaia pe lână, pogorându-Se în pântecele tău, S-a întru- 
pat, râul păcii, izvorul bunătății, picătura cea numărată a ploii: 
Dumnezeul Părinților nostri, bine eşti cuvântat. 


Slavă... 


Mireasă a lui Dumnezeu, Marie, nădejdea și bucuria celor ce 
te laudă pe tine, rupe lanțurile păcatelor mele cu rugăciunile tale 
și leagă-mă cu legătura iubirii de oameni a lui Hristos, ca şi eu să 
înfloresc roadele virtuții. 


Si acum... 

Ridică-mă, Fecioară, din adâncul faptelor mele de ruşine; po- 
tolește, Preacurată, valul patimilor mele; dezleagă împietrirea inimii 
mele și dăruieşte-mi izvor de lacrimi. 


Cântarea a 8-a 
Irmosul: 


«Cuptorul cel cu foc răcorit... ». 

Prihană în frumusețea ta nu este, Fecioară. Căci tu singură 
fiind văzută din veac prin strălucirile fecioriei tale celei cu totul 
fără prihană, ai luminat lumea cu lumina fecioriei; pentru aceasta 
lăudându-te strigăm: Să binecuvinteze toată zidirea pe Domnul 
şi să-L preaînalțe întru toti vecii. 

Vas al dumnezeirii care tii mana, te-am cunoscut pe tine, Fecioară, 
chivot și masă, și sfeşnic, tron al lui Dumnezeu, palat şi pod care 
duci la dumnezeiasca viață pe cei care cântă: Să binecuvinteze 
toată zidirea pe Domnul și să-L preaînalte întru toti vecii. 


Binecuvântăm pe Tatăl... 


Ancoră preasigură dobândindu-te pe tine, nădejdile mântuirii 
noastre întru tine le punem, Născătoare de Dumnezeu; fii dar 
nouă, rugătorilor tăi, liman şi zid nebiruit; îndreaptă-ne ca să 
strigăm fără încetare: Să binecuvinteze toată zidirea pe Domnul 
şi să-L preaînalțe întru toti vecii. 

Si acum... 

Ascultă suspinul inimii mele, auzi glasul plângerii mele, Prea- 
sfântă Stăpână; nu trece cu vederea zdrobirea sufletului meu, ci 
dăruieşte-mi desăvârșită dezlegare păcatelor mele și învredniceşte-mă 
şi pe mine de bucuria viitoare, ca să te slăvesc pe tine întru toti 
vecii. 

Să lăudăm... Irmosul: 


«Cuptorul cel cu foc răcorit a arătat de demult închipuirea 
minunii celei mai presus de fire, pentru că focul n-a ars pe tineri, 

arătând dumnezeiasca naștere a lui Hristos, cea fără de sămânță, 
din Fecioară. Pentru aceea, lăudând, să cântăm: Să binecuvinteze 
toată zidirea pe Domnul și să-l preaînalțe întru toti vecii». 


Cântarea a 9-a 
Irmosul: 


«Închipuirea nașterii tale celei curate a arătat-o rugul cel ce 
ardea cu foc, dar nu se mistuia. Si acum te rugăm să stingi văpaia 
ispitelor cea năpustită asupra noastră, ca neîncetat să te mărim 
pe tine, Născătoare de Dumnezeu». 

Ca să te cinstesc pe tine, Fecioară, cu bucurie prin cântări de 
mulțumire, și să te preamăresc pe tine prin toată viaţa mea, 
scoate-mă din gura leului, care cumplit răcnește, luptându-se să 
mă înghită pe mine. 

Fiind mai înainte văzută templu sfânt și palat curat al lui 
Hristos, Care cu adevărat mai înainte de veci împărăţeşte și stă- 
pâneşte toată făptura; pentru aceasta inima mea de patimile cele 
necurate o curățește. | 


Slavă... 


Opreşte cugetele trupului şi potolește tulburarea patimilor 
celui care la acoperământul tău scapă, Născătoare de Dumnezeu, 
și care te are pe tine temei al nădejdii, dumnezeiască ajutătoare 
şi apărătoare. 

Si acum... 


Ridică sufletul meu, Stăpână, către tine, căci cu toată credinta 
întru tine m-am încrezut; să nu fie rușinat, Stăpână, în veac 
robul tău; nici să râdă de mine vrăjmașii mei cei înțelegători, nici 
să mă apuce pe mine în ceasul plecării mele. 


Prosomii. Glasul 1 
Ceea ce esti bucuria cetelor cerești 


Bucură-te, templu preasfânt al Preasfântului Dumnezeu; bu- 
cură-te, a împăraților nebiruită îndrăzneală, apărătoarea tu- 

turor pământenilor; bucură-te, adânc nemăsurat; bucură-te, 


înălțime neînțeleasă;/bucură-te, bucuria şi mângâierea celor întristati. ] 


Bucură-te, Mireasă a Tatălui celui mai înainte fără de început, 
Preanevinovată; bucură-te, Fecioară și Maică a Fiului celui împreună 
fără de început cu Tatăl; bucură-te, vasul curătiei. Bucură-te, 
ceea ce lui Adam ai deschis raiul; bucură-te, norul cel prealuminat, 
care pe cei credincioși îi ocroteşti şi îi acoperi. 

Bucură-te, templu dumnezeiesc al luminii celei neapropiate; 
bucură-te, țarina cea cu bună roadă, care ai odrăslit spicul cel 
nearat; bucură-te, întărirea celor nenorociti; bucură-te, îndrep- 
tare, Născătoare de Dumnezeu; bucură-te, pod care îi duci pe toti 
la viață cu rugăciunile tale. 

Felurimi de patimi înviforează smeritul meu suflet și îl trag 
în adâncul deznădejdii; ci tu, venind mai înainte, mântuiește-mă 
ca o bună căci la tine am scăpat; apărătoarea mea cea tare și pu- 
ternică, nu trece cu vederea cererea mea. 


luana -ty , bucuria i Pâreaiza cedo, Îndutet; 


Marti seara 
Canonul Preasfintei Născătoarei de Dumnezeu. 
Facere a Sfântului Ioan al Euhaitelor, cel numit Mavropos 


Cântarea 1. Glasul 1 
Irmosul: 


«Cântare de biruință să cântăm toţi lui Dumnezeu, Cel ce a 
făcut minuni fără de seamă, cu brat înalt, şi a mântuit pe Israel 
că S-a preaslăvib». 

Preasfântă Născătoare de Dumnezeu, miluieşte-ne pe noi 


Umple gura mea, Curată, de dumnezeiască laudă, ca să cânt slava 
ta, Prealăudată, şi să laud mare cuviinta celui ce te preamăreşte 
pe tine cu cinste toată ziua. 

Dăruiește-mi plânsul cel plin de bucurie și pricinuitor de dum- 
nezeiască mângâiere, ceea ce ești bucuria și mângâierea ortodocșilor, 
Stăpână de Dumnezeu Născătoare, ceea ce ai izvorât bucurie și 
mântuire lumii. 


Slavă... 


Ca un cer nou însuflețit, pe soarele dreptăţii ai răsărit, 
Fecioară, şi ai odrăslit, ca un rai de taină și rai cuvântător, pomul 
cel de viață roditor, din Care, mâncând, nu gustăm moarte. 


Si acum... 


42 Sfântul Nicodim Aghioritul 


Mai înaltă decât toate făpturile te-ai făcut, Curată, întrupând 
pe Dumnezeu; pentru aceea, te rog, din spurcăciunea patimilor 
ridică-mă și mă du la dumnezeiasca înălțime a nepătimirii. 


Cântarea a 3-a 
Ilrmosul: 


«Cel ce singur știi slăbiciunea firii omenești şi din milostivire 
ai îmbrăcat chipul ei, încinge-mă cu putere de sus, ca să strig 
Tie: Sfântă este Biserica cea însuflețită a slavei Tale celei fără 
prihană, lubitorule de oameni». 

Ceea ce singură ai îndumnezeit firea muritorilor, Preanevi- 
novată, prin nașterea ta cea mai presus de fire, cere pentru noi 
iertare păcatelor şi bucuria cea veşnică, Preasfântă F ecioară, Prea- 
lăudată. 

Tarină care fără de sămânță ai crescut spicul vieții şi nearat 
L-ai odrăslit, întăreşte sufletul meu cel topit de foamea după dum- 
nezeiasca hrană, cu pâinea dumnezeieştilor făptuiri, îngrășând-o 
cu untdelemnul virtuților. 


Slavă... 


Din tine ne-a odrăslit floarea cea neveștejită Care bine a în- 
miresmat tot neamul omenesc cu dumnezeiescul mir al firii Sale, 
Cel împreună fără de început cu Tatăl şi Care S-a născut din tine 
sub ani, Marie, preanevinovată. 


Si acum... 


Chipul frumuseții tale celei cuvioase este închinat de îngeri, 
mântuitor muritorilor și duhurilor răutății înfricoşat, pentru aceasta, 
cu credință cinstindu-te și închinându-ne, Născătoare de Dumnezeu, 
ne luminăm sufletele. 


Cântarea a 4-a 
Ilrmosul: 


«Ca pe un munte umbrit cu darul cel dumnezeiesc privindu-te 
Avacum, cu ochii cei mai înainte văzători, a proorocit pe Sfântul 

lui Israel, Care avea să se nască din tine, spre mântuirea și înnoirea 
noastră». 

Munte netăiat mai de demult te-a văzut pe tine Daniil; munte 
umbrit, Avacum; munte închegat David; iar altul, munte sfânt și 
luminat; munte gras, Prealăudată, întru care Dumnezeu a binevoit 
a Se sălăslui. 

Dumnezeiesc palat al Cuvântului te știm pe tine, întru care 
sălășluindu-Se cu trupul, ne-a înnoit pe noi, cei stricati cu patimile, 
pentru aceasta, curată Maică a lui Dumnezeu, pe tine te cinstim, 
şi pe Cel născut din tine ÎI slăvim. 

Slavă... 

Dumnezeiască oglindă nepătată te gândim pe tine, ceea ce ai 
primit strălucirea dumnezeiescului mărgăritar şi pe aceasta ai 
fulgerat-o cu trupul tău peste toată lumea, Prealăudată, pentru 
mântuirea celor ce te laudă pe tine. 


Si acum... 


Templu preacurat al lui Dumnezeu, te cunoaștem pe tine al 
Celui ce a făcut cerurile și al întregii zidiri; pentru aceasta, tie îti 


strigăm: Fă-ne şi pe noi temple ale dumnezeiescului Duh, pe noi, 


cei îmbogățiți prin rugăciunea ta cea fierbinte. 


Cântarea a 5-a 
Irmosul: 


«Cel ce ai luminat cu strălucirea venirii Tale, Hristoase, şi, cu 
Crucea Ta ai umplut de bucurie marginile lumii, luminează cu 
lumina dumnezeieștii Tale cunoștințe inimile celor ce Te laudă cu 
dreaptă credinţă». 

Vindecă durerile sufletului meu, Preacurată, ceea ce ai născut 
pe Cel ce vindecă bolile noastre cu Patimile Lui cele mântuitoare 
și preacinstite, ca să te mărim pe tine cu credinţă. 

Curăţeşte nenorocitul meu suflet, cel spurcat de patimi, cu isopul 
dumnezeieştii tale rugăciuni, Născătoare de Dumnezeu, fără de pri- 
hană, dăruind acestuia strălucită haina mântuirii. 

Slavă... 


Pe tine te-am dobândit ajutor gata spre mântuire; pentru aceasta, 
cad la picioarele tale și strig ție cu lacrimi, Născătoare de Dum- 
nezeu: Izbăveşte-mă de săgetările celui de alt neam şi de viitoarea 
osândă. 


Si acum... 


Tu ești tăria mea; tu ești lauda și veselia mea, paza și apără- 
toarea mea, scăpare și ocrotitoare nebiruită, Preasfântă Născătoare 
de Dumnezeu; pentru aceea mântuieşte-mă pe mine, robul tău. j 


Cântarea a 6-a 
Irmosul: 


«Înconjuratu-ne-au pe noi adâncul cel mai de jos și nu este 
izbăvitor; socotiți am fost ca niște oi de junghiere. Mântuiește pe 
poporul Tău, Dumnezeul nostru, că Tu ești celor neputincioşi 
tărie și îndreptare». 

Fecioară care cu rugăciunile tale împrăștii cu vânturătoarea 
Duhului mulțimea păcatelor mele, curățește pleava inimii mele și 
depărtează de ea tot cugetul care odrăslește neghină. 

Văzând, Preanevinovată, răutatea în care zace sufletul meu 
cel ținut în Egiptul patimilor și care face cărămizi din lutul tru- 
pului, vino degrabă şi mă izbăveşte din robia cea de necinste. 


Slavă... 


Mi se sfâșie inima și sunt răscolit săvârșindu-se vremea vieții 
mele și văzându-mă pe mine sporind mereu în cele mai rele 
lucruri și adăugând rană la rană și pată la pată. 


Si acum... 


Acum s-a apropiat sufletul de sfârșit; lasă, dar, suflete, toate 
faptele cele grozave ale întunericului și nopții și încinge-te cu 
armele luminii, ca să umbli ca ziua, făptuind cele bune. 

Sedealna, Glasul 1. 
Soborul îngeresc. 
Zi de taină te-ai arătat, Fecioară, pe Hristos soarele strălu- 
cind tuturor celor ce stau în întunericul necunoştinței, Mireasă a 


lui Dumnezeu. Pentru aceea, toți cei luminați prin tine te fericim 
după datorie, ca pricina înnoirii muritorilor. 


Cântarea a 7-a 
Irmosul: 


«Cuptor duhovnicesc te gândim noi, credincioşii, Născătoare 
de Dumnezeu, căci precum Cel Preaînalt a mântuit pe cei trei 
tineri, așa și pe mine, omul întreg, în pântecele tău m-a înnoit, 
Dumnezeul părinților, Cel lăudat și preaslăvit». 

Bucură-te, preaminunată, Curată, cămară luminoasă de nuntă 
a Stăpânului. Bucură-te, zidul credincioşilor; bucură-te, scară 
care duci la dumnezeiasca odihnă pe cei ce cântă naşterii tale: 
Dumnezeul Părinților noștri, lăudat esti și preaslăvit. 

Pe Cel pe Care cerurile nu-L cuprind L-ai încăput tu, ca ceea 
ce ești mai cuprinzătoare decât cerurile, Născătoare de Dumnezeu, 
cer cuvântător si însufletit al Celui care a zidit cerurile cu voia, 
podoaba Singurului Dumnezeu al cerului și al pământului. 

Slavă... 

Ca să-l facă pe om dumnezeu, din tine S-a întrupat Dumnezeu 
pe Care și roagă-L stăruitor, fără prihană și cu totul nevinovată 
Fecioară, să-i mântuiască pe robii tăi de batjocoririle pierzătorului 
și din văpaia cumplită a gheenei și din toată întristarea. 

Si acum... 

Trândăvia mea, Stăpână, și somnul cel greu, rogu-mă, alungă-le 
cu privegherile şi rugăciunile tale către Dumnezeu, fără prihană, 
și miluiește-mă pe mine cel ce cânt: Lăudat și preaslăvit este 
Dumnezeul părinților noștri. 

Cântarea a 8-a 
Irmosul: 
«In cuptor tinerii lui Israil, ca într-o topitoare... ». 


Ceea ce din rădăcina lui lesei ai odrăslit, de Dumnezeu Năs- 
cătoare, ai născut pe Hristos, floarea cea neveștejită; pentru aceasta, 
te rog pe tine: Smulge toate rădăcinile și spinii patimilor mele și 
sădește în mine, Fecioară, frica de Dumnezeu. 

Ca pe o minunată, ca pe o preafrumoasă, ca pe o nevinovată, 
ca pe o aleasă mireasă şi copilă curată, ca pe o Fecioară fără pată 
și sfântă, pe tine te cântăm și cu dor ne închinăm tie, cea binecu- 
vântată întru toți vecii. 

Binecuvântăm pe Tatăl... 

Pe tine zid şi scăpare, scară care urci la înălțime firea cea ome- 
nească, Fecioară Marie, cunoscându-te, strigăm: Binecuvântaţi 
toate lucrurile Domnului pe Domnul și-l preaînălțați întru toți 
vecii. 

Si acum... 

Pământ sfânt și ales în care nimeni dintre cei pământeşti nu a 
călcat, acoperiţi fiind de vălul necredinței și de cugete de îndoială, 
arată mintea mea mai presus de grijile cele pământești și învred- 
nicește-mă pe mine de pământul celor blânzi. 

Să lăudăm... Irmosul. 


«În cuptor, tinerii lui Israil, ca într-o topitoare, mai curat decât 
aurul au strălucit cu podoaba bunei credinte, grăind: „Binecuvân- 
taţi toate lucrurile Domnului pe Domnul și-L preaînăltați întru 
toti vecii». 


Cântarea a 9-a 
lrmosul: 


«Inchipuirea nașterii tale celei curate a arătat-o rugul cel ce 
ardea cu foc, dar nu se mistuia. Si acum te rugăm să stingi văpaia 

ispitelor, cea năpustită asupra noastră, ca neîncetat să te mărim 
pe tine, Născătoare de Dumnezeu». 

Munte preasfânt al lui Dumnezeu, pe care l-a lucrat mai dinainte 
dreapta Domnului, căutându-mă pe mine, cel rătăcit în munții pier- 
zaniei și tras în prăpăstii și în adâncuri, călăuzește-mă la muntele 
virtuții. 

lată, cămara de nuntă este pătită şi patul de nuntă este împo- 
dobit și vor intra cu bucurie cei ce au păzit curăția lor nestricată. 
Numai eu, Născătoare de Dumnezeu, mă voi duce în întuneric. 


Slavă... 


Legile lui Dumnezeu le-am călcat și m-am supus pe mine însumi 
legii păcatului, iar legii cugetului nu m-am plecat eu, nenorocitul. 
Ceea ce ai covârsit legile firii prin sfânta ta naștere, supune legile 
trupului meu. 

Si acum... 


Ca să arăţi adâncul nesfârsit al îndurărilor tale și milostivi- 
rea bunătătii Fiului Tău, Prealăudată, dăruieşte-mi şi mie iertare 
şi sălăşluirea în rai, celui ce mai mult decât toti am păcătuit. 

Prosomii. Glasul 1. 
Prealăudatilor mucenici. 


Bucură-te, cetate însuflețită a lui Dumnezeu; bucură-te, Maică 
Fecioară; bucură-te, Mireasă dumnezeiască, Stăpână; bucură-te, 
rai care ai odrăslit în mijloc pomul vietii, pe Hristos Dătătorul de 
viată şi Domnul, pe Care și roagă-L, cu rugăciunile tale de maică, 
să izbăvească din primejdii pe robii tăi. 

Bucură-te, Mireasă nenuntită, munte umbrit al lui Dumnezeu, 
pe care l-a văzut Avacum. Bucură-te, frumusețea cea multdorită, 
Născătoare de Dumnezeu; bucură-te, dumnezeiască masă care porti 
pâinea cea cerească, pe Hristos Domnul, pe Care și roagă-L. să 
izbăvească pe robii tăi din toată răutatea. 

Bucură-te, palat al lui Dumnezeu Cuvântul, Preanevinovată, 
întru care, sălășluindu-Se, pe toate cele stricăcioase le-a înnoit. 

Bucură-te, ceea ce ai odrăslit fără de sămânță spicul vieții, Năs- 
cătoare de Dumnezeu, Prealăudată, pe Care acum roagă-L să 
hrănească sufletul meu cu pâinea faptelor virtuţii. 

Năvălirile multor chinuri mă înviforează, Mireasa lui Dumnezeu, 
felurite întristări și biciuiri, noian de primejdii acum acoperă pe 
robul tău, fără prihană Fecioară, către cine voi scăpa, eu, neno- 
rocitul? Către tine, cea milostivă. Așadar, cu mila ta, Stăpână, 
îndură-te și mă mântuiește cu rugăciunile tale. 


Miercuri seara 
Canonul Preasfintei Născătoare de Dumnezeu. 
Facere a Preasfințitului Fotie, 
Patriarhul Constantinopolului 


Al căreia acrostih este: 


«Cea dintâi rugăciune a lui Fotie către Preacurata Fecioară» 


Cântarea 1, glasul | 
Irmosul: 


«Dreapta Ta cea purtătoare de biruință, cu dumnezeiască cuviință 
întru tărie s-a preslăvit. Că aceasta, Nemuritorule, ca o atotputer- 
nică, pe potrivnici a zdrobit, făcând israelitenilor cale nouă prin 
adânc». 


Preasfântă Născătoare de Dumnezeu, miluieşte-ne pe noi 

Ușă a luminii celei înțelegătoare, deschide-mi mie ușile pocă- 
intei și luminează mintea mea, alungând întunericul cel nepă- 
truns al păcatului și al patimilor, Preanevinovată. 

Izbăvesște sufletul meu, Preabună, de stăpânirea diavolului celui 
amăgitor, care mă aruncă, prin momelile plăcerilor şi prin înşelarea 
cea rea, în prăpastia pierzării. 


Slavă... 


Arătatu-te-ai oamenilor dăruitoare a bunătăților celor mai 
presus de minte, Stăpână fără prihană; așa și mie, fii dăruitoare 
a mântuirii vesnice şi a bucuriei. 

Si acum... 


Pe Cel Care cu voia Lui a făcut toate cu puterea dumnezeirii, 
pe Cuvântul cel veşnic, pe Acesta, Curată, L-ai cuprins în pânte- 
cele tău, pe Cel întrupat pentru binefacerea pământenilor. 


Cântarea a 3-a 
lrmosul: 


«Cel Ce singur știi neputinta firii omenești și din milostivire 
ai îmbrăcat chipul ei, încinge-mă cu putere de sus, ca să strig Tie: 
Sfântă este Biserica cea însuflețită a slavei Tale celei negrăite, 
lubitorule de oameni». 

Acoperământul și izbăvirea noastră, zidul și întărirea celor ce 
te laudă pe tine, Prealăudată, izbăveşte-mă pe mine din tot felul de 
întristări şi necazuri ale vieții, ca să te slăvesc pe tine. 

Stăpâna lumii cea bună, pe Cel singur milostiv, pe Cel ce singur 
are noian de milă, pe Cel întrupat din preacuratele tale sângiuri 
roagă-L să mă miluiască pe mine cel tinut de răutăți fără de număr. 

Slavă... 

Având multă compătimire şi inimă milostivă şi bunătate mai 
presus de cuget, arată-mi şi mie unele ca acestea, fără prihană, și 
dăruiește-mi mie, celui ce alerg la tine, iertare pentru căderile mele 
cele fără de număr. 

Si acum... 

Pântecele tău a fost văzut cu adevărat mai cuprinzător decât 
cerurile, Marie pururea Fecioară, cuprinzând pe Împăratul și 
Făcătorul a toate, pe Cel ce este necuprins de toată zidirea prin 
puterea dumnezeirii Sale. 


Cântarea a 4-a 
Irmosul: 


«Ca pe un munte umbrit cu darul cel dumnezeiesc, privindu-te 
Avacum, cu ochii cei mai înainte văzători, a proorocit pe Sfântul 

lui Israel, Care avea să Se nască din tine, spre mântuirea și înnoirea 
noastră». 

Mântuieşte-mă pe mine, Fecioară nenuntită, mântuieste-mă. Nu 
mă trece cu vederea, Preabună, pe mine, cel muncit de chinuri, de 
plăceri, de patimi, de cugete necurate şi pline de răutate și de tul- 
burările diavolilor. 

Cu rugăciune vin la acoperământul tău, fără prihană, și strig 
cu fierbințeală din adâncul chinuitului meu suflet: miluieşte-mă, 
izbăveşte-mă de focul veşnicei osânde, prin rugăciunile tale cele 
fără de prihană către Dumnezeu. 


Slavă... 


Slobozirea trupului meu şi iertarea sufletului, cu puterea tare 
a ajutorului tău, cuvioasă Stăpână, fă-mă vrednic de acestea, dă- 
ruindu-mi vindecare, spre lucrarea dumnezeieștii voiri. 


Si acum... 


Marea, preacinstita şi dumnezeiasca taină a voii celei ascunse 
a lui Dumnezeu întru tine cu adevărat, Curată, s-a arătat: că 
Însuși Cel prin fire necuprins de toată făptura în pântecele tău a 
fost cuprins. 


Cântarea a 5-a 
Irmosul: 


«Cel Ce ai luminat cu strălucirea venirii Tale, Hristoase, și ai 
umplut de bucurie cu Crucea Ta marginile lumii, luminează cu 
lumina dumnezeieștii Tale cunoștințe inimile celor ce Te laudă cu 
dreaptă credință». 

Sfeșnic de aur care ţii dumnezeiasca făclie, risipind întuneri- 
cul patimilor mele, aprinde focul dragostei dumnezeiești în inima 
mea, de Dumnezeu Născătoare. 

Dezleagă, Născătoare de Dumnezeu, Fecioară, meșteșugirile cele 
încurcate și uneltirile diavolului celui amăgitor, pe care le născocește 
împotriva robului tău cu viclenie, încercând să mă apuce. 


52 Sfântul Nicodim Aghioritul 


Slavă... 


Lipsit fiind de orice ajutor omenesc, ceea ce ești fără de prihană, 
alerg cu evlavie la grabnica ta apărare. Tu mă învredniceşte de 
bunăvoința şi ocrotirea ta. 


Si acum... 


Umbrele și chipurile cele din lege oarecând au vestit că vei fi 
Născătoare de Dumnezeu, Curată și Preanevinovată, iar noi acum 
având plinirile acestora cu fapta, neîncetat te lăudăm pe tine. 


Cântarea a 6-a 
lrmosul: 


«Înconjuratu-ne-a pe noi adâncul cel mai de jos şi nu este iz- 
băvitor; socotiți am fost ca niște oi de junghiere. Mântuieşte pe 
poporul Tău, Dumnezeul nostru, că Tu ești celor neputincioşi tărie 
și îndreptare». 


Palat preasfânt al lui Dumnezeu, cu rugăciunile tale, curățește 
sufletul meu, trupul și mintea de faptele necurate și de cugetele de 
rușine și fâ-mă şi pe mine templu al Celui născut din tine. 

La liniştea cea înțelegătoare ancorează-mă, potolind furtuna 
şi tulburarea patimilor mele, Cuvioasă, și întreitul val al plăceri- 
lor domoleşte-l, ceea ce ai născut dumnezeiasca liniște. 


Slavă... 


Prin râurile tainice ale rugăciunilor tale, inima mea cea topită 
de arşița păcatelor umple-o şi arat-o roditoare prin cuvintele și 
faptele cele iubitoare de Dumnezeu și bineplăcute Lui. 


Si acum... 


Ca una ce ești curată și cu totul fără de pată, pe Cuvântul cel 
nepătat L-ai primit în pântecele tău, Cuvioasă, și pe Acesta L-ai 
născut spre izbăvirea pământenilor de blestemul strămoșilor. 

Sedealna. Glasul 1 
Mormântul tău, Mântuitorule 


Fără de sămânță pe Hristos singură tu L-ai născut, minune mai 
presus de minte: cum ești Fecioară și Maică? De aceea, închinân- 
du-ne, pe tine te slăvim drept Născătoare de Dumnezeu, căci tu 
ai născut pe Împăratul slavei pe Care roagă-L să dăruiască pace 
lumii și să mântuiască sufletele noastre. 


Cântarea a 7-a 
lrmosul: 


«Cuptor duhovnicesc te gândim noi, credincioşii, Născătoare 
de Dumnezeu, că, precum Cel Preaînalt a mântuit pe cei trei tineri, 
aşa şi pe mine, păcătosul, în pântecele tău m-a înnoit Dumnezeul 
părinților, Cel lăudat si preaslăvib». 

Cu credință multă și cu dor vin la acoperământul tău cel 
dumnezeiesc, Cuvioasă, tu fii mie scăpare; tu, altar de împăcare; tu 
izbăvește-mă din primejdii şi din necazuri și din ispite, Născă- 
toare de Dumnezeu, din boli și din răutate. 

Răsărit al soarelui celui înțelegător, Stăpână, ca o milostivă, 
tu, cu strălucirea cea prealuminoasă a dumnezeieștii tale rugăciuni, 
luminează răsăritul pocăinței mele, alungând negura întunecată 
a patimilor și căderilor mele. 


Slavă... 


Pe noi, care te lăudăm pe tine, izbăveşte-ne din tirania vrăj- 
mașului care caută nebunește să ne piardă şi fă deşartă răutatea 
lui, Preanevinovată, şi cu puterea ta toceşte toată uneltirea lui. 


Si acum... 


Tron al lui Dumnezeu și pat de nuntă însuflețit, Născătoare 
de Dumnezeu, noi, credincioşii, care te cunoastem pe tine cu ade- 
vărat strigăm tie cu credință: Mântuieşte pe rugătorii tăi de toată 
reaua întâmplare, ca pururea să te binecuvântăm, Curată, și să ne 
închinăm tie. 


54 Sfântul Nicodim Aghioritul 


Cântarea a 8-a 
Irmosul: 

«În cuptor tinerii lui Israel... ». 

Pe piatra cea tare a iubirii lui Dumnezeu întărește sufletul 
meu și de năvălirile patimilor păzeşte-mă neclintit, Născătoare de 
Dumnezeu, ca din inimă tare să te cânt și să te slăvesc pe tine cu 
credinţă în veci. 

Încordează, Stăpâna mea, Curată, puterea inimii mele, încingân- 
du-mă cu puterea ta împotriva patimilor, păzindu-mă nevătămat 
de stăpânirea acestora și de amara lor tiranie, ca să te slăvesc pe 
tine cu veselie. 


Binecuvântăm pe Tatăl... 


O, Fecioară, Stăpână, Curată, sufletul meu s-a lipit de tine. 
De aceea tinde dreapta ta cea fără de prihană şi apără-mă în toate, 
acoperindu-mă, păzindu-mă și de bucuria cea veşnică învredni- 
cindu-mă. 
Si acum... 


Cort purtător de lumină al lui Dumnezeu, te-ai arătat, Năs- 
cătoare de Dumnezeu, palat însuflețit şi preacurat, Cuvioasă, 
tron de foc al firii dumnezeieşti celei neatinse. De aceea pe tine te 
cântăm şi te slăvim noi, credincioşii în veci. 


Să lăudăm... Irmosul: 


«În cuptor tinerii lui Israel ca într-o topitoare, mai curat 
decât aurul au strălucit cu podoaba bunei credințe grăind: Bine- 
cuvântați toate lucrurile pe Domnul, lăudaţi-L și-l preaînălțați 
întru toti vecii». 


Cântarea a 9-a 
Irmosul: 


«Inchipuirea nașterii tale celei curate a arătat-o rugul cel ce 
ardea cu foc, dar nu se mistuia. Si acum te rugăm să stingi văpaia 

ispitelor cea năpustită asupra noastră, ca neîncetat să te mărim 
pe tine, Născătoare de Dumnezeu». 


Strălucire a curăţiei ai fost văzută care covârseşti toată firea, 
Preacurată, primește-mă pe mine cel spurcat mai presus decât toti 
oamenii, cu întinăciunile plăcerilor şi curățeste cu rugăciunile tale 
sufletul și trupul. 

Umblând în căile dumnezeiești, întoarce sufletul meu la po- 
câinţă din calea care duce la moarte şi cu adevărat la veşnica pierzanie, 
Marie, Născătoare de Dumnezeu, altar al împăcării pentru cei păcătoşi. 


Slavă... 


Pentru ce mă părăseşti, lumina ochilor mei și bucuria inimii 
mele? Și pentru ce ispitele mă înconjoară? Ci milostiveste-te, Fe- 
cioară, şi mă mântuiește, mângâierea celor întristați şi necăjiţi. 


Si acum...” 


Laudă cu evlavie aducem naşterii tale celei fără de sămânță, 
Stăpână preacurată, și pe tine neîncetat te slăvim, rugându-te să 
izbăveşti de osândă pe cei ce te cinstesc pe tine cu dor și se 
închină ție cu dreaptă credință. 

Prosomii, Glas 1 
Ceea ce esti bucuria cetelor ceresti 


Bucură-te, munte gras şi de Dumnezeu umblat; bucură-te mi- 
nunea cea vestită a îngerilor, tăria mucenicilor; bucură-te, Cuvioasă, 
strălucirea preoţilor; comoară neprădată a săracilor; bucură-te, 
vestirea celor ce te cinstesc pe tine. 


Bucură-te, putere împărătească şi zid neclintit; bucură-te, slava 
credincioşilor, Născătoare de Dumnezeu, Fecioară, îndreptarea celor 


2 Înainte de Si acum... în textul original mai era un tropar, ceea ce este 
atipic pentru structura cântărilor canoanelor, și îl considerăm o greşeală. De 
altfel, acelaşi tropar se repetă la Cântarea a 9-a a serii de marti: „Munte 
preasfânt al lui Dumnezeu, pe care l-a lucrat mai dinainte dreapta Domnului, 
căutându-mă pe mine, cel rătăcit în muntii pierzaniei și tras în prăpăstii și în 
adâncuri, călăuzeşte-mă la muntele virtuţii”. 

căzuţi; bucură-te, Curată, căderea diavolului și a toată deznădej- 
dea, că pe Hristos, nădejdea tuturor ai născut. 

Bucură-te, pleiadă, steaua strălucită a Polului, care unești ca 
pe nişte stele pe toti fiii tăi, pe creștinii ortodocși şi ca o maică 
iubitoare îi acoperi ocrotindu-i, învrednicindu-i de sălășluirea în 
ceruri. 

Cine va putea spune, Fecioară, minunile tale? Căci pe Cel pe 
Care nu rabdă să Îl vadă ceata îngerilor L-ai purtat ca un scaun 
de heruvimi. Pe Acesta roagă-L, Preacurată, în ziua aceea înfri- 
coşată ce va să vie, pe toți să ne izbăvească de osândă. 


Joi seara 


Canon de pocăință către Preasfânta Născătoare de 
Dumnezeu. Facere a Sfântului Andrei Criteanul 


Cântarea 1, Glasul 1 
lrmosul: 


«Cântare de biruintă să cântăm toți lui Dumnezeu, Cel ce a 
făcut minuni fără de seamă, cu brat înalt şi a mântuit pe Israel, 
că S-a preaslăvit». 

Preasfântă Născătoare de Dumnezeu, miluiește-ne pe noi 


Cântare de mângâiere să aducem noi, credincioșii, Născătoarei 
de Dumnezeu, cerând iertare pentru greșelile noastre, scăpare de 
vrăjmașul și mântuirea sufletelor noastre. 

Ceea ce ai născut adâncul milei îndură-te, miluieşte neputinta 
mea, de Dumnezeu dăruită, și călăuzește-mă la lumina pocăintei. 
Slavă... 

Inălțându-mă eu, ticălosul, din nebunie, răpit fiind de cuget, 
am căzut în prăpastia păcatelor, dar, tu, Curată, prin pocăință, 
iarăși mă îndreptează. 

Si acum... 


Ingreunat de mii de învinuiri ale păcatelor, către tine cad, 
Fecioară fără de prihană, primeşte-mă pe mine cel ce mă 
pocăiesc fierbinte și milostiv fă mie pe Judecătorul, Stăpână. 

Cântarea a 3-a 
Irmosul: 


«Să se întărească inima mea, întru voia ta, Hristoase Dumnezeule, 
Care peste ape ai întărit cerul și ai întemeiat pământul, Atot- 
puternice». 


Cel ce a greșit mai presus decât toti oamenii singur eu sunt, 
pentru aceea ție îti strig, preanevinovată Stăpână, ajută celui ce 
se roagă ție să primească iertare. 


Pe mine cel îngreunat de patimi și scufundat de întreitele valuri, 
cel cu minte vicleană se târăşte să mă apuce, dar tu, ca o bună, 
izbăveşte-mă şi du-mă la lumina pocăintei. 


Slavă... 
Eu sunt, Fecioară preacurată, pomul cel rău şi neroditor: dăru- 
iește-mi mie rodul cel bun, dumnezeiesc și umple-mă cu harul și 
dulceata lui Hristos. 


Si acum... 


Arată-mi mie calea cea mântuitoare prin care să mostenese 
eu, nevrednicul robul tău, împărăția cerească, ceea ce esti bună, 
şi să aud întreita cântare a trisaghionului bucurându-mă. 


Cântarea a 4-a 
Irmosul: 
«Auzit-am, Doamne, glasul Tău și m-am temut, înteles-am lu- 
crurile Tale, grăia proorocul şi am preaslăvit puterea Ta». 


Ca niște uriași întelegători, trei patimi mă încoltesc: trândă- 
via, uitarea, necunoştința. Dar tu, Mireasă dumnezeiască, ajuto- 
rul meu, pe acestea le doboară. 


Cu un cuget trufas și o minte înălțată am sfârșit viata mea, dar 
tu smerenie dăruieşte-mi, Născătoare de Dumnezeu, și mă mân- 
tuieşte. 


Slavă... 

Întinându-mă, mi-am spurcat cu desfrânări sufletul meu, fă- 
cându-mă sălas demonilor, eu, ticălosul; Preacurată Marie, cură- 
teste-mă. 

Si acum... 

Preasfântă Mireasă a lui Dumnezeu, mângâierea celor întris- 
tati, scăparea muritorilor, întărirea credincioșilor, rogu-mă, mân- 
tuieşte-mă pe mine, robul tău. 


Cântarea a 5-a 
Irmosul: 


«Pacea Ta dă-ne-o nouă, Fiule al lui Dumnezeu, că afară de 
Tine pe alt Dumnezeu nu știm și numele Tău numim, că ești Dum- 
nezeu al celor vii și al celor morți». 

Călăuzeşte-mă, Fecioară, prin nevointă, să umblu cu ușurință 
pe calea cea aspră a virtuţii, ca să potolesc patimile și să văd 
limanul cel liniștit al nepătimirii. 

Pe tine singură te-am agonisit scăpare, Curată, toți cei care 
am mâniat rău pe Dumnezeu și ne-am îngreunat de păcate, ca să 
fim miluiți de EI cu rugăciunile tale. 


Slavă... 


Cu posturi şi rugăciuni oarecând Ninive L-a făcut milostiv ei 
prin pocăință pe Cel singur lubitor de oameni. Dar eu, Maica lui 
Dumnezeu, către tine scap acum. 


Si acum... 


Stricându-mi dumnezeiescul vesmânt al botezului. altul ca 
mine spurcat nu este. Pentru aceea strig tie, nu mă trece cu 
vederea, ci mântuiește, Fecioară, pe robul tău cel fără folos. 


Cântarea a 6-a 
Irmosul: 


«Pe Proorocul lona l-ai mântuit din chit, lubitorule de oameni; 
şi pe mine scoate-mă din adâncul păcatelor, rogu-mă ție». 

Pricinile patimilor nu le-am tăiat cu totul şi caut neîncetat 
nepătimirea în rugăciuni. Prealăudată, împietrirea mea o dez- 
leagă şi mă mântuiește. 

Pe sodomiteni i-am covârșit cu adevărat cu fapte de rușine şi 
mă tem ca nu cumva focul să mă cheltuiască acolo, Mireasă dum- 
nezeiască, de cercarea focului acestuia izbăvește-mă și mă mântuiește. 

Slavă... 

Suspin, mă cutremur și strig: Nu mă trece cu vederea, Curată, 
pe mine, cel ce am căzut cu totul în patimi cumplite, ci mă milu- 
iește și la pocăință mă povățuiește. 

Si acum... 

Viu fiind, păzește-mă pe mine pururea, izbăvindu-mă de ispite, 
plecând de pe pământ, spre viata cea veșnică mă călăuzeşte, Maică 
Fecioară, cu mila ta. 

Sedealna, Glasul 1 
Soborul îngeresc 

Dăruieşte-mi, Curată, râuri de pocăință, șuvoi de lacrimi îm- 
belșugat şi bogat, ceea ce ai izvorât noianul milelor şi al bună- 
tății, astupă izvorul și curgerea răutăților mele, care picură roșeala 
patimilor. 


Cântarea a 7-a 
Irmosul: 


«Cuptorul se răcorea, Mântuitorule, iar tinerii dănțuind cântau: 
Dumnezeul părinților noștri, bine eşti cuvântat ». 


Nor te cunosc pe tine, Mireasa lui Dumnezeu, ceea ce L-ai născut 
pe soarele slavei, care luminează toate păcatele mele întunecate. 


Uscând rădăcinile gândurilor și ale faptelor mele rele, Mireasă 
dumnezeiască, fă-mă şi pe mine pururi să rodesc roadele virtuții. 


Slavă... 

Gol sunt de vesmântul virtuţilor si voi fi aruncat afară din 
cămara de nuntă, ceea ce ai născut pe Hristos, îmbracă-mă cu haina 
nestricăciunii. 

Si acum... 

Nu încetează să mă biciuiască necontenit constiinta, Fecioară, 

ci slobozeşte-mă cu ajutorul tău cel grabnic. 


Cântarea a X-a 
Irmosul: 


«Pe Cel de Care se înfricoșează îngerii... ». 

Cum stai fără grijă, ticălosule suflete? Cum ai dat uitării faptele 
cele de ruşine? Descoperă-le pe acestea Maicii lui Dumnezeu, ca 
să mijlocească pentru tine la Cel ce S-a născut dintr-însa. 

Asemenea m-am făcut lui Ismael cel din vechime, fugind de 
mine însumi ca de un alt Isaac, pentru aceea voi fi izgonit din 
casa lui Avraam, moștenirea cea de sus. 

Binecuvântăm pe Tatăl... 

Înstrăinându-mă de patria cea de sus, am ajuns la străini și 
la tâlhari, mâncând străina hrană a porcilor, dar tu, Născătoare 
de Dumnezeu, ca pe fiul cel risipitor, mântuieşte-mă. 

Si acum... 

Peceţile curăţiei le-am rupt fără rușine, ceea ce ai născut pe 
Săditorul curăției, pe Hristos, fă să trăiesc în curăție restul vieții 
mele, Maica lui Dumnezeu. 

Să lăudăm... Irmosul: 

«Pe Dumnezeu, Cel de Care se cutremură Ingerii și toate 
oştirile ca de Făcătorul şi Domnul, preoți lăudați-L, tineri slăviti-L, 
popoare binecuvântaţi-L și-L preaînăltați întru toți vecii». 


Cântarea a 9-a 
lrmosul: 


«Pe norul cel purtător de lumină întru care Stăpânul tuturor, 
Cel fără de început, S-a pogorât din cer ca ploaia peste lână, și S-a 

întrupat pentru noi, făcându-Se om, să o mărim toti ca pe o cu- 
rată Maică a Dumnezeului nostru». 

Avraam a fost învrednicit a vedea pe Dumnezeu, după cum 
era drept, fiindcă se nevoia cu iubirea de străini. lar eu, care am 
zgârcenie și ură față de străini, pe bună dreptate voi fi aruncat în 
gheenă. Dar tu, Născătoare de Dumnezeu, scoate-mă din osânda 
de dincolo. 

Cu râuri de lacrimi, păcătoasa, ștergând cu suspine preacu- 
ratele lui Hristos picioare, îndată a aflat dezlegare din căderile 
sale, Curată, dar eu, căzând la picioarele tale, suspin din adâncul 
inimii mele și cer să fiu izbăvit de patimi. 

Slavă... 


Mintea și sufletul şi trupul și restul simțurilor mele tie ți le 
încredințez, Curată. Păzeste-le nevătămate de săgețile celui viclean 
şi dă-mi pocăintă să îmi plâng patimile, mie, celui ce trândăvesc 
şi trăiesc fără de grijă. 

Si acum... 


Căzând din nepăsare în uitare, din uitare în nefrică și din 
nefrică în adâncul păcatului, către tine, Maica lui Dumnezeu, strig: 
Tinde mâna ta și mă mântuiește cum a mântuit Fiul tău pe Petru 
din marea cea amară. 


Prosomii 
Prealăudatilor mucenici 


Bucură-te, car dumnezeiesc al lui Dumnezeu; bucură-te, Stăpâna 
tuturor; bucură-te, Doamna făpturii; bucură-te, vită care ai născut 
strugurele care picură vinul care îi veseleşte pe cei ce te laudă pe 
tine cu credință, te măresc şi te cinstesc, Prealăudată, ca Maică a 
lui Hristos, Dumnezeul nostru. 

Bucură-te, cort dumnezeiesc al lui Hristos; bucură-te, Prea- 
binecuvântată; bucură-te, preaminunată Stăpână; bucură-te juncă 
nenuntită, care ai născut vitelul cel fără prihană, pe Hristos, Dă- 
tătorul de viață şi Domnul, pe Care, acum, roagă-L cu rugăciunile 
tale de maică să izbăvească din primejdii pe robii tăi. 


Noul Theotokarion. Canoanele aghiorite ale Maicii Domnului 63 


Bucură-te, carte însuflețită a lui Dumnezeu, care ai purtat scris 
întru tine pe Cuvântul cel preasfânt; bucură-te, rug nemistuit; bu- 
cură-te, Copilă, nor cu totul luminos, ceea ce ai răsărit oamenilor 
pe Hristos, cu adevărat soarele cel înțelegător; bucură-te, cea fără 
prihană, ajutor gata celor nenorociti. 

Vindecă, Prealăudată, sufletul meu cel bolnav de cele mai 
rele patimi, ceea ce ai născut pe Hristos vindecătorul și Mântu- 
itorul tuturor, pe Cel ce tămăduiește orice boală, pe Cel ce biru- 
ieşte orice răutate a diavolului și pe Cel ce ne-a slobozit pe noi 
din moarte. 


cet a RN para 


Vineri sears 
Canonul Preasfintei Născătoare de Dumnezeu 
Facere a Sfântului loan Damaschin 


Cântarea |, Glasul i 
lrmosul: 

«Hristos se naște, slăviti-L! Hristos din ceruri, întâmpinati-L! 
Hristos pe pământ, înăltați-vă! Cântaţi Domnului tot pământul 
şi cu bucurie, popoare, lăudaţi-L, că S-a preaslăvit». 

Preasfântă Născătoare de Dumnezeu, miluiește-ne pe noi 


Pricina bucuriei, umple de har mintea mea și luminează cu lu- 
mina ta sufletul meu și cugetul, Curată, ca să strig tie împreună 
cu Arhanghelul cântare de multumire, de Dumnezeu dăruită. 

Vas dumnezeiesc, cu totul de aur, care înlăuntru tii mana, în 
chip luminat noi credincioşii te lăudăm, strigând: Bucură-te, 
curată Maică; bucură-te, nădejdea marginilor lumii şi mântuirea 
celor ce te laudă pe tine. 

Slavă... 

Bucură-te, nor prealuminos, care îi umbreşti pururea pe cre- 
dincioşi; bucură-te, sfeşnic cu şapte făclii, cum te-a văzut mai înainte 
oarecând Zaharia Proorocul, ceea ce porți în suflet, Preacurată, 
energiile Duhului Sfânt. 


Si acum... 


Fii mie, Fecioară, putere, întărire şi laudă robului tău, celui 
acum căzut în felurite necazuri şi ispite; potoleşte valul, nădej- 
dea mea, bucuria şi veselia mea. 

Cântarea a 3-a 
Irmosul: 


«Fiului, Celui născut fără stricăciune din Tatăl mai înainte de 
veci, și mai pe urmă din Fecioară întrupat, fără sământă, lui 
Hristos-Dumnezeu să-l strigăm: Cel ce ai înălțat fruntea noastră, 
Sfânt ești Doamne». 

Bucură-te, ceea ce ești mai înaltă decât toate puterile cele ne- 
materialnice; bucură-te, Fecioară nenuntită, ceea ce ai născut fără 
de sămânță pe Hristos Dumnezeu, Căruia Îi cântăm: Cel ce ai 
înălțat fruntea noastră, sfânt ești, Doamne. 

Bucură-te, cunună de pret a împăraților celor dreptmăritori; 
bucură-te, dumnezeiască putere a mucenicilor şi tron în chip de 
foc al lui Hristos Dumnezeu, Căruia Îi cântăm: Cel ce ai înăltat 
fruntea noastră, sfânt esti, Doamne. 


Slavă... 
Mulțimea căderilor și a primejdiilor mă scufundă pe mine, 
nenorocitul. Ci tu la limanul bucuriei și la țărmul cel veselitor al 


harului tău cel atotputernic ancorează-mă, ca pururi să te laud 
pe tine, Prealăudată. 


Si acum... 


O, minunile tale cele mai presus de cuget și negrăite, Mireasa 
lui Dumnezeu! Cum şi Fecioară ai rămas, și ai putut naște pe 
Cuvântul cel împreună fără de început cu Tatăl și cu Duhul Sfânt! 
Căruia Îi cântăm neîncetat noi, credincioșii: Sfânt esti, Doamne! 


Cântarea a 4-a 
lrmosul: 
«Toiag din rădăcina lui lesei, şi floare dintr-însul, Hristoase, 
din Fecioara ai odrăslit, Cel lăudat din muntele cel cu umbra 


deasă. Venit-ai întrupându-Te din cea neispitită de bărbat, Cel 
fără de trup şi Dumnezeu. Slavă puterii Tale, Doamne!». 

Bucură-te, vesmântul preoților evlavioşi, de Dumnezeu dăruită, 
și podoaba cuviosilor; bucură-te, bucuria drepţilor și lauda mu- 
cenicilor. Bucură-te, toiagul bătrânilor și puterea celor ce strigă: 
Slavă puterii Tale, Doamne! 

Bucură-te, porumbiţă cuvântătoare, ceea ce ai adus încetarea 
necredinței și care ai atras tainic la credința în Dumnezeu pe cei 
ținuți de întunericul necunoștintei, Fecioară, şi care acum strigă 
cu credinţă: Slavă puterii Tale, Doamne. 


Slavă... 


Cu toiagul dumnezeiescului tău ajutor deschizând inima mea 
cea secătuită, Născătoare de Dumnezeu, fă-o să reverse izvoare și 
râuri de lacrimi, prin care, spălând-o de întinăciunea păcatului, 
strălucitoare arat-o Fiului tău. 

Si acum... 


Vino-ţi în fire, nenorocitule suflete, și strigă din adâncul chi- 
nurilor tale Unuia Dumnezeului nostru: Am păcătuit Tie, Mântui- 
torule! Ci îndură-Te și mă mântuiește, ca un bun, cu rugăciunile 
celeia ce fără de bărbat Te-a născut pe Tine, și numără-mă cu cei 
aleşi. 


Cântarea a 5-a 
lrmosul: 


«Dumnezeu fiind al păcii, Tată al îndurărilor, pe Îngerul sfa- 
tului Tău celui mare, dăruindu-ne pace, L-ai trimis nouă; deci, 
fiind povătuiti la lumina cunoștinței de Dumnezeu, dis-de-dimineată 
venind, Te slăvim pe Tine, lubitorule de oameni». 

lată, noi, credincioşii îți strigăm ție: Bucură-te! Bucură-te, 
tron în chipul focului al Celui Preaînalt şi usa mântuirii noastre, 
a pământenilor; bucură-te desfătarea lumii, Fecioară, și întăritură 
dumnezeiască și cetate de scăpare. 

Scara pe care a văzut-o odinioară Iacob, care duce pe muri- 
tori de pe pământ la slava cea cerească, tu ești cu adevărat, 

Stăpână Marie, de aceea noi cei mântuiţi cu nașterea ta strigăm 
ție cu mulțumire: Bucură-te. 


Slavă... 


Acoperământul lumii și bucuria tuturor, ceea ce vii grabnic în 
ajutor şi mântuiesti, miluieste-ne și acum, Mireasa lui Dumnezeu, 
Curată, pe noi, cei ce te chemăm pe tine pururea în necaz, căci 
alt ajutor afară de tine, după Dumnezeu, nu avem. 


Si acum... 


Ca ceea ce esti templu luminos al Stăpânului tuturor și cort, 
pe mine, cel ce m-am făcut templu si peşteră de tâlhari, cură- 
teste-mă tot și luminează-mă, Fecioară, şi du-mă în cămara de 
nuntă cea dumnezeiască, Preanevinovată. 


Cântarea a 6-a 
lrmosul: 


«Din pântece pe lona, ca pe un prunc, l-a lepădat fiara mării, 
precum l-a primit, iar Cuvântul, în Fecioară sălășluindu-Se și 
trup luând, a iesit, lăsând-o nestricată. Că Cel ce n-a primit stri- 
căciune, pe ceea ce L-a născut o a păzit nevătămată». 

Bucură-te, izvor limpede şi nedesertat, din care, izvorând apa 
cea mai curată, mai limpede şi pururea vecuitoare, adapă pe po- 
porul cel însetat şi rourează pe cei ținuți oarecând de văpaia 
păcatelor și îi duce la dumnezeiasca răcorire. 


Bucură-te, râu nesecat al lui Dumnezeu, cu adevărat plin de 
multe ape, prin care se adapă toată făptura care te laudă pe tine 
şi se bucură toate inimile cele ținute de văpaie și însetate de apele 
cele de viață dătătoare. 


Slavă... 

Palat al Stăpânului, lumină plină de strălucire fii mie, celui 
căzut în chinuri şi celui ce zace în prăpastia deznădejdii și caută 
sprijinul tău cel dumnezeiesc; căci afară de tine alt ajutor nu am 
dobândit eu, robul tău, Stăpână. 

Si acum... 


Cer nou te-ai arătat mai strălucit, căci ai răsărit mai presus 
de cuget şi de cuvânt, pe soarele cel mare ṣi neapus, Preacurată, 
risipind noaptea necredintei. Pentru aceea toată făptura se vese- 
leşte împreună cu tine şi neîncetat îți strigă tie: Bucură-te. 


Sedealna. Glasul 1 
Mormântul Tău, Mântuitorule 


Fecioară cu adevărat mai înainte de naștere, Fecioară cu ade- 
vărat în vremea nașterii, Fecioară şi după nastere ai rămas și pururi 
Fecioară te mărturisim şi nădăjduim întru tine, Fecioară, ca să 
fim mântuiti, lauda fecioarelor. 


Cântarea a 7-a 
Irmosul: 


«Tinerii, în dreapta credință fiind crescuţi, păgânească poruncă 
nebăgând-o în seamă, de groaza focului nu s-au spăimântat; ci în 
mijlocul văpăii stând, au cântat: Dumnezeul părinţilor, bine ești 
cuvântat». 

Bucură-te, Născătoare de Dumnezeu, îndreptare sigură a celor 
nenorociti; bucură-te, turn de strajă tare si întărire a împărați- 
lor, ocrotire sigură pentru cei ce strigă: Dumnezeul părinților noștri, 
bine ești cuvântat. 

Bucură-te, de Dumnezeu Născătoare, ceea ce ai strălucit cu 
razele luminii tale lumea cea căzută în păcatele cele întunecate și 
luminezi pe cei ce cu credință cântă: Dumnezeul părinților noștri, 
bine eşti cuvântat. 


Slavă... 


Ca roua pe lână pogorându-Se, din pântecele tău S-a întrupat 
râul păcii, izvorul bunătății, Cel ce numără picăturile de ploaie, 
Dumnezeul părinților nostri, bine ești cuvântat. 


Si acum... 

Ceea ce singură ai născut pe Mântuitorul, Cel întrupat mai 
presus de minte, pe mine, cel stăpânit de ispite înfricoșate și pri- 
mejduit, slobozeşte-mă şi mă mântuiește pe mine cel ce cânt: 
Dumnezeul părinților noștri, bine ești cuvântat. 


Cântarea a 8-a 
Irmosul: 


«Cuptorul cel cu foc răcorit a arătat de demult închipuirea 
minunii celei mai presus de fire, pentru că focul n-a ars pe tineri, 
arătând dumnezeiasca naştere a lui Hristos, cea fără de sămânță, 
din Fecioară. Pentru aceea, lăudând, să cântăm: Să binecuvinteze 
toată zidirea pe Domnul și să-L preaînalțe întru toți vecii». 


Bucură-te, ceea ce singură ești mai presus de ostirile cele de 
sus, Preanevinovată Fecioară; bucură-te, preaminunată; bucură-te, 
acoperământul pământenilor; bucură-te, pod care duci la viata 
cea nemuritoare pe muritorii care cântă: Să binecuvinteze toată 
zidirea pe Domnul şi să-L preaînalțe întru toţi vecii. 

Bucură-te, dumnezeiesc sălaș al luminii celei neapropiate, 
Maică Fecioară; bucură-te, pământ roditor; bucură-te, ceea ce ai 
odrăslit spicul cel cu adevărat dumnezeiesc, Care pe toate le 
hrănește, și Căruia toți Îi strigăm cântând: Să binecuvinteze toată 
zidirea pe Domnul și să-L preaînalte întru toţi vecii. 


Binecuvântăm pe Tatăl... 


lată sfârșitul minunii celei mai presus de fire: Fecioara naște 
în feciorie, pe Cel ce S-a făcut om, pe Făcătorul tuturor, pe Cel 
împreună veșnic cu Tatăl și cu Duhul, Căruia toti Îi strigăm, 
bucurându-ne: Să binecuvinteze toată făptura pe Domnul și să-L 
preaînalțe întru toti vecii. 


Si acum... 


Voind să mântuiești ca un binefăcător firea muritorilor, Cel 
ce pe toate le-ai zidit cu cuvântul ai luat chipul meu, unindu-Te 
cu mine întreg, întrupându-Te din Fecioară, Cel mai presus de 

fire, Căruia toti, săltând, Îi strigăm: Să binecuvinteze toată zidirea 
pe Domnul şi să-L preaînalțe întru toti vecii. 


Să lăudăm ...Irmosul: 


«Cuptorul cel cu foc răcorit a arătat de demult închipuirea 
minunii celei mai presus de fire, pentru că focul n-a ars pe tineri, 
arătând dumnezeiasca naștere a lui Hristos, cea fără de sămânță, 
din Fecioară. Pentru aceea, lăudând, să cântăm: Să binecuvin- 
teze toată zidirea pe Domnul şi să-L preaînalțe întru toți vecii». 


Cântarea a 9-a 
lrmosul: 


«Închipuirea nașterii tale celei curate a arătat-o rugul cel ce 
ardea cu foc, dar nu se mistuia. Și acum te rugăm să stingi văpaia 
ispitelor cea năpustită asupra noastră, ca neîncetat să te mărim 
pe tine, Născătoare de Dumnezeu». 


Bucură-te, Maica Stăpânului tuturor; bucură-te, pricina bu- 
curiei lumii, Preacurată; bucură-te, juncă ce ai purtat vitelul cel 
cuvântător, pe lisus Mântuitorul și Domnul; bucură-te, vas al 
luminii; bucură-te, altar al împăcării pentru cei căzuți. 

Bucură-te, podoaba tuturor; bucură-te cleste care ai purtat 
cărbunele cel dumnezeiesc; bucură-te, porfiră împărătească cu aur 
strălucită; bucură-te, păzitoarea legilor lui Dumnezeu; bucură-te, 
împlinirea vădită a profețiilor proorocilor. 

Slavă... 

Bucură-te, cer înstelat, împodobit cu strălucirile virtuților; bu- 
cură-te, împărăteasă care stai de-a dreapta Stăpânului tău, având 
haină cu cuviință împodobită, după cum a strigat ție David. 


Si acum... 


Bucură-te, rai cuvântător, care ai odrăslit în mijloc pe Hristos, 
pomul vieții; bucură-te, cea care ai nimicit amăreala pomului 
celui dintâi și pe cei care odinioară au murit prin gustarea din el, 
i-ai îndulcit și părtași dumnezeieștii vieți i-ai arătat. 

Prosomii. Glasul 1 
Ceea ce esti bucuria 


Bucură-te, norul luminii și stâlp de foc, care ai condus la 
vrednică odihnă pe Israelul cel înțelegător, Fecioară; bucură-te, Cu- 
vioasă, îndreptarea lui Adam și slobozirea lacrimilor Evei, bucură-te, 
ajutorul lumii. 

Bucură-te, cleştele care ai purtat cărbunele cel dumnezeiesc; bu- 
cură-te, zid neclintit al Bisericii; bucură-te, tăria credincioșilor; 
bucură-te, împăcare a muritorilor cu Dumnezeu. Bucură-te, pod 
care duci la viaţă pe cei ce te laudă pe tine, Mireasa lui Dumnezeu. 

Bucură-te, Maica Stăpânului tuturor; bucură-te, Împărăteasa 
împăraţilor lumii, Născătoare de Dumnezeu, Marie. Bucură-te, 
grabnică vindecare și izbăvire a celor neputincioşi; bucură-te, 
desfătarea raiului celui din Eden, ceea ce fără de asemănare îl 
covârsești. 

Cu mărgăritarele cele fără de pată ale Duhului Sfânt stră- 
lucește întunecatul meu suflet şi de întunericul cel mai din afară 
izbăveşte-mă, Curată, și învredniceşte-mă să mă sălăsluiesc pururea 
în bucurie cu strălucirile sfinților, Născătoare de Dumnezeu. 


Glasul al 2-lea 


Sâmbătă seara 
Canonul Preasfintei Născătoare de Dumnezeu. 
Facere a lui Mitrofan, Mitropolitul Smirnei 


Ale căruia sunt și cele ale Treimii din Octoih, purtând acest 
acrostih, 


«Mitrofan te cântă pe tine, Stăpână, Născătoare de Dumnezeu». 


Cântarea 1, Glasul 2 
lrmosul: 


«Intru adânc a înecat de demult toată oastea lui Faraon puterea 
cea prea întrarmată; iar Cuvântul, întrupându-Se, a nimicit pă- 
catul cel prea rău, Domnul cel Preaînalt, căci cu slavă S-a preaslăvib». 


Preasfântă Născătoare de Dumnezeu, miluiește-ne pe noi 


Luând chip din tine, după chipul nostru, soarele cel neapus pe 
tine cer cuvântător mai strălucit limpede te-a arătat. Pentru aceea, 
izbăveşte-mă pe mine din întunericul patimilor, ca să te laud pe 
tine cu dor, singură Maică Fecioară. 

Izvorul milei care ai născut pe Hristos, Preacurată, și care ai 
deschis muritorilor raiul, deschide-mi și mie ușile milostivirii 
tale, Născătoare de Dumnezeu, și dăruieşte-mi iertare de greşeli, 
Stăpâna lumii. 


Slavă... 

Te rog pe tine, Stăpână, cleștele care ai purtat cărbunele cel 
înțelegător şi care ai curățat firea muritorilor, depărtează întină- 
ciunea căderilor mele și izbăveşte-mă, cu rugăciunile tale, din no- 
roiul patimilor. 


Si acum... 


Rupe lantul căderilor mele, ceea ce ești tuturor scăpare, ru- 
gându-L. pe Fiul tău și Dumnezeu, și doboară păcatul care mă 
tiraniseşte, ca, mântuit fiind, pururea să te cinstesc pe tine, Prea- 
lăudată. 


Cântarea a 3-a 
Irmosul: 

«Pe piatra credintei întărindu-mă, lărgit-ai gura mea asupra 
vrăjmașilor mei; că s-a veselit duhul meu cântând: Nu este sfânt 
ca Dumnezeul nostru și nu este drept afară de Tine, Doamne». 

Negura patimilor mele și întunericul alungă-le cu strălucirile 
rugăciunilor tale şi luminează-mă, Preacurată, ceea ce ai născut 
pe Cel ce mai înainte de luceafăr a răsărit, pe Hristos, soare din soare 
neapus, Stăpână. 

Sabie arzând păcatele și patimile sufletului meu fii mie, Fe- 
cioară, şi arată-mă ca un alt rai neispitit si păzit de tine, odrăslind 
floarea Duhului. 


Slavă... 


Ridicat-ai, fără prihană, cu nașterea ta, cortul cel căzut și zdrobit 
al lui David, strămoșul tău, Născătoare de Dumnezeu, pentru aceea, 
ridică-mă și pe mine, robul tău, cel zdrobit de patimi și căderi. 


Si acum... 


Sufletul meu cel bolnav, Născătoare de Dumnezeu, izbăvește-l 
de batjocurile demonilor şi de trândăvie, și lacrimi de pocăință 
dă inimii mele și sădește în ea frica Stăpânului, Preacurată. 

Cântarea a 4-a 
lrmosul: 


«Te laud că glas am auzit, Doamne, și m-am spăimântat că ai 
venit până la mine, căutându-mă pe mine, cel rătăcit. Pentru aceea 
preaslăvesc pogorârea Ta cea multă către mine, mult Milostive». 

Frământătură fără de prihană și sfântă a firii muritoare, din 
care a luat trup și pe care a înnoit-o Ziditorul, spală-mă și pe 
mine de întinăciunea patimilor mele și curățeşte-mă de tina căderilor. 

Rupe lantul patimilor mele și taie latul păcatelor, Stăpână, cu 
sabia rugăciunilor tale, ceea ce ai născut pe Hristos, Cel ce a 
dăruit izbăvire celor din legăturile iadului. 


Slavă... 
Cu legăturile rugăciunilor tale, Stăpână, cu oblojeli și untde- 
lemn, vindecă acum rănile sufletului meu și plăgile păcatului, Curată, 
ca una ce ai născut ajutorul dumnezeiesc al firii. 


Si acum 
De toate bunătăţile sunt gol și zac și acum în răutate între- 


când pe toți cei căzuți odinioară. Pentru aceea, cu cele dintâi împo- 
dobeste-mă și de celelalte mă izbăveste, Mireasa lui Dumnezeu. 


Cântarea a 5-a 
Irmosul: 

«Luminarea celor ce zăceau întru întuneric și mântuirea celor 
deznădăjduiti Tu eşti, Hristoase, Mântuitorul meu; și la Tine 
mânec, Împăratul păcii, luminează-mă cu strălucirea Ta, că nu 
stim alt Dumnezeu, afară de Tine». | 

Din blestemul cel de demult, lumea ai izbăvit, Stăpâna lumii, 
născând binecuvântarea, pe Hristos; pentru aceea, izbăvește-mă 
de cugetele cele necurate și de toată întristarea, căci tu singură ești 
bucuria credincioşilor. 

Furtuna cumplită, bântuiala duhurilor răutății tulbură mintea 
mea; dar tu, vino degrab şi potolește furtuna, ceea ce ai născut 
pe Hristos cel Atotputernic, singur Cârmuitor a toată făptura. 

Slavă... 


Luminează-mă cu lumina pocăinței pe mine, cel sălășluit în 
întunericul pierzaniei, Născătoare de Dumnezeu; dă-mi mie, celui 
ce zac, mână de ajutor şi ridică-mă cu rugăciunile tale, ca să fac 
faptele drepte ale lui Dumnezeu. 

Si acum... 


Taberele demonilor împresoară cetatea sufletului meu şi încearcă 
să mă piardă; cetate slăvită de Stăpânul tuturor, împrejmuiește-mă 
cu întăriturile rugăciunilor tale, Stăpână, și mă mântuiește. 


Cântarea a 6-a 
Irmosul: 

«Întru adâncul greselilor fiind învăluit, chem adâncul cel ne- 
istovit al milostivirii Tale; scoate-mă din stricăciune, Dumnezeule». 

Ceea ce ai născut viata cea veşnică, cu rugăciunile tale, omoară 
moartea ridicată de la trup în sufletul meu, ceea ce ești fără de 
prihană. 

Pe mine, cel ce umblu pe căi strâmbe, la calea cea dreaptă 
mă povătțuieşte, ceea ce ai născut calea vieții, pe Hristos şi 
Dumnezeul nostru. 

Slavă... 

Dracul cel urâtor de oameni, uneltește ispitindu-mă, Stăpână; 
ci tu, ca una care ai născut pe Cel ce a zdrobit capetele diavolilor 
şi pe acesta nimicește-l. 

Si acum... 

Plutind pe marea vieții, am căzut în valurile nesfârșitelor ne- 
cazuri; Preasfântă, ceea ce ai născut pe Cârmuitorul tuturor, 
ajută mie. 

Sedealna, Glasul al 2-lea 
Cele de sus căutând... 


Către tine, Curată, strigăm cu credință să fim izbăviti din 
multe primejdii și din păcate căci altă mângâiere grabnică nu avem, 
fără prihană Fecioară, ceea ce esti compătimitoare, iubitoare de 
bine şi milostivă, dăruieşte tuturor mântuire sufletelor. 


Cântarea a 7-a 
Ilrmosul: 


«Chipul cel de aur în câmpul Deira fiind cinstit, cei trei tineri 
au defăimat porunca cea prea fără de Dumnezeu; și fiind aruncati 
în mijlocul focului, răcorindu-se cântau: Bine ești cuvântat, 
Dumnezeul părinților noștri». 

Stiindu-te pe tine, uşă a răsăritului celui întelegător, care a 
arătat că va intra în cer cel ce se roagă tie, la tine mă rog, Fecioară. 
Pentru aceea primeşte-mă, Stăpână, și mă călăuzeşte la tine și 
luminează-mi calea. 

Izvor de lumină izvorât din raiul cel cuvântător, adapă toată 
fata pământului cu suvoaiele desfătării, harul cel nematerialnic 
al Duhului Sfânt de la tine este, Preacurată Stăpână, de care 
învrednicește-mă și pe mine să mă împărtășesc cu îmbelșugare. 


Slavă... 


Lână, oarecând, a arătat Ghedeon pântecele tău care a primit 
roua cea cerească, răcorind pe toți cei stăpâniți de setea păcatu- 
lui, Prealăudată, binecuvântată, ceea ce ai născut pe Dumnezeu 
cu trup. 


Si acum... 


Pironit fiind pe stâlp de voie, Hristos, Fiul tău, a biruit în- 
cepătoriile întunericului și a nimicit puterea stricătoare a morții. 
Pentru aceea, Stăpână, cugetul cel pătimaș al trupului meu 
omoară-l. 

Cântarea a S-a 
lrmosul: 


«Idolul cel de aur dispretuindu.-l... ». 

Cu apele cele de viață dătătoare udă, Născătoare de Dumnezeu, 
inima mea cea topită de văpaia păcatului, ținându-mă pururi în 
pocăință pe mine, cel ce cânt cu credinţă: Să laude toată zidirea 
pe Domnul şi să-L preaînalte întru toți vecii. 

Mielușeaua cea fără prihană, nenuntită, nespurcată, neînsoțită 
și Mireasă nestricată a lui Dumnezeu, care ai născut fără dureri 
vitelul cel îngrăşat, frumoasă juncă, ușurează, ridică de pe sufletul 
meu lanțul cel greu și jugul păcatului. 

Binecuvântăm pe Tatăl... 

Te-ai arătat Sfântă a Sfintelor, cort plăsmuit de Dumnezeu, 
care este chipul vechiului cort al mărturiei, având înlăuntru pe 
Marele Arhiereu, Fecioară, arată inima mea cort sfânt al Celui 
Preaînalt si al Împăratului tuturor. 

Si acum... 

S-a tăiat din mitra ta, Stăpână, Cel Preacinstit, ca piatra din 

munte, cu totul nepătată, și a sfărâmat stâlpul a toată înşelarea ca 


un Atotţiitor, singur atotputernic, prin Care șterge chipul patimi- 
lor sufletului meu, zdrobind morile dușmanilor celor înțelegători. 


Să lăudăm... Irmosul: 


«Idolul cel de aur disprețuindu-l, de trei ori fericitii tineri, 
privind chipul cel viu și neschimbat al lui Dumnezeu, în mijlocul 
văpăii au cântat: Să laude toată zidirea pe Domnul și să-L prea- 
înalțe întru toti vecii». 


Cântarea a 9-a 
Irmosul: 


«Ceea ce pe luminătorul Dumnezeu, Cel ce a răsărit mai înainte 
de soare, Care la noi trupeşte a venit, din pântecele cel fecioresc 

în chip de negrăit L-ai întrupat, Binecuvântată, Preacurată Năs- 
cătoare de Dumnezeu; pe tine te mărim». 


Cel ce a întemeiat firile cele netrupești, ca un Dumnezeu, 
Sfântă Fecioară, din tine S-a întrupat. Pentru aceea izbăveşte pe 
rugătorul tău de răzvrătirile patimilor celor trupesti și de cugetul 
trupului cu rugăciunile tale. 

Ai răsărit pe soarele dreptății, Fecioară, pe Hristos, și cer 
prealuminos te-ai arătat. Pentru aceea risipește noaptea patimilor 
mele cu strălucirile tale și luminează sufletul meu și inima o stră- 
lucește. 


In ceata drepţilor tăi, în glas de bucurie, învrednicește-mă să 
sălășluiese cu, nevrednicul, trecându-mi cu vederea multimea 
răutăților mele, ceea ce ai alăptat pe cel ce ridică păcatul lumii. 


Slavă... 


Judecă, Născătoare de Dumnezeu, Marie, si pedepseste pe cel 
potrivnic și izbăvește-mă de judecata lui. Căci tu ai născut pe 
Judecătorul cel bun și drept, pe Cel ce a osândit moartea cu jugul 
dumnezeirii. 


Si acum... 


Dezlegat-ai întristarea Evei, pe Adam cel nou născându-L, 
pe Cel care firea lui Adam din nou a plăsmuit-o. Pentru aceea 
dezleagă şi zapisul greşelilor mele și din ispită, din necazuri și din 
patimi mă slobozește. 


Prosomii. Glasul al 2-lea 
Când de pe lemn 


Bucură-te, Maica Dumnezeului celui Preaînalt, Maică Fecioară 
şi acoperământul celor ce aleargă la tine. Bucură-te, Stăpâna tu- 
turor arhanghelilor, Curată. Bucură-te, Stăpâna cerurilor şi ceea 
ce singură domneşti peste cei de pe pământ, ca o împărăteasă cu 
adevărat. Bucură-te, fruntea împăraților; bucură-te, slava tuturor 
credincioșilor, scăparea creștinilor. 


Bucură-te, dumnezeiască arătare a tainei celei înfricoșate și 
fără prihană, Fecioară; bucură-te, vas cu totul de aur; bucură-te, 

rai; bucură-te, fiică a lui Adam şi Maică nenuntită a Ziditorului 
meu, Binecuvântată, Cuvioasă. Bucură-te, lauda celor ce aleargă 
la tine şi zid nesurpat. Bucură-te, mângâierea celor întristaţi. 

Bucură-te, piatră de pret a lui Dumnezeu, care ești mai presus 
de toate pietrele pretioase; bucură-te, mărgăritarul cel strălucit 
si însuflețit al Împăratului Hristos; bucură-te, comoară de aur și 
de pietre scumpe, Născătoare de Dumnezeu, Curată; bucură-te, vas 
de mult preț al Duhului Sfânt, Fecioară, scumpătate a scumpătăților. 

Vino, o, nenorocitule suflet! Cazi la Maica lui Dumnezeu, plân- 
gând cu lacrimi fierbinți, strigând şi cerând dezlegare pentru 
greselile tale şi pentru nenorocirile tale. Preanevinovată Fecioară, 
vino și mă izbăveste de toată osânda, de toată amenintarea strică- 
toare de suflet, de toată boala și de întreitul val al vrăjmașilor 
care în deşert se luptă cu mine. 


Duminică seara 
Canonul Preasfintei Născătoare de Dumnezeu. 
Facere a Sfântului loan al Evhaitelor 


Cântarea 1. Glasul al 2-lea 
lrmosul: 


«Întru adânc a înecat de demult toată oastea lui Faraon pu- 
terea cea prea întrarmată; iar Cuvântul, întrupându-Se, a nimicit 
păcatul cel prea rău, Domnul cel Preaînalt, căci cu slavă S-a 
preaslăvit». 


Preasfântă Născătoare de Dumnezeu, miluieşte-ne pe noi 


Pe mine, cel ce mai presus de firea cea cuvântătoare am pă- 
cătuit, ceea ce ai covârşit cu sfințenia şi cuvioșia si curătia mintii 
oștile îngerești, mântuieşte-mă, Fecioară, ca pe tine să te laud, pe 
cea Prealăudată. 

Valul plăcerilor cel înspumat de suflările vânturilor răutăţii 
mă înviforează, Fecioară nenuntită; dar tu, îndreptând cârma po- 
căinței mele, ancorează-mă la limanurile cele liniștite ale nepătimirii. 

Slavă... 

Mintea mea cea leproasă și sufletul, curătește-le, Stăpână, cum 
şi Fiul tău a curățit pe lepros, spunându-mi mie: Voiesc, cură- 
țește-te, căci toate ascultă de cuvântul tău, ceea ce ai născut pe 
Cuvântul cel deofiinţă cu Tatăl. 


Si acum... 

Tăietor de lemne fii mie, Stăpână, curătind inima mea cea 
sălbăticită și uscată, smulgând rădăcinile, tăind și arzând cu dum- 
nezeiescul foc mărăcinii aducători de moarte ai păcatelor mele. 


Cântarea a 3-a 
lrmosul: 

«Pe piatra credinței întărindu-mă, lărgit-ai gura mea asupra 
vrăjmașilor mei; că s-a veselit duhul meu cântând: Nu este sfânt 
ca Dumnezeul nostru, și nu este drept afară de Tine, Doamne». 

Uşa cea vie a mântuirii oamenilor, deschide-mi mie ușile 
dreptății și uşa pocăinței, ca, intrând prin acestea, mărturisire și 
destăinuire să aduc Domnului meu. 

Însemnează-mă pe fruntea sufletului meu cu pecetea și cu 
semnul acoperământului tău, ca să fug de la faţa arcului celui 
pierzător, ca nu cumva, Născătoare de Dumnezeu, să mă săgeteze 
ca pe o oaie fără păstor. 


Slavă... 


Chipul Fiului Tău cel acoperit cu lut, drahma împărătească 
cea pierdută căutându-le si aflându-le, şterge și curățeşte țărâna 
patimilor și praful ce se află pe ele. 

Si acum... 

Pe mine cel rănit de sabia păcatului, răneşte-mă la rândul 
tău, Născătoare de Dumnezeu, înfigând sabia, țintește coasta cea 
străpunsă a Fiului tău și, la sfârşit, taie rana și curățeşte-o. 


Cântarea a 4-a 
lrmosul: 
«Nu sol, nici înger, ci Tu Însuti, Doamne, venit-ai întrupân- 
du-Te din Fecioară și m-ai mântuit pe mine, omul întreg. Pentru 
aceasta, strig tie: Slavă puterii Tale, Doamne!». 

În întristări pe tine te avem, Fecioară, mângâiere; în supă- 
rări, răcorire; în ispite, mângâiere, întărire și împreună cu noi 
luptătoare, grabnică izbăvire și sprijin. 

Ceea ce ai născut pe Cel ce voiește mila şi pe Cel ce nu voiește 
moartea păcătosului, pe Cel ce Se îmblânzeste prin pocăință, 
povătuiește-mă către căile pocăinței. 


Slavă... 


Vindecând zdrobirea maicii noastre Eva, ai venit la noi din 
Născătoarea de Dumnezeu, Stăpâne, lubitorule de oameni, pentru 
aceasta, și pe mine, cel zdrobit, vindecă-mă cu cuvântul. 


Si acum... 
Pe mine, cel ce suspin zi şi noapte, tânguindu-mă cu plângeri 
şi spălând cu lacrimi așternutul meu, miluiește-mă, Stăpână, și mân- 
gâiere dăruiește-mi cu ajutorul tău cel nevăzut. 


Cântarea a 5-a 
Irmosul: 

«Luminarea celor ce zăceau întru întuneric şi mântuirea celor 
deznădăjduiţi Tu ești, Hristoase, Mântuitorul meu; și la Tine 
mânec, Împăratul păcii, luminează-mă cu strălucirea Ta, că nu 
stim alt Dumnezeu, afară de Tine». 

Râul harurilor lui Dumnezeu, umple ochii mei de lacrimi, Năs- 
cătoare de Dumnezeu, adapă pământul cel fără de apă și braz- 
dele cele uscate ale sufletului meu, ca să se înmultească roadele. 

În mâinile tale, Fecioară, este partea sufletului meu; izbă- 
veşte-mă acum din mâinile vrăjmasșilor mei, strălucește fata ta 
peste robul tău, Preasfântă Fecioară, mântuiește-mă, Stăpână, cu 
dumnezeiasca ta milă. 


Slavă... 


Usă a răsăritului celui strălucitor din înălțime te-ai arătat, 
tron preaînălțat al Împăratului, scară care duce la cer pe care S-a 

pogorât Hristos, cu totul fără prihană Fecioară, și a vorbit cu 
muritorii cei lepădați. 
Si acum... 
Tronul înalt și minunat al Împăratului, pat dumnezeiesc 
primitor de Dumnezeu, sălaș preasfânt, împăcare tare, Născă- 
toare de Dumnezeu, fii lăudată. 


Cântarea a 6-a 
lrmosul: 
«Întru adâncul greselilor fiind învăluit, chem adâncul cel ne- 
istovit al milostivirii Tale; scoate-mă din stricăciune, Dumnezeule». 
În psalmi lăudându-te, strigăm tie: Bucură-te, munte gras al 


lui Hristos Dumnezeu, Mireasa lui Dumnezeu întru care a binevoit 
a Se sălășlui pentru mântuirea noastră. 


Bucură-te, ușă a lui Dumnezeu neumblată, bucură-te, ceea ce 
ai stins cuptorul înselăciunii, bucură-te, prin care sabia învăpăiată 
a heruvimilor mi-a dat liberă intrare în rai. 


Slavă... 


Nor purtător de dumnezeiască ploaie, sufletul meu cel uscat 
de văpaia păcatului, rourează-l și adapă-l cu şuvoiul desfătării celei 
veșnice. 


Si acum... 
Cugete necurate mă întinează, pofte rușinoase și dobitocești 
pângăresc smerită inima mea; Preasfântă Fecioară, ajută-mi! 
Sedealna, glasul al 2-lea 
Cele de sus căutând 


Cu dumnezeiasca lumină, departe alungă întunericul inimii 
mele, ceea ce ești bună, dându-mi izvoare de apă, ca să-mi spăl 
răutățile mele prin care am amărât pe Domnul cel preabun, căci 
întru tine singură este mângâierea mea. 

Cântarea a 7-a 
Irmosul: 

«Chipul cel de aur în câmpul Deira fiind cinstit, cei trei ti- 
neri au defăimat porunca cea prea fără de Dumnezeu; și fiind 
aruncați în mijlocul focului, răcorindu-se cântau: Bine esti cu- 
vântat, Dumnezeul părinților nostri». 

Suflete care știi că viața este ca un târg, bine încă de aici 
neguțătoreşte ca să câştigi cele mai mari, Împărăția cerurilor și 
slava cea negrăită, căci, dacă va trece viața aceasta, alt prilej nu 
vei mai avea. 

Ceea ce ai născut calea vieții, pe Hristos, povătuiește-mă pe 
calea cea dreaptă care duce la corturile raiului şi la odihna de 
acolo, îndreptând calea mea și pașii mei, Ceea ce eşti bună. 


Slavă... 
Veninul păcatului cheltuiește puterea mea, dar tu, prin mi- 
lostiva ta plecare și cu mâna harului tău, vino și scoate-l pe 


acesta, ca ceea ce singură ai născut pe pământ pe Cel ce ridică 
păcatele lumii. 


Si acum... 


Ceea ce ai născut pe Fiul lui Dumnezeu Care S-a făcut Fiul 
omului pentru adâncul milelor, fiu al luminii şi al zilei mă fă pe 
mine care sunt fiu al întunericului si al nopții, Preanevinovată, și 
arată-mă fiu vrednic al Tatălui ceresc. 


Cântarea a S-a 
Ilrmosul: 


«Pe Cel ce în cuptorul cel cu foc... ». 


Focul caldeilor şi văpaia cea fără sfârsit a patimilor, Nabu- 
codonosor cel înțelegător şi înfricoşat le-a aprins, precum și cup- 
torul cel clocotitor, pe care stinge-l, Fecioară, cu roua rugăciuni- 
lor tale. 

Minte pătimașă având și de cugete străine împărtăşindu-mă, 
la tine scap, palat curat, înmiresmat al lui Dumnezeu, Stăpână, 
curățește-mă de toată duhoarea patimilor. 


Binecuvântăm pe Tatăl... 


Stiindu-te pe tine carte sfântă a lui Hristos, pecetluită de Duhul 
Sfânt, Fecioară, te rog, în cartea celor vii scrie-mă și de viața cea 
nestricăcioasă învrednicește-mă. 


Si acum... 


Ocrotitoarea credincioşilor, nădejdea şi bucuria celor întristați, 
în bucurie întoarce tânguirea mea, Curată, ṣi dă-mi mie ca nu 
acum în veacul acesta să te văd pe tine, ci în cel viitor. 


Să lăudăm... Îrmosul: 


«Pe Cel ce în cuptorul cel cu foc la tinerii evrei s-a pogorât şi 
văpaia în rouă a prefăcut-o, pe Dumnezeu, lăudați toate lucrurile ca 
pe Domnul și-L preaînăltați întru toti vecii». 


Cântarea a 9-a 
Irmosul: 


«Pe Dumnezeu-Cuvântul cel din Dumnezeu, Care cu negrăită 
înțelepciune a venit să înnoiască pe Adam cel căzut rău întru 
stricăciune prin mâncare, din Sfânta Fecioară negrăit întrupân- 
du-Se pentru noi, credincioşii, cu un gând în cântări să-L slăvim». 

Mai sfântă decât îngerii, mai înaltă decât Heruvimii, mai pre- 
sus de serafimii cei de foc şi mai cinstită decât orice ceată înge- 
rească înțelegătoare ai fost văzută și prin slavă și cinste fără de 
asemănare mai slăvită, Marie, Fecioară Stăpână. 

Mireasă a lui Dumnezeu, Preasfântă, comoară a mântuirii, 
limanul celor pe mare nenorociti, acoperământul sufletelor şi 
apărare, mântuire fii mie, bogăție și liman liniştit, sufletul meu 
cel înghețat acoperindu-l şi încălzindu-l. 


Slavă... 

Tarină nearată care ai născut pe Lucrătorul, brazda cea ne- 
semănată care ai odrăslit spicul vietii, cu bogăţia celor bune și cu 
îmbelşugarea tuturor bunătăților hrăneşte-mă pe mine, cel topit 
de foame, Stăpână. 


Si acum... 


Tie celeia ce ai născut pe Făcătorul tuturor și pe Mântuitorul, 
eu, săracul, sărmanul şi lipsitul ce voi aduce vrednic? Căci nimic 
altceva nu am decât credință fierbinte şi dragoste adevărată 
întru care mântuieşte-mă și pe mine, Stăpână. 


Prosomii. Glasul al 2-lea 
Când de pe lemn 


Bucură-te, templu preasfânt; bucură-te scaun al Împăratului; 
bucură-te, tron de foc al Stăpânului tuturor; bucură-te, bucuria 
îngerilor; bucură-te, ridicarea lui Adam celui căzut; bucură-te, 
ceea ce ai dezlegat osânda Evei; bucură-te, lauda ortodocșilor, 
ocrotitoarea păcătoşilor și ajutorul celor nedreptăţiți. 

Bucură-te, cleşte de taină, pe care mai dinainte l-a văzut Isaia, 
purtând cărbunele care curăță de întinăciune toată zidirea. Bucură-te, 
rug aprins și nemistuit; bucură-te, stâlp de foc prin care suntem 
duși la odihna cea dumnezeiască; bucură-te, uşa milei și iertarea 
păcătoşilor. 

Bucură-te, bolta înstelată a cerului, care porți nerătăcite stelele 
și planetele toate; bucură-te, cerc strălucit al celor doisprezece 
zodii prin care a trecut soarele Hristos, Care a împlinit întregul 
curs al iconomiei întrupării pentru mântuirea oamenilor. 

Bucură-te, ceea ce fără de strâmtorare ai purtat în pântece 
pe Dumnezeu cel necuprins, Care S-a făcut om din bunătate. 
Preasfântă Mireasă a lui Dumnezeu, pentru aceea, rogu-mă, din 
patimile ce mă strâmtorează, slobozește-mă, pentru ca, umblând 
drept pe calea cea strâmtă, să ajung la lărgimea fericirii de acolo. 


Luni seara 


Canonul Preasfintei Născătoare de Dumnezeu. 
Facere a Sfântului Andrei Criteanul 


Cântarea 1. Glasul al 2-lea 


Ilrmosul: 


«Veniti popoare, să-l cântăm cântare lui Hristos Dumnezeu, 
Cel ce a despărțit marea și l-a trecut pe poporul pe care l-a slo- 
bozit din robia egiptenilor, că S-a proslăvit». 

Preasfântă Născătoare de Dumnezeu, miluiește-ne pe noi 


Este vremea plângerii, o, nenorocitule suflete! lată, s-a deschis 
arena vieții prezente pe care alergăm, şi noi dormim, vai, nouă! 
Deci să ne trezim acum și să ne tânguim. 

Râu curgător, umbră şi fum şi vis este viața aceasta. Și desfă- 
tarea de acum este ca floarea ierbii care se veştejeşte, deci la Năs- 
cătoarea de Dumnezeu să cădem, suflete. 


Slavă... 


Ceea ce singură ai născut viața, Mireasa lui Dumnezeu, pe 
mine, cel ce zac mort de săgeata păcatului, înviază-mă cu leacul 
milei tale. 


Si acum... 


Mintea și sufletul și simțirile mi le-am întinat, săvârșind cele 
rele, de Dumnezeu dăruită, ci cad la noianul milei tale: Nu mă 
lepăda pe mine. 

Cântarea a 3-a 
Ilrmosul: 


«Întăreşte-ne pe noi întru Tine, Doamne, Cel ce prin lemn ai 
omorât păcatul, şi frica de Tine sădește-o în inimile noastre, ale 
celor ce Te lăudăm pe Tine». 

Pe mine, călător alergând ca într-o altă arenă a vieții, tâlharii 
prinzându-mă, mi-au rănit sufletul. Dar tu, Maica lui Dumnezeu, 
cheamă-mă din nou. 

Robindu-mi voința sufletului, am fost rănit de patimi, nerâvnind 
lui Iosif, ci slobozește-mă, Maica lui Dumnezeu, din tirania lor. 


Slavă... 


Intru tine având îndrăznire, Stăpână, as putea covârși marele 
și nezdrobitul zid de aramă al plăcerilor şi m-as izbăvi de ispiti- 
torul diavol. 


Si acum... 


Picăturile lacrimilor mele s-au uscat, Fecioară, îngreunat fiind 
de somn, dar dăruiește-mi trezvie şi izvor de lacrimi și priveghere 
de toată noaptea. 


Cântarea a 4-a 
Irmosul: 


«Te laud, că glas am auzit, Doamne, şi m-am spăimântat că ai 
venit până la mine, căutându-mă pe mine, cel rătăcit. Pentru aceea, 
preaslăvesc pogorârea Ta cea multă către mine, mult Milostive». 

Pricina a tot păcatul este iubirea de sine, iubirea de argint, 
după acestea am tânjit din suflet, Preacurată, și toată fapta cea 
rușinoasă de voie am săvârșit, dar acum la vremea bătrâneții 
mântuieşte-mă pe mine, nenorocitul. 


De veșmântul sfântului botez m-a dezbrăcat Veliar și m-a îmbrăcat 
cu haina aspră şi jalnică a păcatului de care, te rog, Fecioară, mă 
dezbracă. 


Slavă... 

Marie, Născătoare de Dumnezeu, Stăpână, bucuria mea și mân- 
tuirea mea, a celui ce zace pururi în patul nepăsării, cu dumne- 
zeiasca ta lumină risipește întunecarea smeritului meu suflet. 


Si acum... 


Din robia Egiptului Moise a scos pe israeliteni, dar pe mine 
cine mă va scoate, Preacurată, din amara robie a patimilor, dacă 
nu vei mijloci tu la Stăpânul meu şi Fiul tău, ceea ce ești milostivă. 


Cântarea a 5-a 
lrmosul: 


«Dătătorule de lumină și făcătorul veacurilor, Doamne, întru 
lumina poruncilor Tale îndreptează-ne pe noi; că afară de Tine 
pe alt Dumnezeu nu știm». 

Prin post oarecând Moise a auzit dumnezeiesc glas și a văzut 
preînchipuirea ta, dar eu, risipitorul, cum voi vedea lumina cu- 
noștinței? 

În pustia Sinaiului Dumnezeu a plouat mana lui Israel, dar 
tu, suflete, dacă vrei să dobândești mana cea înțelegătoare, vino la 
Maica lui Dumnezeu și ea te va hrăni. 


Slavă... 


De cuvinte trufaşe mă folosesc, precum Datan și Aviron îm- 
potriva lui Dumnezeu și împotriva lui Moise, și cad sub pământ, 
dar tu, Maica lui Dumnezeu, te rog, ridică-mă. 


Si acum... 


Imblânzeşte valurile cele de ruşine ale ticălosului meu suflet, 
Stăpână, și opreşte chinurile trupului meu ceea ce singură ai 
născut pe Dumnezeu întrupat fără chinuri de naştere. 


Cântarea a 6-a 
lrmosul: 


«Adâncul păcatelor cel mai de jos m-a înconjurat, ci precum 
pe Proorocul lona, ridică, Doamne, din stricăciune viața mea». 

Revarsă mila îndurării tale peste smerenia noastră şi fii mi- 
lostivă robilor tăi, Fecioară. 


Valurile binefacerilor tale veșnice curg şi adapă sufletele uscate 
de patimi. Pentru aceasta, adapă-mă și pe mine, Fecioară. 


Slavă... 


Nimic cuvios nu am făcut în viața mea, eu, ticălosul, ci numai 
mulțime de păcate, ci tinde mâna ta, Stăpână, şi izbăvește-mă de 
gheenă. 


Si acum... 


Mireasa lui Dumnezeu, Preasfântă, acoperământul meu şi slava 
mea, stai alături la vremea ieșirii sufletului meu, mântuindu-mă 
şi ducându-mă la viata cea veşnică. 


Sedealna. Glasul al 2-lea 
Cele de sus căutând 


Dă-mi mie pocăință adevărată, Preanevinovată, şi dăruiește-mi 
desăvârșită iertare pentru greșelile cele din pruncie şi învred- 
nicește-mă să mă împărtăşesc cu râvnă de dumnezeiasca vietuire, 
Curată. 


Cântarea a 7-a 
irmosul: 


«Chipul cel de aur în câmpul Deira fiind cinstit, cei trei tin- 
eri au defăimat porunca cea prea fără de Dumnezeu; și fiind 
aruncaţi în mijlocul focului, răcorindu-se cântau: Bine esti cu- 
vântat, Dumnezeul părinților nostri». 


Născătoare de Dumnezeu, tot cuvântul dumnezeiesc şi cărțile 
sfinților învață calea cea strâmtă și îngustă a virtuții, pe care 
întărește-mă cu puterea ta să o urmez cu râvnă pe mine care mă 
abat când la dreapta, când la stânga. 


Mireasa lui Dumnezeu, dumnezeiescul har al Mângâietoru- 
lui vine în inimă, cu liniștea minții, cu seninătatea cugetelor, pe 

care roagă-L pe Fiul tău și Domnul să-l trimită zdrobirii inimii și 
smereniei sufletului. 
Slavă... 


Risipeste norul a multor ispite arzătoare și amare care mă 
împresoară şi mă necăjesc și nestăpânit mă biciuiesc, singură 
apărătoare a lumii, și înțeleptește-mă pe mine cel ce cânt: Bine 
ești cuvântat Dumnezeul părinților noștri. 

Si acum... 


Fiarelor sălbatice ale patimilor am fost predat ca unor stăpâni, 
precum cei ce murmurau în pustie, și în chip nevăzut mă străpung 
precum pe aceia serpii. Dar tu, Fecioară, te rog, cu rugăciunea 
ta, Mireasa lui Dumnezeu, dă-mi mie vindecare. 


Cântarea a 8-a 
lrmosul: 


«Pe Cel ce în cuptorul cel cu foc... ». 

Prin cugete amăgitoare vrăjmaşul, uneltind în chip nevăzut, 
mă amăgește, trăgându-mă în prăpastia plăcerilor, dar tu, Născă- 
toare de Dumnezeu, păzeşte-mă, singura apărare a celor năpăstuiţi. 

De voie mă supun vrăjmașului care se năpusteşte asupra mea 
prin năvălirile cugetelor necurate, dar tu, bună, fă uneltirea lui 
fără putere şi zadarnic arată-l pe cel furios, mântuindu-mă pe 
mine, cel ce mă rog tie. 

Binecuvântăm pe Tatăl... 

Înaintea ta vărs rugăciunea mea, în plâns și suspin, iar în- 
tristarea sufletului meu o vestesc tie, Curată, căci iată, mă cheltuiesc 
în adâncul întristărilor, fără să te văd pe tine, lumina mea. 


Si acum... 


Nevoieşte-te, suflete, cu postul, cu privegherea, cu plânsul și 
psalmodia și cu petrecerea cea nematerialnică în rugăciuni de toată 
noaptea şi astfel Dumnezeu te va milui, cu rugăciunile cele bine- 
primite ale Născătoarei de Dumnezeu. 

Să lăudăm... Irmosul 


«Pe Cel ce în cuptorul cel cu foc la tinerii evrei S-a pogorât şi 
văpaia în rouă a prefăcut, pe Dumnezeu, lăudați toate lucrurile 
ca pe Domnul și-L preaînăltați întru toți vecii». 


Cântarea a 9-a 
lrmosul: 


«Pe Dumnezeu-Cuvântul cel din Dumnezeu, Care cu negrăită 
înțelepciune a venit să înnoiască pe Adam cel căzut rău întru 
stricăciune prin mâncare, din Sfânta Fecioară negrăit întrupân- 
du-Se pentru noi, credincioşii, cu un gând în cântări să-L slăvim». 

Ca ceea ce eşti milostivă, Fecioară, pe Cuvântul cel Atotmi- 
lostiv L-ai născut cu trupul. Pe Acesta pururea roagă-L să izbă- 
vească din primejdii şi necazuri şi din alte ispite pe cei ce te 
slăvesc pe tine cu credință, curată Născătoare de Dumnezeu. 

Toiagul lui Aaron, şi vasul care ține mana, sfesnicul si chi- 
votul de aur, te-au preînchipuit pe tine, Mireasă dumnezeiască, a 
căror împlinire acum văzând-o limpede, cu credință, Născătoare 
de Dumnezeu, te slăvim. 


Slavă... 


Izvor care izvorăști credincioşilor apa mântuirii, Nepătată, te 
numim pe tine, Curată, căci noi, cei topiti în văpaia nesfârșitelor 
căderi, am aflat multă răcorire: sângele Fiului tău, prin care pe 
noi din nou ne-a plăsmuit. 


Si acum... 


Ca o mlădită din bătrâna fire a lui Adam ai crescut, Maica 
lui Dumnezeu, Marie, căci singură ai răsărit floarea, pe Domnul, 
fără lucrător pământesc, pentru aceea pe tine toti în cântări te 
mărim. i 

Prosomii. Glasul al 2-lea 
Când de pe lemn pe Tine 


Bucură-te, ceea ce eşti mai cuprinzătoare decât cerurile; bu- 
cură-te, ceea ce ești mai înaltă decât puterile cele de sus, Fecioară; 

bucură-te, Stăpâna a toată lumea, Curată; bucură-te, templu sfânt 
al lui Dumnezeu celui Preaînalt; bucură-te, pod dumnezeiesc care 
pe muritori îi treci la viața cea neîmbătrânitoare; bucură-te, 
mântuirea lumii; bucură-te, lauda tuturor credincioșilor. 

Bucură-te, bucuria a toată lumea; bucură-te, dulce rândunea, 
care ai răsărit tuturor celor aflați în iarna răutăților primăvara 
cea desfătată; bucură-te, făclie nestinsă, lumina dumnezeieştii 
cunoștințe care ai fulgerat în întunericul înşelării; bucură-te, 
puterea împăraților; bucură-te, apărătoare tare a celor ce cu 
inimă curată te fericesc pe tine. 

Bucură-te, Fecioară, mare și strălucită Ursă cu şapte stele a 
cerului celui gândit, care ai strălucit în șapte harisme, cu neclin- 
tita ta rugăciune, ca o altă stea polară, călăuzind în noapte pe cei 
ce plutesc pe marea vieții la limanul cel dumnezeiesc al Impărăției 
cerurilor, și care îi luminezi cu dulcea ta lumină. 

Primeşte rugăciunea, primeşte plânsul meu, Fecioară. Primește-mi 
cererea, primește-mi lacrimile şi suspinul inimii; potolește-mi 
plânsul, șterge-mi lacrimile, pe toate le întoarce din întristare în 
bucurie. Dă celui ce te caută pe tine din tot sufletul dumnezeiesc 
ajutor și acoperământ, Mireasa lui Dumnezeu. 


Marti seara 
Canonul Preasfintei Născătoarei de Dumnezeu. 
Facere a Monabhiei Tecla 


Cântarea 1, Glasul al 2-lea 
irmosul: 


«Celui ce marea cea neumblată și cu valuri, cu dumnezeiasca 

Sa poruncă a uscat-o şi a trece pedestru prin ea pe poporul israelit 

l-a povățuit, Domnului să-l cântăm căci cu slavă S-a preaslăvit». 
Preasfântă Născătoare de Dumnezeu, miluieşte-ne pe noi 


Cununa neveștejită a laudelor tale acum o tese Biserica în Duhul, 
Preacurată, şi-ţi aduce cu evlavie împreună cu Arhanghelul Gavriil, 
vestitorul nunții, cântând „bucură-te” și slăvindu-te după cuviință. 

Lucrând via cea purtătoare de viată, Maica lui Dumnezeu, 
Prealăudată, pe Hristos Domnul, pământ sfânt al Tatălui ai fost 
văzută mai presus de cuget, de Dumnezeu dăruită, și ai adăpat 
lumea, Curată, cu băutura vieții celei dumnezeiesti. 


Slavă... 


Tu ai născut, Nepătată, pe Hristos Cârmuitorul și Domnul, 
Mântuitorul, ca pe un liman liniștit, izbăvind de amarnica furtună 
toată lumea învăluită cumplit de valurile păcatelor şi primejduită. 


Si acum... 


Cetate de scăpare și de mântuire pe tine toţi credincioşii cu- 
noscându-te, Marie, Maica lui Dumnezeu, tie ne rugăm cu căldură, 
primește rugăciunile credincioşilor tăi rugători şi dezleagă-i pe 
toți de osânda păcatelor. 

Cântarea a 3-a 
Irmosul: 

«Întăreste-ne pe noi întru Tine, Doamne, Cel ce prin lemn ai 
omorât păcatul, şi frica de Tine sădește-o în inimile noastre, ale 
celor ce Te lăudăm pe Tine». 

Început blestemului lui Dumnezeu s-a făcut oamenilor înse- 
larea Evei. Dar Sfânta Născătoare de Dumnezeu iarăși L-a atras 
pe Dumnezeu la noi. 

Părintele ceresc naște întru tine comoara vieţii, Prealăudată, 
şi bucură lumea cu binecuvântarea, bucurie venind de la El tuturor. 


Slavă... 


Din Ana, bucuria neamului, ai înflorit şi ai născut, Fecioară, 
pe Împăratul și se bucură împreună de nașterea ta femeile dezlegate 
de blestemul cel de mai înainte. 


Si acum... 


Rugul cel din Sinai a preînchipuit, Fecioară, străină nașterea 
ta, căci tu primind focul dumnezeirii, pântecele tău nu s-a ars. 


Cântarea a 4-a 
irmosul: 
«Auzit-am, Doamne, vestea iconomiei Tale şi Te-am preaslăvit, 
numai pe Tine, lubitorule de oameni». 
lacob scară pe tine, cu dumnezeiască cuviință, mai dinainte 
te-a văzut, Fecioară, pe care Dumnezeu a întărit-o pe înălțimi. 
Pogorârea îngerilor cea către noi mai dinainte a arătat venirea 
Cuvântului la noi prin tine, Prealăudată. 
Slavă... 
Pântecele tău cel fără de prihană fericit este, Fecioară, căci 
prin el toți am aflat viaţă. 


Si acum... 

In taină te lăudăm pe tine, Maica lui Dumnezeu, cu glasurile 
Ortodoxiei pe care păzeşte-o în Biserică prin rugăciunile tale. 


Cântarea a 5-a 
irmosul: 

«Dătătorule de lumină și Făcătorule al veacurilor, Doamne, 
întru lumina poruncilor Tale îndreptează-ne pe noi, că afară de 
Tine alt Dumnezeu nu știm». 

Pe tine mai cinstită decât chivotul legii te lăudăm, căci pe Zi- 
ditorul și Dumnezeul tuturor ca o tablă a legii L-ai purtat, Prea- 
lăudată, Născătoare de Dumnezeu, Marie. 

Pe tine, tron al lui Dumnezeu Cuvântul te propovăduim, Năs- 
cătoare de Dumnezeu, pe care Dumnezeu șezând, ca un muritor 
este văzut de mine, arătându-te pe tine mai înaltă decât Heruvimii. 

Slavă... 

Ai dezlegat tot neamul din amara robie, Fecioară, și prin li- 
bertatea lui Hristos neamul femeiesc l-ai cinstit prin dumne- 
zeiască nasterea ta. 

Si acum... 

Fecioara a născut Fiu şi femeile în chip vădit bună îndrăznire 
împotriva vrăjmașului au dobândit, iar tinerele îi urmează ei, ne- 
voindu-se în feciorie. 


Cântarea a 6-a 
lrmosul: 
«Întru adâncul greșelilor fiind învăluit, chem adâncul cel ne- 
istovit al milostivirii Tale; scoate-mă din stricăciune, Dumnezeule». 
Bucuria lumii, pururea Fecioară; bucură-te, strigăm tie îm- 
preună cu îngerul cu credință, învredniceşte-ne de bucuria ta și 
risipește întristarea noastră. 


Noul Theotokarion. Canoanele aghiorite ale Maicii Domnului 97 


Cer mai înalt decât cerurile ai fost văzută, Mireasa lui Dum- 
nezeu, prin dumnezeiască slava ta, căci întru tine Dumnezeu 
întreg stând, este văzut de mine. 


Slavă... 


Cunoscându-te pe tine limpede, Maică pururea Fecioară, locaș 
al neîncetatei bucurii, bucură-te, îti strigăm. Căci ție singură se 
cuvine închinare, Preacurată. 


Si acum... 


Astăzi firea femeiască se bucură, astăzi întristarea încetează, 
astăzi a înflorit bucuria că Maria a născut bucuria, pe Mântuitorul 
si Domnul. 


Sedealna, Glasul al 2-iea 
Ceea ce ești izvorul milei 


Trândăvia cea cumplită a sufletului meu şi împietrirea inimii 
mele, Maica lui Dumnezeu, binevoind, tămăduieşte-o cu rugăciu- 
nile tale, de partea celor mântuiți mă învredniceşte, izbăvindu-mă 
de tot felul de osânde, singura nădejde și mângâiere. 


Cântarea a 7-a 
Irmosul: 


«Chipul cel de aur în câmpul Deira fiind cinstit, cei trei ti- 
neri au defăimat porunca cea prea fără de Dumnezeu; şi fiind 
aruncați în mijlocul focului, răcorindu-se cântau: Bine ești cu- 
vântat, Dumnezeul părinților nostri». 

Lâna lui Ghedeon oarecând a preînchipuit dumnezeiasca 
pogorâre întru tine a Cuvântului lui Dumnezeu; ai primit zămis- 
lirea ca roua, Fecioară, pentru aceea toti strigăm ție: Binecuvântat 
este rodul pântecelui tău, Curată. 

Noi şi înfricoșătoare și vrednice de crezare şi adevărate sunt 
toate tainele tale, Marie, Maica Dumnezeului nostru, că întru 
tine noi toti am fost împăcați cu Dumnezeu și Stăpânul şi toți 
împreună îți cântăm: Binecuvântat este rodul pântecelui tău, Curată. 

Slavă... 


Mai înainte Ghedeon profeţind lămurit dumnezeiasca ta naștere, 
aduce un urcior plin cu rouă stoarsă din lână. Căci dumnezeirea 
întreagă întru tine s-a sălășluit, Nepătată: Binecuvântat este rodul 
pântecelui tău, Curată. 


Si acum... 


Născându-L pe Dumnezeu, pe Mântuitorul tuturor, te-ai făcut, 
Fecioară, îndreptare celor căzuți, înnoire păcătoşilor, nădejde 
celor deznădăjduiți şi ajutor celor ce cântă: Binecuvântat este 
rodul pântecelui tău, Curată. 


Cântarea a S-a 
lrmosul: 


«Pe Dumnezeu, Cel ce în cuptorul cel cu foc... ». 


Rai nou te-ai arătat, Preasfântă Născătoare de Dumnezeu, 
odrăslind fără sămânță nu pomul mortii, ci pomul vieții, pe Domnul, 
de a Cărui viată nemuritoare ne desfătăm toti. 

Nimeni care a dobândit nădejdile credinței în tine a orto- 
docșilor nu s-a pierdut, Marie, Maica lui Dumnezeu, numai cei 
ce din pizmă se leapădă de cinstirea chipului frumuseții tale. 


Binecuvântăm pe Tatăl... 

Toată Biserica se minunează de nașterea ta, Născătoare de 
Dumnezeu, că toți păcătoşii şi săracii se mântuiesc, toți cei care 
scapă la tine cu dorire, căci a venit Hristos ca prin tine pe oa- 
meni să îi mântuiască. 

Să lăudăm... Irmosul 


«Pe Dumnezeu, pe Cel ce în cuptorul cel cu foc la tinerii 
evrei S-a pogorât şi văpaia în rouă a prefăcut, lăudaţi toate lu- 
crurile ca pe Domnul și-L preaînăltați întru toți vecii»). 

Cântarea a 9-a 
Irmosul: 

«Ceea ce pe luminătorul Dumnezeu cel ce a răsărit mai înainte 
de soare, Care la noi trupeşte a venit, din pântecele cel fecioresc 
în chip de negrăit L-ai întrupat, Binecuvântată, Preacurată Năs- 
cătoare de Dumnezeu; pe tine te mărim». 

Pleacă urechea ta, Fecioară, ca să cânt, Prealăudată, prin 
cuvinte de laudă naşterea ta și ca pe darul văduvei primind lau- 
dele buzelor mele, cere iertarea păcatelor mele. 

Străluceşte dumnezeiasca ta frumusete, fulgeră strălucirea cu- 
rătțtiei tale şi scânteiază nasterea ta. Căci Dumnezeu şi Făcătorul 
soarelui și al întregii făpturi din tine S-a născut, pentru aceea 
toti te mărim. 

Slavă... 

Ca pe o floare a curăției şi ca pe toiagul fecioriei şi ca Maică a 
lui Dumnezeu în cântări te cinstim pe tine, Născătoare de Dumnezeu, 
şi te rugăm în glas de laudă în feciorie ne întărește și în curăție ne 
păzeşte. 

Si acum... 

Trupul şi sufletul tău, Fecioară, păzindu-l neîntinat, Împă- 
ratul Hristos a iubit frumusețea ta şi Maică a Întrupării Lui te-a 
arătat, Marie preaslăvită, iconomisind mântuirea mea. 


Prosomii, Glasul al 2-lea 
Casa Efratului... 

Bucură-te, tronul lui Dumnezeu, Stăpână Marie, slava creşti- 
nilor, lauda fecioarelor, Mireasă care ai picurat soarele. 

Bucură-te, ceea ce ai izvorât bucurie lumii, Preasfântă Fe- 
cioară, strălucire neobișnuită a muritorilor şi a îngerilor. 

Bucură-te, Curată, vas al mirului ceresc, floarea nestricăciunii; 
bucură-te, trandafir și crin care bine îi înmiresmezi pe toti. 

Stăpâne Iisuse, pace lumii dăruieşte cu rugăciunile Maicii 
Tale, ale Stăpânei Fecioarei şi ale tuturor sfinților tăi. 


REER EEA DN 


Miercuri seara 
Canonul Preasfintei Născătoarei de Dumnezeu. 
Facere a lui Gheorghe al Nicomidiei 


Cântarea 1. Glasul al 2-lea 
lrmosul: 

«Veniti popoare, să-l cântăm cântare lui Hristos Dumnezeu, 
Cel ce a despărțit marea și l-a trecut pe poporul pe care l-a slo- 
bozit din robia egiptenilor, că S-a proslăvit». 

Preasfântă Născătoare de Dumnezeu, miluieşte-ne pe noi 

Slavă naşterii tale, Preanevinovată! Celor din Adam izbăvire 
li s-a binevestit şi mortilor celor din veac cale nemuririi li s-a înnoit. 


Tu eşti jertfelnic de aur, Stăpână, pe care zapisul strămoșului 
a fost ars în focul dumnezeiesc, vorbind cu cărbunele cel sălășluit 
în tine. 


Slavă... 


Bucură-te, vasul de aur care ai primit mana; bucură-te, izvor 
nedeșertat al apei celei vii, Născătoare de Dumnezeu, Fecioară, 
care înviezi şi răcoreşti pe cei ce te laudă pe tine. 


Si acum... 


Toţi ne-am îmbogățit întru cunoștința lui Dumnezeu, cei ce te 
cunoaștem pe tine Stăpână și Maică a lui Dumnezeu și Doamnă a 
tuturor, pecetluind cuvintele cu faptele. 

Cântarea a 3-a 
Irmosul: 


«Pe piatra credinței întărindu-mă, lărgit-ai gura mea asupra 
vrăjmasșilor mei; că s-a veselit duhul meu cântând: Nu este sfânt 
ca Dumnezeul nostru, şi nu este drept afară de Tine, Doamne». 

Pe ceea ce singură fecioară a rămas după naștere, pe Maria 
cea mai sfântă decât sfinții, pe cea cu adevărat nenuntită, pe 
Născătoarea de Dumnezeu, veniți să o lăudăm noi, credincioşii strigând: 
Bucură-te, Stăpâna lumii, de Dumnezeu dăruită. 

Rugul cel de demult nemistuit te-a preînchipuit pe tine, rug 
însuflețit şi viu. Căci zămislind focul dumnezeirii ai rămas nearsă, 
Născătoare de Dumnezeu, pentru aceea şi pe mine smulge-mă 
din focul cel nestins. 


Slavă... 


David, strămoșul tău și al lui Hristos, te numeşte pe tine fiică 
şi împărăteasă, iar noi te numim Fecioară şi de Dumnezeu Năs- 
cătoare, străină auzire a lumii, Curată, și mare laudă a celor ce te 
cinstesc pe tine. 

Si acum... 

Aflându-te pe tine mai curată decât îngerii, S-a sălășluit în 
pântecele tău Cel sfânt, Cel ce locuieşte în lumina cea neapropiată, 
Născătoare de Dumnezeu, și a fost văzut om întrupat din tine, cu- 
noscut în două firi. 


Cântarea a 4-a 
Irmosul: 

«Auzit-am, Doamne, vestea iconomiei Tale şi Te-am preaslăvit, 
numai pe Tine, lubitorule de oameni». 

Lăudând, ceea ce ești fără prihană, pe Cel întrupat din pân- 
tecele tău, pe tine te slăvim ca pe Maica lui Dumnezeu. 

Izbăviți de adâncurile cele întunecate ale iadului, Preacurată, 
prin dumnezeiasca ta naștere, pe tine te fericim. 

Slavă... 


Izbăveşte de toată răutatea vrăjmașului, Fecioară, pe cei ce te 
cunosc pe tine cu adevărat Maică a lui Dumnezeu, Preacurată. 


Si acum... 


Avându-te pe tine liman și mântuire sigură, Născătoare de 
Dumnezeu, toți la tine alergăm. 


Cântarea a 5-a 
irmosul: 


«Luminarea celor ce zăceau întru întuneric și mântuirea 
celor deznădăjduiți Tu esti, Hristoase, Mântuitorul meu şi la 
Tine mânec, Împăratul păcii; luminează-mă cu strălucirea Ta, că 
nu ştim alt Dumnezeu, afară de Tine». 

Datoria strămoașei Eva, tu, Fecioară, ai plătit-o, născând pe 
Cel ce S-a încins cu trup din tine, pe Mântuitorul lumii, pentru 
aceasta toti te fericim pe tine, cea cu dar dăruită, Marie preane- 
vinovată. 

Pe Cel întrupat din tine, Maică Fecioară, pururea roagă-L 
pentru noi, cei ce te lăudăm pe tine, să ne izbăvească de patimi, 
de primejdii, de răutățile cele stricătoare de suflet și de necazuri 
și de văpaia cea veșnică și de osândă. 

Slavă... 

Cu strălucirea ta, Maica lui Dumnezeu, să se lumineze mintea 
mea cea întunecată de păcat. Pleacă-te, Fecioară, si cu sfințenia 
ta șterge întunericul căderilor, căci altă pază afară de tine nu știu. 

Si acum... 

Cu toiagul dumnezeiescului tău sprijin, despicând împietri- 

rea mea, învrednicește-mă să vărs izvoare de lacrimi şi, străbă- 


tând noianul înroșit al patimilor mele, ca pe o altă Mare Rosie, 
povățuieşte-mă la limanul nepătimirii. 

Cântarea a 6-a 
Irmosul: 
«Întru adâncul greşelilor fiind învăluit, chem adâncul cel ne- 
istovit al milostivirii Tale; scoate-mă din stricăciune, Dumnezeule». 
S-a întrupat Cuvântul în pântecele tău şi din milostivire este 
cunoscut om, ca să-l facă pe om dumnezeu, Fecioară preanevino- 
vată. 


Pentru mine, dintru ale mele, S-a făcut prunc Cel Atotdesă- 
vârsit, ca prin tine, Preasfântă Mireasă a lui Dumnezeu, să mă 
înnoiască pe mine, cel învechit în patimi. 


Slavă... 


Inima mea cea acoperită de valurile păcatelor mele celor nespuse, 
prin atotputernica ta mijlocire, Preasfântă Fecioară, o izbăveşte. 
Si acum... 

Naşterea ta pământenii o preacinstesc şi o laudă cetele îngerilor 
și pe tine, Născătoare de Dumnezeu și Pururea Fecioară te slăvesc. 
Sedealna 
Cele de sus căutând 

Cu dor în suflet alerg acum la acoperământul tău, cerând, 
Curată, dezlegare de păcatele mele, nu mă lepăda, fără prihană, 


ci cu milă primeşte-mă pe mine cel ce strig: Ceea ce ai născut pe 
Dumnezeu întrupat, vindecă sufletul meu cel bolnav. 


Cântarea a 7-a 
lrmosul: 


«Chipul cel de aur în câmpul Deira fiind cinstit, cei trei ti- 
neri au defăimat porunca cea prea fără de Dumnezeu; și fiind 
aruncați în mijlocul focului, răcorindu-se cântau: Bine ești cu- 
vântat, Dumnezeul părinților nostri». 

Sălaș preacurat și fără de pată al lui Dumnezeu, Fecioară, fâ-mă 
templu al Duhului Sfânt, pe mine, cel ce m-am făcut peșteră de 

tâlhari necurați, ca să strig ție cu dor: Binecuvântat este rodul 
pântecelui tău, Curată. 

Aflându-mi inima întinată, vrăjmașul m-a omorât, dar tu 
îmbracă-mă cu dumnezeiasca putere și învrednicește-mă să îl bi- 
ruiesc pe el, pururea Fecioară, ca să strig ție cu credință: Binecu- 
vântată eşti ceea ce ai născut pe Dumnezeu cu trup. 


Slavă... 

Cel ce oarecând pe cei trei tineri din cuptorul aprins, Hristoase 
al meu, Cuvinte, i-ai izbăvit, Tu Insuţți şi pe mine, cu rugăciunile 
Maicii tale nenuntite, din văpaia aprinsă a răutăților mele celor 
nemăsurate izbăveşte-mă şi mă mântuiește. 

Si acum... 

lată, pe tine, Curată, întreaga fire a pământenilor te slăvește, 

minunându-se de taina naşterii tale, fără prihană Fecioară, și 


strigă într-un glas Celui ce din tine a răsărit: Bine eşti cuvântat 
Dumnezeul părinților noștri. 


Cântarea a S-a 
Ilrmosul: 


«Pe Cel ce în cuptorul cel cu foc... ». 


Pe chivotul cel preasfânt, pe cortul cel preacinstit, pe dumne- 
zeiescul vas, pe sfeşnicul, pe tablele legii, pe templul cel purtător 
de lumină, pe tronul lui Dumnezeu cel preaslăvit, pe Fecioara curată 
într-un glas să o lăudăm. 


lată, din tine Se va naşte Fiu, strigă Isaia. Fiul celui Preaînalt, 
Fiu al tău Se arată, făcând fii ai Tatălui Celui mai presus de 
ceruri pe cei ce te laudă pe tine. 


Binecuvântăm pe Tatăl... 


Nu înceta a ruga stăruitor pe Fiul tău și Dumnezeu pentru 
cei ce se închină tie și laudă cu credință harul tău, Mireasa lui 
Dumnezeu, singură Preasfântă, preabinecuvântată. 


Si acum... 

Cu totul mi-am întunecat mintea, cu totul demonilor neruşinați 
m-am supus, dar la acoperământul tău cel puternic scap, Fecioară, 
şi strig tie: Mântuieşte-mă cu mijlocirea ta, ceea ce ești cu dar dăruită. 


Să lăudăm... Irmosul: 


«Pe Cel ce în cuptorul cel cu foc la tinerii evrei S-a pogorât și 
văpaia în rouă a prefăcut-o, pe Dumnezeu, lăudați toate lucrurile 
ca pe Domnul şi-L preaînălțaţi întru toți vecii.» 


Cântarea a 9-a 
Irmosul: 


«Nu se pricepe nici o limbă a te lăuda după vrednicie, ci se 
întunecă şi mintea cea mai presus de lume să cânte tie, Născă- 
toare de Dumnezeu. Însă, fiind bună, primeşte credința că știi râvna 
noastră cea dumnezeiască; că tu creştinilor eşti ocrotitoare, pe 
tine te mărim». 

Pe tine te binecuvintează sus cetele celor netrupești și te 
laudă, Prealăudată, aici jos, toate mulțimile oamenilor, pământul 
şi cerul şi marea în cor, cu cântare armonioasă, cântare mai presus 
de lume, strigând ție cu bucurie: Bucură-te, Născătoare de Dumnezeu. 

Bucură-te, rug însuflețit şi munte preasfânt; bucură-te, vas 
cu totul de aur şi masă dumnezeiască, Stăpână Marie; bucură-te, 
nor de taină şi stâlp de foc; bucură-te, punte a lumii și scară a 
cerului; bucură-te, scăpare şi ocrotitoare a celor ce te cântă pe 
tine. 


Slavă... 


Toată mintea şi tot auzul se minunează de taina cea mai presus 
de fire a naşterii tale, cum Maică și Fecioară te-ai făcut și după 
naştere iarăşi fecioară ai rămas, Curată, nenuntită! Pentru aceea, 
Născătoare de Dumnezeu, toți te slăvim. 


Si acum... 


Această cântare dumnezeiască, Fecioară, primește-o, dând har 
celor ce cred în tine și cere pace bisericilor, împăraților credincioși 

pururea dăruieşte-le biruințe şi trofee, ca toată limba creştinilor 
să te mărească pe tine. 


Prosomii, Glasul al 2-lea 
Când de pe lemn 


Bucură-te, îți strigă tie toată făptura; bucură-te, Preasfântă 
Fecioară; bucură-te, toiagul lui David; bucură-te, vita care ai odrăslit 
strugurele cel copt; bucură-te, ușă cerească și rug nemistuit; 
bucură-te, lumină a toată lumea; bucură-te, bucuria îngerilor; 
bucură-te, slava Apostolilor, bucură-te, bărbăția mucenicilor și 
dumnezeiasca desfătare a nevoitorilor. 


Bucură-te, munte cu adevărat preaînalt, munte netăiat; bu- 
cură-te, munte umbrit; bucură-te, munte gras, cum te cântă David; 
bucură-te, Doamna întregii făpturi, Fecioară; bucură-te, armă 
nebiruită împotriva vrăjmasilor barbari; bucură-te, dumnezeiască 
apărare de toată batjocura diavolilor; bucură-te, scăparea robi- 
lor tăi. 

Bucură-te, lărgime fără margini a dragostei, Fecioară, și adânc 
nesfârșit; bucură-te, înălțime neînțeleasă a teologiei dumnezeieştii 
întrupări, lăţime a dumnezeieştii pronii celei mai înainte de veci, 
Preasfântă cuvioasă; bucură-te, cu adevărat, înălțime a bunei 
nădejdi, Fecioară, a celor ce plutesc pe marea vietii. 


Pe mine cel căzut cumplit si zdrobit și afundat în adânc, vino 
şi mă izbăveşte din răutatea de acum Preasfântă, Prealăudată 
Fecioară, și nu mă ruşina, nici mă lepăda de la faţa ta, căci unde 
voi afla alt ajutor afară de tine, eu, nenorocitul? Stăpâna lumii, 
nu mă trece cu vederea pe mine. 


Joi seara 


Canonul Preasfintei Născătoare de Dumnezeu. 
Facere a Sfântului Teodor Studitul 


Cântarea 1. Glasul al 2-lea 
Irmosul: 


«Întru adânc a înecat de demult toată oastea lui Faraon puterea 
cea prea întrarmată; iar Cuvântul întrupându-Se, a nimicit păca- 
tul cel prea rău, Domnul] cel Preaînalt, căci cu slavă S-a preaslăvib». 


Preasfântă Născătoare de Dumnezeu, miluieşte-ne pe noi 


În glas de cântări sfinte, laudă cu mulțumire după datorie 
cânt tie, Născătoare de Dumnezeu, pentru care mântuieşte-mă 
pe mine și pe toti cei ce te au pe tine ajutor căci tu, Stăpână, după 
Dumnezeu, ești mie scăpare. 

Din toată tulburarea neașteptată, numai cât rostesc numele 
tău, mă și slobozesc de frică. Aşa de mare este harul tău și așa de 
mare este nemăsuratul tău ajutor, prin care oricine aleargă la 
tine, Stăpână, cu dinadinsul din nevoi se izbăveşte. 


Slavă... 


Căzând în valul ispitelor, când te-am căutat pe tine și nu ai 
potolit îndată valul? Când nu ai liniștit mintea mea? Din toată 
ocara m-ai smuls. Pentru aceasta te laud pe tine, Stăpână, și laud 
puterea ta. 


Si acum... 

Deznădăjduindu-mă de multimea chinurilor, plâng și te aflu 
pe tine apărătoare și izbăvitoare din nevoi. Eşti mie ajutor neîncetat, 
pentru aceea, te binecuvintez, Stăpână, și laud puterea ta. 


Cântarea a 3-a 
lrmosul: 


«Mintea mea cea neroditoare arat-o aducătoare de roadă, 
Dumnezeule, Lucrătorule al bunătăților şi Săditorule al celor 
bune, cu milostivirea Ta». 

Cine dintre pământeni poate să te laude pe tine după vred- 
nicie, Maică Fecioară, căci tu singură între femei ai fost aleasă și 
preafericită. 

Cerul te cântă pe tine şi pământul te laudă, împreună cu care 
și eu aduc datornicele rugăciuni, pentru care te-ai arătat mie 
mântuitoare, Născătoare de Dumnezeu. 

Slavă... 


Prin credința în tine fiind izbăvit din ispite, tie îti strig din adâncul 
sufletului: Tu ești acoperământul meu cel tare, de Dumnezeu 
dăruită. 

Si acum... 

Pe mine, cel înconjurat de chinuri, cel ce am deznădăjduit de 
viața mea, miluieşte-mă, nădejdea muritorilor, scoțându-mă din 
rele cu ajutorul tău, Stăpână. 


Cântarea a 4-a 
Irmosul: 
«Mai înainte văzând proorocul nașterea Ta cea din Fecioară, 


propovăduia strigând: Auzit-am glasul tău și m-am temut, că de la 
miazăzi și din muntele cel sfânt cu umbra deasă ai venit, Hristoase». 


Infricoşatul tău nume, ori de câte ori îl aude mulțimea demo- 
nilor, fuge înspăimântată ca de foc, pentru aceea, când îl rostesc, 

auzi-mă, Născătoare de Dumnezeu, nu mă trece cu vederea, ceea 
ce ești bună. 

Numele cel mult dorit în icoana ta îl văd, Doamna tuturor, 
căci prin acesta faci minuni izvorând harul şi pe robul tău care 
se apropie de tine cu credinţă îl izbăvești din chinuri, Născătoare 
de Dumnezeu. 

Slavă... 

Laudă cu mulțumire după datorie cânt ţie, Prealăudată, Curată, 
că ai primit în milă pe rugătorul tău și pe mine, cel căzut în 
cursele fără de scăpare ale celor răi, izbăveste-mă în chip minunat. 

Si acum... 

Mi-am întinat cu patimi trupesti sufletul meu, eu, ticălosul, 
la tine, nevinovată Fecioară, alerg cu credință, pentru aceea nu 
mă trece cu vederea, auzi plângerea mea și primește dorirea su- 
fletului meu. 


. Cântarea a 5-a 
Irmosul: 


«Negura sufletului meu risipind-o, Mântuitorule, cu lumina 
poruncilor Tale luminează-mă, ca un Împărat al păcii». 

Tu ești puterea inimii mele celei slabe, cu dreptate te laud pe 
tine, Curată, şi zic: Ce puternic este ajutorul puterii tale în ocro- 
tirile tale! 

Este cunoscut că icoana ta e făcătoare de minuni, întărit de 
ea, Curată, mărturisesc pentru ea. Cât de înfrumusețat este chipul 
feței tale, de Dumnezeu Născătoare! 

Slavă... 

Lipindu-mă de tine, am nădăjduit, ajutor împotriva vrăjma- 
șilor fii mie, Stăpână, căci rugăciunea ta este cuvioasă și puterea 
ta nebiruită. 


Si acum... 

In chinuri fiind eu, pe tine te-am căutat să mă ajuţi; fii mie 
părtinitoare, Stăpână, căci tu eşti nădejdea mântuirii celui ce se 
roagă ție, Născătoare de Dumnezeu. 


Cântarea a 6-a 
Irmosul: 


«Adâncul păcatelor cel mai de jos m-a înconjurat, ci precum pe 
Proorocul Iona, ridică, Doamne, Doamne, din stricăciune viața mea». 


Adâncul păcatului scufundă cu totul nenorocitul meu suflet, 
Preacurată Stăpână, întinde-mi mână de ajutor. 


Adâncul milei fiind, Născătoare de Dumnezeu, din noroiul 
patimilor în care am căzut, ridică-mă la înălțimea nepătimirii. 


Slavă... 


In chip cuvenit, strigăm tie, Preanevinovată Fecioară, cânta- 
rea îngerului: „Bucură-te”. Bucură-te, îngrădire a robilor tăi, zid 
de apărare nesurpat. 


Si acum... 


„Bucură-te”, îţi aduc acum ție, Prealăudată și nenuntită Fecioară, 
apărătoarea și lauda celor ce aleargă la tine cu credință. 


Sedealna. Glasul al 2-lea 
Rugăciune fierbinte 


Ceea ce singură ai născut fără sământă pe Dumnezeu, și după 
naştere iarăși ai rămas curată, la tine cădem, Stăpână, strigând 
cu frică și cu dor: Din patimi și boli cumplite şi din toate neca- 
zurile ne izbăveşte pe noi. 


Cântarea a 7-a 
Irmosul: 


«Pe heruvimi urmând tinerii, în cuptor horeau strigând: Bine 
esti cuvântat Dumnezeule, că întru adevăr și judecată ai adus 

asupră-ne acestea toate pentru păcatele noastre, Cel ce eşti prea- 
lăudat și preaslăvit întru toti vecii». 

Copila lui Dumnezeu, în pântecele tău cel fecioresc, ca într-un 
cer, porți pe Ziditorul tuturor şi ai născut mai înainte în curăție, 
şi după naştere ai rămas curată, o, înfricoşătoare taină! 

În chin cu multe suspine, ca într-un cuptor de foc, eram eu, 
slujitorul tău, Născătoare de Dumnezeu, şi m-am izbăvit cu rugă- 
ciunile tale din munca cea veșnică, precum tinerii din văpaie. 


Slavă... 


Cântări de multumire, ca un prinos de duminică, îți aduc tie 
eu, robul tău, Născătoare de Dumnezeu, laud apărarea ta și înfri- 
coșătoarea ta ocrotire cu care pururea mă acoperi. 


Si acum... 
Tu ești leac alinător pentru preaîntristatul meu suflet, ca o 


milostivă, Preasfântă Marie, fă lumină în cugetele mele cele întu- 
necate şi, păzindu-mă, mântuieşte-mă. 


Cântarea a 8-a 
Irmosul: 


«Sfinții tineri... ». 

Cu dumnezeiești cântări împletesc lauda ta, Curată, pentru 
doritul tău acoperământ. Căci pe tine te-am aflat în focul ispitelor 
rouă a vieții, răcorindu-mi ostenelile și îndemnându-mă să cânt: 
Toate lucrurile lăudați pe Domnul. 

Tu ești nădejdea mea, Stăpână, scăpare puternică al celui care 
a ajuns în lupte nenorocite. Căci întru tine încrezându-mă, fiind 
întărit, ocolesc uneltirile dusmanilor și cu mulțumire strig: Toate 
lucrurile lăudaţi pe Domnul. 


Binecuvântăm pe Tatăl... 


Departe alungă mulțimea cea rea a demonilor, fiindcă mare putere 
luptă cu mine, tu însăti Maica lui Dumnezeu, întinzând lațurile 

tale, pe mine mă păzeşte ca pe o pasăre din laţ, ca să strig fără 
încetare: Toate lucrurile lăudaţi pe Domnul. 


Si acum... 


Singură tu, fără prihană, ai covârșit legile firii, că fără să- 
mânță bărbătească ai născut pe Fiul tău, având în același timp 
fulgerare feciorelnică şi înrudire de maică. Si minunea ta este cântată 
în cer şi pe pământ, Născătoare de Dumnezeu, Marie prealăudată. 


Să lăudăm... Irmosul: 


«Sfinţii tineri în cuptor fiind aruncați oarecând și văzând 
văpaia prefăcută în rouă prin puterea înfricosată a îngerului celui 
frumos, într-un glas cei trei au cântat slăvind și strigând: Toate 
lucrurile lăudați pe Domnul». 


Cântarea a 9-a 
irmosul: 


«Cine dintre pământeni a auzit una ca aceasta? Sau cine a 
văzut cândva că s-a aflat Fecioară având în pântece și fără de 
durere să nască prunc? Întru acest chip este minunea ta şi pe 
tine, Curată Născătoare de Dumnezeu, te mărim». 


Cine dintre pământeni nu îţi va împleti laudă sau cine nu va 
spune măririle tale căci mijlocitoare eşti către Dumnezeu pentru 
toți, împreună cu care sunt și eu, rugătorul tău, pentru aceea 
cânt şi în cântări, Născătoare de Dumnezeu, Marie, te măresc. 

În necazuri şi nenorociri, mai strălucitoare decât soarele 
fulgeră lumina puternicului tău ajutor, risipind norii deznădejdii 
din sufletul meu. Pentru aceea cânt și în cântări Născătoare de 
Dumnezeu, Marie, te măresc. 


Slavă... 


Între femei tu singură ai împlinit minune preaslăvită, Curată, 
născând și nestricând fecioria ta, Cel ce mai presus de fire a înnoit 
firea, Însuşi Dumnezeul tuturor, fiind născut din tine, Fecioară. 
Pentru aceasta pe tine cu credință şi cu dragoste neîncetat te mărim. 

Si acum... 


Toti laolaltă strigăm ţie „bucură-te” ca ceea ce ai născut bu- 
curia și ai stăpânit cu rugăciunea ta toate marginile, atât de mare 
este harul tău și ocrotirea ta asupra mea, rugătorul tău. Pentru 
aceea pe tine în cântări, Născătoare de Dumnezeu, Marie, te 
preamărim. 


Prosomii. Glasul al 2-lea. 
Când de pe lemn pe Tine 


Bucură-te, uşă pecetluită pe care oarecând te-a văzut pe tine 
proorocul în Duhul cel dumnezeiesc, pe care Singur a umblat 
Pricinuitorul a toate; bucură-te, înaltă auzire, minune străină; 
bucură-te, vas cu totul de aur care porți mana; bucură-te, co- 
moara de mult preț a săracilor; bucură-te, întărirea celor nepu- 
tincioși; bucură-te, îndreptarea celor nenorociti. 

Bucură-te, izvorul cel veșnic, cu unde strălucite și dumne- 
zeiești; bucură-te, apărarea și ocrotirea muritorilor; bucură-te, 
sălașul cel sfânt al Stăpânului tuturor, vasul cel preacurat, mirul 
cel de mult pret. Bucură-te, lână rourată de Dumnezeu pe care 
mai dinainte a văzut-o Ghedeon, fiind luminat de Duhul cel dum- 
nezeiesc. 

Bucură-te, râu al milei; bucură-te, oglindă și ușă a tainelor, 
Preacurată. Bucură-te, mare dulce, nesecată a harismelor Duhului, 
bucură-te, dătătoarea cununilor veșnice dumnezeiesti; bucură-te, 
lauda lumii, care fără de asemănare esti mai presus de orice laudă 
și cuvânt. 

Ridică-ți mâinile tale, ceea ce esti bună, către Fiul tău, amin- 
teşte-l de sânii pe care i-a supt, arată-l scutecele. Amestecă la 
cele ale tale pe cele ale Lui: crucea, piroanele, sulița, sângiuirile, 
rănile și toate patimile. Și aşa milostiv fă-L pe El către noi şi 
izbăveşte-ne de osândă. 


Vineri seara 


Canon către Preasfânta Născătoare de Dumnezeu. 
Facere a Sfântului Atanasie, 
Patriarhul cel Nou al Constantinopolului 


In grecește, după alfabet, cum se vede în următoarele tropare 


Cântarea 1. Glasul al 2-lea 
lrmosul: 


«Întru adânc a înecat de demult toată oastea lui Faraon puterea 
cea prea întrarmată; iar Cuvântul, întrupându-Se, a nimicit pă- 
catul cel prea rău, Domnul cel Preaînalt, căci cu slavă S-a preaslăviby. 

Preasfântă Născătoare de Dumnezeu, miluiește-ne pe noi 


Ceea ce ai izvorât lumii desfătarea ambroziei, bucură-te, de 
Dumnezeu Născătoare; bucură-te, rai care ai odrăslit pomul vieții 
pe care învredniceşte-ne să îl vedem, Stăpână, și să ne înfruptăm 
dintr-însul, toți cei ce te laudă pe tine cu credință. 

Ceea ce ai dăruit credincioșilor Împărăția cerurilor, prin ne- 
grăită naşterea ta, bucură-te, de Dumnezeu Născătoare, Preacurată, 
şi de bucuria cea veşnică învredniceşte-ne pe noi cu mijlocirile 
tale, Stăpână, ca să strigăm ţie „bucură-te”, ceea ce esti cu dar 
dăruită. 


Slavă... 

Cu veselie, bucură-te, Cuvioasă, rug aprins și nemistuit, de 
Dumnezeu Născătoare, ajutor fii celor ce strigă ție cu dor și ne 
slobozeşte pe noi, prin mijlocirile tale, din cursa celor răi, ceea ce 
eşti cu totul binecuvântată. 


Si acum... 


Ia aminte la rugăciunile jalnice ale nevrednicilor tăi rugători 
care neîncetat strigă tie, Preacurată, bucură-te, dumnezeiască masă 
care porți pâinea vieții, Mireasa lui Dumnezeu, de care învred- 
nicește-ne să ne bucurăm, cu rugăciunile tale. 


Cântarea a 3-a 
Irmosul: 


«Pe piatra credinței întărindu-mă, lărgit-ai gura mea asupra 
vrăjmașilor mei; că s-a veselit duhul meu cântând: Nu este sfânt 
ca Dumnezeul nostru, şi nu este drept afară de Tine, Doamne». 

Bucură-te, vas al mirului celui ceresc, lâna cea de Dumnezeu rou- 
rată; bucură-te, Fecioară, şi întărește pe robii tăi să-ți cânte tie 
„bucură-te”, ceea ce ai strălucit celor dintru întuneric lumina 
cea neapropiată, prin dumnezeiasca ta naștere, de Dumnezeu 
Născătoare. 

Izbăveşte-mă, Fecioară, de cei ce însetează să umple de rușine 
sufletul meu, ca să strig tie: Bucură-te, nădejdea celor deznădăjduiţi; 
bucură-te, sfeşnic luminos; bucură-te, munte sfânt, de Dumnezeu 
dăruită; bucură-te, izbăvire a celor ce te cinstesc pe tine. 


Slavă... 


Bucură-te, ceea ce ai izvorât lumii prin nașterea ta viaţa cea 
nemuritoare; bucură-te, ușă care ai deschis oamenilor usa cea 
cerească, pe noi cei ce îţi strigăm tie: „Bucură-te”, umple-ne de 
bucuria cea veșnică, Născătoare de Dumnezeu. 


Si acum... 


Palat construit de Dumnezeu, bucură-te, Fecioară, strălucire 
şi ocrotitoare a neamului, Stăpâna lumii, şi dumnezeiesc acope- 
rământ, ca fără de încetare să cântăm ție: „Bucură-te”. Din nevoi 
și din necazuri scoate-ne pe noi. 

Cântarea a 4-a 


Irmosul: 


«Nu sol, nici înger, ci Tu Însuti, Doamne, venit-ai întrupându- le 
din Fecioară și m-ai mântuit pe mine, omul întreg. Pentru aceasta, 
strig ție: Slavă puterii Tale, Doamne». 

Bucură-te, chivot însuflețit, ceea ce ai purtat tablele, de la 
Dumnezeu primite, nu ale legii, ci ale harului. Ceea ce ești de 
Dumnezeu dăruită, roagă-te să fie izbăviti din tot felul de ispite 
cei ce strigă ție cu dor: Bucură-te. 

Bucură-te, cel mai sfânt şi dumnezeiesc templu, izbăveste din 
ispite, din necazuri și din boli pe cei ce strigă tie: Bucură-te, munte 
gras și închegat, Preacurată. 


Slavă... 


Ceea ce ai izvorât lumii izvor de tămăduiri, bucură-te, ceea 
ce ai dezlegat întristarea strămoșilor prin naşterea ta, ci, ca o 
apărătoare a mea, izbăveşte-mă de nebunia și vătămarea celor ce 
mă vrăjmășesc. 


Si acum... 


Bucură-te, zid neclintit al credincioşilor, ceea ce ai născut 
adâncul milei, cercetează pe cei ce se roagă ție și izbăvește-i din 
întreitul val al vieții. 


Cântarea a 5-a 
Irmosul: 


«Luminarea celor ce zăceau întru întuneric și mîntuirea celor 
deznădăjduiți Tu eşti, Hristoase, Mîntuitorul meu; si la Tine 
mînec, Împăratul păcii, luminează-mă cu strălucirea Ta, că nu 
știm alt Dumnezeu, afară de Tine». 

Din patimile cele pierzătoare ridică, Fecioară, pe cei ce cu 
dor strigă ție: Bucură-te, strălucirea zilei celei de taină; bucură-te, 
munte netăiat, Născătoare de Dumnezeu; bucură-te, izbăvirea la- 
crimilor Evei. 

Dezlegarea blestemului păcătoşilor, cu totul binecuvântată, 
bucură-te, jertfelnic de împăcare; bucură-te adânc neumblat al înălți- 
milor dumnezeiesti, de Dumnezeu dăruită, tămăduirea celor ne- 
putincioșşi, slobozeşte-ne pe noi din boli. 


Slavă... 


După Dumnezeu, tu ești nădejdea și acoperământul celor ce 
strigă ție: Bucură-te. Bucură-te, sălașul dumnezeieştii slave; bu- 
cură-te, mângâierea celor în necazuri, de toată vătămarea și în- 
tristarea izbăveşte-ne pe noi, cei ce la tine scăpăm, Curată. 

Si acum... 

Nectar al înnoirii vieții care adapi pe cei credincioşi, bucură-te, 
norul luminii celei neapuse; bucură-te, sfeșnic luminos, care dai 
lumină celor dintru întuneric, Născătoare de Dumnezeu, de întu- 
nericul cel mai din afară izbăveste-ne. 


Cântarea a 6-a 
lrmosul: 

«Glasul graiurilor rugăciunii din suflet îndurerat auzindu-l, 
Stăpâne, fereşte-mă de rele; că singur ești Săvârsitorul mântuirii 
noastre». 

Pleacă-te ła cererea celor ce strigă tie: Bucură-te, pod prin care 
multimea celor mântuiti trece la dumnezeiasca cunosștintă. 

Bucură-te, Stăpână, ceea ce ai înflorit pomul vieții cel gândit 
din care mâncând, cu adevărat nu murim și prin care suntem 
izbăviti, fără prihană Fecioară, din blestemul strămoșesc. 

Slavă... 

Întinde mâna ta celor ce pururea strigă ție, Preacurată: Bucură-te, 
şi ne izbăveşte pe noi din toată răutatea, Fecioară, şi din înfri- 
coşătoarea osândă. 


Si acum... 

Izbăveşte cu puterea ta din toată nenorocirea pe cei ce cântă 
tie: „bucură-te”, și umple-i pe ei de pace, Fecioară, Prealăudată, 
ca una care ai născut pe Dumnezeul păcii. 


Sedealna. Glasul al 2-lea 
Ceea ce esti izvorul milei 


Cine a văzut, cine a auzit? Maică născând pe Făcătorul ei, pe 
Cel ce dă hrană la tot trupul. O, minune! Scaun de heruvimi s-a 
arătat pântecele tău, Născătoare de Dumnezeu, ceea ce ești cu 
dar dăruită, roagă-te pentru sufletele noastre. 


Cântarea a 7-a 
Irmosul: 


«Chipul cel de aur în câmpul Deira fiind cinstit, cei trei tineri 
au defăimat porunca cea prea fără de Dumnezeu; și fiind arun- 
caţi în mijlocul focului, răcorindu-se cântau: Bine ești cuvântat, 
Dumnezeul părinților noștri». 

De Dumnezeu dăruită, Ceea ce ești izvorul minunilor, răcoreşte-i 
cu mijlocirea ta pe cei ce ard în focul ispitelor, pe cei ce cântă: 
Bucură-te, ceea ce ai plouat lumii apele mântuirii. Bucură-te, raiul 
desfătării; bucură-te, scăparea credincioșilor. 

Ascultă, Cuvioasă, graiurile celor ce cântă tie cu bucurie în 
suflet: Bucură-te, Fecioară preanevinovată, şi izbăveste-i pururea 
cu puterea ta de toată înfruntarea potrivnică și din mâinile 
dușmanilor celor gândiţi și simtiti. 


Slavă... 


Cort al lui Dumnezeu, bucură-te, ceea ce ai vestit slava muri- 
torilor, sfeşnic luminos; bucură-te, Fecioară, ceea ce ţii tablele 
harului; bucură-te, masa vieții, ceea ce ne dai pururea pâinea 
cea cerească. 


Si acum... 


De prăpastia beznei ereziilor ne izbăveşte pe noi, Fecioară, 
care strigăm: Bucură-te, stâlp de foc, Născătoare de Dumnezeu, 

arată-ne pe noi moştenitori ai moștenirii celei cerești, ca să-ți 
cântăm ție: Binecuvântată ești ceea ce ai născut pe Dumnezeu cu 
trupul. 


Cântarea a 8-a 
Irmosul: 


«Pe Cel ce în cuptorul cel de foc... ». 

Dezleagă limbile noastre ca să strige deslușit: Bucură-te, Prea- 
curată, nădejdea lumii, zidul cel necucerit, pe ai tăi rugători, Curată, 
scoate-i din felurite nenorociri şi necazuri şi arată-le lor căile 
dumnezeiesti. 

Bucură-te, ceea ce pe Dumnezeu cel Preaînalt L-ai întrupat 
în chip de negrăit. Bucură-te, acoperământul credincioşilor care 
te laudă pe tine pururea, Fecioară, și fă-i moștenitori ai Împărăției şi 
cereștii desfătări. 


Binecuvântăm pe Tatăl... 


Stinge obrăznicia celor ce se întrarmează împotriva noastră 
ca să ne calce în picioare fără crutare, ca să strigăm ție pururea: 
Bucură-te, Maica lui Dumnezeu, ceea ce singură ești mai presus 
de toată făptura cea văzută și cea nevăzută, Fecioară. 


Si acum... 


Ca să vestim prin cuvinte de bucurie izvorul milelor tale şi 
minunile tale, Maică Fecioară, cu mijlocirea ta, scoate din boală 
pe cei ce strigă ție: Bucură-te, Preabinecuvântată. 


Să lăudăm... Irmosul: 


«Pe Cel ce în cuptorul cel de foc la tinerii evreilor S-a pogorât 
şi văpaia în rouă a prefăcut-o, pe Dumnezeu, lăudați toate lucru- 
rile pe Domnul şi-L preaînălțați întru toti vecii» . 


Cântarea a 9-a 
Irmosul: 


«Fiul Părintelui Celui fără de început, Dumnezeu și Domnul, 
întrupându-Se din Fecioară, S-a arătat nouă, ca să lumineze pe 

cele întunecate şi să adune pe cele risipite. Pentru aceasta, pe 
Născătoarea de Dumnezeu, cea întru totul lăudată o mărim». 
Bucură-te, carte însuflețită a lui Hristos; mântuiește pe cei ce 
strigă tie cu dor: Bucură-te, ceea ce eşti cu dar dăruită; bucură-te, 
munte umbrit, ca unii care în tine ne-am pus nădejdea, izbă- 
veşte-ne pe noi din toată nenorocirea, cu totul Binecuvântată. 


Lumină sufletului și tămăduire trupului ești celor ce strigă 
ție, Preanevinovată, dăruieşte-le lor degrab sfeşnicul cel cu dum- 
nezeiască strălucire și, cu rugăciunile tale, cere pentru ei starea 
cea de-a dreapta în ziua judecății. 


Slavă... 


Aruncat fiind încoace și încolo, sunt tras jos în iad, o, ticălo- 
sul de mine, dar întinde mâna ta mai înainte de sfârșit, Născă- 
toare de Dumnezeu, mie, celui ce strig către tine: Bucură-te, nor 
luminos, şi răpește-mă din toată nebunia celor ce mă urăsc pe 
mine, Mireasa lui Dumnezeu. 


Si acum... 


Nimeni dintre cei ce au crezut întru tine nu s-au rușinat vreo- 
dată, Pururea Fecioară, de Dumnezeu dăruită. Pentru aceea pe 
cei ce aleargă cu credinţă la biserica ta și strigă cu dragoste 
îngerescul „bucură-te”, nu înceta veghindu-i. 


Prosomii. Glasul al 2-lea 
Când de pe lemn pe Tine... 


Bucură-te, râu pururea curgător; bucură-te, izvor nesecat 
plin cu ape multe, prin care se adapă toată fâptura și se bucură 
inimile cele topite de sete și ținute de văpaia păcatelor; bucură-te, 
palat luminos și desfătat al Stăpânului; bucură-te, Fecioară, în- 
dreptarea păcătoşilor. 

Bucură-te, pârgă a neamului omenesc, Fecioară, din care Hristos 
Domnul a înnoit firea muritorilor; bucură-te, țarină nearată, și 
dumnezeiască brazdă care ai rodit spicul vieții. Bucură-te, oglindă 
a proorocilor; bucură-te, slava apostolilor; bucură-te, întărire a 
mucenicilor. 

Bucură-te, ceea ce singură eşti hotar între firea necreată şi cea 
creată; bucură-te, unime a multor haruri, Preacurată; bucură-te, 
carte însuflețită a multor bunătăţi, Stăpână; bucură-te, sălaşul de 
obşte al celor dumnezeiești şi al celor omeneşti laolaltă; bucură-te, 
mare locaș al darurilor îngereşti, Născătoare de Dumnezeu. 

Umple de bucurie inima mea, rogu-mă, Născătoare de 
Dumnezeu, Fecioară, căci au năvălit apele până la ea cu adevărat 
şi în noroiul adâncului pierzaniei m-am înglodat şi deja m-am apro- 
piat de capcanele iadului. Aşadar, tu, precum Fiul tău a întins 
mâna lui Petru oarecând, tinde-mi mâna iubirii tale de oameni, 
Maică nenuntită, şi mă mântuieşte. 


Glasul al 3-lea 


Sâmbătă seara 
Canonul Preasfintei Născătoare de Dumnezeu. 
Facere a lui Manuil, marele retor 


Al căruia acrostih este: 


«Intreită cântare Fecioarei cânt, eu, Manuily 


Cântarea 1. Glasul al 3-lea 
Ilrmosul: 


«Cel ce odinioară a împreunat apele la un loc cu dumnezeiasca 
voie și a despicat marea pentru poporul lui Israel, Acesta este 
Dumnezeul nostru cel preaslăvit; Acestuia unuia să-l cântăm, că 
S-a preaslăvit». 


Preasfântă Născătoare de Dumnezeu, miluieste-ne pe noi 


Ca ceea ce ai născut adâncul nemăsuratei întelepciuni, bine- 
cuvântată Marie, luminează-mă și insuflă-mi cuvânt acum, ca să 
~ . . . ? . 
laud strălucitele tale minuni pe care le-a făcut ție Domnul. 


Ceea ce boldul morții și puterea iadului desăvârsit le-ai surpat 
prin preasfântă nașterea ta și nouă viață ne-ai dăruit, slavă 
minunilor tale, pe care ti le-a făcut tie Domnul, Fecioară. 


Slavă... 

Ușă prealuminoasă prin care, strălucind, foc mare a ieșit în 
chip de negrăit şi pe credincioși i-a luminat și toate altarele de- 
monilor le-a mistuit: Slavă minunilor tale pe care le-a făcut tie 
Domnul, Fecioară. 

Si acum... 

Ca să înviezi pe Eva şi pe Adam, cei morţi din veac pentru 
cumplita călcare a poruncii, ai născut pe Hristos, izvorul vieții, 
pe Cel ce este cu adevărat Dumnezeul nostru. Slavă minunilor 
tale pe care le-a făcut ție Domnul, Fecioară. 


Cântarea a 3-a 
Irmosul: 

«Cel ce ai adus pe toate din cele ce n-au fost, cu cuvântul zi- 
dindu-le și săvârsindu-le cu Duhul, Atottiitorule Stăpâne, întăreşte-mă 
întru dragostea Ta». 

Izbăvește din tot felul de primejdii şi nenorociri pe cei ce laudă, 
Stăpână, preasfântă nașterea ta. Căci poți toate câte voiești, Curată. 

Minunate fă bogăţiile tale peste mine, tinde mila ta și mână 
de ajutor dă-mi mie. Căci poți toate câte voieşti, Curată. 

Slavă... 

M-au rănit săgețile dusmanului, dar prin dumnezeiasca ta 
voie spre mai bine mă însănătoseşte. Căci poți toate câte voieşti, 
Curată. 


Si acum... 


Mintea supunându-mi-o mișcărilor trupului, m-am umplut 
de negură și de întuneric, dar tu curăteşte-mă și mă luminează. 
Căci poți toate câte voieşti, Curată. 


Cântarea a 4-a 
Irmosul: 


«Avut-ai către noi puternică iubire, Doamne, că pe Unul Născut 
Fiul Tău pentru noi la moarte L-ai dat. Pentru aceasta, multu- 
mind, strigăm Tie: Slavă puterii Tale, Doamne!». 

Mijlocitoare între Dumnezeu și muritori ești, Prealăudată, și 
fiind sălaș al Făcătorului tău, făptura în chip mai presus de fire 
cu Dumnezeu ai împăcat-o. Pentru aceasta, îti strigăm tie: Bu- 
cură-te, ceea ce ai strălucit tuturor robilor tăi mântuire. 


Pune bucurie în inima mea cea multchinuită, stăpânită de 
mâhniciunile celui ce a semănat pizma în lume, ca să îti cânt tie, 
Fecioară: Bucură-te, ceea ce ai strălucit tuturor robilor tăi mântuire. 


Slavă... 


Izbăveşte-mă din necazurile ce mă împresoară, Preacurată, și 
care nu lasă mintea mea să țeasă laude dumnezeieștii slavei tale. 
Pentru ca să strig tie cu dor: Bucură-te, ceea ce strălucești tuturor 
robilor tăi mântuire. 


Si acum... 
Milostiv fă-L nouă, cu rugăciunile tale, Fecioară, pe Fiul tău 
și Dumnezeu, ca să ne izbăvim de mânia și întristarea aceea şi să 


îți strigăm ție pururea: Bucură-te, ceea ce ai strălucit tuturor ro- 
bilor tăi mântuire. 


Cântarea a 5-a 
Irmosul: 


«Către Tine mă îndrept din zori, Ziditorule a toate, la pacea 
care covârşește toată mintea, pentru că lumină sunt poruncile Tale; 
întru aceasta povățuiește-mă». 


Amestec de leacuri fă, cu rugăciunile tale, pentru însănătoși- 
rea robului tău, Fecioară, căci tu ai răsărit lumii viața cea veșnică. 
Să nu vină asupra poporului tău, boala ciumei, ci ca o mult- 
milostivă păzește-l nevătămat. Căci tu ai răsărit lumii viaţa cea 
veșnică. : 
Slavă... 


Fecioară fără de prihană, slobozește-mă pe mine din tot felul 
de boli și păzeşte pe robul tău. Căci tu ai răsărit lumii viata cea 
veșnică. 

Si acum... 


Din patul bolii în care zac degrab mă ridică prin mila ta, Curată. 
Căci tu ai răsărit lumii viata cea veşnică. 


Cântarea a 6-a 
lrmosul: 


«Adâncul cel mai de jos al păcatelor m-a împresurat, şi slă- 
beşte duhul meu; ci tinzând brațul Tău cel înalt, Stăpâne, ca pe 
Petru mântuieşte-mă, Indreptătorule». 

Pom pururea înfloritor te ştim pe tine, Fecioară, care ai în- 
florit viața, pe Hristos Dumnezeul nostru, râul milei. Pentru aceasta, 
ca Născătoare de Dumnezeu te cinstim. 

Chipul nașterii tale, Curată, pe rugul cel din muntele Sinai 
nemistuit l-a păzit. lar pe noi, cu sfântul tău acoperământ, izbăveşte-ne 
de tot chinul. Căci pe tine ca Născătoare de Dumnezeu te cinstim. 

Slavă... 

Cu lacrimi cad la tine, ceea ce ești bună și strig ție: Miluieşte-mă, 
Stăpână, pe mine cel vinovat de multe păcate și patimi, ca să te 
cinstesc pe tine ca Născătoare de Dumnezeu. 

Si acum... 

Izvor de haruri s-a sălășluit întru tine; pentru aceasta, împarte 
harurile tale celor ce te laudă pe tine și har dăruieşte cu îmbelșu- 
gare inimii mele, Fecioară, ca să te cinstesc pe tine ca Născătoare 
de Dumnezeu. 

Sedealna. Glasul al 3-lea 
Mărturisirea dumnezeieștii credinte 

Tron cu totul de aur al Împăratului, rai cu totul înflorit te-ai 
arătat, Născătoare de Dumnezeu, prealăudată, căci pe Dumnezeu 
purtându-L în pântecele tău, bine ne înmiresmezi pe noi cu dum- 
nezeieştile haruri. Pentru aceasta, toți cu adevărat Maică a lui 
Dumnezeu te propovăduim pururea şi te mărim. 

Cântarea a 7-a 
Irmosul: 


«Precum de demult pe cei trei tineri binecredincioși i-ai ră- 
corit în văpaia haldeilor, cu focul cel luminător al dumnezeirii, 
luminează-ne și pe noi care strigăm: Bine ești cuvântat Dumnezeul 
părinților nostri». 

Tu ești, Curată, mijlocitoare neîncetată și mare altar al împă- 
cării creştinilor cu Dumnezeu şi Făcătorul, cu Cel născut din tine. 
Pentru aceasta, îți strigăm, bucură-te, tronul slavei cel în chipul 
soarelui. 


Toiagul lui Moise oarecând pe tine te-a preînchipuit, ceea ce 
ne-ai călăuzit de la înșelarea idolească cea cumplită la dumnezeies- 
cul adevăr, pentru aceea, strigăm ție: bucură-te, tronul slavei cel 
în chipul soarelui. 

Slavă... 

Milostiv fă cu rugăciunile tale de maică pe Fiul tău și 
Dumnezeul nostru, Preanevinovată, către noi păcătoşii şi rugă- 
torii tăi și din boli ne slobozește, căci pururea strigăm ție: Bu- 
cură-te, tronul slavei cel în chipul soarelui. 

Si acum... 


Chipuri de heruvimi mai înainte umbreau chivotul Legii, 
dar pe tine, Curată, puterea Celui Preaînalt în chip vădit te-a 
umbrit ca pe un templu al dumnezeirii. Pentru aceea, strigăm tie: 
Bucură-te, tronul slavei cel în chipul soarelui. 


Cântarea a 8-a 
Irmosul: 


«Cu focul cel greu de răbdat... ». 


Dumnezeiescul David, strămoșul tău, zice „Lucruri slăvite s-au 
grăit despre tine, cetatea lui Dumnezeu”* cea însuflețită, mai dinainte 


3 Ps. 86,2. 

vestind slava cu care ne-ai îmbogățit; bucură-te, templu al slavei, 
prin care a fost slăvit Împăratul slavei. 

Sufletul meu și trupul căzut în boală din nebăgare de seamă, 
cu mila ta, Maica lui Dumnezeu, acum ridică-l din pat, ca să strig 
pururea ție cu credință: Bucură-te, templu al slavei prin care a 
fost slăvit Împăratul slavei. 

Binecuvântăm pe Tatăl... 

În tine singură mi-am pus nădejdea mântuirii mele, Fecioară, 
și nădăjduiesc ca prin tine să fiu izbăvit de întristare şi de răutate, 
ca să cânt: Bucură-te, templu al slavei prin care a fost slăvit 
Împăratul slavei. 

Si acum... 

Opreste, prin puterea ta, Preacurată Fecioară, năvălirile cele 
rele ale vrăjmașilor care pururea mă tulbură prin pizma celui 
viclean, ca să cânt: Bucură-te, templu al slavei, prin care a fost 
slăvit Împăratul slavei. 


Să lăudăm... Irmosul: 


«Cu focul cel greu de răbdat amestecându-se tinerii, cei ce 
au stat întru dreapta credință, si de văpaie fiind nevătămati, 
cânare dumnezeiască au cântat: Binecuvântați toate lucrurile 
Domnului pe Domnul, lăudaţi-L și-L preaînălțati întru toți vecii». 


Cântarea a 9-a 
Irmosul: 


«Minune nouă și potrivită lui Dumnezeu! Că prin ușa cea 
încuiată a Fecioarei în chip vădit a trecut Domnul, gol la intrare, 
și purtător de trup S-a arătat la ieşire Dumnezeu, și uşa a rămas 
încuiată. Pe aceasta în chip de negrăit, ca pe Maica lui Dumnezeu 
o mărimy. 

Cu apele dumnezeiești ale cunoștinței tale umple, Fecioară, su- 
fletul meu cel pururea însetat şi îl îndreptează spre dorirea Fiului 

tău, izbăvindu-l din cursele vrăjmașilor celor văzuţi și nevăzuti. 
Căci numai printr-un semn al tău voi fi păzit nevătămat. 

Ziditorul şi Făcătorul a toate sălășluindu-Se întru tine în chip 
de negrăit, Fecioară curată, firea cea muritoare a curățit-o toată 
de vechiul blestem strămoșesc. Pentru aceea și pe mine mă izbă- 
veşte din primejdii, căci numai printr-un semn al tău voi fi păzit 
nevătămat. 

Slavă... 

Mai presus de toate, tu mântuiești din chinuri si din toată 
răutatea cu puternica ta mână, Fecioară, pe cei ce cu credință 
laudă dumnezeiască nașterea ta, căci ai dobândit slavă de la 
Dumnezeul a toate. Păzește-mă şi pe mine acum, cel ce te laud pe 
tine. Căci numai printr-un semn al tău voi fi păzit nevătămat. 

Si acum... 

Poporul creştin și tot clerul cade la mila ta, Curată, și cheamă 
acum ajutorul tău ca degrab să-l izbăvești de boala ciumei, de 
foamete şi de năvălirea duşmanilor căci numai printr-un semn al 
tău voi fi păzit nevătămat. 

Prosomii. Glasul al 3-lea 
Mare este puterea crucii Tale 

Bucură-te, strigăm tie cu toţii, Marie, Născătoare de Dumnezeu; 
bucură-te, templu al lui Dumnezeu; bucură-te, Stăpână cu dar 
dăruită; bucură-te, lumină care ai fulgerat în chip negrăit, lumi- 
nând pe cei din întunericul înșelăciunii. 

Bucură-te, cunună strălucită a luptătorilor, Curată Maică Fe- 
cioară; bucură-te, tronul Domnului; bucură-te, Preacinstită şi Prea- 
slăvită; bucură-te, ceea ce ai făcut să înceteze umbrele Legii, ca 
ună care ai născut pe Dătătorul de Lege. 

Bucură-te, Curată, ceea ce ai răsărit soarele celor ce zăceau 
în întuneric; bucură-te, zid şi acoperământ al celor ce aleargă la 
tine din inimă; bucură-te, strălucire dumnezeiască a fecioarelor 
şi ocrotitoarea tuturor ortodocșilor. 

Pe robul tău, cel purtat de valuri pe marea primejdiilor și 
bătut de vântul nenorocirilor, Fecioară, miluieşte-l şi îl mântuieşte, 
ceea ce ai născut noianul cel nemăsurat al milelor. 


BK 


Ei a Ep) 


ASIS IS 


Duminică seara 
Canonul Preasfintei Născătoare de Dumnezeu. 
Facere a Sfântului Andrei Criteanul 


AI căreia acrostih: 


«A se tângui în fiecare zi este câștigul vietii» 


Cântarea 1. Glasul al 3-lea 
Irmosul: 


«Pământul cel roditor de adâncime, uscat l-a trecut oarecând 
soarele; căci ca un zid s-a închegat apa de amândouă părțile, 
trecând poporul marea pedestru și lui Dumnezeu cu plăcere cân- 
tând: Să cântăm Domnului, căci cu slavă S-a preaslăvib». 

Preasfântă Născătoare de Dumnezeu, miluieşte-ne pe noi 

Este cel mai bine a lupta în viată cu necazurile spre folosul 
sufletului. Pentru aceasta, Născătoare de Dumnezeu, noi, cei ce 
suntem în necazuri, pe tine pururea te chemăm în ajutor, fără 
încetare strigând: Stăpână, nu trece cu vederea rugăciunea ro- 
bilor tăi. 

Rădăcina tuturor relelor în viată a fost râvna iubirii de arginti 
al cărei câștig s-a arătat: spânzurarea lui luda. Pentru aceea, cei 
ce voim să slujim în cuget curat lui Hristos să o aruncăm departe 
pentru Maica lui Dumnezeu. 


Slavă... 

Ca alt soare pe cer s-a arătat viața cea neagonisitoare care 
împodobește în multe feluri cercul virtuților. Pentru aceasta, noi, 
cei pururea împiedicaţi de întunericul patimilor, să alergăm la 
Fecioara, prin luminarea ei. 


Si acum... 


Acum m-a prins furtuna cea stricătoare de suflet și cugete 
necurate mă trag în prăpastie şi în adâncul pierzaniei. Aşadar, 
tu, Fecioară, fii mie cârmuitoare și îndreaptă-mă la limanul cel 
dumnezeiesc, Preasfântă, și la fericita slavă. 


Cântarea a 3-a 
Irmosul: 
«Întărirea celor ce nădăjduiesc spre Tine, întărește, Doamne, 
Biserica Ta, pe care ai câștigat-o cu scump sângele Tău». 
Ingrășatu-ne-am de plăcerile vieții, noi cei îngroșați de patimi, 
și poruncile lui Dumnezeu le-am părăsit. 
Aprins fiind de crâncena patimă a pizmei, mă rog tie, Prea- 
curată, să fiu izbăvit cu rugăciunile tale. 
Slavă... 

Minte de prunci au cei care fac nevoinţă pentru slava deșartă, 
de a căror parte să fim şi noi izbăviți prin tine, fără prihană Fecioară. 
Si acum... 

Pe cel ce nădăjduiește și scapă la tine cu credință, Mireasa lui 
Dumnezeu, nu îl trece cu vederea, ci izbăveşte-mă pe mine, robul 
tău, rogu-mă. 


Cântarea a 4-a 
Irmosul: 


«Acoperit-au cerurile bunătatea Ta, Hristoase; că ieşind din 
chivotul sfințirii Tale, din nevătămată Maică, în Biserica slavei Tale 

arătatu-Te-ai ca un prunc în brațe purtat; și s-au umplut toate de 
lauda Ta». 

Născătoare de Dumnezeu, prin vedere, satan în rai oarecând, 
m-a luat rob, Fecioară, iar acum, prin vedere, încearcă să îmi fure 
dumnezeiescul veșmânt al curăției și să mă îmbrace iarăși în tunica 
păcatului. 

A sădit vrăjmașul în toată simțirea mea amăgiturile lui, Năs- 
cătoare de Dumnezeu, şi prin ele mă trage pe mine la moarte, Fecioară. 
Ceea ce singură ai născut Cuvântul, supunând marele chit, din 
împletiturile mrejelor lui, degrab mă izbăvește. 

Slavă... 

S-a aşezat în cale, adică în pornirile trupului, şarpele, vrăjma- 
şul cel viclean, și atacă mintea, înțepându-mă în chip neașteptat cu 
boldul patimilor și moartea sufletească mi-o aduce, pentru aceea, 
Fecioară, tu ajută-mă. 

Si acum... 


Cu sabia plăcerii caută să mă doboare în chip pizmas vrăj- 
mașii, căci au întins împotriva mea arcul lor cel stricător de 
suflet și prin el mi-au gătit uneltele morții. Dar cu toiag de fier 
zdrobeşte-le, Stăpână, ca pe vasele olarului. 


Cântarea a 5-a 
Irmosul: 


«Când a văzut Isaia, în vedenie, pe Dumnezeu pe scaun prea- 
înalt, de îngerii slavei înconjurat, a strigat: Vai, mie, ticălosul! Că 
am văzut mai înainte pe Dumnezeu întrupat, pe Cel ce stăpânește 
pacea şi lumina cea neînserată». 

Cu vicleșug în latul plăcerii m-a prins vicleanul și ca pe un 
peşte fără glas m-a pescuit, dar avându-te pe tine pază, Curată, 
din lațurile şi mrejele lui degrab mă izbăveşte, te rog eu, rugăto- 
rul tău. 

Dumnezeu Cel mare în putere și bogat în milă, Curată, Cel 
care din milostivire a luat trup din tine, strigă: Pocăiţi-vă şi mos- 
teniți viata cerească, iar eu cu plăcerile vieții mă amestec. 

Slavă... 

Intru tine, Preabună Maică, firea oamenilor S-a unit cu îngerii. 
Pentru aceea oamenii care trăiesc în curăție și feciorie pe pământ, 
râvnesc petrecerea îngerilor de a căror parte învrednicește-mă si 
pe mine, Stăpână. 

Si acum... 

Stii neputința trupului şi chinul sufletului meu și nestatornicia 

minții mele. Pentru aceea, Fecioară, învredniceşte-mă de mila şi 


harul tău, ca să te slăvesc pe tine, izbăvit fiind sub acoperământul 
tău. 


Cântarea a 6-a 
Ilrmosul: 


«Strigat-a tie bătrânul, văzând cu ochii mântuirea care a venit 
popoarelor de la Dumnezeu: Hristoase, Tu ești Dumnezeul meu». 


Deloc nu mă spăimântez, deloc nu mă cutremur de împărtășirea 
de Taine; pentru aceea, Fecioară, mă îmbolnăvesc, neîncetat păcătuind. 


Străbat viaţa aceasta de plăceri în chip materialnic; pentru 
aceasta, străin sunt de harurile lui Hristos. 


Slavă... 


Trai strâmtorat, după legile monahilor nu voiesc, Stăpână, ci, 
alergând pe calea cea largă, sunt pe calea pierzaniei. 


Si acum... 


Puterea mea toată și nădejdea mea, lumina, și viața, și mân- 
gâierea mea tu ești, Fecioară, pentru aceea la tine aflu scăpare. 

Sedealna. Glasul al 3-lea 


Fecioara astăzi 


Cu fierbințeala credinței strig ție, Născătoare de Dumnezeu, 
cu gură nevrednică și inimă spurcată: Mântuiește-mă pe mine, cel 
afundat în păcate! Îndură-te de mine, cel omorât de deznădejde, 
ca, mântuit, să strig ție: Bucură-te, Fecioară, lauda creștinilor. 


Cântarea a 7-a 
lrmosul: 


«Pe Tine, Cel ce ai răcorit în foc pe tinerii cei ce Dumnezeu 
Te-au numit și în Fecioară neîntinată Te-ai sălășluit, Dumnezeu- 
Cuvântul, Te lăudăm cântând cu dreaptă credință: Bine ești cuvântat 
Dumnezeul părinților nostri». 

Când mă gândesc, Preacurată, la scaunul cel nemitarnic și iau 
aminte la faptele mele rele, întru deznădăjduire cad. Dar tu aruncă 
departe întunericul meu și negura deznădejdii mele. 

Din somnul lenevirii, fără prihană Fecioară, și din moleşeala 
trândăviei şi din neînfrânarea de la bucate mi se întâmplă mie 
toate, dar tu dă-mi mie îndreptare și trezvie sufletului și cu 
lumina pocăinței mă luminează. 

Slavă... 

Plâng, mă tânguiesc şi mă spăimântez, văzând eu, ticălosul, 
înălțându-se împotriva mea cuptorul ispitelor. Dar stinge-l pe acesta, 
Preasfântă Fecioară, cu roua milei tale ca ceea ce ești izvorul 
milostivirii. 

Si acum... 

Viforul nesfârsit al căderilor mele m-a cuprins pe mine, ne- 
norocitul, şi în adâncul pierzaniei mă târăşte, Preacurată, ceea ce 
ai născut pe Cârmaciul, Maica lui Dumnezeu, Fecioară, la lima- 
nul nepătimirii ancorează-mă. 

Cântarea a 8-a 
Irmosul: 


. «Cu focul cel greu de răbdat... ». 


Tânguindu-se David pentru ucidere și desfrânare, a cântat 
Miluieşte-mă, Dumnezeule, Dumnezeul meu“. Dar eu, fiind răs- 
punzător de mii de păcate, cum voi afla iertare, dacă nu ÎI vei 
milostivi spre mine cu rugăciunile tale pe Fiul tău? 

Pururea zi după zi mă hrănesc cu nădejdi deşarte, căutând să 
mă pocăiesc, Născătoare de Dumnezeu, dar întorcându-mă iarăși la 
vechiul obicei, alerg precum câinele la vărsătura lui, la duhoarea 
patimilor celor necurate. 


Binecuvântăm pe Tatăl... 


Pocăinţa vieţii celei de-a doua pune legăminte în Domnul și 
ridică pe cei căzuţi. Plânsul îi curăteşte și îi înfăţişează pe aceștia 
luminați Făcătorului, împreună cu ei să fiu rânduit și eu, rugă- 
torul tău, Maica lui Dumnezeu. 


Si acum... 


S-a umplut de rele sufletul meu, viața mea de iad s-a apro- 
piat, socotit am fost de vrăjmaşii mei ca un om neajutorat, dar 
tu arată-te apărare puternică lumii, ca ceea ce esti ajutorul celor 
neajutorați. 


Să lăudăm... Irmosul: 


«Cu focul cel greu de răbdat amestecându-se tinerii, cei ce 
au stat întru dreapta credință, și de văpaie fiind nevătămați, cân- 
tare dumnezeiască au cântat: Binecuvântaţi toate lucrurile Domului 
pe Domnul, lăudați-L şi-L preaînălțați întru toţi vecii». 


Cântarea a 9-a 
lrmosul: 


«In lege, în umbră şi în Scriptură, închipuit vedem noi, cre- 
dincioşii. Toată partea bărbătească ce se naște întâi, sfântă lui 


+ Ps. 50,1. 

Dumnezeu este. Așadar pe Cuvântul Cel întâi născut, Fiul 
Tatălui Cel fără de început, Cel întâi născut din Maică, fără ispită 
bărbătească, ÎI slăvim». 

Dăruieşte-mi mie, pătimașului, râuri de lacrimi, Maică 
Fecioară, și întristare inimii, plâns și suspin în suflet, ca să-mi 
plâng mintea mea cea rău omorâtă și, milostivindu-Se Fiul tău, 
să o învieze precum pe Lazăr. 

Curată, Preasfântă Stăpână, care L-ai născut pe Hristos cu 
trupul, pe Unul din Treime, mă îmbogățește pe mine, cel gol de 
toată virtutea cu această treime de virtuți: cu frica lui Dumne- 
zeu, cu pocăința și cu smerenia care să mă păzească. 

Slavă... 


Orice cuvânt grăitor de Dumnezeu omoară cugetul trupului, 
se zice. Căci întru acesta se face viu sufletul și aleargă la Dumnezeu 
şi urcă la corturile cerești pe care, Mireasa lui Dumnezeu, roagă-L 
pe Fiul tău, să le dobândesc şi eu. 


Si acum... 


Întunecat de noaptea patimilor, luminează-mă pe mine, 
Stăpână, cu ziua nepătimirii. Căci de noapte mânecă duhul meu 
către tine, cu inima zdrobită, Curată. Pentru că lumină pe pământ ai 
răsărit, pe Domnul. 


Prosomii. Glasul al 3-lea 
Mare este puterea crucii Tale 


Bucură-te, Curată, lauda dumnezeieştilor profeti; bucură-te, 
pat de nuntă al Domnului; bucură-te, nor uşor; bucură-te, fără 
de prihană Maică binecuvântată. Bucură-te, bucuria și apărarea 
lumii; bucură-te, biruința împăraților ortodocși. 

Bucură-te, Fecioară, întărirea apostolilor; bucură-te, sfeşnic 
de aur şi vas primitor de mană; bucură-te, floarea credinței, Fecioară; 
bucură-te, ceea ce ai născut lumina cea negrăită; bucură-te, 
scaun de foc al Celui Preaînalt. 

Bucură-te, cort sfânt; bucură-te, masă; bucură-te, pod şi scară; 
bucură-te, muntele Domnului cel netăiat, Fecioară; bucură-te, 
mlădiță sfântă și nestricăcioasă; bucură-te, Maica Domnului. 

Umple de bucurie și de dumnezeiască veselie inima mea ca pururea 
să slăvesc, Stăpână, ajutorul tău cel tare, că nu am, Preacurată, 
eu, robul tău, altă nădejde afară de tine. 


Sha 

Luni seara 
Canonul Preasfintei Născătoare de Dumnezeu. 
Facere a Sfântului Fotie, Patriarhul 
Constantinopolului. 


Al căruia acrostih: 


A treia rugăciune a lui Fotie către Preavestita Fecioară 


Cântarea 1. Glasul al 3-lea 
Irmosul: 


«Cel ce odinioară a împreunat apele cu dumnezeiasca voie și 
a despicat marea pentru poporul lui Israel, Acesta este Dumnezeul 
nostru cel preaslăvit; Acestuia unuia să-l cântăm că S-a preaslăvit». 

Preasfântă Născătoare de Dumnezeu, miluiește-ne pe noi 

Pe Cel ce întru tine S-a sălășluit în chip de negrăit, pe 
Dumnezeu Cuvântul roagă-L., Maică Fecioară, să mă izbăvească 
din patimi de necinste şi să dea pocăință smeritei mele inimi şi 
iertare datoriilor. 

Întinat fiind cu fapte rele ticălosul meu suflet, cu apele cură- 
titoare ale milostivirii tale curățeşte-l, Fecioară fără prihană, făcându-l 
templu strălucit al Sfântului şi Preacuviosului Duh. 

Slavă... 


Dumnezeiesc jertfelnic ești creștinilor, Născătoare de Dumnezeu, 
Fecioară, către tine toți alergăm cu credinţă și aflăm dezlegare de 
cumplitele învinuiri și ne izbăvim de tot felul de răutăți. 

Si acum... 

Pe Fecioara Maria, care are nemăsurate mile și care mân- 
tuiește pe muritori din rele de tot felul, aflând-o ocrotitoare, 0, 
suflete al meu, cazi la ea strigând: Stăpână cu totul fără de prihană, 
grăbeşte spre ajutorul meu. 


Cântarea a 3-a. 
lrmosul: 

«Cel ce ai adus pe toate din cele ce n-au fost cu Cuvântul zidindu-le 
și săvârșindu-le cu Duhul, Atotţiitorule Stăpâne, întăreşte-mă întru 
dragostea Ta». 

Ceea ce ești mai înaltă decât mintile cerești și stăpâna tuturor 
făpturilor, fără prihană Fecioară, tu fii mie ocrotitoare în ceasul 
înfricosatei judecăţi, Născătoare de Dumnezeu. 

Pururi, Mireasa lui Dumnezeu, voi striga ție din adâncul su- 
fletului meu și te voi chema pe tine nu mă lepăda pe mine ruşinat 
de la fața ta. 

Slavă... 

Miluiește-mă, miluiește-mă pe mine, Curată, strig tie cu lacrimi 
pururea și cad la tine, roagă-L. ca, mai înainte de sfârșit, să iau 
dezlegare păcatelor mele. 

Si acum... 


Dumnezeiască ușă a Împăratului Hristos, prin care a trecut 
și S-a arătat lumii, deschide mie ușile pocăinței, Curată. 


Cântarea a 4-a 
Ilrmosul: 


«Avut-ai către noi puternică iubire, Doamne, că pe Unul Născut 
Fiul Tău pentru noi la moarte L-ai dat. Pentru aceasta, multumind, 
strigăm Tie: Slavă puterii Tale, Doamne!». 

Întăreşte-ne pe noi, cei bătuți de vânturile întristărilor, al 
nevoilor și ispitelor, pe piatra mântuirii, Curată, depărtând de la 
noi toată vătămarea vicleanului diavol. 

Milostiveşte-L. spre noi pe Mântuitorul tuturor și Domnul, 
Stăpâna lumii, ceea ce eşti bună, și binevoitor ÎI fă robilor tăi cu 
rugăciunile tale şi caldele tale cereri. 


Slavă... 


Împreună luptătoare cu noi și ocrotitoare arată-te nouă, Stă- 
până, nimicind războaiele cele rele ale vrăjmașilor celor întele- 
gători, păzindu-ne nevătămați şi acoperindu-ne pe noi de toată 
vătămarea şi răutatea. 

Si acum... 

Grăbeste, Curată, spre ajutor şi izbăveşte pe toți cei ce aleargă 
la tine, astupând gurile viclenilor bărbați și dându-ne nouă sigu- 
ranta mântuirii tale. 


Cântarea a 5-a 
Irmosul: 


«Spre Tine mă îndrept din zori, Ziditorule a toate, la pacea 
care covârşeşte toată mintea, pentru că lumină sunt poruncile Tale; 
întru acestea povătuiește-mă». 

Potolește chinul nenorocitului meu suflet şi toate durerile 
trupului meu, ceea ce ai născut pe doctorul sufletelor și al trupu- 
rilor, Preanevinovată. 

Noaptea păcatelor mă împresoară, ceea ce ești bună, și negura 
plăcerilor mă acoperă, cu lumina rugăciunii tale, Fecioară, lumi- 
nează-mă. 

Slavă... 


Cu dumnezeieştile unde ale mijlocirilor tale, Marie, udă su- 
fletul meu cel topit de arşița cumplitelor păcate și mă izbăveşte. 


Si acum... 

La tine alerg, nu mă lepăda pe mine, Buno, nici nu mă trece 
cu vederea, nici nu mă pierde, ci trimite cu bunăvoință harul 
ajutorului tău. 


Cântarea a 6-a 
lrmosul: 


«Adâncul cel mai de jos al păcatelor m-a împresurat și slă- 
beşte duhul meu; ci tinzând bratul Tău cel înalt, Stăpâne, ca pe 
Petru mântuieşte-mă, Indreptătorule». 

Somn cumplit m-a cuprins, al nepăsării și al pierzaniei, şi mă 
trage la moarte, Stăpână, Dar tu însăți mă trezeste la pocăință și 
dăruiește-mi mântuire. 

Valuri de cugete pătimaşe neîncetat mă tulbură, fără prihană 
Fecioară, furia vânturilor rele mă scufundă, dar tu întărește-mă pe 
piatra nepătimirii. 

Slavă... 


Luminează cu strălucirea ta, ceea ce ești bună, ochii cei întu- 
necati ai inimii mele şi fiu al luminii mă fă şi la loc luminat mă 
sălășluieste. 

Si acum... 

Având îmbelșugată compătimire și nemăsurată milostivire, 
Născătoare de Dumnezeu, revarsă această bogăție asupra robului 
tău care pe tine te cheamă în ajutor acum și mă mântuiește. 

Sedealna. Glasul al 3-lea 
Mărturisirea dumnezeieștii credinte 

Mângâierea celor întristați, împăcarea cu Dumnezeu a celor 
păcătoşi te-ai arătat, Maică Fecioară, Stăpână, ceea ce ai născut 
mântuirea muritorilor, turn întărit singură tu te-ai făcut pentru 


credincioși. Pentru aceasta strizăm: Roagă-L pe Hristos Dumnezeu 
să ne dăruiască nouă mare milă. 

Cântarea a 7-a 
Irmosul: 


«Precum de demult pe cei trei tineri binecredincioși i-ai răcorit 
în văpaia haldeilor, cu focul cel luminător al dumnezeirii, luminează-ne 
şi pe noi care strigăm: Bine ești cuvântat, Dumnezeul părinților 
nostri». 

Ai odrăslit în pântecele tău cu adevărat spicul cel dumnezeiesc, 
Stăpână curată, şi pe Acesta L-ai născut spre mântuirea tuturor 
muritorilor, umplând tot sufletul de harul Lui și mântuindu-l. 

Din noroiul patimilor și din adâncul întristărilor şi ispitelor 
vieții, ridică-ne la nepătimire, la bucurie şi veselie pe noi cei ce 
strigăm: Binecuvântat este rodul pântecelui tău. 

Slavă... 


Ca pe un crin în văile lumii și ca pe un trandafir roșu 
înmiresmat înflorit în mijlocul spinilor vieţii aflându-te pe tine 
Dumnezeu, întru tine cu adevărat S-a sălășluit și pe noi ne-a 
umplut de bună mireasmă. 

Si acum... 

Cel ce uşă de taină Şi-a pregătit și S-a apropiat în chip străin 
de cei de pe pământ, prin tine, Curată, a dăruit tuturor murito- 
rilor ușă care duce la viata veşnică, ca un Milostiv si Dumnezeu a 
toate. 


Cântarea a 8-a 
Irmosul: 


«Pe Cel ce în chip de înger S-a pogorât... ». 

Izbăveste-mă, Prealăudată, cu rugăciunile tale de toată rău- 
tatea şi nenorocirea vieții și dăruieşte-mi acoperământul tău cel 
mântuitor. 

Ceea ce esti luminătoarea celor dintru întuneric, Sfântă Marie, 
rogu-mă, luminează ochii sufletului meu risipind cu lumina ta 
întunericul patimilor mele. 

Binecuvântăm pe Tatăl... 


Păzeşte-ne pe noi, cei ce cu credință chemăm numele tău, ne- 
vătămați de cursele vrăjmașilor, închizând gurile și vorbăria lor 
fără sfârșit. 


Si acum... 


Ca ceea ce ai născut cu trup pe Făcătorul tuturor, poți toate 
câte voiești, fără prihană Fecioară, pentru aceea, izbăveşte-ne pe 
noi de viitoarea osândă. 


Să lăudăm... Irmosul: 


«Pe Cel ce în chip de înger S-a pogorât şi a potolit văpaia din 
mijlocul cuptorului, pe Dumnezeu, binecuvântati-L toate lucru- 
rile, ca pe Făcătorul și Domnul. 


Cântarea a 9-a 
Ilrmosul: 


«În lege, în umbră și în Scriptură, închipuit vedem noi, cre- 
dincioșii. Toată partea bărbătească ce se naște întâi, sfântă lui 
Dumnezeu este. Deci pe Cuvântul Cel întâi-născut, Fiul Tatălui 
Cel fără de început, Cel întâi născut din Maică, fără ispită băr- 
bătească, ÎI slăvim». 

Legile tale le-am lepădat și poruncile tale cele mântuitoare 
le-am călcat, Milostive, şi mă tem de înfricosătorul Tău scaun de 
judecată pe care, șezând, vei judeca toate. Pentru aceea strig: În 
dar mă mântuiește, Cuvinte, cu rugăciunile Maicii Tale. 

Puterea mea, nădejdea și lauda mea, tăria și mântuirea mea, 
Mireasa lui Dumnezeu, Marie, izbăvește-mă de vrăjmaşii mei cei 
văzuți şi de cei nevăzuţi care, în chipul fiarelor, caută să mă 
apuce și la sfârșit să mă piardă. 

Slavă... 


Viata mea întreagă, fără prihană Fecioară, în trândăvie se 
sfârșește şi s-a apropiat de iad, iar acum, Curată, din deznădejde 

îmi dă îndreptare și nu mă lăsa în asemenea răutate pe mine, cel 
ce scap la acoperământul tău. 


Si acum... 


Pe Fiul lui Dumnezeu născându-L și fiind tuturor stăpână, 
Fecioară preasfântă, miluieşte sufletul meu și în ziua judecății 
izbăvește-mă pe mine de osândă și nu mă lăsa să fiu dus în chi- 
nurile gheenei. 

Prosomii. Glasul al 3-lea 
Cel ce prin patima Ta, Hristoase 


Bucură-te, dezlegarea blestemului și izvorul bucuriei; bucură-te, 
cea prin care ne-am unit cu îngerii; bucură-te, Maică fără pri- 
hană; bucură-te, caldă și sigură apărătoare a credincioșilor. 

Bucură-te, laudă strălucită și ridicarea credinței; bucură-te, 
Curată, prin care noi, cei ținuți de întunericul necunoștinței și de 
adâncul păcatelor, suntem dezlegați din legături. 

Bucură-te, lâna lui Ghedeon; bucură-te, palat al lui Dumnezeu; 
bucură-te, ceea ce ai odrăslit strugurele cel înțelegător; bucură-te, 
Stăpâna lumii; bucură-te, întărirea şi lauda ortodocșilor. 

Sunt ținut de mulțimea nenorocirilor şi a păcatelor, la apăra- 
rea ta cad, Stăpână, eu, ticălosul, nu mă lipsi, așadar, de bogatul 
tău ajutor. 


Marti seara 
Canon către Preasfânta Născătoare de Dumnezeu. 
Facere a Sfântului loan al Evhaitelor 


Cântarea 1. Glasul al 3-lea 
Irmosul: 


«Pământul cel roditor de adâncime, uscat l-a trecut oarecând 
soarele; căci ca un zid s-a închegat apa de amândouă părțile, 
trecând poporul marea pedestru și lui Dumnezeu cu plăcere 
cântând: Să cântăm Domnului, căci cu slavă S-a preaslăvib». 


Preasfântă Născătoare de Dumnezeu, miluieşte-ne pe noi 


Alunecând de la înălțimea celei mai bune și desăvârşite vieti, 
în locașul cel mai de jos al iadului m-am pogorât, dar prin tine 
iarăși m-am făcut mai presus de toată începătoria și puterea, 
Stăpână, ceea ce ai născut pe Mântuitorul meu. 

S-a deschis ușa cea încuiată a Raiului celui din Eden, Stăpână, 
prin tine, ceea ce ești ușa dumnezeiască cea însuflețită si vie, prin 
care numai Dumnezeu a trecut și a lăsat-o încuiată, pentru aceea, 
rogu-mă, ușile vieții deschide-mi. 

Slavă... 


Vas sfânt al Preasfântului Duh și Sfânt Potir, Născătoare de 
Dumnezeu, sfințește sufletul meu care a devenit sălaş al duhurilor 
necurate, înnoind acum degrabă duhul meu până în străfunduri. 


Si acum... 

Risipind întunericul şi noaptea patimilor cu dimineața pocă- 
intei, sufletul meu cel adormit în întunericul necunosștinței, cu 
lumina dumnezeiestii cunostinte, trezește-l ca să mânece și să fie 
călăuzit spre lumină, cu strălucirea rugăciunii tale. 


Cântarea a 3-a 
irmosul: 
«Întărirea celor ce nădăjduiesc spre Tine, întăreşte, Doamne, 
Biserica Ta, pe care ai câștigat-o cu scump sângele Tău». 
Neamul cel pământesc, prin mijlocirea ta, ceresc s-a făcut, 
Născătoare de Dumnezeu. Pentru aceea și pe mine, cel din pământ 
pământesc, izbăvește-mă. 
Inmulțitu-s-au mai mult decât perii capului meu răutățile 
mele, fără prihană Stăpână, dar tu izbăveşte-mă. 
Slavă... 


Din tinerețe am disprețuit dumnezeieștile porunci ale Fiului 
tău, Stăpână, și am alunecat în patimi de necinste. 


Si acum... 


Acum ascultă glasul suspinului meu și dăruiește-mi mie duh 
zdrobit, inimă smerită, Mireasă nenuntită. 


Cântarea a 4-a 
Irmosul: 


«Acoperit-au cerurile bunătatea Ta, Hristoase, că ieşind din 
chivotul sfințirii Tale, din nevătămată Maică, în Biserica slavei 
Tale arătatu-Te-ai ca un prunc în brațe purtat; și s-au umplut 
toate de lauda Ta». 

Ca un chivot însuflețit, viu și cuvântător, Binecuvântată Marie, 
ai cuprins pe Cuvântul cel dătător de Lege, Care, ca un al doilea 
Noe, a izbăvit lumea din potopul înșelării și începător al celei de-a 
doua lumi S-a arătat și al unei vieți mai bune. 

Te cinstim pe tine cădelniță de aur întru care S-a aprins Cu- 
vântul Tatălui, Trupul cel preasfânt, și lumea a umplut de dumneze- 
iască mireasmă și a sfințit văzduhul cel întinat de grăsimea jertfelor 
celor spurcate. 


Slavă... 


Tu picuri tuturor, Curată, roua vindecărilor, ca un izvor de 
tămăduiri şi de mântuire și ca un râu al lui Dumnezeu plin cu 
ape dumnezeiesti, nematerialnice, hrănind sufletele ṣi dându-le viață. 
Pentru aceea, rogu-mă, și pe mine, cel bolnav, mă tămăduieşte. 


Si acum... 


Ceea ce ești Preacurată cu adevărat și Stăpâna tuturor, ceea 
ce pe Stăpânul tuturor prin netâlcuit Cuvânt, pe Hristos, L-ai ză- 
mislit cu trup, izbăvindu-mă din stăpânirea tiranului, a stăpâni- 
torului lumii acesteia, arată-mă şi pe mine rob credincios al tău. 


Cântarea a 5-a 
Irmosul: 

«Când a văzut Isaia în vedenie, pe Dumnezeu pe scaun prea- 
înalt de îngerii slavei înconjurat, a strigat: Vai, mie, ticălosul! Că 
am văzut mai înainte pe Dumnezeu întrupat, pe Cel ce stăpâ- 
nește pacea și lumina cea neînserată». 

Dumnezeiesc alabastru al mirului celui fără de moarte, izvor 
sfânt al apei celei vii și de viată dătătoare, ușă a mântuirii te laud 
pe tine, raiul cel cuvântător al lui Dumnezeu, cetatea cea însuflețită 
a Împăratului Hristos. 

Cu minte curățită, dă-mi mie putere să te văd pe tine pururea, 
bucuria inimii mele, Fecioară, şi cu lumina ta să fiu strălucit şi să 
mă împărtășesc de buna ta mireasmă. 


Slavă... 


Dă-mi mie harul de a mă îngriji de pocăință sinceră, plâns 
din inimă și de străpungerea inimii, căci iată, deznădăjduit fiind 
de mulțimea păcatelor mele, Sfântă Fecioară, alerg la mila ta. 

Si acum... 


Dumnezeiască juncă, ceea ce ai născut vitelul cel îngrăşat și 
ales, mieluşeaua care ai născut pe Hristos mielul, numără-mă cu 
oile cele de-a dreapta, de verdeata Raiului și de staulele cele 
cerești învrednicește-mă. 


Cântarea a 6-a 
Irmosul: 


«Nu trece cu vederea, lubitorule de oameni, pe cei ce au 
ajuns la sfârşitul veacurilor și în valurile ispitelor sunt primej- 
duiți să piară, strigând: Mântuiește-ne, Mântuitorule, precum ai 
mântuit din fiara mării pe Proorocul Iona». 

Templu, și ușă, și sfeșnic, chivot și catapeteasmă, vas şi toiag și 
cort, pământ sfânt, dumnezeiască masă, pod și scară, scaun și pat 
de nuntă, palat al lui Dumnezeu esti văzută, Fecioară. 

Frumoasă și preafrumoasă aflându-te pe tine, Fecioară, Domnul 
cel preaminunat, cu frumusețea mai presus de fiii celor pămân- 
teşti, din pântecele tău cel nestricat, ca dintr-o cămară de nuntă, a 
răsărit, Curată, ca un soare luminos. 


Slavă... 


Cel minunat întru sfinți, minuni a făcut cu tine, Stăpână, taina 
cea cu adevărat minunată, în cer și pe pământ. Pentru aceea, 
minunate fă acum milele tale mie, cel ce am nevoie de mare milă. 


Si acum... 


Ceea ce ai înălțat smerita fire a muritorilor şi pe săraci i-ai 
ridicat de la pământ și pe cei sărmani i-ai ridicat din necurăția 
patimilor, şi pe mine ridică-mă din tina răutăților, Preanevinovată. 


Sedealna. Glasul al 3-lea 
Mărturisirea dumnezeiestii credinte 


Zid nebiruit, temelie tare, adăpost sigur şi liniștit dobândin- 
du-te pe tine, Prealăudată Stăpână, noi, cei înviforați pe marea 

patimilor, spre limanul cel liniștit şi la apărarea ta scăpând cu 
credință, pace dobândim. 


Cântarea a 7-a 
lrmosul: 


«Pe Tine Cel ce ai răcorit în foc pe tinerii cei ce Dumnezeu 
Te-au numit și în Fecioară neîntinată Te-ai sălășluit, Dumnezeu- 
Cuvântul, Te lăudăm, cântând cu dreaptă credință: Bine ești 
cuvântat, Dumnezeul părinților nostri». 

Stea prin tine a răsărit, Curată, din lacob, Hristos, Cel ce a 
făcut luna și soarele la începuturi spre luminare ziua şi noaptea. 
Pe Acela roagă-L să lumineze sufletul meu. 

Munte netăiat mai dinainte te-a văzut pe tine Daniel, Fecioară, 
din care s-a tăiat piatra cea netăiată de mână, Hristos. Dar acum 
mă rog, degrab ridică piatra grea a împietririi de pe inima mea. 

Slavă... 


Din rădăcina lui lesei odrăslind mlădiță preasfântă, ai rodit 
credincioșilor nestricăciunea şi floarea vieţii celei dumnezeiesti 
care a înflorit binecuvântarea, uscând în chip vădit pomul bles- 
temului. 


Si acum... 


Ai purtat, Curată, ca o viță strugurele vieţii cel copt care a 
risipit beţia înșelării și a izvorât lumii vinul cunoștinței, pe care 
bându-l, noi, credincioşii, ne înțelepțim. 


Cântarea a 8-a 
lrmosul: 


«Cu focul cel greu de răbdat... ». 

Nor ce străbați cerul, pe care a urcat Cel ce umblă pe nori, 
Dumnezeu Cuvântul, șezând ca pe un nor uşor, și idolii Egiptului 
oarecând i-a răsturnat, zdrobeşte, Fecioară, și idolii patimilor 
mele. 

Cleştele cel dumnezeiesc care ai primit în chip de negrăit 
cărbunele cel dumnezeiesc, Născătoare de Dumnezeu, stinge cărbunii 
aprinşi ai patimilor mele, Preasfântă, cu roua rugăciunilor tale, 
ca să te slăvesc pe tine întru toti vecii. 


Binecuvântăm pe Tatăl... 


De cămara de nuntă cea desfătată a sfinților și de patul de 
nuntă cel ceresc, Ceea ce ești cămara dumnezeieştii slave, învred- 
niceşte-mă, îmbrăcându-mă cu haina strălucită a nepătimirii, Maica 
Lui Dumnezeu, și încingându-mă cu veșmântul nestricăciunii. 


Si acum... 


Noaptea cea fără de lumină mă cuprinde, căci faptelor întune- 
ricului m-am robit, dar tu Fecioară, cu lumina ta mă luminează 
pe mine cel ce cânt: Binecuvântați toate lucrurile Domnului pe 
Domnul şi-L preaînălțati întru toți vecii. 


Să lăudăm... Irmosul 


«Cu focul cel greu de răbdat amestecându-se tinerii, cei ce au 
stat întru dreapta credință, și de văpaie fiind nevătămați, cântare 
dumnezeiască au cântat: Binecuvântaţi toate lucrurile Domnului 
pe Domnul, lăudați-L și-L preaînălțați întru toți vecii». 


Cântarea a 9-a 
Irmosul: 


«În lege, în umbră şi în Scriptură, închipuit vedem noi, cre- 
dincioşii. Toată partea bărbătească ce se naște întâi, sfântă lui 
Dumnezeu este. Deci pe Cuvântul Cel întâi-născut, Fiul Tatălui 
Cel fără de început, Cel întâi-născut din Maică fără ispită bărbă- 
tească, ÎI slăvim». 

Iată apărarea mea, iată mântuirea mea, iată ocrotirea sufletului 
meu şi bucuria, iată scăparea mea, iată acoperământul meu și nă- 
dejdea mea cea tare, Fecioară și Stăpână. 


Aflându-te pe tine frumoasă cu trupul și cu sufletul, fru- 
moasă şi cu mintea, Cel frumos S-a întrupat din pântecele tău 

cel feciorelnic, înfrumuseţând urâțenia mea, ca un Dumnezeu, 
pe Care roagă-L, Curată, să mă mântuiască. 


Slavă... 


Prunc nou, Fecioară, purtând în brațele tale pe Cel fără de 
început, ca ceea ce ești mai cuprinzătoare decât cerurile și mai 
sfântă decât toate cele zidite, pe Acesta roagă-L să mă izbăvească 
pe mine, Sfântă, din căderile cele nemăsurate. 


Si acum... 


Cârmuiește tu viata mea și inima mea o umple de bucurie. Dez- 
leagă chinurile nemăsuratelor mele suspinuri și toată amărăciunea 
sufletului meu, Buno, schimbă-o în bucurie adevărată. 


Prosomii. Glasul al 3-lea 
Mare este puterea crucii Tale 


Bucură-te, Preasfântă, ceea ce ai primit în pântecele tău, Fe- 
cioară, pe Sfântul Cuvânt al Celui Preaînalt. Bucură-te, slava 
cea cinstită a ortodocșilor; bucură-te, buna cuviință a îngerilor 
celor netrupești; bucură-te, Mireasa lui Dumnezeu, scăparea tuturor. 

Bucură-te, frumusete strălucită și multiubită a lumii întregi, 
Marie, Născătoare de Dumnezeu; bucură-te, dumnezeiască mân- 
gâiere a celor întristati; bucură-te, cercetarea celor bolnavi; bucură-te, 
scaun al Domnului în chipul focului. 

Bucură-te, stâlp neclintit al fecioriei; bucură-te, binefăcătoa- 
rea tuturor celor ce te laudă pe tine; bucură-te, palat de aur al 
Împăratului; bucură-te, cap al mântuirii noastre. 

Tu singură ești ocrotitoare neînfruntată, Fecioară, lauda și 
slava creştinilor, depărtează de la mine muncile, iar norii neno- 
rocirilor întoarce-i în lumina bucuriei. 


ci te i 


Miercuri seara 
Canonul Preasfintei Născătoare de Dumnezeu. 
Facere a lui Arsenie Monahul 


Al cărui acrostih este: 


«Întreită cântare, Preacurată, de la Arsenie» 


Cântarea 1. Glasul al treilea 
lrmosul: 


«Pământul cel roditor de adâncime, uscat l-a trecut oarecând 
soarele; căci ca un zid s-a închegat apa de amândouă părțile, 
trecând poporul marea pedestru și lui Dumnezeu cu plăcere cântând: 
Să cântăm Domnului, căci cu slavă S-a preaslăvit». 


Preasfântă Născătoare de Dumnezeu, miluieşte-ne pe noi 


Pe Cel cu adevărat mai presus de toți dumnezeii, pe Dumnezeu 
Cuvântul, Care pe muritorii cei cuvântători i-a mutat de la 
necuvântare la harul Cuvântului, ceea ce ai născut ca o maică pe 
Cuvântul, Născătoare de Dumnezeu, roagă-L să îmi dea cuvânt 
să te cânt și să te slăvesc pe tine. 

Întăriti fiind prin puterea ta întăritoare, cei ce nu suntem 
părtași puterii sufletelor căutăm ca la un dumnezeiesc doctor tăria 
ta, ca să luăm putere a te lăuda și a te ferici pe tine. 


Slavă... 


Veninul cel pierzător pe care mai înainte l-a vărsat în firea 
noastră cel ce s-a strecurat în grădina raiului, rău sfătuitorul șarpe, 

curățindu-l cu dulceața ta cea dumnezeiască, Maica lui Dumnezeu, 
întăreşte-ne pe noi acum să te lăudăm pe tine și să-ți strigăm: 
Bucură-te. 

Si acum... 


De pomul cel prin fire de viață făcător, Stăpână, desfătându-ne 
acum în chip minunat prin contemplare înțelegătoare, prin caldă 
mijlocirea ta, noi, cei ce odinioară ne-am plecat spre pământ și 
prin gustarea din pom moarte ne-am agonisit, pe tine toți după 
datorie cu laude te preamărim. 


Cântarea a 3-a 
lrmosul: 


«Întărirea celor ce nădăjduiesc spre Tine, întărește, Doamne, 
Biserica Ta, pe care ai câștigat-o cu scump sângele Tău». 


Pe Cel ce ca pe o comoară neprădată, L-ai primit în pântecele 
tău, Născătoare de Dumnezeu, pe Hristos roagă-L să îmbogă- 
țească pe cei ce cu credință te laudă pe tine. 


Tu, tărie în mijlocul apelor ai fost văzută, purtând pe soarele 
dreptăţii, pe Care roagă-L să lumineze pe robii tăi. 


Slavă... 


Vie care ai odrăslit întregii lumi strugurele cel preadulce al 
tuturor, cu strălucirea bucuriei tale pe toţi veseleşte-i. 


Si acum... 


Ridică, Preacurată, jugul răutății mele şi ușurează povara 
cumplită a păcatelor mele ca pururea să te fericesc pe tine cu 
credincioșie. 


Cântarea a 4-a 
lrmosul: 


«Acoperit-a cerurile bunătatea Ta, Hristoase; că ieşind din 
chivotul sfințirii Tale, din nevătămată Maică, în Biserica slavei 


Noul Theotokarion. Canoanele aghiorite ale Maicii Domnului 153 


Tale arătatu-Te-ai ca un prunc în brațe purtat şi s-au umplut 
toate de lauda Ta». 

Ai biruit cu virtuțile toată lumea, Curată: cerul prin curăție 
și întreg pământul îl covârşești cu neprihănirea ta cea înfricoşată 
şi marea o covârşsești în cuprindere, pentru aceea nu înceta, Stă- 
până, să mijloceşti pentru noi toți, curată Maica lui Dumnezeu. 

A înflorit cu adevărat mai înainte toiagul lui Aaron şi cu 
acesta a înflorit şi toiagul lui lesei, pe tine preînchipuindu-te, 
Curată, căci unul te-a arătat pe tine că eşti din neam preoţesc, 
celălalt, că ești din neam împărătesc, ceea ce din amândouă te-ai 
născut, mântuieşte-ne pe toți. 


Slavă... 


Cunoscându-te pe tine pământ roditor, fără de sămânță ai 
rodit spicul care îi hrăneşte pe toți si ai zămislit cu trup pe Zidi- 
torul a toată firea, şi plămădind pe Hristos în pântecele tău, pe 
tine te rugăm, de foamea cea înțelegătoare izbăveşte-ne pe noi. 


Si acum... 


Cetate însuflețită a Treimii ai fost gândită, căci se bucură de 
tine valurile râului Duhului, Tatăl te curățeste ca pe un cort, și Fiul 
rămâne în mijlocul tău. Pentru aceea şi pe noi fără de clintire ne 
păzeste cu acoperământul tău. 


Cântarea a 5-a 
lrmosul: 


«Când a văzut Isaia în vedenie, pe Dumnezeu pe scaun prea- 
înalt de îngerii slavei înconjurat, a strigat: Vai, mie, ticălosul! Că 
am văzut mai înainte pe Dumnezeu întrupat, pe Cel ce stăpâneşte 
pacea şi lumina cea neînserată». 

Cel ce din Tatăl S-a născut Fiu în chip nezidit, prin tine ne- 
schimbat Se întrupează, Preacurată. O! Minune, cum în pânte- 
cele tău înțelepciunea Si-a zidit Sieşi casă, iar pe noi ne înnoieşte 
şi pace ne dăruiește. 

Sufletul meu cel fără folos, mușcând cu dinții din strugurele 
necopt al păcatului, mai mult s-a prostit la minte, ci tu, Maica lui 
Dumnezeu, cu rugăciunile tale, du-l la dulceata vietii și satură-l 
pe el cu pâinea cerească a harului tău. 


Slavă... 

Cele la care și îngerii doresc să privească, Ziditorul firii lor, 
venind, le-a luat, tu însăţi, Fecioară, născându-L cu trup pe 
Dumnezeu, ai întrecut pe îngeri și ai arătat slava noastră. 

Si acum... 
Se luminează mulțimile păcătoşilor întărite cu nădejdea ta, 


prin care cu nimic nu ne vătămăm de la vrăjmașul, precum a fă- 
găduit Dumnezeu, căci întru tine, Fecioară, binecuvântare aflăm. 


Cântarea a 6-a 
Irmosul: 


«Strigat-a Tie bătrânul, văzând cu ochii mântuirea, care a 
venit popoarelor de la Dumnezeu: Hristoase, Tu eşti Dumnezeul 
meu». 


Marie, Maica lui Hristos-Ziditorul, cartea lui Dumnezeu cea 
pecetluită, în cărțile cele cerești, cu rugăciunile tale, Curată, 
scrie-mă și pe mine. 

Noi, cei ce cu dumnezeiască credință te cugetăm pe tine 
sfeşnic purtător de făclii, cu lumina ta cea nematerialnică, ceea 
ce ești bună, să fim luminati. 


Slavă... 


Stinge cu adierea ta pofta mea, zdrobește mânia mea — fiarele 
cele rele, şi păzeşte întreit, Fecioară, ratiunea sufletului meu. 


Si acum... 


In chip, pe cel după chipul lui Dumnezeu dă-mi mie să îl 
îmbogătesc; întru asemănare, după asemănare păzeşte-l, Curată. 

Sedealna. Glasul al 3-lea 
Fecioara astăzi 


Din fierbinţeala credinței strig ție, Născătoare de Dumnezeu, 
cu nevrednică gură şi inimă spurcată, mântuiește-mă pe mine, cel 
cufundat în păcate, îndură-te de mine, cel omorât de deznădejde, 
ca, mântuit, să strig ție: Bucură-te, Fecioară, lauda creștinilor. 

Cântarea a 7-a 
Irmosul: 

«Pe Tine, Cel ce ai răcorit în foc pe tinerii cei ce Dumnezeu 
Te-au numit și în Fecioară neîntinată Te-ai sălășluit, Dumnezeu- 
Cuvântul, Te lăudăm, cântând cu dreaptă credinţă: Bine ești cu- 
vântat, Dumnezeul părinților noștri». 

În chip străin, Preanevinovată, cuptorul cel încins nașterea 
ta a preînchipuit. Căci tiranul, arzând pe cei trei tineri, văzându-i 
în cuptor lăudând împreună cu al patrulea, strigă: Binecuvântat 
este Dumnezeul părinților nostri. 

A ridicat păstorul oaia, vrând întru tine să o găsească” și, 
îmbrăcându-Se din sângiurile tale, pe umerii Săi o poartă. Pentru 
aceasta cu credință strigăm: Binecuvântat este Dumnezeul pă- 
rinților nostri. 

Slavă... 

Intinăciunea patimilor mele pururea întunecă sufletul meu, 
Stăpână, și, ca trestia uscată şi fără rod, se aprinde cu tot păcatul. 
Pentru aceea strig ție: De Dumnezeu fericită Fecioară, izbăvește-mă 
şi mă mântuiește. 

Si acum... 

Cu apele tale curățitoare spală, curată Născătoare de Dumnezeu, 
sufletul meu cel întinat cu păcatele cele spurcate, Fecioară, ca să 
îti cânt tie cu credinţă: Binecuvântată ești ceea ce ai născut pe 
Dumnezeu cu trup. 


* Se referă la firea omenească cea pierdută și căzută. 

Cântarea a 8-a 
lrmosul: 
«Cu focul cel greu de răbdat... ». 


Vas de aur și sfeșnic, masă şi toiag, munte dumnezeiesc și nor, 
palat al Împăratului și scaun în chipul focului, Născătoare de 
Dumnezeu, toți credincioșii te numim, ceea ce și după naștere 
Fecioară ai fost păzită. 

Cuvântul Cel ce a împodobit crinii câmpului, pe tine, Curată, 
crin văzându-te, firea cea spinoasă a smuls-o și vesmânt din tine a 
îmbrăcat. Pentru aceea strig: Îmbracă-mă pe mine, cel cu totul 
gol, ca să te laud pe tine întru toti vecii. 


Binecuvântăm pe Tatăl... 


Din tine născându-Se Cel ce poartă toate prin Cuvântul Lui, 
prin tine Dumnezeu Cuvântul, dă curățire de păcate; pentru aceea 
strig tie: Mântuiește-mă pe mine la judecată, Stăpână, ca să te 
laud pe tine întru toti vecii. 

Si acum... 


Fiindcă mintea mea a lepădat legea, legea trupului, care luptă 
împotrivă, m-a convins să nu pășesc în căile drepte ale dumne- 
zeieştilor voiri ale Fiului tău. Pentru aceea mă rog: Prin mijlocirea 
ta, îndreaptă-mă, Fecioară. 

Să lăudăm... Irmosul 


«Cu focul cel greu de răbdat amestecându-se tinerii, cei ce 
au stat întru dreapta credință, şi de văpaie fiind nevătămati, cân- 
tare dumnezeiască au cântat: Binecuvântaţi toate lucrurile 
Domnului pe Domnul, lăudaţi-L și-L preaînăltați întru toti vecii». 


Cântarea a 9-a 
lrmosul: 


«In lege, în umbră şi în Scriptură, închipuit vedem noi, cre- 
dincioșii. Toată partea bărbătească ce se naşte întâi, sfântă lui 
Dumnezeu este. Deci, pe Cuvântul Cel întâi născut, Fiul Tatălui Cel 
fără de început, Cel întâi născut din Maică, fără ispită bărbă- 
tească, ÎI slăvim». 

Privind la ochiul tău cel milostiv, cântăm din suflet: Miluieşte-i 
pe toți pentru milele tale, Maica lui Dumnezeu, arată dumneze- 
iescul tău har celor ce te cinstesc pe tine cu credinţă, ca pe tine, 
toti cântându-te, cu laude să te preamărim. 

Văzându-l, Curată, pe robul tău cu adevărat însetând de tine 


în necazuri, ajută-l. În strâmtorări păzește-mă, în nenorociri, iz- 


băveşte-mă și în primejdii mântuieşte-mă. Căci tu ești acoperământ 
lumii și ajutor neamului omenesc. 
Slavă... 

Lumină mai presus de lumină nenăscută, Dumnezeu Tatăl și 
Creatorul, Dumnezeu Fiule al Tatălui și Cuvinte, Cel ce Te-ai 
născut ca lumina din lumină și Dumnezeu Duhul cel nezidit Care 
luminezi purcezând, Treime una, Dumnezeul meu, păzeşte pe toți 
cu puterea Ta. 

Si acum... 

Înăltțând apărarea ta, Curată, trimite-o şi nouă, tinde mijlo- 
cirea ta cea folositoare tuturor, dă-ne nouă harul tămăduirilor și 
mulțimea minunilor, pentru ca toti să te cinstim pe tine şi neînce- 
tat să te mărim. 

Prosomii. Glasul al 3-lea 
Cel ce prin patima ta, Hristoase 

Bucură-te, Maica vieții; bucură-te, pururea fericită, vederea 
preafericită a îngerilor, lauda muritorilor; bucură-te, ceea ce ai 
izvorât oamenilor bucuria, Stăpână. 

Bucură-te, pisc al lui Hristos, odihna Bisericii, faima vredni- 
ciilor ei, Preanevinovată; bucură-te, ușă înțelegătoare, prin care 
a trecut Cel Preaînalt. 

Bucură-te, frumusețea lui Iacob, pe care a iubit-o Stăpânul; bu- 
cură-te, zori care ai purtat soarele Care luminează toate; bucură-te, 
ceea ce izbăveşti din stricăciune pe muritori prin nașterea ta. 

Din toată năvălirea potrivnică și din tot necazul şi de dușmanii cei 
vrăjmași, Preanevinovată, izbăveşte pe robii tăi, căci pe tine apără- 
toare tare te-am agonisit. 


Joi seara 
Canonul Preasfintei Născătoare de Dumnezeu. 
Facere a lui Teoctist Monahul, Studitul 


Al căruia acrostih este: 


«Cântare întreită cânt plină de lacrimi» 


Cântarea 1. Glasul al 3-lea 
Irmosul: 


«Cel ce odinioară a împreunat apele la un loc cu dumneze- 
iasca voie şi a despicat marea pentru poporul lui Israel, Acesta 
este Dumnezeul nostru cel preaslăvit; Acestuia unuia să-l cântăm, 
că S-a preaslăvit». 

Preasfântă Născătoare de Dumnezeu, miluieşte-ne pe noi 


Dă să fie udate cu belșug de lacrimi brazdele ticălosului meu 
suflet și învredniceşte-l, Stăpână, să aducă roade însutit și umple 
inima mea de toată bucuria, ca să te slăvese pe tine pururea. 


Pentru adâncul milelor tale, Stăpâna tuturor, miluieste neno- 
rocitul meu suflet și izbăveşte, Preasfântă, de focul cel veșnic și 
de năvălirea demonilor pe cel ce scapă acum la acoperământul tău, 
Născătoare de Dumnezeu. 


Slavă... 


Ca ceea ce ești casă neîntinată a Împăratului, mă rog, cură- 
tește cu rugăciunile tale inima mea cea întinată de patimi necu- 
rate și îmbogăteşte-o prin faptele petrecerii celei curate, ca să te 
slăvesc pe tine. 

Si acum... 

Pentru ce în trândăvie ti-ai cheltuit viaţa, ticăloase suflete, și 
pentru ce nu te temi de înfricoșata zi a osândei celei veşnice? Ci 
scoală dar din căderi şi nepăsare, strigând cu râvnă: Născătoare 
de Dumnezeu, mântuieşte-mă, Preacurată. 


Cântarea a 3-a 
Irmosul: 

«Cel ce ai adus pe toate din cele ce n-au fost, cu Cuvântul zi- 
dindu-le și săvârșindu-le cu Duhul, Atotţiitorule Stăpâne, întă- 
rește-mă întru dragostea Ta». 

Izbăveşte-mă de gheenă și de orice altă osândă în ceasul jude- 
cății pe mine, rugătorul tău, Preanevinovată, şi părtaş fâ-mă Impă- 
răției Fiului tău și Dumnezeu. 

Vindecă rănile trupului meu şi potoleşte valul cel mult tulbu- 
rat al gândurilor şi dăruieşte-mi pace. 

Slavă... 

Nenorocit fiind, acum deznădăjduiesc cumplit și nu este vin- 
decare sufletului meu, Preanevinovată, dar nu părăsi, Fecioară, 
pe robul tău până în sfârsit. 


Si acum... 


Dumnezeiescul și cuviosul tău chip arată-l robului tău, te rog, 
Preasfântă, și învață-mă să fac dreptățile Fiului tău, Fecioară. 


Cântarea a 4-a 
Irmosul: 


«Avut-ai către noi puternică iubire, Doamne, că pe Unul Născut 
Fiul Tău pentru noi la moarte L-ai dat. Pentru aceasta, mul- 
tumind, strigăm Tie: Slavă puterii Tale, Doamne!». 

Cu totul bună tu esti, Fecioară, cu totul milostivă, cu totul 
compătimitoare şi ajutătoare în primejdii şi nenorociri, Marie, 

fără de prihană. Pentru aceea şi pe mine tot mă păzeşte și mă 
îngrădeşte. 

Noaptea cea fără de lumină a patimilor mă cuprinde pe mine 
ticălosul. Dar cu lumina ta, ceea ce eşti bună, risipește norii sufle- 
tului meu și către lumina poruncilor lui Dumnezeu mă călău- 
zeste, Preanevinovată. 


Slavă,.. 

Scufundat de valul ispitelor și de întreitele valuri ale cugetelor 
celor rele și tras în jos pururea, în adâncul deznădejdii, mântu- 
ieşte, strig tie, Stăpână, pe robul tău. 

Si acum... 
Când se va despărți de trup sufletul meu, atunci, de fată stând 


cu milă, smulge-mă din năvălirea demonilor, care caută fără în- 
cetare, Fecioară, pieirea mea. 


Cântarea a 5-a 
Irmosul: 

«Cel ce ești nevăzut pe pământ Te-ai arătat si cu oamenii de 
voie ai viețuit, Tu, Cel necuprins. Pentru aceasta, către Tine din 
zori îndreptându-ne, Te lăudăm, lubitorule de oameni». 

Vezi, Curată, slăbiciunea smeritului şi ticălosului meu suflet 
și izbăveşte-mă de răscoala vrăjmașilor celor nevăzuti și de vătă- 
marea lor. 

Să nu lași, Stăpână, mintea mea trasă neîncetat la cugete ne- 
curate prin cursele cele diavolești, ci păzeşte-o neabătută. 

Slavă... 

Păcătoșilor și vameșilor S-a arătat Fiul tău pentru adâncul 
milei pe Care urmându-L, Curată, acum mă miluieşte şi pe mine, 
cel ce am păcătuit mai presus de toti. 


Si acum... 

Câini mulți mă împresoară cu adevărat, multimea duhurilor 
rele m-a înconjurat, dar uneltirile acestora le risipește, fără de 
prihană, Fecioară. 


Cântarea a 6-a 
lrmosul: 


«Adâneul cel mai de jos al păcatelor m-a împresurat, şi slăbeşte 
duhul meu; ci tinzând bratul Tău cel înalt, Stăpâne, ca pe Petru 
mântuiește-mă, Îndreptătorule». 

Mă cufund în valurile patimilor, ale păcatului şi ale plăce- 
rilor, dar tu, Născătoare de Dumnezeu, vino mai înainte și prin 
dumnezeiasca ta cârmă, la limanul pocăinței mă povătuieşte. 

Râuri de lacrimi duhovniceşti dăruieşte-mi, Fecioară, ca să-mi 
spăl tina greselilor mele și la apa odihnei îndreptează sufletul 
meu în ziua judecății. 

Slavă... 


Am adormit în moartea sufletească şi zac în mormântul dez- 
nădăjduirii, dar tu tinde mâna ta și înviază-mă, rogu-mă, călău- 
zindu-mă la pocăință și la viată. 

Si acum... 


A covârsit cu adevărat capul meu multimea fărădelegilor mele, 
ca o sarcină grea apăsat-au peste mine, dar tu ușurează grumazul 
meu, Prealăudată. 


Sedealna. Glasul al 3-lea 
De frumusetea fecioriei 


Toată viata mea în trândăvie multă a trecut, Preacurată, și 
acum m-am apropiat de vremea ieșirii mele şi mă tem de vrăj- 
masii mei, să nu zdrobească sufletul meu, Preanevinovată, și să 
nu mă trimită pe mine în adâncul pierzaniei, ci tu, Fecioară, 
îndură-te de robul tău şi mă izbăveşte de răutatea acelora. 

Cântarea a 7-a 
Irmosul: 


«Idolului celui de aur de demult, cei trei tineri nu s-au închinat 
cu închinăciune persană, ci pe Domnul în mijlocul cuptorului 
lăudau: Dumnezeul părinților noștri bine ești cuvântat». 

Ca o milostivă, Maica lui Dumnezeu, pe robii tăi, Stăpână, de 
milostivire învredniceşte-i, pe cei ce cu credinţă strigă Fiului tău: 
Dumnezeul părinților noştri bine ești cuvântat. 

Depărtează păşunea păcatelor și a faptelor rele, ca să strig cu 
dor Fiului tău: Dumnezeul părinților noștri bine ești cuvântat. 


Slavă... 

Neamul muritorilor pe tine te roagă, Născătoare de Dumnezeu; 
Stăpână, miluiește-mă şi pe mine, robul tău, cel ce cu credință 
strig Fiului tău: Dumnezeul părinților nostri bine ești cuvântat. 

Si acum... 
La scaunul lui Hristos când voi fi judecat ca un vinovat, Ceea 


ce ești fără de prihană, arată-te mie izbăvitoare din tot chinul 
prin calda ta ocrotire. 


Cântarea a 8-a 
Ilrmosul: 


«Cu focul cel greu de răbdat... ». 

Nu înceta, Curată, a te ruga să fie izbăviţi din cursele vrăj- 
mașului cei ce te cinstesc pe tine cu pocăință şi binecuvintează pe 
Fiul tău, Stăpână: Binecuvântați toate lucrurile Domnului pe 
Domnul. 

Nu numai mâinile și ochii, ci și mintea și sufletul și inima le 
tind către tine, Fecioară, luminează-mă tot cu lumina ta, tot mă 
spală cu lacrimi, tot mă curățeşte prin pocăință fierbinte. 


Binecuvântăm pe Tatăl... 


Noaptea păcatelor mă acoperă, întreitele valuri ale furtunii 
păcatelor mele mă tulbură, mă tem și mă spăimântez de pedepse 

de care, Preasfântă, izbăveşte-mă, ceea ce ești nădejde și mântuire 
celor deznădăjduiți. 
Si acum... 


Înfricosată osândă mă așteaptă, căci voi fi judecat înaintea 
îngerilor şi în priveliștea a mii de oameni, din mare strâmtorare 
izbăvește-mă atunci, căci mare şi bogată milă ai, ceea ce ai născut 
pe Împăratul cel mare. 

Să lăudăm... Irmosul 


«Cu focul cel greu de răbdat amestecându-se tinerii, cei ce au 
stat întru dreapta credință, şi de văpaie fiind nevătămati, cântare 
dumnezeiască au cântat: Binecuvântaţi toate lucrurile Domnului 
pe Domnul, lăudati-L și-L preaînălțați întru toți vecii». 


Cântarea a 9-a 
lrmosul: 


«În lege, în umbră și în Scriptură, închipuit vedem noi, cre- 
dincioşii. Toată partea bărbătească ce se naște întâi, sfântă lui 
Dumnezeu este. Deci, pe Cuvântul Cel întâi născut, Fiul Tatălui Cel 
fără de început, Cel întâi născut din Maică, fără ispită bărbă- 
tească, ÎI slăvim». 

S-a apropiat de sfârșit sufletul meu; la ușă este judecata. 
Leapădă, deci, faptele cele de ruşine şi apucă buna victuire, căci 
ai ajutor pe Născătoarea de Dumnezeu care te izbăvește pe tine 
din toată răutatea. 

Între tâlharii cei înțelegători, Preanevinovată, căzând eu, cel 
slăbănogit de meşteșugirile lor, nebunește am lepădat tunica vir- 
tutii și plin de rănile cele stricătoare de suflet strig ție: Născă- 
toare de Dumnezeu, nu mă trece cu vederea. 


Slavă... 


Viaţa mea întreagă, Preacurată, în trândăvie am săvârșit-o și 
acum m-am apropiat de iadul deznădejdii, ci dă-mi îndreptare, 

Curată, și nu mă lăsa în asemenea răutate pe mine, cel ce scap la 
acoperământul tău. 


Si acum... 


Neputinta trupului meu şi slăbiciunea sufletului, durerea inimii 
mele şi rătăcirile minţii mele, ție încredintându-le, strig: Fiecă- 
reia dintre acestea, Curată, dă-i vindecare, ca să te măresc pe 
tine cu laudă. 


Prosomii. Glasul al 3-lea. 


Mare este puterea crucii tale 


Bucură-te, ocrotitoarea tuturor, Maică Fecioară, slava celor 
ce cu credință fierbinte te slăvesc pe tine; bucură-te, preafrumoasă 
podoabă a lumii; bucură-te, lauda și întărirea şi zid nesurpat. 


Bucură-te, ceea ce ai născut vițelul cel fără prihană, juncă singură 
preabinecuvântată; bucură-te, Slăvită; bucură-te, strălucirea de 
mult preț a îngerilor; bucură-te, dătătoarea vieții, nenuntită Năs- 
cătoare de Dumnezeu, Marie. 

Bucură-te, candelă neadormită a lumii; bucură-te, preafrumoasă 
mireasă; bucură-te, dumnezeiesc palat de aur al Cuvântului; bu- 
cură-te, Fecioară, singură scăpare a tuturor celor ce strigă tie: 
Bucură-te. 

Izbăveşte-mă de leii cei stricători de suflet cu rugăciunile 
tale, nădejdea şi ocrotirea neamului omenesc, și povățuieşte-mă la 
împărăţia cea de sus și învredniceşte-mă să văd frumusețea Fiului 
tău, Fecioară. 


Vineri sear? 
Canonul Preasfintei Născătoare de Dumnezeu. 
Facere a Sfântului loan Damaschinul 


Cântarea 1. Glasul al 3-lea 
lrmosul: 


«Cel ce odinioară a împreunat apele la un loc cu dumneze- 
iasca voie şi a despicat marea pentru poporul lui Israel, Acesta 
este Dumnezeul nostru cel preaslăvit; Acestuia unuia să-l cântăm, 
că S-a preaslăvit». 

Bucură-te, scaun al Domnului; bucură-te, Fecioară, ceea ce 
ai risipit negura înșelăciunii şi ceea ce atragi pe toți la lumina cea 
neapusă; bucură-te, nenuntită; bucură-te, carte de Dumnezeu 
scrisă, întărirea credincioșilor; bucură-te, Prealăudată. 

Bucură-te, vas care ai purtat înlăuntru mana, pe toti îndul- 
cindu-i prin credință, pe cei care te mărturisesc pe tine adevărată 
Stăpână; bucură-te, ceea ce ai născut pe Cârmuitorul a toată 
făptura; bucură-te, lumină care ai luminat lumii, Preacurată. 


Slavă... 


Bucură-te, frumusețe multiubită, Preacuvioasă; bucură-te, 
ceea ce ai izbăvit pe toți din prăpastia necredinţei prin nașterea 
ta cea mai presus de fire și singură ai condus pe toți la credința cea 
dumnezeiască; bucură-te, Preabinecuvântată; bucură-te, Mireasa 
lui Dumnezeu. 


Si acum... 

Primitoare a luminii, Fecioară, bucură-te, ceea ce singură ai 
născut mântuirea lumii, nădejdea celor nenorociti, Curată; bucură-te, 
dătătoarea vieții; bucură-te, Preasfântă; bucură-te, ceea ce ai iz- 
vorât izvorul cel veşnic. 


Cântarea a 3-a 
ilrmosul: 


«Cel ce ai adus pe toate din cele ce n-au fost, cu cuvântul zi- 
dindu-le și săvârşindu-le cu Duhul, Atotţiitorule Stăpâne, întă- 
reşte-mă întru dragostea Ta». 

Dumnezeiască scară pe care a văzut-o odinioară Iacob, care 
îi duci pe muritori la uşa cea cerească, bucură-te, Nepătată, nă- 
dejdea, bucuria şi acoperământul celor nenorociti. 

Bucură-te, Maică nenuntită, cleste purtător de foc, care ai tinut 
cărbunele cel înțelegător, pe Cel ce curăță cu foc păcatul întregii 
lumi. 


Slavă... 


Bucură-te, toiagul care în chip minunat ai odrăslit floarea cea 
dătătoare de viață; bucură-te, Preanevinovată; bucură-te, sălaş 
strălucit al Domnului. 


Si acum... 


Vas al manei celei înțelegătoare cunoscându-te pe tine, Curată, 
strigăm fără de tăcere: Bucură-te, Preasfântă Stăpână; bucură-te, 
paza sigură şi acoperământul credincioșilor. 


Cântarea a 4-a 
Irmosul: 


«Avut-ai către noi puternică iubire, Doamne, că pe Unul Născut 
Fiul Tău pentru noi la moarte L-ai dat. Pentru aceasta, multu- 
mind, strigăm Tie: Slavă puterii Tale, Doamne!». 

Bucură-te, rânduneaua cea înțelegătoare, cu dulce viersuire, 
ceea ce ai alungat iarna cea gândită și la primăvară i-ai mutat pe 
toți cei ce cu credință, Preacurată Fecioară, te măresc pe tine. 

Bucură-te, masă de taină care porti în mijlocul tău Pâinea 
cea cerească, pe Hristos, Nevinovată, din Care, împărtăşindu-ne 
toți ne umplem de viață negrăită și de bucurie. 

Slavă... 

Bucură-te, cu adevărat comoara fecioriei şi lauda. Bucură-te, 
ceea ce singură ai cuprins în pântecele tău piatra vieții; bucură-te, 
preaminunată; bucură-te, îndreptarea cea sigură a celor căzuți. 

Si acum... 

Bucură-te, cetate întărită, neclintită și dumnezeiască a credin- 
cioșilor; bucură-te, apărare tare împotriva dușmanilor necredin- 
cioși și vrăjmașilor răi; bucură-te, preaminunată, binecuvântată; 
bucură-te, Stăpâna tuturor. 


Cântarea a 5-a 
Irmosul: 


«Spre Tine mă îndrept din zori, Ziditorule a toate, la pacea 
care covârșește toată mintea, pentru că lumină sunt poruncile Tale; 
întru acestea povățuieşte-mă». 

Bucură-te, locașul luminii celei neînserate; bucură-te, vinde- 
carea celor bolnavi, Curată, bucură-te, leacul cel nematerialnic; 
bucură-te, templu sfânt al Stăpânului, Preacuvioasă. 

Bucură-te, cort mai lat decât norul, vasul de aur al Celui Prea- 
înalt; bucură-te, Prealăudată, mirul cel de mult preț și tămâiere 
bine înmiresmată. 


Slavă... 


Bucură-te, zid neclintit al credincioşilor, ocrotitoare tare a lumii; 
bucură-te, Nepătată; bucură-te, întărirea tuturor celor ce te laudă 
pe tine, Mireasa lui Dumnezeu. 


Si acum... 

Locaș luminos al Stăpânului, bucură-te, singură îndreptare a 
lui Adam celui căzut şi izbăvirea lacrimilor Evei, Preacuvioasă. 


Cântarea a 6-a 
Irmosul: 


«Adâncul cel mai de jos al păcatelor m-a împresurat, și slă- 
beşte duhul meu; ci tinzând brațul Tău cel înalt, Stăpâne, ca pe 
Petru mântuieşte-mă, Indreptătorule». 


Închinarea lui Gavriil, „bucură-te”, tot poporul tău, bucurându-ne, 
cu râvnă o strigăm: Născătoare de Dumnezeu, Stăpână, bucură-te, 
Curată, mult luminată, ceea ce ai răsărit credincioşilor soarele 
dreptății. 

Bucură-te, strigăm cu multă bucurie ție, Preanevinovatei Maici 
a Dumnezeului nostru; bucură-te, rug nemistuit şi țarină nearată 
care ai odrăslit spicul cel ceresc. 


Slavă... 


Bucură-te, Împărăteasă, într-un cuget strigăm ție, noi, cre- 
dincioşii fără încetare. Bucură-te, scară însufletită, care îi duci pe 
muritori la slava cea cerească şi fără pată. 


Si acum... 


Toţi cu veselie îţi strigăm ție: Bucură-te, ceea ce ai născut pu- 
terea cea veșnică, fără prihană Fecioară; bucură-te, cămară de 
nuntă atotluminoasă; bucură-te, puternică cetate întărită a lumii. 


Sedealna. Glasul al 3-lea 
De frumusetea fecioriei tale 


Bucură-te, palat larg al lui Dumnezeu; bucură-te, templu prea- 
luminos al lui Hristos; bucură-te, cămară de nuntă împodobită 
cu aur și pat acoperit cu porfiră; bucură-te, iatac în chipul focului, 
cerul cel mai înalt, Rai însuflețit, sălaș cuvântător, scaun slăvit al 
Stăpânului; bucură-te, Marie, Născătoare de Dumnezeu. 

Cântarea a 7-a 
Irmosul: 

«Pe Tine, Cel ce ai răcorit în foc pe tinerii cei ce Dumnezeu 
Te-au numit și în Fecioară neîntinată Te-ai sălășluit, Dumnezeu- 
Cuvântul, Te lăudăm cântând cu dreaptă credință: Bine ești cu- 
vântat Dumnezeul părinților noștri». 

Bucură-te, sălaș purtător de lumină, Marie fără prihană; bu- 
cură-te, cel mai curat cort al Ziditorului; bucură-te, zid şi acoeră- 
mânt al celor ce cântă cu credință: Binecuvântat este Dumnezeul 
părinților noștri. 

Bucură-te, dătătoarea mântuirii, scăparea muritorilor, frumu- 
setea şi bunăcuviinta Bisericilor; bucură-te, biruința și îndrăzni- 
rea stăpânitorilor celor ce cântă: Binecuvântat este Dumnezeul 
părinților noștri. 

Slavă... 


Bucură-te, lauda fecioarelor, podoaba maicilor; bucură-te, 
bogăție nesecată a celor lipsiți; bucură-te, putere și slavă a celor 
ce strigă cu credinţă: Binecuvântat este Dumnezeul părinților noștri. 

Si acum... 

Bucură-te, Născătoare de Dumnezeu, Preacuvioasă, scăparea 
muritorilor; bucură-te, locaş al sfințirii și cort al lui Dumnezeu 
Cel Preaînalt pe Care, lăudându-L, strigăm: Binecuvântat este 
Dumnezeul părinților noștri. 


Cântarea a 8-a 
Irmosul: 


«Cu focul cel greu de răbdat... ». 

Ca noi credincioșii să strigăm tie: Bucură-te, Fecioară, izbă- 
vește-ne din tot păcatul și furtuna, din toată nevoia și necazul, 
din toată nenorocirea și întristarea şi de cumplita asuprire a 
vrăjmaşilor barbari. 

Ca pe ceea ce eşti mai cuprinzătoare decât cerurile și mai 
slăvită decât Heruvimii cunoscându-te pe tine, toti către tine strigăm: 
Bucură-te, Maică Fecioară; bucură-te, chemarea muritorilor, ni- 
micirea și surparea demonilor. 


Binecuvântăm pe Tatăl... 


Izbăvește-mă pe mine din necazuri nesfârşite care neîncetat 
vin asupra mea, ticălosul; izbăvește-mă din nenorociri și din 
toată vătămarea, din toată osânda și din toată boala, din toată 
amenințarea și biciul, ca să te slăvesc pe tine întru toti vecii. 


Si acum... 


Templul sufletului meu, vai, mie! mi l-am întinat în chip fără 
de minte, eu, ticălosul, rămânând în noroiul păcatului. Cură- 
țeste-mă pe mine, rogu-mă, cu apa ta curăţitoare, Preanevinovată 
Stăpână, și du-mă la bucurie și la dumnezeiasca slavă. 


Să lăudăm... Irmosul: 


«Cu focul cel greu de răbdat amestecându-se tinerii, cei ce 
au stat întru dreapta credință, și de văpaie fiind nevătămați, cân- 
tare dumnezeiască au cântat: Binecuvântați toate lucrurile Dom- 
nului pe Domnul, lăudaţi-L și-L preaînăltati întru toti vecii». 


Cântarea a 9-a 
Ilrmosul: 


«Minune nouă și potrivită lui Dumnezeu! Că prin ușa cea în- 
cuiată a Fecioarei în chip vădit a trecut Domnul, gol la intrare, și 
purtător de trup S-a arătat la ieșire Dumnezeu, şi uşa a rămas 
încuiată. Pe aceasta în chip de negrăit, ca pe Maica lui Dumnezeu 
o mărim». 


Templu încăpător al Ziditorului tuturor și al lui Dumnezeu 
cugetându-te și cunoscându-te pe tine, Preasfântă Stăpână, noi 
toți robii tăi cu dor strigăm ție: „Bucură-te”. Bucură-te, vasul înțe- 
lepciunii lui Dumnezeu; bucură-te, mântuire neînfruntată a cre- 
dincioșilor înaintea lui Dumnezeu. 

Dumnezeiesc acoperământ al muritorilor, bucură-te, bucurie 
a oștilor celor cereşti; bucură-te, laudă a Apostolilor; bucură-te, 
slava mucenicilor, bucură-te, curajul neclintit al luptătorilor; 
bucură-te, strălucire și podoabă vestită a tuturor cuvioșilor şi 
dreptilor. 
Slavă... 


Tu, Stăpână, stinge văpaia chinurilor; tu, potoleşte valul; 
Curată, îmblânzeşte întristarea, fă să înceteze lacrimile, depăr- 
tează de la mine nenorocirile, bucurie dă robului tău, ca neînce- 
tat să te măresc pe tine ca pe o binefăcătoare a mea. 


Si acum... 


Născătoare de Dumnezeu, apărătoare tare și acoperământ al 
tuturor celor ce aleargă la tine, primește acum cererile robilor 
tăi și izbăvește-i din mâinile vrăjmaşilor, ca una ce ai putere 
nebiruită, ca neîncetat în cântări să te mărim pe tine. 

Prosomii. Glasul al 3-lea 
Cel ce cu patima ta, Hristoase 

Bucură-te, căruță strălucită a Stăpânului făpturii; bucură-te 
jertfelnic fierbinte al muritorilor; bucură-te, nenuntită; bucură-te, 
ceea ce L-ai unit pe Dumnezeu cu oamenii, fără prihană Fecioară. 

Bucură-te, arătarea tainei celei străine şi înfricoşate; bucură-te, 
cea prin care s-a deschis Raiul; bucură-te, masă dumnezeiască; 
bucură-te, Curată, care în chip minunat ai făcut nestricăcios 
ceea ce era stricăcios. 

Bucură-te, comoara lumii; bucură-te, făgăduinta săracilor; 
bucură-te, întărirea celor nenorociti; bucură-te, îndreptarea celor 
căzuți; bucură-te, vindecare și însănătoșire a celor bolnavi. 

Cugetând la noianul multelor mele păcate, la ajutorul tău, 
Nepătată, alerg eu, ticălosul. Mântuieşte-mă, Curată, şi de cum- 
plitele pedepse izbăveşte-mă. 


Glasul al 4-lea 


Sâmbătă seara 
Canonul Preasfintei Născătoare de Dumnezeu. 
Facere a lui Teoctist Monahul, Studitul 


Al căruia acrostih: 


Vasul luminii, luminează-mă cu lumina ta. Amin. 


Cântarea 1. Glasul al 4-lea 
Irmosul: 


«Noianul Mării Roșii cu urme neudate, pedestru trecându-l 
Israel cel de demult, cu mâinile lui Moise în chipul Crucii, puterea 
lui Amalic în pustiu a biruit». 


Preasfântă Născătoare de Dumnezeu, miluieşte-ne pe noi 


Cu lumina rugăciunilor tale luminează-mă, Născătoare de 
Dumnezeu, ceea ce eşti Maica luminii celei neapuse, fără de pri- 
hană Fecioară, şi roagă-te să îmi dea lumina cunoștinței. 

Ca ceea ce ești în chipul luminii, fără prihană Născătoare de 
Dumnezeu, cu luminoasele tale rugăciuni, Curată, luminează-mă 
pe mine, cel întunecat, și învredniceste-mă să umblu în dumne- 
zeieştile căi ale luminii. 


Slavă... 

Luminează noaptea cugetelor mele, cu lumina ta, Preasfântă, 
şi sufletul meu, ceea ce ești uşa luminii, fă-l purtător de lumină, 
ca să văd și eu lumina Dătătorului de lumină și Dumnezeului 
nostru. 

Si acum... 

Depărtează negura patimilor mele, ceea ce ai născut Lumina, 

Născătoare de Dumnezeu, Fecioară, ceea ce ai strălucit în chip 


vădit mai mult decât lumina soarelui, cu totul fără de prihană, 
Născătoare de Dumnezeu, Preabinecuvântată. 


Cântarea a 3-a 
Irmosul: 


«Se veselește de Tine Biserica Ta, Hristoase, strigând: Tu ești 
puterea mea, Doamne, scăparea si întărirea». 

Fără prihană Fecioară, iertare cer, pe care cu milostivire dă- 
ruiește-o mie cu luminoasele tale rugăciuni, ceea ce ai născut lumina 
din lumină. 

Mintea mea cea întunecată luminează-o cu strălucirea ta cea 
purtătoare de lumină, căci tu în chip înfricoşător ai născut, Curată, 
strălucirea Tatălui. 


Slavă... 


Nu este pe pământ cineva mai păcătos decât mine, Preacurată, 
pentru aceea strig: Ceea ce ești ușa luminii, luminează inima mea. 


Si acum... 


Locaş prealuminat al firii celei cu adevărat mai presus de lu- 
mină, dăruieşte-mi, fără de prihană Fecioară, lumina dumnezeiască 
şi raza luminii. 


Cântarea a 4-a 


Irmosul: 


«Ridicat pe Cruce văzându-Te Biserica pe Tine, Soarele dreptății, 
a stat întru a Sa rânduială, precum se cuvine, strigând: Slavă 
puterii Tale, Doamne!». 

Din tinereţile mele, Preacurată, Născătoare a luminii, m-am 
întinat cu plăcerile, Ceea ce ai născut pe Hristos, soarele dreptății 
cu lumina ta acum luminează inima mea cea înnegrită. 


i] 


Doctor luminător fiind tu, Prealăudată, Născătoare a luminii, 
luminează mintea mea, cort purtător de lumină al Cuvântului, și 
izbăveşte-mă pe mine de întuneric sălășluindu-mă în lumina cea 
nematerialnică. 


Slavă... 


Cu totul m-am supus răutății, dar la tine scap acum eu, cel 
întunecat, luminează-mă, ușa luminii, și izbăvește-mă de gheena 
și mă umple de lumina cea nematerialnică. 


Si acum... 


Ceea ce ai născut pe Dătătorul de lege și pe Dătătorul de lu- 
mină depărtează cumplitul întuneric al minții mele cu lumina 
rugăciunilor tale și mă mântuieșşte, Stăpână neîntinată, pe mine 
cel întinat. 


Cântarea a 5-a 
lrmosul: 


«Tu, Doamne al meu, lumină în lume ai venit, lumină sfântă, 
care întorci dintru întunericul necunostinței pe cei ce Te laudă 
cu credință». 


Ceea ce ai născut mai presus de cuvânt Lumina din Lumină, 
dăruieşte-mi lumină ca din întunericul necunostinței să mă 
întorc eu, cel ce te laud pe tine cu credință. 

Ca ceea ce ești mai înaltă decât Heruvimii și Serafimii, fără 
de prihană Născătoare de Dumnezeu, luminează sufletul meu cu 
lumina ta, ceea ce ai născut lumina. 


Slavă... 


Cine poate să cugete negrăirea luminii tale, prealuminoasă 
Născătoare de Dumnezeu. Căci pe Unul din Treime în chip înfri- 
coșător L-ai născut. 

Si acum... 


Pe Dătătorul de lumină, pe Fiul, Cel de aceeași cinste cu Tatăl 
şi cu Duhul, mai presus de cuvânt L-ai născut, cu lumina Lui lu- 
minează-mă şi pe mine. 


Cântarea a 6-a 
Irmosul: 


«Jertfi-voi ție cu glas de laudă, Doamne, strigă Biserica Ta 
către Tine, de sângele diavolilor curățindu-se cu sângele cel curs 
din coasta Ta, prin milostivire». 


Intoarce în veselie plânsul meu, Prealăudată, şi negura bo 
lilor si întreitul val al tuturor patimilor schimbă-le în liniștire s 
desăvârsită sănătat 


Miluieşte-mă ca o milostivă pe mine, cel necurat, ceea ce ești 
mai curată decât strălucirile soarelui și umple inima mea cu 
dumnezeiasca ta lumină, ceea ce eşti fără de prihană. 


Slavă... 


Cu semnele tale luminoase, Fecioară, călăuzește-mă către lu- 
mina cea neapusă a Fiului tău pe mine, cel întunecat în chip ne- 
norocit, şi aprinde candela cea stinsă a sufletului meu. 


Si acum... 


Pe tine singură te știm, Preacurată, mai cinstită decât heru- 
vimii, ca ceea ce ai născut pe începătorul luminii, Născătoare de 
Dumnezeu, pe Care şi roagă-L să mă sălășluiască la lumina cea 
neapusă. 

Sedealna. Glasul al 4-lea 
Cel ce Te-ai înălțat 

Pe calea virtuții și a pocăintei, cea strâmtă și îngustă şi aspră, 

întărește-mă să umblu cu bucurie, Curată, lărgeşte în necazuri 


inima mea cea strâmtă, îmbogățește în fapte bune sufletul meu și 
du-l din strâmtoarea patimilor la lărgimea nepătimirii, Fecioară. 

Cântarea a 7-a 
Irmosul: 


«În cuptorul persan, tinerii lui Avraam, arzând mai mult de 
dragostea dreptei credințe decât de văpaia focului, strigau: Bine 
ești cuvântat în Biserica slavei Tale, Doamne!». 

Eu, Fecioară, cu fărădelegile mele, cu adevărat i-am covârsit 
pe toti cei mai înainte de Lege şi pe cei din Lege, ceea ce ai născut 
lumina cea neapropiată, risipește întunericul păcatelor mele. 

Lumea cea stricată ai înnoit-o, Maică Fecioară, ceea ce ai 
născut lumina cea adevărată care luminează pe tot omul ce vine 
în lume. Pentru aceea acum mă rog: luminează ochii sufletului 
meu. 


Slavă... 


Născătoare de Dumnezeu, preafrumos şi cu totul luminos fă 
acum sufletul meu, ceea ce în chip înfricoșat ai născut strălucirea 
Tatălui și umple-mă pe mine cu lumina cea veşnică. 


Si acum... 
Vindecă zdrobirea sufletului meu, Marie, căruță a luminii, și 
rI l ; 


dă-mi să fac călătoriile mele pururea spre lumina Fiului tău, ca 
să văd lumina cea neînserată. 


Cântarea a 8-a 
Irmosul: 

«Mâinile întinzându-și Daniil...». 

Văd lumina rugăciunilor tale, ceea ce ai născut muritorilor 
lumina cea negrăită și care luminezi, fără de prihană Fecioară, 
simțirile sufletului meu, scoțându-mă din întunericul cel cumplit 
al necunoștinței, ca să strig: Bucură-te, Preanevinovată, Născă- 
toarea luminii celei neapuse. 

Nor luminos și însuflețit, Marie Preacurată, luminează întu- 
nericul patimilor mele cu rugăciunea ta cea purtătoare de 

lumină, Maică Fecioară, și strălucește mintea mea ca, mântuit, să 


strig ție: Născătoare a luminii, bucură-te, cu totul nepătată. 
Binecuvântăm pe Tatăl... 

Fericită şi plină de lumină este rugăciunea ta, fără de prihană 
Marie, luminând toate marginile lumii, Prealăudată, strălucind 
inimile credincioșilor care strigă: Născătoarea luminii, bucură-te, 
neprihănită. 

Si acum... 

Laudă ție după vrednicie nimeni nu îti poate aduce, cu totul 
luminoasă Fecioară, căci tu, fără de prihană, ai născut mai presus 
de minte pe Dătătorul de lumină, pe Hristos Domnul, Cel ce lu- 
minează sufletele celor ce strigă: Născătoarea luminii, bucură-te, 
Stăpână. 

Să lăudăm... Irmosul: 

«Mâinile întinzându-și Daniil, gurile leilor cele deschise, în 
groapă le-a încuiat; iar tinerii cei iubitori de dreapta credință, cu 
virtute încingându-se, puterea focului au stins strigând: Binecu- 
vântați toate lucrurile Domnului pe Domnul». 


Cântarea a 9-a 
Irmosul: 


«Hristos, piatra cea netăiată de mână, cea din marginea un- 
ghiului, S-a tăiat din tine, muntele cel netăiat, Fecioară, împre- 
unând firile cele depărtate. Pentru aceasta, veselindu-ne, te mărim, 
Născătoare de Dumnezeu». 

Fără prihană Fecioară, cu nume de lumină, cu rugăciunea ta 
cea purtătoare de lumină luminează ochii minții mele şi toate 
simțirile trupului, ca să văd lumina Dătătorului de lumină și 
Mântuitorului meu. 

Eu singur, Fecioară, am covârșit toată firea pământenilor 
prin desfrânările mele şi am fost văzut mai fără de minte decât 
dobitoacele, dar acum, rogu-mă, du-mă la lumină cu rugăciunile tale. 

Slavă... 


Peste măsură am păcătuit eu, ticălosul, dar tu, Fecioară, lu- 
minează-mă și mă izbăveşte de întunericul cel veșnic și mă povă- 
țuieşte la viata cea netrecătoare și la cereasca bucurie. 


Si acum... 


Mireasă preanevinovată, bucură-te; bucură-te, Fecioară ne- 
nuntită; bucură-te, slava îngerilor şi lauda Apostolilor; bucură-te, 
cununa mucenicilor şi veselia cuvioşilor. 


Prosomii. Glasul al 4-lea 
Ca pe un viteaz între mucenici 


Bucură-te, Stăpână fără de prihană, palat al lui Dumnezeu; 
bucură-te, veselia îngerilor; bucură-te, chemarea lui Adam si 
izbăvirea Evei; bucură-te, scară înțelegătoare care îi duci pe mu- 
ritori la cer și la slava cea fără de pată; bucură-te, tăria împăra- 
ților ortodocşi; bucură-te, pază nezdrobită. 

Bucură-te, Fecioară, Preanevinovată, strălucirea preoților; 
bucură-te cunună a împăraților; bucură-te, omorârea iadului; 
bucură-te, jertfelnic de împăcare; bucură-te, adânc nemăsurat 
de cugetele omenești, înălțime negrăită, bucurie a celor ce plâng; 
bucură-te, acoperământ al celor ce aleargă la tine cu credință și 
se roagă ție, fără de prihană Fecioară. 

Bucură-te, minunată făptură a toată zidirea; bucură-te, temeiul 
teologiei, sfârșitul dogmaticii; bucură-te, nedespărțirea firii; bu- 
cură-te, acrostih al Scripturilor; bucură-te, început și sfârşit de- 
săvârșit al profețiilor dumnezeieşti, Preacurată; bucură-te, cea prin 
care cinstim dumnezeirea una a Sfintei Treimi. 

La tine înalt sufletul şi trupul şi mintea mea, Preacurată: 
pentru suflet să ceri jertfă, trupului să îi omori săltările, iar 
mintea să o luminezi cu dumnezeiasca ta lumină, ca să văd cu 
bucurie slava Treimii şi neîncetat să te măresc pe tine, ceea ce 
ești cu totul luminoasă, Stăpână. 


Bi 


ESRR ERD) 


Duminică seara 
Canonul Preasfintei Născătoare de Dumnezeu. 
Facere a Sfântului Ioan al Evhaitelor 


Cântarea 1. Glasul al 4-lea 
lrmosul: 


«Pe cârmuitorii cei tari, pe cele trei părți ale sufletului, întru 
adâncul nepătimirii îneacă-i, Te rog, Cel ce Te-ai născut din Fecioară; 
pentru ca Tie, ca într-o alăută, întru omorârea trupului, să cânt 
cântare de biruință». 


Preasfântă Născătoare de Dumnezeu, miluiește-ne pe noi 


Strălucire mai presus de lumină a soarelui slavei, focul sufle- 
tului meu cel pururea stins prin trândăvie, aprinde-l, adăpându-l 
cu untdelemnul faptelor dumnezeiești, Preasfântă, ca să te slăvesc 
pe tine cu credinţă și cu dor. 

Spălând, Cuvioasă, cu isopul pocăintei întinatul meu suflet, 
curățește-l degrab, spălându-l cu lacrimi, albeşte-l mai mult decât 
zăpada, făcându-mă să simt bucuria cea duhovnicească și veselia. 


Slavă... 


Cetatea lui Dumnezeu, strălucita comoară a Împăratului tu- 
turor, Cuvioasă, Născătoare de Dumnezeu, Preanevinovată, păzeşte 
moștenirea ta care pururea te laudă pe tine și cinstește cu cre- 
dință nașterea ta. 

Si acum... 


Fericit este poporul lui Dumnezeu, cel ce te slăveşte pe tine, 
Născătoare de Dumnezeu, Maică nemincinoasă, şi care pururea 
te fericeşte pe tine, fără prihană Fecioară, precum tu ai zis mai 
înainte, profețind în chip sfânt, când pe Hristos L-ai purtat în- 
lăuntrul tău, Fecioară. 


Cântarea a 3-a. 
Irmosul: 

«Nu întru înțelepciune și putere și bogăție să ne lăudăm, ci 
întru Tine, Hristoase, Intelepciunea cea ipostatică a Tatălui, căci 
nu este Sfânt afară de Tine, lubitorule de oameni». 

Pe tine Inţelepciunea lui Dumnezeu aflându-te cel mai curat 
cort, din sângiurile tale curate S-a întrupat și după naștere te-a arătat 
nestricată. 

Pe tine în ziua înfricoșatei cercetări să te aflu ocrotitoare ne- 
mincinoasă și în vremea ieșirii mele apărătoare grabnică, Născă- 
toare de Dumnezeu. 

Slavă... 


Pe tine, Preasfântă Fecioară, ocrotitoare te-am dobândit, în- 
tristarea noastră prefă-o în bucurie şi de întristarea care naște 
moarte izbăveşte-ne. 


Si acum... 


Tu, Preasfântă, care ai născut pe Cuvântul cel Preasfânt, 
sfințeşte sufletele şi trupurile celor ce te fericesc pe tine, ceea ce 
ești Preafericită. 


Cântarea a 4-a 
Irmosul 


«Cel ce şade întru slavă pe scaunul Dumnezeirii, pe norul cel 
ușor a venit lisus, Cel cu totul dumnezeiesc, prin Preacurata 
Fecioară, și a mântuit pe cei ce strigă: Slavă puterii Tale, Hristoase». 

Mir dumnezeiesc și tămâie izvorăsc din veșmintele tale, Prea- 
sfântă Fecioară, iar harurile curăţiei cele plăcut mirositoare, răs- 
pândind bună mireasmă, L-au adus la sânurile tale pe Cel ce şade 
în sânurile Tatălui. 

Împărăteasă Fecioară, ceea ce ai întrupat pe Dumnezeu, sfeş- 
nicul de aur, luminează-mă cu raza pocăinței, norul cel uşor al 
soarelui, luminează simțirile cele înțelegătoare ale inimii mele. 


Slavă... 


Sfântă Născătoare de Dumnezeu, casă bine înmiresmată, pe 
care Cuvântul Cel deoființă cu Tatăl a binevoit să o locuiască, arată, 
Fecioară, casă a dumnezeiescului Duh pe cel ce strigă: Slavă, 
Curată, cinstitei nașterii tale. 


Si acum... 


Nenuntită Marie, numele cel mai dulce şi mai presus decât 
aurul, piatra cea mai scumpă, bogăția cea de mult preț și nepre- 
uită, mântuiește-mă pe mine, cel ce scap la tine. 


Cântarea a 5-a 
Irmosul: 


«Necredincioşii nu vor vedea slava Ta, iar noi pe Tine, Unule 
Născut, strălucirea Dumnezeirii Tatălui, de noapte mânecând, 
Te lăudăm, lubitorule de oameni». 

Izbăvește din nenorociri, din păcatele cele stricătoare de 
suflet, din patimi, din necazuri şi din primejdii, pe cel ce cu cre- 
dință te laudă pe tine, Născătoare de Dumnezeu, pururea Fecioară. 

Ceea ce pe dumnezeiescul cărbune L-ai născut cu trup, stinge 
cu roua milei și milostivirii tale celei negrăite cărbunii aprinşi ai 
patimilor şi plăcerilor mele. 


Slavă... 


Sufletul meu păzeşte-l ca pe lumina ochiului, cu acoperă- 
mântul aripilor tale, Preabună, și izbăveşte-mă de duhurile răutății, 
de pedeapsă şi de veșnica osândă. 

Si acum... 


Imbunătățeşte ticălosul meu suflet, ca să se mărturisească Iz- 
băvitorului din toată inima, Născătoare de Dumnezeu, ceea ce 
ești bună, depărtând împietrirea inimii mele, Preanevinovată. 


Cântarea a 6-a 
Irmosul: 


«Strigat-a Proorocul lona, mai înainte închipuind îngropa- 
rea Ta cea de trei zile, în chit, rugându-se: Din stricăciune mă 
mântuieşte, Iisuse, împărate al puterilor». 

Sădeşte în sufletul meu, ca pe un pom multroditor, dumneze- 
iasca frică și învrednicește-l să aducă rod al virtuților din care se 
hrănește omul cel lăuntric, Stăpână. 

Strălucește-mi mie raza pocăinței, Stăpână, și risipește norii 
cugetelor rele, ceea ce ești norul soarelui dreptății, Preanevinovată. 


Slavă... 


Potolește valul sălbatic al patimilor mele și furtuna cugetelor 
rele o domolește, ocrotitoarea tare şi acoperământul tuturor, 
Prealăudată. 


Si acum... 


S-au înmulțit mai mult decât nisipul mării păcatele sufletului 
meu și ca o povară grea mă apasă, dar tu, Fecioară, mai înainte 
de sfârșit îndurându-te, mântuiește-mă. 

Sedealna. Glasul al 4-lea 
Degrab ne întâmpină 

Curată nenuntită, nădejdea creștinilor, apărătoarea săracilor, 
bucuria celor întristați, mângâierea celor ce plâng, izbăveşte-mă 
pe mine cel cuprins de ispite neașteptate, vindecă-mă pe mine, cel 


bolnav, cu trupul şi cu sufletul, căci numai la tine scap, singură cu 
totul fără de prihană. 

Cântarea a 7-a 
Irmosul: 


«Cel ce ai mântuit în foc pe tinerii lui Avraam și ai ucis pe haldei, 
care fără dreptate vânau pe cei drepti, Prealăudate Doamne, 
Dumnezeul părinților, bine eşti cuvântat». 

Templu al sfințeniei, locaşul milostivirii, sălaşul dreptății celei 
adevărate, Stăpână, mă rog, făcând dreptate, mântuieşte-mă, ceea 
ce ai născut pe Hristos, Dreptul judecător. 

Ai putere, Curată, ca una care ai născut pe Stăpânul, din stă- 
pânirea plăcerilor şi a patimilor mele slobozește-mă, ca să strig 
nașterii tale: Dumnezeul Părinților noştri bine ești cuvântat. 


Slavă... 


Pe tine, ceea ce în chip de negrăit ai primit în pântece mai 
presus de fire pe Dumnezeu Cel fără de schimbare, Care din milă a 
vorbit cu muritorii, noi, credincioşii, ție ne închinăm ca Maicii 
Domnului cea binecuvântată. 

Si acum... 

Cu îndrăznirea ta cea de Maică, rupe lanțul păcatelor celor 
ce cu evlavie și cu credinţă cântă nașterii tale, Preacurată, Prea- 
lăudate Doamne, bine ești cuvântat Dumnezeul părinților noștri. 


Cântarea a 8-a 
Irmosul: 

«Mâinile întinzându-și...». 

Toiag din rădăcina lui lesei te-ai arătat, Fecioară, odrăslind 
floarea, pe atotputernicul Dumnezeu, Cel ce ne-a înmiresmat pe 
noi și buna Lui mireasmă a dăruit-o tuturor celor ce strigă: 
Toate lucrurile lăudați pe Domnul. 

Se deschide iarăși prin tine Raiul de mai înainte şi se aduce 
din nou în el omul cel mai înainte osândit și cu adevărat se 
îndumnezeieşte, Curată, firea muritorilor care strigă: Toate lu- 
crurile lăudaţi pe Domnul. 

Binecuvântăm pe Tatăl... 


Aruncă de pe grumazul meu povara păcatelor mele, de 
Dumnezeu dăruită; dă zdrobire inimii mele şi sufletul meu îl 
luminează și opreste nestatornicia minții mele, ca să cânt tie: 
Toate lucrurile lăudați pe Domnul. 


Si acum... 


Vindecă, Fecioară, sufletul meu cel bolnav și spală noroiul cel 
dinlăuntru al patimilor mele şi înfățişează-mă mântuit la Scau- 
nul de judecată al Atotţiitorului Dumnezeu, ca să cânt: Toate 
lucrurile lăudaţi pe Domnul. 


Să lăudăm... Irmosul: 


«Mâinile întinzându-și Daniil, gurile leilor cele deschise în 
groapă le-a încuiat; iar tinerii cei iubitori de dreapta credință, cu 
virtute încingându-se, puterea focului au stins, strigând: Binecu- 
vântați toate lucrurile Domnului pe Domnul». 


Cântarea a 9-a 
Irmosul: 


«Hristos, piatra cea netăiată de mână, cea din marginea unghiu- 
lui, s-a tăiat din tine, muntele cel netăiat, Fecioară, împreunând 
firile cele despărțite. Pentru aceasta, veselindu-ne, te mărim, Năs- 
cătoare de Dumnezeu». 

Tu ești podoaba tuturor celor ce se laudă cu tine; tu ești veselia 
lumii, bucuria noastră, a robilor tăi; tu esti dulceata și dorirea 
celor ce te laudă pe tine, Maică Fecioară. 

Lăudăm negrăită slava ta şi neasemuitul tău har, căci tu ești 
izvorul înțelepciunii, prin care Cuvântul vine la toți cei ce te cinstesc 
pe tine, Fecioară fără prihană, și măresc nașterea ta. 


Slavă... 


Ai fost văzută mai presus de heruvimi şi mai înaltă decât 
cerurile, fără prihană Fecioară Marie, ceea ce ai născut pe 

Îngerul de mare sfat, pe Cel împreună fără de început cu Tatăl și 
împreună veşnic cu Duhul. 


Si acum... 


Stăpână Sfântă Fecioară, tu în dar mă miluieşte, căci altă nă- 
dejde de mântuire nu am, afară numai de ajutorul tău, de apă- 
rarea și acoperământul tău. 


Prosomii. Glasul al 4-lea 
Cel ce ai fost chemat de sus 


Bucură-te, vasul cel mai curat al luminii; bucură-te, stâlp de 
foc care conduci pe Israelul cel înțelegător la dumnezeiasca odihnă; 
bucură-te, nor care ai strălucit lumii pe Marele Soare și care îi 
duci la lumina cea neapusă pe cei adormiti în întunericul necu- 
noștinței; bucură-te, Fecioară, Mireasa lui Dumnezeu. Bucură-te, 
Preacuvioasă; bucură-te, Maica lui Hristos, Dumnezeul nostru, 
pe Care roagă-L să mântuiască și să lumineze sufletele noastre. 


Bucură-te, strălucit locaș al Domnului; bucură-te, tron cu 
totul de aur; bucură-te, sfesnic de aur; bucură-te, cochilie, care ai 
cufundat Împăratului din sângiurile tale porfira de Dumnezeu 
făcută; bucură-te, cetate însuflețită, cunună cinstită şi îngrădire 
tare a celor ce împărătesc cu evlavie; bucură-te, îndrăznire nebi- 
ruită a oștenilor, Preacurată; bucură-te, uşa Domnului Prealău- 
dată, pe Care roagă-L să mântuiască și să lumineze sufletele 
noastre. 


Bucură-te, templu preacinstit al Domnului; bucură-te, dumne- 
zeiască masă care porți pâinea cea veșnică; bucură-te, vită neu- 
dată, care ai odrăslit strugurele cel dulce; bucură-te, cântare plă- 
cută şi desfătare a minţilor cerești; bucură-te, floarea cea aleasă 
a firii, preafrumoasă şi preaînmiresmată, Fecioară Maică; bu- 
cură-te, crinul cel cu bună mireasmă; bucură-te, raiul desfătării 
celei nestricăcioase; bucură-te, frumusețe multiubită. 


ărturisi-voi tie, Născătoare de Dumnezeu, cumplitele mele 
păcate, căci dacă le voi tăinui, în ziua judecății, când cărţile se 


————— 

vor deschide, atunci ele se vor vădi: ochii mi i-am întinat, pri- 
vind cele neîngăduite, mâinile, în chip nelegiuit, le-am mânjit cu 
fapte de rușine, trupul fără de nici un folos l-am făcut, eu, tică- 
losul, şi sufletul mi l-am rănit cu păcatele. Miluieşte-mă, îndură-te 
și de partea celor mântuiți mă arată cu rugăciunile tale. 


Luni seara 
Canonul Preasfintei Născătoare de Dumnezeu. 
Facere a lui Mitrofan al Smirnei 


Al cărui acrostih este: 


«Al patrulea Canon al lui Mitrofan Fecioarei» 


Cântarea 1. Glasul al 4-lea 
lrmosul: 


«Noianul mării Roșii cu urme neudate, pedestru trecându-l 
Israel cel de demult, cu mâinile lui Moise în chipul Crucii, 
puterea lui Amalic în pustiu a biruit». 

Preasfântă Născătoare de Dumnezeu, miluieşte-ne pe noi 

Cu adevărat ai născut pe Dumnezeu şi Domnul și tu singură 
ai fost numită Născătoare de Dumnezeu, Curată, pentru aceea 
cu credinţă te cinstim și după datorie te slăvim pe tine. 

Steaua lui Iacob din tine a răsărit, Cel ce numără mulțimea 
stelelor ca un Dumnezeu, pentru aceea, cu strălucirile Lui, alungă, 
Fecioară fără prihană, întunecarea păcatului meu. 

Slavă... 

Cămară de nuntă cuvântătoare a întrupării lui Dumnezeu, 
Curată, fără de prihană Fecioară, cunoscându-te pe tine, te rog 
să mă izbăveşti pe mine din patimile trupului și ale sufletului, din 
ispite şi din nenorociri. 


Si acum... 

Scară a venirii la noi a Atotţiitorului, prin care Dumnezeu S-a 
pogorât pe pământ, din pământeştile patimi ale trupului înaltă-ne 
la cer și ne du de mână la Dumnezeu. 


Cântarea a 3-a 


lrmosul: 


«Nu întru înțelepciune și putere şi bogăție să ne lăudăm, ci 
întru Tine, Hristoase, Înţelepciunea cea ipostatică a Tatălui, căci 
nu este Sfânt afară de Tine, lubitorule de oameni» 


Izvor curgător eşti și mângâiere pentru cei întristați. Pentru 
aceea, Stăpână, revarsă și mie izvorul rugăciunilor tale şi stinge 
cuptorul patimilor. 

Vindecă pe cel rănit de cugete necurate, ceea ce ai tămăduit 
rana cumplită a firii noastre, căci ai născut pe Ziditorul ei și 
Domnul. 


Slavă... 


Pe mine, cel scufundat în noianul multelor mele păcate, ispite 
și patimi, Preanevinovată, cu multă grăbire la limanul ajutorului 
tău mă ancorează. 


Si acum... 


Ceea ce ai primit ca pe lână în pântecele tău dumnezeiasca 
rouă, udă inima mea cea aprinsă de focul patimilor cu rugăciu- 
nile tale. 


Cântarea a 4-a 


Irmosul: 


«Văzându-te Biserica ridicat pe Cruce de voie pe Tine, Soarele 
dreptății, a stat în rânduiala sa cu cuviință strigând: Slavă puterii 
Tale, Doamne». 

Din mirurile Fiului tău care izvorăsc tuturor mireasma vieții, 
varsă mirul nepătimirii în sufletul meu, Curată, și șterge tot no- 
roiul patimilor lui. 

Pe mine, cel întinat cu petele păcatului, spală-mă cu isopul 
rugăciunilor tale şi curățește-mă, Stăpână, de întinăciunea pati- 
milor şi arată-mă sălaș curat al lui Hristos. 

Slavă... 

Pe tine, cartea cea pecetluită, scrisă de degetul dumnezeiesc, 
Preacurată, te rog, serie-mi cu degetele rugăciunilor tale ier- 
tarea păcatelor și izbăvirea din ispite. 

Si acum... 

Casa lui Dumnezeu fiind pe înălțimile tuturor muntilor sfinți, 
precum a zis mai înainte Proorocul, arată-mă casă curată a lui 
Hristos, Stăpână, cu ocrotirile tale. 


Cântarea a 5-a 
lrmosul: 


«Tu, Doamne al meu, Lumină în lume ai venit, Lumină sfântă, 
Care întorci din întunericul necunoştinței pe cei ce Te laudă cu 
credință». 

Cunoscându-te pe tine, roua Ermonului care cobori în Sion, 
Născătoare de Dumnezeu, rogu-mă, stinge cuptorul patimilor 
mele. 

Rai al vieții fiind, Născătoare de Dumnezeu, izbăveşte-mă pe 
mine degrab din moartea păcatului și a patimilor cele de multe 
feluri. 

Slavă... 


Alabastru înțelegător fiind tu, Curată, al mirului care S-a 
deșertat din cer pe pământ, și pe mine acum bineînmiresmează-mă. 


Si acum... 


Pe omul cel ce se îndrepta către stricăciune l-ai restabilit prin 
dumnezeiasca ta naștere și l-ai învrednicit de nestricăciunea de 
mai înainte. 

Cântarea a 6-a 
Irmosul: 


«Jertfi-voi ție cu glas de laudă, Doamne, strigă Biserica către 
Tine, de sângele diavolilor curătindu-se, cu sângele cel curs din 
coasta Ta prin milostivire». 

Cămară de nuntă slăvită a Împăratului slavei fiind, slăvită 
Stăpână, i-ai slăvit pe oameni, pentru aceea învrednicește-mă și 
pe mine de slava cea fără de pată. 

Ai oprit stricăciunea firii prin curăţiile nestricăciunii, opreşte, 
Nepătată, şi șuvoaiele patimilor mele și năvălirile cugetelor celor 
trupesti. 

Slav... 
Omoară mişcările pătimașe ale trupului și săltările trupului 


meu supune-le minţii ca pe un asin, înfrânându-le cu frâiele ru- 
găciunilor tale. 


Si acum... 

Nu potrivit legilor firii ai născut, Preanevinovată, pe adevă- 
ratul Dătător al legii, pe Care roagă-L ca, întorcându-se sufletul 
meu din legea păcatului, să mă miluiască și să mă mântuiască. 

Sedealna. Glasul al 4-lea 
Cel ce Te-ai înălțat pe Cruce 


Scara cea nematerialnică, ce se întindea de la pământ la cer, 
în chip tainic te-a preînchipuit pe tine, scara cea cuvântătoare și 
însuflețită, căci tu ai surpat peretele din mijloc al despărțiturii 
unind, Prealăudată, pe cele mai înainte despărțite, cerul unindu-l 
cu pământul și pe muritori amestecându-i cu îngerii. 


Cântarea a 7-a 
lrmosul 


«In cuptorul persan, tinerii lui Avraam, arzând mai mult de 
dragostea dreptei credințe decât de văpaia focului, au strigat: 
Bine ești cuvântat în Biserica slavei Tale, Doamne». 

Ca un rug purtător de foc și primitor de Dumnezeu fiind, 
Curată, arde spinii cugetelor mele celor rele și luminează sufle- 
tul și mintea mea şi usucă adâncul patimilor mele. 

Mărirea cea din veac şi dumnezeiasca slavă în chip vădit tu sin- 
gură le-ai aflat pe pământ, arătându-te al doilea cer, aşadar, tu 
nimiceşte pe vrăjmaşii mei cei lăudăroșşi, demonii. 

Slavă... 


Izvor dumnezeiesc al milei și al bunătătii, revarsă din belșug 
bogăția milelor tale, curățind întinăciunea păcatelor mele şi stinge 
aprinderea trupului. 

Si acum... 
Bogăția cea duhovnicească dăruită mie de la Dumnezeu toată 


am cheltuit-o trăind ca un risipitor în plăcerile trupului. Dar ca 
pe fiul cel risipitor, cu rugăciunile tale, Fecioară, mă îndreptează. 


Cântarea a 8-a 
Irmosul: 


«Mâinile întinzându-și Daniil...». 

Rupe lanțul căderilor mele şi potoleşte răscolirile trupului, 
taie poftele răutăților şi curățeşte degrab pe robul tău de cugetele 
cele ascunse, Născătoare de Dumnezeu, ocrotitoarea şi apărarea 
tuturor credincioșilor. 

Munte văzut al lui Dumnezeu și netăiat și gras, închegat și 
umbrit, Fecioară fără prihană, acoperă-mă cu acoperământul 
rugăciunilor tale și izbăvește-mă din cursele vânătorilor și păzește-mă 
de săgețile diavolești ale poftelor celor rușinoase. 

Binecuvântăm pe Tatăl... 

Fă să zămislesc în cele mai de dinlăuntru ale mele dumneze- 
iasca frică și duhul pocăinţei și să nasc viaţa cea virtuoasă și în- 
fricoşată viclenilor diavoli și arată-mă pe mine împreună-vorbitor 
cu îngerii. 


Si acum... 

Ușă a vieții, deschide-mi mie ușile nădejdii mele și povățuieşte-mă, 
fără prihană, la viața cea fără sfârşit şi arată pe robul tău moște- 
nitor al Impărăției cerurilor și părtaş dumnezeieștii slave a sfinților. 


Să lăudăm. Irmosul: 


«Mâinile întinzându-şi Daniil, gurile leilor cele deschise, în 
groapă le-a încuiat; iar tinerii cei iubitori de dreapta credinţă, cu 
virtute încingându-se, puterea focului au stins strigând: Binecu- 
vântați toate lucrurile Domnului pe Domnul». 


Cântarea a 9-a 
lrmosul: 


«Eva prin boala neascultării blestemul înlăuntru a adus; dar 
tu, Fecioară Născătoare de Dumnezeu, prin Odrasla purtării în 
pântece, lumii binecuvântarea ai înflorit. Pentru aceasta toti te 
mărim». 

Pleacă-te, cu rugăciunile tale, spre robul tău, Curată, și apucă 
mai înainte și izbăveşte-mă de nevăzuţii vrăjmași, care mă supără 
și îmi fac rău şi mântuiește-mă din nevoi şi din necazuri si din 
nenorociri de tot felul. 

Pe mine cel ce sunt în rănile păcatelor și în chinuri, vindecă-mă, 
Preacurată Fecioară, şi izbăveşte-mă de poftele cele rele, ceea ce ai 
născut pe Cuvântul cel Atotputernic, bun și iubitor de oameni. 


Slavă... 


Pentru Adam, cel ce mai înainte a căzut în moarte, Fiul tău, 
Cel ce este Stăpânul mortii și al vieții, Preabună, mortii S-a dat. 
Pentru aceea înviază-mă din căderea patimilor cu rugăciunile 
tale. 


Si acum... 

Mântuieşte, Născătoare de Dumnezeu, pe cel ce aleargă la tine, 
din primejdii și de căderea în păcat și de furtuna patimilor 
trupești, din valul și greutățile vieții, din necazuri şi de viitoarea 
osândă. 

Prosomii. Glasul al 4-lea 
Dat-ai semn 


Bucură-te, palatul preacurat al Împăratului; bucură-te, Mireasă 
nepătată; bucură-te, rug nemistuit; bucură-te, dumnezeiesc aco- 
perământ şi apărare a tuturor; bucură-te, cort neîntinat; bucu- 
ră-te, Doamna întregii făpturi, cădelniță de aur; bucură-te, prea- 
minunată Stăpână; bucură-te, rai dumnezeiesc, care ai odrăslit 
pomul vieții. 

Bucură-te, preacinstit şi strălucit sălaș al Celui Preaînalt, 
Prealăudată și Maică nenuntită; bucură-te, zid dumnezeiesc, Fe- 
cioară fără de bărbat; bucură-te, sfeşnic luminos; bucură-te, îm- 
păcarea a toată lumea; bucură-te, floarea credinței; bucură-te, 
ceea ce cu puterea ta nebiruită zdrobeşti cu tărie îndrăznirea 
tiranilor. 

Bucură-te, Preanevinovată, mieluşeaua lui Hristos, Arhipăs- 
torul; bucură-te, izvor veşnic de ambrozie; bucură-te, amestec 
de nectar; bucură-te, vas de aur al mirului celui înțelegător, care 
îndepărtezi mirosul cel greu al patimilor; bucură-te, cinstită des- 
fătare a îngerilor, podoaba muritorilor celor credincioși care te 
slăvesc pe tine. 

Toată nădejdea mea, cu tot sufletul, în tine o pun, eu, tică- 
losul și nenorocitul, fără prihană Stăpână, nu mă lepăda pe mine, 
de la fata ta, nici nu te scârbi de mine, nevrednicul; nu-mi 
închide mie mila ta cea iubitoare de oameni, Maică Fecioară, 
fiindcă alt ajutor afară de tine nu am, eu, robul tău. 


Marţi seara 
Canonul Preasfintei Născătoare de Dumnezeu. 


Facere a Sfântului Teofan Graptul 


Având următorul acrostih: 
«Pârga laudelor o aduc ție, Doamnă, eu, Teofan» 


Cântarea 1. Glasul al 4-lea 
lrmosul: 
«Deschide-voi gura mea şi se va umplea de Duhul și cuvânt 
răspunde-voi Impărătesei Maici și mă voi arăta, luminat prăznuind, 
şi voi cânta minunile ei, bucurându-mă». 


Preasfântă Născătoare de Dumnezeu, miluieşte-ne pe noi 


>. os 


Înțelepteşte îndoită cincimea simțirii, Stăpână, și arat-o organ 
cu zece strune prin harul tău, ceea ce ai născut înțelepciunea cea 
mai presus de timp, ca să-ți cânt ţie cântare armonioasă. 

Cu putere, Preanevinovată, Îngerul de mare sfat, Cel ce a adus 
toate din neființă, din tine a venit pentru milă și, rupând zapisul, 
dezlegare ne-a dăruit. 


Slavă... 


Nor însuflețit al strălucirii Tatălui, te cunoaștem pe tine, Stă- 
până, răsăritul luminii care a luminat neorânduiala noastră și 
care pe toți i-a atras la cele cerești. 

Si acum... 


Văzută ai fost mai frumoasă fără de asemănare decât puterile 
cele de sus și decât toată făptura, Născătoare de Dumnezeu, Cu- 
rată, ceea ce ai îndumnezeit firea oamenilor și iadul l-ai omorât 
numai prin nașterea ta. 


Cântarea a 3-a 
Irmosul: 
«Pe ai tăi cântăreţi, Născătoare de Dumnezeu, izvorul cel viu 


și îndestulat, care s-au împreunat ceată duhovnicească, întăreşte-i, 
întru dumnezeiască mărirea ta, cununilor măririi învrednicindu-i». 


Au fost covârșite marginile firii și legile firii s-au dezlegat 
prin nașterea ta mai presus de minte, Maică Fecioară, fără pri- 
hană, căci din tine Cel fără chip a primit trup. 

Pat neîntinat te-a văzut pe tine Solomon, înconjurat de șaizeci 
de înțelepți, Stăpână, pe care odihnindu-Se Dumnezeu, a luat 
trup și cu muritorii a vorbit. 


Slavă... 


Porfiră din curatele tale sângiuri purtând Cuvântul lui 
Dumnezeu, fără schimbare și fără amestecare, și goliciunea lui 
Adam acoperind-o, l-a încins cu dumnezeiasca frumusețe. 


Si acum... 


Locașul dumnezeirii celei de nerăbdat şi cetate însuflețită a lui 
Dumnezeu, tu ai fost văzută, Preanevinovată, întru care s-a lucrat 
taina cea mare a negrăitei cunoștințe care din veac nu s-a auzit. 


Cântarea a 4-a 
Irmosul: 


«Cel ce şade întru slavă pe scaunul Dumnezeirii, pe norul cel 
ușor a venit lisus Cel cu totul dumnezeiesc, prin Preacurata 


*Cânt. 3, 7. 

Fecioară, şi a mântuit pe cei ce strigă: Slavă puterii Tale, 
Hrisoase». 

Apa vie a nemuririi ca un izvor ai izvorât-o, ceea ce ai picurat 
celor aprinși de sete nectarul cel dulce și auriu al milostivirii, cu 
adevărat Raiul cel cu totul desfătat, Stăpână. 

Sfeşnic de aur strălucind cu cele şapte făclii ale harurilor, pe 
tine din tot neamul soarele Hristos te-a ales și, venind în cele 
nepătrunse, S-a nuntit, fără sămânță, cu trupul muritorilor spre 
înnoire. 


Slavă... 


Ai născut pe Tiitorul a toate, pe Cel ce a împreunat toate cu 
cele înalte și pe cele despărțite le-a unit, prin care cele de sus 
dănțuiesc împreună cu cele de jos și toate ÎI slăvesc ca pe Dătă- 
torul, Stăpână. 

Si acum... 


Atelier in care s-a lucrat unirea celor două firi, tu ești Fe- 
cioară, mai presus de minte, de cuvânt și de cuget, din care S-a 
țesut Stăpânul nu prin schimbare, ci prin unire, purtând întru- 
parea. 


Cântarea a 5-a 
Irmosul: 


«Spăimântatu-s-au toate de dumnezeiască mărirea ta; că tu, 
Fecioară, neispitită de nuntă, ai avut în pântece pe Dumnezeu 
Cel peste toate şi ai născut pe Fiul Cel fără de ani, Cel ce dăru- 
iește pace tuturor celor ce te laudă pe tine». 

Tăria mea și lauda mea tu ești, Preanevinovată, ancoră tare a 
adevărului întru care mi-am pus toată nădejdea mea, Cuvioasă, 
și toată bucuria vieții. 

Împletire de haruri ești, Cuvioasă, care ai ascuns în pânte- 
cele tău firea cea necuprinsă fără de schimbare într-un singur 
ipostas, prin care Dumnezeu cel purtător de trup S-a arătat 
tuturor și muritor mai presus de fire. 

Slavă... 


Mare dulce și totuşi neumblată ai scufundat pe cârmuitorii şi 
călăreții lui Faraon cel înțelegător şi pe Israelul cel nou l-ai mân- 
tuit, conducându-l spre cetatea cea cerească și la limanul cel 
liniştit. 

Si acum... 


În chip minunat ai covârșit în frumuseți toată făptura care, 
cântând, strigă ție: Bucură-te, Mireasă, prin care, venind iubitorul 
de frumusețe, a înnobilat toată firea muritorilor, Stăpână, și a 
izbăvit-o din mâna pierzătorului. 


Cântarea a 6-a 
Irmosul: 


«Înteleptii de Dumnezeu, care faceți acest praznic dumnezeiesc 
şi cu totul cinstit al Maicii lui Dumnezeu, veniti să batem din 
palme, slăvind pe Dumnezeu, Cel ce S-a născut dintr-însa». 

Propovăduim pe Cuvântul, Înţelepciunea Tatălui”, pe Fiul 
cel mai înainte veşnic, pe Cel sălășluit prin fire în pântecele tău și 
pe Cel ce ne-a îndumnezeit pe noi prin cea mai bună plăsmuire. 

Cel ce a întemeiat munții cu un semn, pe tine munte înțele- 
gător te-a arătat, umbrit de virtuţi, din care El Însuși Si-a tăiat 
trup, ceea ce ești de Dumnezeu dăruită. 

Slavă... 


Musșcată de veninul şarpelui, cea dintâi maică a pierdut tot 
neamul omenesc, dar prin nașterea ta cea netâlcuită, Preacurată, 
se îndumnezeieşte toată firea într-un chip mai bun. 


Si acum... 


Propovăduiesc văzând minunile tale cele mai presus de minte 
și de cunoştinţă, Preacurată, cum Cel neîncăput încape fără de 


71 Cor. 1, 24. 

schimbare întru tine, cum S-a făcut prunc Ziditorul a toată făptura, 
Stăpână. 
Sedealna. Glasul al 4-lea 
Degrab ne întâmpină 


Stai împotriva duşmanilor nostri care se luptă cu noi, căci 
cumplit au dat năvală în moștenirea ta, Marie, Stăpâna tuturor; 
pier-de îndrăznirea păgânilor, ca să cunoască neamurile cele iu- 
bitoare de război puterea ta. Cu dumnezeiască voia ta pe toți 
nimiceşte-i. 


Cântarea a 7-a 
Irmosul: 


«N-au slujit făpturii cugetătorii de Dumnezeu, fără numai 
Făcătorului; ci groaza focului bărbătește înfruntând-o, se bucurau, 
cântând: Prealăudate Dumnezeul părinților noștri şi Doamne, 
bine ești cuvântat». 


Minunea nașterii tale a covârșit orice minte căci Cel neapro- 
piat şi necircumscris cu firea, cu trupul circumscris făcându-Se, 
a scris pe robii tăi în cartea vietii, Preasfântă Născătoare de 
Dumnezeu. 

Toate profetiile întru tine s-au împlinit, Mireasa lui Dumnezeu, 
căci tu ai născut pe Împodobitorul lumii, pe toti împodobindu-i 
și luminându-i, Binecuvântată, Preasfântă Fecioară, mântuirea 
muritorilor. 


Slavă... 


Ai născut pe Cuvântul de aceeași putere cu Tatăl și cu Duhul, 
pe Cel ce este în două firi și un singur ipostas, preabună, prea- 
lăudată şi binecuvântată Stăpână, mântuirea muritorilor. 


Si acum... 


Adânc nepătruns te gândim pe tine și înălțime negrăită, Maică 
Fecioară care ai înălțat firea muritorilor prin dumnezeiască naş- 
terea ta, Prealăudată, Binecuvântată Stăpână, mântuirea muritorilor. 

Cântarea a 8-a 
Irmosul: 


«Pe tinerii cei binecredincioși...». 

Comoară dumnezeiască a toată curăţia și cort al fecioriei de 
Dumnezeu îngrădit ai fost văzută, Mireasa lui Dumnezeu, crinul 
cel cu bună mireasmă al Săditorului făpturii și templu dumne- 
zeiesc. Pentru aceea, Fecioară, pe tine te lăudăm și te preaînăl- 
tăm întru toti vecii. 

Ai purtat focul dumnezeirii în pântece fără de ardere, ca 
rugul cel nears, dezlegând, Preanevinovată, datoria Evei prin 
dumnezeiască nașterea ta, Prealăudată. Pentru aceea, pe tine, 
Fecioară, te lăudăm și te preaînălțăm întru toți vecii. 

Binecuvântăm pe Tatăl... 

Pe mine întreg m-a luat fără schimbare și fără amestecare 

după ipostas, Cuvântul cel atotdesăvârşit, întreg m-a îndum- 


nezeit prin cea mai bună unire, Stăpână. Pentru aceea, pe tine, 
Fecioară, te lăudăm şi te preaînălțăm întru toți vecii. 


Si acum... 


La fire venind Lucrătorul firii, din muntele Maicii lui Dumnezeu 
celei nenuntite, prunc la sân este văzut acum, purtat de mâinile 
tale de maică şi pe toți i-a ridicat să te laude pe tine ca Maică a 
Lui și să te slăvească pe tine ca singură Născătoare de Dumnezeu. 


Să lăudăm... Irmosul: 


«Pe tinerii cei binecredincioși în cuptor nașterea Născătoarei 
de Dumnezeu i-a mântuit, atunci fiind închipuită, iar acum pli- 
nită; pe toată lumea ridică să-ți cânte tie, pe Domnul lucrurile 
lăudați-L şi-L preaînăltați întru toți vecii.» 


Cântarea a 9-a 
Irmosul: 


«Tot neamul pământesc să salte cu duhul, fiind luminat; și să 
prăznuiască firea minților celor fără de trup, cinstind sfânta 


200 Sfântul Nicodim Aghioritul 


prăznuire a Maicii lui Dumnezeu, și să strige: Bucură-te, Prea- 
fericită Născătoare de Dumnezeu, Curată, pururea Fecioară». 

Car cu totul luminos al Cuvântului ești, car în chipul focului, 
car cu multe nume numit, car mai fără de asemănare decât tro- 
nurile cele nematerialnice, car ferecat cu aur al întăririi Fiului 
tău, arată-mă şi pe mine car al minții în nepătimire, Mireasa lui 
Dumnezeu. 

Mireasa lui Dumnezeu, Cel ce este mai presus de toate pe tine 
te-a pregătit cer nou mai înalt decât cerurile și, uitând cerurile 
cu toate puterile cerești, pogorându-Se, întreg în pântecele tău S-a 
sălășluit în chip de negrăit, neieşind din sălașul părintesc sau din 
dumnezeiasca fire. 


Slavă... 


Soarele cel luminos a iubit neprihănirea ta, Stăpână, şi S-a 
nuntit cu tine în chip de negrăit spre învierea firii omorâte. Pentru 
aceea, cu dor te lăudăm pe tine și te cinstim cu credință ca ceea 
ce ești pricina dumnezeieștii împărtășiri. 


Si acum... 


Potoleşte valul patimilor din inima mea, Preanevinovată; fă 
să înceteze săltările trupului meu; întăreşte mintea mea pentru 
contemplarea cea nematerialnică şi năvălirile cele neorânduite 
ale gândurilor întoarce-le în nepătimire și de viața cea viitoare 
învredniceşte-mă. 


Prosomii. Glasul al 4-lea 
Ca pe un viteaz între mucenici 


Bucură-te, veselie a puterilor dumnezeiești, Stăpână; bucu- 
ră-te, lauda Apostolilor; bucură-te, cununa mucenicilor, lauda 
cuvioșilor; bucură-te, răsunet al pustnicilor, ierarhilor şi pro- 
feților, mai înaltă decât toate laudele îngerilor şi ale oamenilor, 
Născătoare de Dumnezeu, vestită auzire. 

Bucură-te, cort sfânt al Stăpânului făpturii; bucură-te, 
Născătoare de Dumnezeu, cu totul nepătată; bucură-te, sfeșnic 
luminos; bucură-te, cetate însuflețită; bucură-te, pod care îi treci 

pe muritori de la moarte la viață; bucură-te, nevinovată, Prea- 
sfântă Fecioară; bucură-te, ceea ce singură prin nașterea ta ai 
unit cele pământeşti cu cele de sus. 

Bucură-te, ușă bătută cu aur; bucură-te, tron în chipul focu- 
lui, bucură-te, dumnezeiască masă cu aur strălucită; bucură-te, 
aurită cămară de nuntă; bucură-te, hlamidă de purpură; bucu- 
ră-te, car luminos; bucură-te, cort slăvit; bucură-te, templu în 
chip de fulger; bucură-te, bunăcuviința şi frumusețea sufletului 
meu, Maică Fecioară, Mireasa lui Dumnezeu. 

De mii de ori, Preanevinovată, am făgăduit să fac pocăință 
pentru păcatele mele, dar nu mă lasă răul meu obicei. Pentru 
aceea strig ție şi cad la tine cu lacrimi și tie mă rog: Izbăvește-mă 
dintr-o asemenea tiranie și mă povățuieşte la cele mai bune care 
au mântuirea. 


Miercuri seara 
Canonul Preasfintei Născătoare de Dumnezeu. 
Facere a lui Ilie Criteanul, Ecdicul 


Având acrostihul: 


«Rugăciunea lui Ilie către Născătoarea de Dumnezeu» 


Cântarea 1. Glasul 4 
Ilrmosul: 


«Noianul Mării Roșii cu urme neudate, pedestru trecându-l 
Israel cel de demult, cu mâinile lui Moise în chipul Crucii, puterea 
lui Amalic în pustiu a biruit». 


Preasfântă Născătoare de Dumnezeu, miluiește-ne pe noi 


Ceea ce singură ești apărătoare caldă în ispite și în necazuri a 
celor ce scapă la acoperământul tău, Preacurată, primeşte, ca o 
bună, rugăciunea mea din inimă. 

Liman fără valuri aflându-te pe tine, eu, cel ce sunt bătut de 
năvălirile primejdiilor și necazurilor, cânt ție cu multumire cân- 
tare de laudă, pururea Fecioară. 


Slavă... 


Cu ochiul tău cel milostiv și plin de bunăvoință, Născătoare 
de Dumnezeu, văzându-mă pe mine împresurat de nenorociri și 
grele încercări, degrab mă slobozește, căci pe tine te rog: Ajută-mă! 


Si acum... 

Eva şi Adam s-au izbăvit prin tine de blestem, împreună cu 
care şi eu cad la tine, Curată; lacrimile întristării mele acum în 
bucurie le întoarce și din primejdii mă slobozeşte. 


Cântarea a 3-a 
Irmosul: 


«Arcul celor puternici a slăbit și cei neputincioşi cu putere s-au 
încins. Pentru aceasta, s-a întărit întru Domnul inima mea». 

Armă nezdrobită și zid nebiruit dobândindu-te pe tine, abat 
cetele celor potrivnici și laud minunile tale, Născătoare de Dumnezeu, 
nenuntită. 

Risipește materia întristărilor și stinge focul deznădejdii căci 
cine altul, afară numai de Domnul este atotputernic ca tine, 
Fecioară. 

Slavă... 

la aminte la strigătul robului tău care are nevoie de ajutorul 
tău, Maica lui Dumnezeu, nădejdea mea, auzi-mă și grăbeşte ca 
să mă mântuieşti. 

Si acum... 
Pleacă-te, Preabună, ca să mă mântuiești căci ai întrupat pe 


Dumnezeu Cuvântul, pe Cel ce prin dumnezeiasca voie pe toate 
le-a adus întru ființă, mai presus de cuvânt și de minte. 


Cântarea a 4-a 
Irmosul: 


«Văzându-Te Biserica ridicat pe Cruce de voie pe Tine, 
Soarele dreptăţii, a stat în rânduiala sa cu cuviință strigând: 
Slavă puterii Tale, Doamne». 

Nimicind pe cei ce mă vrăjmășesc în deşert, ca unii ce se gră- 
besc să apuce sufletul meu, păzeşte-mă pe mine, Stăpână, cel ce 
întru tine mi-am pus nădejdea, ca să te slăvesc pe tine cu bucurie. 

Izbăvindu-mă pe mine din gura celor ce grăiesc vicleșug, ocro- 
titoarea mea cea preabună, arată-mă fără prihană în faptele 
vieții căci multe poți, ca ceea ce esti Maica Ziditorului. 


Slavă... 


Doctorie care alini durerea cunoscându-te pe tine, eu, cel 
slăbănogit cu trupul și cu duhul, strig: Vindecă-mă, Stăpână, 
miluiește-mă și izbăvește pe rugătorul tău care caută scăpare la 
tine. 


Si acum... 
Ca laudă a îngerilor și oamenilor te cântăm toti, Fecioară 


Marie, şi cu credință ne rugăm: Roagă-te, Stăpână, să fim izbă- 
viti din nenorociri. 


Cântarea a 5-a 
Irmosul: 


«Tu, Doamne al meu, Lumină în lume ai venit, Lumină sfântă, 
Care întorci din întunericul necunoștinței pe cei ce Te laudă cu 
credinţă». 


Indreaptă, Curată, rugăciunea robului tău către Domnul, 
Fiul tău, ca să aflu dezlegare multor păcate. 

Izbăvește-mă, Mireasa lui Dumnezeu, de patimi şi de primejdii, 
căci pe tine te-a pus Dumnezeu mijlocitoare către El a smereniei 
mele. 

Slavă... 


Acoperământul meu tu eşti, bucuria și lauda mea, o, Stăpână, 
Născătoare de Dumnezeu, nu trece deloc cu vederea pe cei ce 
aleargă la tine. 


Si acum... 


Acum cere nouă iertarea păcatelor noastre şi izbăveşte-ne de 
primejdii, de patimile cele necurate, cu rugăciunile tale, Prea- 
lăudată. 

Cântarea a 6-a 
Irmosul: 


«Jertfi-voi ție cu glas de laudă, Doamne, strigă Biserica Ta 
către Tine, de sângele diavolilor curătindu-se cu sângele cel curs 
din coasta Ta, prin milostivire». 

Tu ești tăria mea, fără prihană Stăpână, în necazuri neaștep- 
tate care mă împresoară foarte şi strig ție: Mare este atotputer- 
nicul tău acoperământ pentru robul tău. 

Fecioară, fără de prihană, vindecă rănile sufletului meu; 
apără-mă, și izbăveşte pe robul tău de învinuiri, cleveteli şi de 
uneltirea cea ne-dreaptă. 

Slavă... 


Zdrobeşte pe cei ce pururea se sfătuiesc împotriva mea cu 
nedreptate și nu mă lăsa să pier, că toate îti sunt cu putință ca 
Maicii lui Dumnezeu. 

Si acum... 

Adoarme sălbăticitul val al sufletului meu că multime de 
păcate, ispite şi necazuri se ridică împotriva robului tău, ci tu 
însuți mă izbăveşte, Stăpână. 

Sedealna. Glasul al 4-lea 
Degrab ne întâmpină 


Te lăudăm pe tine, Mireasa lui Dumnezeu, Maica lui Hristos 
Dumnezeu, slăvind necuprinsă naşterea ta, prin care am fost 
izbăviți din înselarea diavolului şi din tot felul de primejdii, 
Născătoare de Dumnezeu, Stăpână, și cu credință strigăm: Milu- 
ieşte turma ta, Fecioară prealăudată. 


Cântarea a 7-a 
Irmosul: 


«Cel ce ai mântuit în foc pe tinerii lui Avraam, și ai ucis pe 
haldei, care fără dreptate vânau pe cei drepți, Prealăudate 
Doamne, Dumnezeul părinților, bine ești cuvântat». 

Pe dușmanii cei din Agar, degrab pierzându-i cu paloșul 
rugăciunilor tale, Marie, păzeşte pe poporul tău și turma ta care 
strigă Fiului tău: Dumnezeul Părinților noștri bine ești cuvântat. 


Chivotul cel înțelegător, primește-mă pe mine, cel ce la tine 
scap, să nu mă prindă pe mine vrăjmaşul şi, prigonindu-mă, să 
mă piardă pe mine, cel ce cânt Fiului tău, Maica lui Dumnezeu: 
Dumnezeul Părinților noștri bine esti cuvântat. 


Slavă... 


Născătoare de Dumnezeu, Marie, vino degrab la robul tău cel 
primejduit în întreitele valuri ale ispitelor și care, lipsit de ajutor, 
strigă: Nădejdea celor fără de nădejde, miluiește-mă. 


Si acum... 


Risipeşte acum Născătoare de Dumnezeu, Preabună, omenestile 
ispite ce sunt pricini ale păcatelor și cu dumnezeieștile tale 
rugăciuni izbăveşte pe robii tăi din învinuirile păcatelor și de 
toată vătămarea. 


Cântarea a 8-a 
Irmosul: 

«Atotputernice Mântuitorule al tuturor...». 

S-a ridicat împotriva noastră poporul cel fărădelege, lău- 
dându-se că va asupri pe robii tăi, pe care, depărtându-l, fără de 
prihană Fecioară, acoperă pe cei ce strigă: Binecuvântați toate 
lucrurile pe Domnul și prealăudați-L.. 

Fiindcă tu ești puterea mea și ajutorul meu, nu mă spăi- 
mântez de năvălirile vrăjmașilor, ci te laud pe tine, Stăpână, și 
strig Fiului tău: Binecuvântați toate lucrurile pe Domnul și 
prealăudaţi-L. 


Binecuvântăm pe Tatăl... 


Cere acum plinire rugăciunii mele, să dăruiască bucurie în 
locul întristării, ca să te laud pe tine, Stăpână, și să strig Fiului 
tău: Binecuvântați toate lucrurile pe Domnul și prealăudați-L. 

Si acum... 


Preasfântă Maica lui Dumnezeu, multele tale mile pe noi ne 
izbăvesc de judecata pentru păcate şi de felurite primejdii, căci 
tu, născând pe Dumnezeu, miluiești pe toată lumea. 


Să lăudăm. Irmosul: 


«Atotputernice Mântuitorule al tuturor, pogorându-le în 
mijlocul văpăii, pe cei ce țineau la dreapta credinţă i-ai răcorit și 
i-ai învățat să cânte: Toate lucrurile binecuvântați și lăudaţi pe 
Domnul». 


Cântarea a 9-a 


Irmosul: 


w eo 


«Eva, prin boala neascultării, blestemul înlăuntru a adus; 
dar tu, Fecioară Născătoare de Dumnezeu, prin Odrasla purtării 
în pântece, lumii binecuvântarea ai înflorit. Pentru aceasta, toti 
te mărim». 

Arme nelegiuite vrea să ascută împotriva noastră pierzătorul 
arap, dar tu Fecioară, Născătoare de Dumnezeu, cu puterea 
Crucii şi cu rugăciunile tale într-armează împotriva lui pe rugă- 
torii tăi. Pentru aceasta, propovăduim slava ta. 

Dăruieşte-mi putere împotriva vrăjmaşilor şi izbăveşte-mă 
din primejdii. „Ce-ti voi aduce tie?”, cu adevărat mă întreb și eu. 
Totuşi, Stăpână, ceea ce am îti aduc tie: multumire. Pe aceasta 
primeșşte-o şi mă mântuiește. 


Slavă... 


Ca Maică a Făcătorului a toate, cu totul luminoasă, mân- 
gâiere celor întristați, ajutor celor în primejdii, apărare celor 
apăsați, cercetare grabnică celor bolnavi, păzeşte-mă până la 
sfârşitul vieții. 


Si acum... 


Pe mine cel ce suspin în multe căderi și în multe primejdii, 
Prealăudată, nu mă trece cu vederea, căci acum jertfă de laudă îţi 

aduc tie, strigând cu putere: Preasfântă Născătoare de Dumnezeu, 
ajută-mă, căci, slăvindu-te pe tine, împlinesc cântarea. 


Prosomii. Glasul al 4-lea 
Dat-ai semn 


Bucură-te, ceea ce singură ai odrăslit trandafirul cel bine mi- 
rositor; bucură-te, frumusețe mult dorită; bucură-te, Fecioară 
nenuntită; bucură-te, vas dumnezeiesc al mirului celui de mult 
pret; bucură-te, cea prin care noi, cei omorâți mai înainte, am 
fost duşi la cer, noi, cei care, oarecând am alunecat în prăpastia 
iadului prin răutatea șarpelui; bucură-te, nevinovată, turn de 
pază nezdrobit al credincioşilor. 

Bucură-te, ceea ce ai izvorât râul vieţii cel nedeşertat; bu- 
cură-te, toiag care ai odrăslit floarea cea neveștejită, Cuvioasă 
Preasfântă; bucură-te, Născătoare de Dumnezeu; bucură-te, bu- 
curia a toată lumea; bucură-te, prin care ne-am agonisit Raiul; 
bucură-te, ceea ce singură ai stins cuptorul necredinței; bucură-te, 
ridicarea lui Adam celui căzut, Prealăudată. 

Bucură-te, palat nepretuit al Împăratului; bucură-te, mi- 
reasă fără de pată; bucură-te, rug nears; bucură-te, pat dumne- 
zeiese; bucură-te, ocrotire a celor ce cred în tine; bucură-te, 
Doamna întregii făpturi, cădelnită de aur; bucură-te, preaminu- 
nată Stăpână; bucură-te, rai dumnezeiesc care ai odrăslit pomul 
vieții. 

Plâng şi mă tânguiesc văzând eu, ticălosul, cuptorul ispitelor 
sălbăticindu-se împotriva mea, acum la tine, Fecioară cad eu, 
nenorocitul, nu mă trece cu vederea, nici nu mă lepăda pe mine, 
nevrednicul, ci umple de bucurie inima mea, ceea ce ai născut 
bucuria, ca nu cumva adâncul întristărilor să mă înghită pe 
mine, cel slăbănogit. 


Waea 


Joi seara 
Canonul Preasfintei Născătoare de Dumnezeu. 
Facere a lui Manuil, marele retor 


Cântarea 1. Glasul al 4-lea 
Irmosul: 

«Deschide-voi gura mea și se va umplea de Duhul şi cuvânt 
răspunde-voi Împărătesei Maici și mă voi arăta, luminat prăznuind, 
şi voi cânta minunile ei, bucurându-mă». 

Preasfântă Născătoare de Dumnezeu, miluieşte-ne pe noi 


Mintea mea călăuzeste-o, prin strălucirea mijlocirii tale, către 
Domnul pe Care L-ai întrupat, fără prihană Fecioară, ca să laud 
cu credință minunile tale, căci tu ești ajutorul tuturor şi izbăvirea. 

Ca ceea ce ești palat însuflețit al Atotputernicului Dumnezeu, 
fără prihană, fă temple ale Domnului pe cei ce cu dor te laudă pe 
tine căci tu ești ajutorul tuturor și izbăvirea. 


Slavă... 


Ca ceea ce ești izvor al dumnezeieştilor haruri, Preanevino- 
vată, varsă și mie picăturile harului, scufundând adâncurile 
patimilor mele, căci tu ești ajutorul tuturor și izbăvirea. 


Si acum... 


Ca ceea ce în chip mai presus de fire ai născut cu trup pe 
Dumnezeu Cel mai înainte de veci, Maică Fecioară, pe Acesta 

roagă-L să treacă cu vederea adâncul păcatelor mele, căci tu ești 
ajutorul tuturor și izbăvirea. 


Cântarea a 3-a. 
Irmosul: 


«Pe ai tăi cântăreți Născătoare de Dumnezeu, izvorul cel viu 
și îndestulat, care s-au împreunat ceată duhovnicească, întăreşte-i, 
întru dumnezeiască mărirea ta, cununilor măririi învrednicindu-i». 

Fecioară, Tu eşti muntele cel sfânt și umbrit, căci puterea 
Tatălui, Curată, pe tine cer nou înstelat te-a arătat, mai înaltă 
decât tăria cea de acum. 

Corurile îngerilor celor nematerialnici stau înaintea ta cu 
cuviință de robi și cu frică, fără prihană, şi nu pot să te laude pe 
tine căci vrednicia ta a arătat-o mai presus de îngeri. 

Slavă... 


Rugul cel nemistuit în Sinai nașterea ta mai dinainte vestind-o 
în foc, umbrit o a închipuit, Mireasa lui Dumnezeu, Cel care 
vrednicia ta a arătat-o mai înaltă decât toate. 


Si acum... 
Norul cel mai alb ești care picuri din cer credincioşilor pică- 


turile harului şi care ne-ai răsărit Soarele dreptății Care vredni- 
cia ta a arătat-o mai înaltă decât toate. 


Cântarea a 4-a 
Irmosul: 


«Cel ce şade întru slavă pe scaunul Dumnezeirii, pe norul cel 
ușor a venit lisus, Cel cu totul dumnezeiesc, prin Preacurata Fe- 
cioară, și a mântuit pe cei ce strigă: Slavă puterii Tale, Hristoase». 

Preoții, cuvioşii și dumnezeieștii prooroci, pe tine în taine mai 
dinainte te-au propovăduit, că vei fi vas al lui Dumnezeu, dum- 
nezeiască Mireasă, căci prin tine au văzut cei din întuneric lu- 
mina dumnezeieștii cunoștințe. 


Noul Theotokarion. Canoanele aghiorite ale Maicii Domnului 211 


Pe tine, Fecioară fără pată, te-a luat Domnul din firea oame- 
nilor ca pe o pârgă sfântă și a sfințit tot neamul nostru și ne-a 
răsărit lumina dumnezeieștii cunostinte. 


Slavă... 


Primește cu bunăvoință, Prealăudată, cererile celor ce te roa- 
gă pe tine cu credință și mintea noastră o luminează și legea 
Domnului pe toți îi învaţă și străluceşte-i cu lumina dumne- 
zeieştii cunoștințe. 


Si acum... 


Ajutorul tuturor tu ești, Preanevinovată, al celor ce se încred 
în tine și laudă cu credință și cu dor dumnezeiască nașterea ta 
prin care a strălucit cereasca lumină a dumnezeieștii cunoștințe. 


Cântarea a 5-a 
Irmosul: 


«Spăimântatu-s-au toate de dumnezeiască mărirea ta; că tu, 
Fecioară, neispitită de nuntă, ai avut în pântece pe Dumnezeu 
Cel peste toate și ai născut pe Fiul Cel fără de ani, Cel ce 
dăruieşte pace tuturor celor ce te laudă pe tine». 

Ca o scară cerească te-ai arătat oarecând strămoşului Iacob 
prin care mințile cele cerești urcă la vederea lui Dumnezeu și 
iarăşi coboară pe pământ cu dor închinându-se negrăitei nașterii 
tale. 

Toiag te-a arătat pe tine, Preasfântă, care ai înflorit floarea 
cea înmiresmată şi minunată căci tu în chip de negrăit L-ai năs- 
cut pe Dumnezeu prin Care cei credincioși se fac nestricăcioși, 
cu dor închinându-se negrăitei nașterii tale. 


Slavă... 


Te-a văzut pe tine odinioară proorocul ca pe o carte îndum- 
nezeită întru care a fost scris Cuvântul Tatălui spre bucurie 
lumii şi i-a mântuit pe toţi ca un Dumnezeu pe cei ce cu credință 
se închină negrăitei nașterii tale. 

Si acum... 


Nu poate nicidecum limba muritoare să te laude pe tine după 
cuviinţă, Născătoare de Dumnezeu, pentru aceea dă-mi mie, Cu- 
vioasă, putere pe măsura voinţei, ca să laud cu dorire negrăită 
nașterea ta. 


Cântarea a 6-a 


Ilrmosul: 


«Înteleptii de Dumnezeu, care faceti acest praznic dumnezeiesc 
şi cu totul cinstit al Maicii lui Dumnezeu, veniti să batem din 
palme, slăvind pe Dumnezeu, Cel ce S-a născut dintr-însa». 

Depărtează toată întunecimea minții mele și dăruieşte, fără 
prihană, ticălosului meu suflet razele harului tău, căci tu ești 
nădejdea și ajutorul tuturor. 

M-am rănit, fără de prihană Stăpână, cu sabia înfricoşată a 
pierzătorului şi am căzut în cumplită moarte, ci tu viază-mă, căci 
tu ești nădejdea şi ajutorul tuturor. 


Slavă... 


Se minunează toată mintea de minunile tale, Mireasa lui 
Dumnezeu, pe care le reverși cu îmbelşugare tuturor robilor tăi, 
căci tu eşti nădejdea și ajutorul tuturor. 


Si acum... 


Pe poporul tău cel căzut în prăpastia robiei vrăjmaşilor celor 
necredincioşi miluieşte-l, căci tu eşti nădejdea tuturor și ajutorul. 


Sedealna. Glasul al 4-lea 
Cel ce Te-ai înălțat 


Mântuirea nemincinoasă a creștinilor, ocrotitoarea nebiruită 
a păcătoşilor, puternicul nostru ajutor și scăparea, mântuieşte-mă 
pe mine, cel ce alerg la tine, Preanevinovată Fecioară, acoperă-mă 
cu aripile sfântului tău acoperământ, ai grijă de sufletul meu 
dincolo și stai de față la plecarea de aici. 

Cântarea a 7-a 
Irmosul: 


«N-au slujit făpturii cugetătorii de Dumnezeu, fără numai 
Făcătorului; ci groaza focului bărbăteşte înfruntând-o, se bucurau, 
cântând: Prealăudate Dumnezeul părinților noştri şi Doamne, bine 
ești cuvântat». 

Urmând dumnezeieştilor tale cuvinte acum, pe tine te fericim, 
strigând ție: Bucură-te, Curată, căci minunile tale sunt străine și 
nesfârșşite. Drept aceea, Stăpână, luminează mintea mea, ca să te 
laud pe tine întru toți vecii. 

Ca ceea ce ești templu luminos al dumnezeiescului Duh, 
împarte darurile celor ce aleargă la tine cu credință, Preanevi- 
novată, pentru aceea luminează mintea mea, ca să te laud pe tine 
întru toți vecii. 

Slavă... 

Pe mine, cel ce alerg la nesfârșitele tale mile, nu mă trece cu 
vederea, ci ca ceea ce ai născut pe Dumnezeu cu trup, adâncul 
milelor, miluieşte-mă și îndreaptă-mă pe mine, cel căzut în patimi, 
ca să te laud pe tine întru toti vecii. 

Si acum... 


Mișcările minții mele, ceea ce ești nădejdea și mântuirea cre- 
dincioșşilor, Preanevinovată, îndreaptă-le pe toate către tine pen- 
tru mila bunătăţii tale, ca să te cinstesc pe tine și să te slăvesc 
întru toți vecii. 


Cântarea a 8-a 
Ilrmosul: 


«Pe tinerii cei binecredincioşi...». 

Ca ceea ce ești sfeșnic dumnezeiesc purtător de foc al haris- 
melor trimite strălucirea ta tuturor celor ce strigă cu credință, 
Preacurată, într-un glas cu Arhanghelul: Bucură-te, prin care a 
fost luminat și înnoit neamul oamenilor. 

Cort prealuminos fiind al strălucirii celei în trei sori, ai ră- 
sărit dumnezeiasca și mântuitoarea lumină, fără prihană Fecioară, 
tuturor celor ce cu credință strigă ție: Bucură-te, cea prin care a 
fost luminat şi înnoit neamul oamenilor. 


Binecuvântăm pe Tatăl... 


Trâmbita proorocească de demult tainic te-a închipuit pe 
tine ușă neumblată, munte şi palat, ceea ce îi arăţi temple ale 
Duhului pe cei ce strigă ție: Bucură-te, cea prin care a fost luminat 
și înnoit neamul oamenilor. 


Si acum... 


Opreşte, Curată, șuvoaiele patimilor mele care scufundă inima 
mea cea smerită, și aruncă ancora la limanul dumnezeiesc, Prea- 
nevinovată, ca să te laud pe tine pururea, cea prealăudată, și să 
strig ție cu credință: bucură-te, cea prin care a fost luminat nea- 
mul oamenilor. 


Să lăudăm. Irmosul: 


«Pe tinerii cei binecredincioși în cuptor nașterea Născătoarei 
de Dumnezeu i-a mântuit, atunci fiind închipuită, iar acum plinită; 
pe toată lumea ridică să-ți cânte ție pe Domnul lucrurile lăudati-L 
şi-L preaînălțați întru toti vecii». 


Cântarea a 9-a 
lrmosul: 


«Tot neamul pământesc să salte cu duhul, fiind luminat; şi să 
prăznuiască firea minţilor celor fără de trup, cinstind sfânta prăz- 
nuire a Maicii lui Dumnezeu, și să strige: Bucură-te, Preafericită 
Născătoare de Dumnezeu, Curată, pururea Fecioară». 

Dăruiește-mi mie cu îmbelşugare suvoiul cel de viață făcător 
al milei tale, căci la tine vin acum eu, cel vătămat rău din nepur- 
tare de grijă și te rog, dă-mi veselie, ca să strig: Bucură-te, aju- 
torul muritorilor, ca pururea să te măresc pe tine. 

Cu totul rănit zac eu, nenorocitul, în cădere cumplită prin 
uneltirile vicleanului vrăjmaș, fără de prihană Fecioară, ci tu, 
care ai născut viața cea ipostatică degrab mă ridică, să strig ţie: 
Bucură-te, ajutorul muritorilor ca pururea să te măresc pe tine. 


Slavă... 


A venit la noi lumina cunoștinței prin nașterea ta și pe toti i-a 
umplut de dumnezeiască înțelepciune și vedem neumbrit tainele 
cele înțelegătoare ale Fiului tău și Dumnezeu, pentru aceea şi eu, 
Stăpână, împreună cu toți lăudându-te, te măresc. 


Si acum... 


Luminează-mă cu strălucirea bucuriei pentru negrăită mila 
milostivirii tale și alungă toti norii deznădejdii mele şi dăruiește-mi 
mie bucuria cea adevărată, ca să laud cu credință dumnezeiască 
nașterea ta şi pururea să te măresc pe tine. 


Prosomii. Glasul al 4-lea 
Ca un viteaz între mucenici 


Bucură-te, tron în chipul focului al Atotputernicului Dumnezeu; 
bucură-te, vas care porți mana; bucură-te, izvor nesecat, care 
verși şuvoaiele harului celor ce cu credinţă aleargă la sprijinul 
tău și care celor bolnavi le dai harul vindecărilor și care dai 
dezlegare feluritelor primejdii, fără de prihană Fecioară. 

Bucură-te, ceea ce ai purtat fără strâmtorare în pântecele tău 
temelia pământului, Preanevinovată; bucură-te, vița cea cu bună 
roadă, care ai odrăslit strugurele cel copt care a revărsat tuturor 
credincioşilor vinul cel mântuitor, care ai izvorât dulceața ne- 
stricăciunii celor cufundați în adâncul înșelării prin sfatul șarpelui. 

Bucură-te, munte umbrit de virtuţi, Mireasa lui Dumnezeu; 
bucură-te, cleşte purtător de foc care ai purtat cărbunele dum- 
nezeiesc, Cel care ridică păcatele a toată lumea, bucură-te, dătă- 
toarea mântuirii muritorilor; bucură-te, turn de veghe neclintit 
al Bisericii lui Hristos; bucură-te, tron al Domnului în chipul 
soarelui; bucură-te, întărirea credincioșilor. 

Preanevinovată, Mireasa lui Dumnezeu, tras în jos și ade- 
menit de cugete întunecate fiind, m-am depărtat de Fiul tău, ca 
mai înainte fiul cel risipitor, gol fiind de virtuțile pe care le-am 
avut din fire, pentru aceea mă rog, întorcându-mă la dumneze- 
iasca pocăință, învrednicește-mă să primesc din nou bogăția pe 
care am pierdut-o. 


Vineri seara 
Canonul Preasfintei Născătoare de Dumnezeu. 
Facere a Împăratului Teodor Lascaris 


Cântarea 1. Glasul al 4-lea 
Irmosul: 
«Deschide-voi gura mea şi se va umplea de Duhul și cuvânt 
răspunde-voi Împărătesei Maicii şi mă voi arăta, luminat prăz- 
nuind, și voi cânta minunile ei, bucurându-mă». 


Preasfântă Născătoare de Dumnezeu, miluieşte-ne pe noi 


Ceea ce ai născut bucuria, bucură-te, Fecioară, Mireasa lui 
Dumnezeu, izgonirea blestemului; bucură-te, Preanevinovată; 
bucură-te, Stăpână, apărătoarea lumii; bucură-te, scăparea celor 
ce aleargă la tine. 

Fiind dăruitoare a bucuriei, bucură-te, Mireasa lui Dumnezeu, 
Stăpână, ceea ce ai micşorat blestemul; bucură-te, nenuntită; 
bucură-te, Preacurată, acoperământul sufletului meu; bucură-te, 
Maică Fecioară; bucură-te, Prealăudată. 


Slavă... 


Bucură-te, masă dumnezeiască; bucură-te, sfeșnic cu totul lumi- 
nos; bucură-te, scaun de foc; bucură-te, templu al lui Dumnezeu; 
bucură-te, căruța Împăratului a toate; bucură-te, cetate însufle- 
țită a Atotţiitorului. 


Si acum... 

Bucură-te, munte sfânt, bucură-te, pod ceresc; bucură-te, pat 
însuflețit; bucură-te, nor de aur; bucură-te, Tu, cea fără de prihană, 
mântuirea credincioșilor; bucură-te, cu totul nepătată; bucură-te, 
Prealăudată. 


Cântarea a 3-a 
lrmosul: 

«Arcul celor puternici a slăbit și cei neputincioşi cu putere s-au 
încins. Pentru aceasta, s-a întărit întru Domnul inima mea». 

Bucură-te, lauda fecioriei; bucură-te, bucuria nesfârsită a celor 
ce nasc; bucură-te, ceea ce singură ești chemarea mântuitoare a 
Evei celei dintâi. 

Bucură-te, împăcarea lumii; bucură-te, minune străină a sfinti- 
lor îngeri; bucură-te, Maică binecuvântată a Stăpânului a toată 
zidirea. 

Slavă... 
Bucură-te, crin cu dulce mireasmă; bucură-te, alabastru cu 


mir și izvor al sfințirii; Bucură-te, Fecioară, norul luminii, sfeșnicul 
cel cu șapte făclii. 


Si acum... 


Bucură-te, trandafir neveștejit; bucură-te, comoară cu adevărat 
dumnezeiască a fecioriei, bucură-te, răscumpărarea mântuitoare a 
neamului ortodocșilor. 


Cântarea a 4-a 
lrmosul: 

«Sfatul cel neurmat şi dumnezeiesc al întrupării Tale celei de 
sus, celei din Fecioară, Proorocul Avacum avându-l în minte, a 
strigat: Slavă puterii Tale, Doamne». 

Bucură-te, nădejdea de mântuire a tuturor; bucură-te, vită mult 
roditoare; bucură-te, uşa lui Dumnezeu cea de taină; bucură-te, 
căruța soarelui; bucură-te, Născătoare de Dumnezeu prealăudată. 

Bucură-te, munte umbrit al lui Dumnezeu; bucură-te, templu 
preasfânt; bucură-te, scară pe care mai înainte a văzut-o Iacob; 
bucură-te, Fecioară preacurată; bucură-te, Născătoare de Dumnezeu 
prealăudată. 

Slavă... 

Bucură-te, mirul cel preaînmiresmat al lui Dumnezeu; bucură-te, 
vedere nepătrunsă, pe care mai înainte a văzut-o Proorocul Avacum; 
bucură-te, mântuirea credincioşilor; bucură-te, Născătoare de Dum- 
nezeu prealăudată. 

Si acum... 

Bucură-te, cetate cu douăsprezece ziduri a lui Dumnezeu; bu- 
cură-te, palat al dumnezeieştii slave; bucură-te, tron al Făcătorului 
tuturor; bucură-te, masa Cuvântului; bucură-te, Născătoare de 


Dumnezeu prealăudată. 


Cântarea a 5-a 
Irmosul: 

«Spăimântatu-s-au toate de dumnezeiască mărirea ta; că tu, 
Fecioară, neispitită de nuntă, ai avut în pântece pe Dumnezeu 
Cel peste toate și ai născut pe Fiul Cel fără de ani, Cel ce dăru- 
iește pace tuturor celor ce te laudă pe tine». 

Bucură-te, ceea ce ai odrăslit pe Săditorul făpturii; bucură-te, 
ceea ce ai născut pe hrănitorul a toată lumea; bucură-te, rădă- 
cina lui David, ceea ce ai crescut pe Cel ce din milă ține toate în 
chip mai presus de toată mintea. 

Bucură-te, zid nesurpat şi acoperământul celor ce te cinstesc 
pe tine; bucură-te, ocrotitoarea şi îndrăznirea pământenilor; 
bucură-te, nădejdea muritorilor, bucuria desfătată a tuturor celor 
ce te fericesc pe tine, preafericită Stăpână. 

Slavă... 

Bucură-te, vedere necuprinsă de îngeri; bucură-te, minune 
netâlcuită, străină și negrăită; bucură-te, fiica lui David, Maica 
Făcătorului a toate, Stăpâna și Doamna întregii făpturi. 


Si acum... 


Bucură-te, car de foc al Împăratului a toate; bucură-te, por- 
fira cea gândită a lui Dumnezeu Cuvântul; bucură-te, cleşte tainic 
şi cădelniță de aur, ușa cea neumblată, preafericită Stăpână. 


Cântarea a 6-a 
Irmosul 


«Ințelepţii de Dumnezeu, care faceți acest praznic dumnezeiesc 
Și cu totul cinstit al Maicii lui Dumnezeu, veniți să batem din 
palme, slăvind pe Dumnezeu, Cel ce S-a născut dintr-însa». 


Bucură-te, țarină nearată; bucură-te, vie nelucrată; bucură-te, 
Rai; bucură-te, izvor nedeșertat; bucură-te, vasul manei; bucură-te, 
Mireasa lui Dumnezeu. 


Bucură-te, liman neînvăluit; bucură-te, turn de veghe al celor 
războiți; bucură-te, cetate întărită; bucură-te, îndreptarea celor 


căzuți; bucură-te, Maica Celui Preaînalt; bucură-te, Preanevino- 
vată. 


Slavă... 


Bucură-te, măslin pururea roditor; bucură-te, porumbiță 
dorită de toată lumea; bucură-te, Maica lui Dumnezeu; bucură-te, 
Marie, cu totul nepătată: bucură-te, Sfântă Fecioară; bucură-te, 
Prealăudată. 


Si acum... 


Bucură-te, cleștele cărbunelui dumnezeiesc; bucură-te, cădel- 
niță cu totul de aur; bucură-te, buchet; bucură-te, vas al Duhului 
Sfânt; bucură-te, cămară de nuntă a Cuvântului; bucură-te, iu- 
bitoare de bine. 


Noul Theotokarion. Canoanele aghiorite ale Maicii Domnului 221 


Sedealna 
Arătatu- Te-ai astăzi 
Bucură-te, scaun de foc al Împăratului şi sfeşnic cu totul de 
aur al luminii dumnezeiesti care luminezi sufletele și mintile 
celor ce te laudă pe tine, Fecioară prealăudată. 


Cântarea a 7-a 
Irmosul: 

«N-au slujit făpturii cugetătorii de Dumnezeu, fără numai 
Făcătorului; ci groaza focului bărbăteşte înfruntând-o, se bucurau, 
cântând: Prealăudate Dumnezeul părinților noştri şi Doamne, bine 
ești cuvântat». 

Bucură-te, ușa cea neumblată prin care a trecut numai Cel 
preaînalt, izvor pecetluit. Bucură-te, templu dumnezeiesc al legii 
harului; bucură-te, pod care îi duci pe toți cei credincioși la 
moștenirea de sus. 

Bucură-te, munte netăiat, pe care mai înainte tainic l-a văzut 
Daniil; bucură-te, rug neaprins, pe care l-a văzut Moise cel gângav; 
bucură-te, lauda proorocilor şi a Apostolilor. 

Slavă... 


Bucură-te, toiagul lui Aaron care mai presus de minte ai 
odrăslit pe Săditorul vieții; bucură-te, plinirea legii și pecetea 
proorocilor; bucură-te, Stăpână; bucură-te, Fecioară preacuvioasă, 
Preasfântă Născătoare de Dumnezeu. 

Si acum... 

Bucură-te, Maică nenuntită a Făcătorului tău, de Dumnezeu 
dăruită; bucură-te, nădejdea credincioșilor; bucură-te, ceea ce ai 
izvorât apa cea săltăreață; bucură-te, laudă și dumnezeiască 
veselie a credincioșilor care te cinstesc pe tine. 


Cântarea a 8-a 
Irmosul: 


«Pe tinerii cei binecredincioși în cuptor nașterea Născătoarei 
de Dumnezeu i-a mântuit, atunci fiind închipuită, iar acum 

plinită; pe toată lumea ridică să-ți cânte ție: Pe Domnul lucrurile 
lăudați-L și-L preaînălțați întru toți vecii». 

Bucură-te, ceea ce ești mai înaltă decât cerurile, mai cinstită 
decât toate cetele îngerești; bucură-te, adânc nesfârșit, înălțime 
necuprinsă; bucură-te, jertfelnic al chemării de sus a firii celei stri- 
cate a muritorilor; bucură-te, Născătoare de Dumnezeu, nădejdea 
celor deznădăjduiți. 

Bucură-te, munte sfânt al lui Dumnezeu, munte gras şi înche- 
gat, netăiat; bucură-te, topitoare a firii celei stricate; bucură-te, 
patul de nuntă al unirii celor două firi, căci întru tine se văd căile 
lui Dumnezeu cele adevărate, Fecioară, în veci. 


Binecuvântăm pe Tatăl... 

Bucură-te, cortul mărturiei și tablele testamentului scrise de 
Dumnezeu; bucură-te, căpătâi al legii harului; bucură-te, temelie 
a profeților, Sfântă Stăpână, slava apostolilor și a mucenicilor; 
bucură-te, bucuria cuvioșilor, Fecioară. 

Si acum... 

Bucură-te, comoara dumnezeiestilor haruri şi pricina tuturor 
bunătăţilor, Preacurată; bucură-te, podoabă a tuturor celor ce te 
laudă pe tine; bucură-te, liman neînviforat și port al celor ce plutesc 
pe marea vieții; bucură-te, mângâierea celor întristați, Fecioară. 

Să lăudăm. Irmosul: 

«Pe tinerii cei binecredincioşi în cuptor nașterea Născătoarei 

de Dumnezeu i-a mântuit, atunci fiind închipuită, iar acum pli- 


nită; pe toată lumea ridică să-ți cânte ție: Pe Domnul lucrurile 
lăudaţi-L și-L preaînălțați întru toti vecii». 


Cântarea a 9-a 
lrmosul: 


«Tot neamul pământesc să salte cu duhul, fiind luminat și să 
prăznuiască firea minţilor celor fără de trup, cinstind sfânta 

prăznuire a Maicii lui Dumnezeu, şi să strige: Bucură-te, Prea- 
fericită Născătoare de Dumnezeu, Curată, pururea Fecioară». 

Bucură-te, Marie, Mireasa lui Dumnezeu, apărătoarea lumii; 
bucură-te, stea neapusă, vas al luminii, locaș al Treimii; bucură-te, 
cort al Cuvântului şi întărirea tuturor celor ce strigă: Bucură-te, 
Preafericită, Născătoare de Dumnezeu, Curată, pururea Fecioară. 

Bucură-te, sfeșnic de aur şi masă care îi hrănești pe credin- 
cioși, pământ nelucrat care ai odrăslit spicul cel purtător de 
viaţă; bucură-te, izvor care ai revărsat apa cea dătătoare de viată 
celor ce strigă: Bucură-te, Preafericită Născătoare de Dumnezeu, 
Curată, Pururea Fecioară. 

Slavă... 


Bucură-te, cămară de nuntă, întru care Dumnezeu s-a nuntit 
cu firea noastră; bucură-te, măslin roditor care veseleşti pe toti; 
bucură-te, cristelniță nedeșertată a dumnezeieștii curăţiri a celor 
ce strigă: Bucură-te, preafericită Născătoare de Dumnezeu, Curată, 
Pururea Fecioară. 

Si acum... 


Bucură-te, scoică înțelegătoare care ai cufundat purpura lui 
Dumnezeu; bucură-te, mirul cel de mult preț și dumnezeiesc 
care îi înmiresmează pe credincioși; bucură-te, zid nesurpat şi 
scăpare a celor ce strigă: Bucură-te, Preafericită Născătoare de 
Dumnezeu, Curată, Pururea Fecioară. 

Prosomii. Glasul al 4-lea 
Dat-ai semn 

Bucură-te, mântuire preaputernică a toată lumea, întărirea 
celor ce stau și ridicarea celor căzuți; bucură-te, Născătoare de 
Dumnezeu, bogăţie a celor săraci şi comoară a celor lipsiţi, hrană 
celor flămânzi; bucură-te, cu totul nepătată, mângâierea celor 
întristați şi cercetarea celor bolnavi; bucură-te, singur ajutor al 
celor ce cu credinţă se roagă tie. 

Bucură-te, dimineaţă strălucită care ai răsărit credincioşilor 
pe soarele cel neînserat; bucură-te, adânc nemăsurat, înălțime 

negrăită a înfricoșătoarei taine; bucură-te, bucuria îngerilor; 
bucură-te, ceea ce ai stins văpaia înselării; bucură-te, omorârea 
iadului; bucură-te, nor cu totul luminos, îndreptarea lui Adam; 
bucură-te, Preacinstită Stăpână. 

Bucură-te, podoaba celor ce petrec în feciorie și lauda lumii, 
Mireasa lui Dumnezeu; bucură-te, cumpănă de plumb pe care 
mai înainte a văzut-o Amost, pe care, Dumnezeu, pentru rugă- 
ciunile tale, nu o va trece cu vederea; bucură-te, răscumpărarea 
lumii; bucură-te, templu al Dumnezeirii; bucură-te, dulce desfătare 
a limbii credincioșilor, fără de prihană. 

Ceea ce ai născut pe Soarele dreptății, Preanevinovată, ri- 
sipește întunericul patimilor ce mă supără pe mine şi pe şarpele 
cel amăgitor care ademenește sufletul meu pururea prin plăceri 
și deșertăciuni, departe izgonește-l de ticăloasa mea inimă, păzind 
în liniștea nepătimirii pe robul tău. 


8 Amos 7, 8. 


Glasul al 5-lea 


Sâmbătă seara 
Canonul Preasfintei Născătoare de Dumnezeu. 


Facere a celui între sfinţi Părintele nostru Ignatie, 
Patriarhul Constantinopolului 


Al cărei acrostih este: 


«A cincea rugăciune către Preasfânta Fecioară a lui Ignatie» 


Cântarea 1. Glasul al 5-lea 


Irmosul: 


«Pe cal și pe călăreț în Marea Roșie i-a scufundat Hristos, Cel 
ce a sfărâmat războaiele cu braț înalt, iar pe Israel l-a mântuit, 
pe cel ce cânta cântare de biruință». 

Preasfântă Născătoare de Dumnezeu, miluieşte-ne pe noi 

Cer, Fecioară, să îmi dai harul Duhului Sfânt ca să deschidă 
smerita mea gură și să îmi fie dat mie darul cuvântului ca să te 
laud pe tine, Născătoarea Cuvântului. 

Dat-ai veselie inimii mele, munte gras şi nor dumnezeiesc 
care picuri roua, pomenirea ta, Stăpână, umplându-mă de bucurie și 
de veselie. 


Slavă... 

Întelepteşte-mă pe mine, cel întunecat pururea de beţia plă- 
cerilor şi fără de minte fiind, adăpându-mă cu vinul pocăinței, 
Născătoare de Dumnezeu, căci ai odrăslit strugurele cel copt al 
nestricăciunii. 

Si acum... 


Potoleşte chinurile cele de iad, de Dumnezeu dăruită, ceea ce 
ai născut, Fecioară, fără chinuri pe Cel necuprins cu mintea, pe 
Care roagă-L să mă izbăvească de toată chinuitoarea răutate. 


Cântarea a 3-a 


Irmosul: 

«Cel ce ai înfipt pământul pe nimic cu porunca Ta și ai ridi- 
cat netinut pe cel îngreuiat, pe piatra cea neclintită a poruncilor 
Tale, întăreşte Biserica Ta, Hristoase, Cel singur bun si iubitor 
de oameni». 

Născându-L pe Făcătorul şi Domnul, Fecioară, te-ai făcut 
mai înaltă decât toată făptura şi mai cinstită decât Heruvimii şi 
Serafimii, Curată. Pentru aceea pururea te fericim toate nea- 
murile precum mai înainte ai profetit. 

Acoperământul, nădejdea și apărarea creștinilor, pe mine cel 
ce cred în tine și alerg la tine izbăveşte-mă de păcate şi de patimi 
şi de necazuri, Fecioară, şi din mâinile vrăjmasilor celor ce se 
luptă cu mine, ca să te slăvesc pe tine cu multumire. 


Slavă... 


Dă-mi izvoare de lacrimi, Mireasa lui Dumnezeu şi mărturi- 
sire păcatelor mele și iertare greșelilor mele, ca să te măresc pe 
tine eu, cel izbăvit prin acoperământul tău şi păzit pururea. 

Si acum... 

Mi-am întinat, noblețea sufletului, Curată, și dumnezeiasca 
vrednicie a chipului. Vai, mie, ce voi face? Vino, Fecioară, Născă- 
toare de Dumnezeu, şi mai înainte de sfârșit dă-mi mie chipuri 
de mântuire şi vrednică pocăință. 

Cântarea a 4-a 
lrmosul: 


«Desertarea Ta cea dumnezeiască Avacum cunoscând-o prin 
vederea mai înainte, Hristoase, cu frică striga Tie: Spre mân- 
tuirea poporului Tău ai venit, ca să mântuiești pe unșii Tăi». 

Pântecele tău, palat sfânt al Împăratului și al lui Dumnezeu 
în chip netâlcuit s-a făcut, întru care sălășluindu-Se, temple ale 
Lui ne-a făcut pe noi. 

Mă împresoară şi mă înviforează întreite valuri ale patimilor 
și ale gândurilor și suflările potrivnice ale plăcerilor mă scufundă, 
Fecioară, ci tinde mâna ta şi mă izbăveşte. 

Slavă... 

Puterea mea şi lauda mea, tu ești Stăpână; fii mie spre mân- 
tuire ceea ce ai născut mântuirea lumii, pe Hristos, Izbăvitorul și 
Mântuitorul meu. 

Si acum... 


Bolile trupului și ale sufletului meu, rogu-mă, tămăduieşte-le, 
Curată, ceea ce ai născut pe Doctorul sufletelor și al trupurilor și 
mă mântuieşte cu dumnezeieştile tale rugăciuni. 


Cântarea a 5-a 
Irmosul: 


«Cel ce te îmbraci cu lumina ca și cu o haină, la Tine alerg 
din zori și strig Tie: Luminează sufletul meu cel întunecat, 
Hristoase, ca un îndurat». 

Pe mine cel rănit și cel ce zac în adâncul păcatelor și năpădit 
de toată deznădăjduirea, Mântuitorule, miluieşte-mă, pentru ru- 
găciunile Maicii Tale. 

Ceea ce pe Cel mai dinainte de veci L-ai născut sub ani, în 
trup circumscris pe Cel ce prin fire este necircumseris, pe Acela 
roagă-L pentru mine, robul tău. 


Slavă... 

Uşa cea cerească, deschide-mi mie ușile pocăinței, Născătoare 
de Dumnezeu, ceea ce ai deschis usile Raiului și de usile iadului 
izbăvește-mă. 

Si acum... 

Cântă nașterea ta cetele îngerilor, Născătoare de Dumnezeu, 
prin care a încetat înselarea idolilor şi lumina adevărului a 
strălucit. 


Cântarea a 6-a 
lrmosul: 


«Marea patimilor cea sălbăticită de viforul cel stricător de 
suflet linişteşte-o, Stăpâne Hristoase, şi din stricăciune mă scoate ca 
un îndurat». 

Pe noi, cei omorâți de patimi, ridicându-ne din păcat, Stă- 
până, înviază-ne cu rugăciunile tale, ceea ce ai născut pe strică- 
torul stricăciunii. 

Cere iertare de păcate, Stăpână curată, și izbăvire de patimi 
robilor tăi celor ce din suflet te laudă pe tine pururea. 

Slavă... 


Ajutor în chinuri pururea ești pământenilor, Curată, și, pe 
cele grele făcându-le ușoare, pe slujitorii tăi păzeste-i nevătămați. 
Si acum... 

Răscumpărare celor căzuţi, tămăduire celor bolnavi, Cuvioasă, 
bucurie celor întristați te-a dăruit pe tine Hristos și laudă celor 
ce te laudă pe tine. 


Sedealna. Glasul al 5-lea 
Pe Cuvântul cel împreună fără de început 


Harul cel neasemuit al îndurării tale şi puterea dumneze- 
iască a stăpânirii tale ştiindu-le, Fecioară Maică Marie, strig tie 
cu stăruință: Din toată întristarea smulge-mă pe mine, robul tău, 
şi umple-mă de veselie, ca să te laud pe tine, Prealăudată. 

Cântarea a 7-a 


Irmosul: 


«Domnul părinților cel preaînăltat văpaia a stins și a rourat pe 
tinerii care cântau cu un glas: Dumnezeule, bine ești cuvântat». 

Lauda a toată lumea și jertfelnic de împăcare, roagă-L pe milos- 
tivul tău Fiu să-mi dea iertare de greșeli şi viață veşnică. 

Râuri de lacrimi dăruiește-mi, Prealăudată, ca să sting înfri- 
coșătoarea osândă veşnică şi să cânt Fiului tău: Dumnezeule, 
bine ești cuvântat. 

Slavă... 

Cuvintelor gurii mele și curgerilor lacrimilor mele plecându-te, 
Curată, schimbă întristările sufletului meu în bucuria cea ade- 
vărată a Fiului tău. 

Si acum... 


Ceea ce ne-ai născut nouă pe Dumnezeu, Dătătorul bunătă- 
ților, pe Acesta milostivește-L spre noi cu rugăciunile tale de 
maică, să miluiască pe cei ce se laudă cu tine. 


Cântarea a 8-a 
lrmosul: 


«Tie, Făcătorului a toate...». 

Vezi, ceea ce ești bună, răutatea sufletului meu și deznădăj- 
duirea şi degrab mă slobozeşte din chinuri, ca să te slăvesc pe 
tine întru toti vecii. 

Să nu aud încă: „Pământ esti și în pământ vei merge”, căci tu 
de pe pământ la cer m-ai adus, o, fără de prihană, Fecioară, ca 
una care ai născut pe Cel ce din pământ a plăsmuit pe începă- 
torii neamului omenesc. 


Binecuvântăm pe Tatăl... 


Noaptea patimilor și a întristărilor m-a cuprins și întunecă 
strălucirea minţii mele, fără de prihană, Fecioară, dar tu, ceea ce 

ai născut pe Soarele slavei, strălucește sufletul meu cu lumina 
bucuriei și a nepătimirii. 
Si acum... 


Cort sfânt aflându-te pe tine Cel Preasfânt, Preanevinovată, 
întru tine S-a sălășluit, fără de sămânță, trup muritor luând, și 
după naștere fecioară te-a păzit. 


Să lăudăm. Irmosul: 


«Tie Făcătorului a toate, în cuptor, tinerii împletind horă a 
întregii lumi cântau: Toate lucrurile pe Domnul lăudați-L și-L 
preaînăltati întru toti vecii». 


Cântarea a 9-a 
Irmosul: 


«Isaie, dănțuiește! Fecioara a avut în pântece și a născut fiu 
pe Emanuel, pe Dumnezeu și omul; Răsăritul este numele Lui, 
pe Care slăvindu-L, pe Fecioara o fericim». 

Pe Dumnezeu pe Care L-ai născut în chip de negrăit, Stă- 
până curată, roagă-L cu dinadinsul să ne izbăvească pe noi de 
primejdii și de întristări și de viitoarea înfricoșată judecată și să 
ne învrednicească de strălucirea sfinților Lui. 

Adâncul tămăduirilor și noianul harurilor te-am cunoscut pe 
tine noi, păcătoşii, pentru aceea te rugăm: Scoate-ne din toate greu- 
tățile pe noi, cei ce te mărim şi te cinstim pe tine, Prealăudată. 


Slavă... 
Mângâie degrab inima mea care se tânguie de mulțimea chi- 


nurilor, mângâierea mea și scăparea mea, ca și eu să strig: Ru- 
găciunile tale bucură sufletul meu, Multlăudată. 


Si acum... 


Somnoros şi trândav fiind, Stăpână, și neînfrânat, sfârșind în 
fapte întunecate, toată viaţa mea am cheltuit-o, dar ajungând la 
apusul vieții pe tine, Răsăritul cel cu totul luminos, te rog să mă 
luminezi. 

Prosomii. Glasul al 5-lea 
Bucură-te, cămara 


Bucură-te, ceea ce în pântece pe mielul lui Dumnezeu necir- 
cumseris L-ai purtat, pe Cel ce a dezlegat pe oameni din robia de 
mai înainte, singură curată. Ceea ce ai răsărit lumii bucuria, 
cămară de nuntă purtătoare de lumină a negrăitei nuntiri, bucu- 
ră-te, ceea ce pe toți în taină îi strălucești şi îi luminezi ca ceea ce ai 
fulgerat lumina cea neapropiată, Preacurată, nenuntită Stăpână; 
bucură-te, Sfânta Sfintelor; bucură-te, lauda a toată lumea; bu- 
cură-te, Maica lui Dumnezeu, Cel ce dă lumii mare milă. 


Bucură-te, tăria muritorilor, nădejdea și acoperământul, reazem 
nebiruit, zid şi mântuire şi cetate de scăpare nezdrobită, care pe 
Dumnezeu cu oamenii L-ai împăcat prin nașterea ta cea fără de 
sămânță și străină; bucură-te, toiagul lui Aaron, care ai odrăslit 
floarea cea de preţ, pe hrănitorul făpturii. Bucură-te, putere ne- 
biruită a împăraților drepteredincioşi, Mireasa lui Dumnezeu; 
bucură-te, tăria mucenicilor; bucură-te, locașul luminii; bucură-te, 
Maica lui Dumnezeu, Cel ce dă lumii mare milă. 


Bucură-te, țară și pământ al lui Dumnezeu Cel necuprins, pe 
care loil mai dinainte te-a văzut, Sfânta Sfintelor întru care S-a 
pogorât Cel ce ține toate; bucură-te, zid dumnezeiesc; bucură-te, 
Nevinovată, nădejde neînfruntată și apărare sigură a celor ce te 
slăvesc şi te laudă, Prealăudată, și te caută pe tine din tot sufletul, 
Mireasa lui Dumnezeu; bucură-te, ceea ce ai născut pe Săditorul 
curăției, cu totul fără de prihană. Bucură-te, carte scrisă de 
Dumnezeu; bucură-te, izvorul sfințirii; bucură-te, Maica lui 
Dumnezeu, Cel ce dă lumii mare milă. 


Umple de veselie, Curată, pe cei ce te laudă pe tine şi cu dor 
te slăvesc și grăbeşte de ne slobozește din chinurile care ne îm- 
presoară, din nenorociri și din plânsuri și din toată răutatea 
vrăjmașilor celor mândri și ucigași, din rătăcire, din închisoare, 
din amara robie și din strâmbătate şi de înfricoșătoarea judecată. 
Stăpână, miluieşte-ne pe noi cei ce suntem în primejdii și nu ne 
lăsa până în sfârşit, ci, după obicei, miluieşte-ne și pierde, Fe- 
cioară, pe vrăjmașii ce se luptă cu noi. 

Duminică seara 
Canonul Preasfintei Născătoare de Dumnezeu. 
Facere a Sfântului Andrei Criteanul 


Cântarea |. Glasul al 5-lea 
Irmosul: 


«Pe cal şi pe călăreț în Marea Roșie i-a scufundat Hristos, Cel 
ce a sfărâmat războaiele cu braț înalt, iar pe Israel l-a mântuit 
pe cel ce cânta cântare de biruinţă». 


9 


Preasfântă Născătoare de Dumnezeu, miluiește-ne pe noi 


Datori suntem, Curată, fără încetare a-ti cânta tie şi a chema 
pururea ajutorul tău, pe care îndură-te să-l trimiti rugătorilor 
tăi, ca să fim izbăviţi de cel ce se luptă cu noi. 

Apă capului meu cine va da, Preacurată, dacă nu-mi vei 
deșerta lacrimile ochilor și nu îmi vei da mie să plâng sufletul meu 
pe care l-am omorât cu păcatele? 


Slavă... 


Mai presus de toate necuvântătoarele numai eu am fost cinstit 
cu cuvânt prin pronia Făcătorului, dar eu în chip necuvântător m-am 
plecat patimilor celor stricătoare de suflet, pentru aceea m-am 
asemănat dobitoacelor celor fără de minte. 


Si acum... 

Scară până la cer, calea virtuților care cu cuvântul duci su- 
fletele la cele cerești, fâă-mă şi pe mine să urc treptele, cu fapta și 
contemplarea, de Dumnezeu dăruită. 


Cântarea a 3-a 
lrmosul: 


«Cel ce ai înfipt pământul pe nimic cu porunca Ta și ai ridicat 
neținut pe cel îngreuiat, pe piatra cea neclintită a poruncilor Tale, 
întăreşte Biserica Ta, Hristoase, Cel singur bun și iubitor de oameni». 

Ai născut Înţelepciunea cea ipostatică, Marie fără prihană, 
Maica lui Dumnezeu și a Cuvântului pe Care roagă-L să picure 
în inima mea picătura fricii de Dumnezeu, ca să mă umplu de 
cunoștința cea dumnezeiască. 

Picăturile de ploaie adapă pământul și îl fac să odrăslească 
rod, Curată, iar ploile lacrimilor adapă sufletul, dar eu, inimă 
învârtoșată având și neîndurerată, nicidecum nu mă pocăiesc. 


Slavă... 


Când mintea în chip nematerialnic este împreună cu cele 
inteligibile, râuri de lacrimi curg ca din niște izvoare, dar mintea 
mea, Maica lui Dumnezeu, lipită fiind de pământ are felurite 
gânduri şi pe cât pare se toceşte. 


Si acum... 


Mirul virtuţii în patru chipuri pregătește cele mai bune, Maica 
lui Dumnezeu, prin înțelepciune, prin bărbăție sufletească, prin 
dreptate dumnezeiască și prin curăția înfrânării, dar de acestea 
eu m-am lipsit. 


Cântarea a 4-a 
lrmosul: 


«Deşertarea Ta cea dumnezeiască Avacum cunoscând-o prin 
vederea mai înainte, Hristoase, cu frică striga Tie: Spre mân- 
tuirea poporului Tău ai venit, ca să mântuiești pe unșii Tăi». 

Uşor sunt tras către patimi, gol fiind de ajutorul tău, Maică 
Fecioară, Mireasa lui Dumnezeu. Pentru aceea, milostiveşte-te, 
izbăveşte-mă pe mine din prăpastia răului meu obicei. 

Învredniceşte-mă pe mine, Născătoare de Dumnezeu, să îmi 
usuc mișcările trupului cu gândul și cu fapta și prin mișcarea 
minţii călăuzește-mă să petrec întru cele de sus. 


Slavă... 

Fii ai lui Dumnezeu prin împărtășire ne-am făcut toți câți 
primim pe Hristos, dar eu Fecioară, mă întorc îndărăt, din pri- 
cina răutății, fiu al păcatului făcându-mă. 

Si acum... 

Calea mântuirii nu am aflat-o, din necunoștința sufletului. 
Ceea ce ai născut calea vieții, Născătoare de Dumnezeu, Marie, 
fii mie cale de mântuire. 


Cântarea a 5-a 
Irmosul: 
«Cel ce te îmbraci cu lumina ca și cu o haină, la Tine alerg din 


zori și strig Tie: Luminează sufletul meu cel întunecat, Hristoase, 
ca un îndurat». 


Numai pe tine te știu, Născătoare de Dumnezeu, ajutătoare a 
celor păcătoşi și la tine scap; nu mă lepăda pe mine, cel ce am pă- 
cătuit mai presus de toţi. 

Ca să arăţi în mine neasemuirea milostivirii tale, Maică Fe- 
cioară, ridică-mă pe mine, cel ce zac și arată-mi căile nepătimirii. 
Slavă... 

Valurile patimilor, tulburate cu putere de vânturile demoni- 
lor, acoperă corăbioara nenorocitului meu suflet. 


Si acum... 


Veselă arată-mi-te, Născătoare de Dumnezeu, la ieșirea mea, 
când sufletul se va despărți de nenorocitul cort și mă mântuieşte 
pe mine, robul tău. 

Cântarea a 6-a 
Irmosul: 

«Marea patimilor cea sălbăticită de viforul cel stricător de 
suflet liniștește-o, Stăpâne Hristoase, și din stricăciune mă scoate 
ca un îndurat». 

Fecioară, norii ispitelor venind grei asupra mea, surpă casa su- 
fletului. Pentru aceea, tânguindu-mă, vin la acoperământul tău. 

Izbăveşte-mă, Curată, de gândurile cele deşarte şi stricătoare 
de suflet, învredniceşte-mă să primesc gândurile la judecata şi la 
șederea de acolo. 

Slavă... 

Am căzut din dumnezeiasca bucurie, Maica lui Dumnezeu, și 
încep să mă tânguiesc eu, ticălosul, cum mă voi izbăvi eu acolo de 
amara tânguire? 

Si acum... 

Izvor de tămăduiri te-am dobândit pe tine, Stăpână curată, noi, 
cei bolnavi de setea păcatelor, la tine alergăm și mântuire luăm. 
Sedealna. Glasul al 5-lea 
Pe Cuvântul Cel împreună fără de început 


În multe feluri, Fecioară, L-am mâniat pe Hristos, cu mintea, 
cu cuvântul şi cu faptele şi mă tem de înfricoșătorul acela scaun 
de judecată, dar tu, vino mai înainte şi degrab izbăveşte de chinuri, 
cu rugăciunile tale de maică şi cu îndrăznirea ta cea către 
Dumnezeu, pe cel ce se roagă ție, Născătoare de Dumnezeu. 


Cântarea a 7-a 
Ilrmosul: 


«Domnul părinților cel preaînălțat văpaia a stins și a rourat pe 
tinerii care cântau cu un glas: Dumnezeule, bine ești cuvântat». 

Cine altul ca mine a păcătuit, cu totul lăudată, mintea mi-am 
omorât-o, trupul mi l-am întinat și toate simțirile mi le-am 
înnegrit, eu, ticălosul. 

Pe mine cel cu totul risipitor, pe mine, ticălosul, miluiește-mă, 
Stăpână, și dă-mi iertare pentru greșelile de mai înainte, ca să te 
slăvesc pe tine cu dor. 

Slavă... 


Prin închipuirile visurilor, vrăjmaşul mă amăgește și mă împinge 
în căderea mândriei, dar tu, Născătoare de Dumnezeu, din meş- 
teșugirile lui izbăveşte-mă. 


Si acum... 
Cu toiagul compătimirii tale și al acoperământului tău mân- 


gâie-mă şi pe mine, Curată, și cu untdelemnul tău, al dumne- 
zeieștii milostiviri, unge capul meu. 


Cântarea a S-a 
lrmosul: 
«Tie, Făcătorului a toate...». 


Harul dumnezeieştii înfieri primindu-l la dumnezeiescul botez, 
l-am pierdut făcând nelegiuiri într-o viață de păcat, pentru aceea 
te rog pe tine, Fecioară, miluiește-mă. 

Vlăstarii rădăcinii neruşinate a iubirii de sine odrăslesc 
obrăznicia și ușurătatea. De aici cresc roiuri de patimi felurite. 
Pe tine, aşadar, te rugăm, usucă rădăcina lor. 


Binecuvântăm pe Tatăl... 


Ridic glasul meu cu plângere ție strigând: Cu vinul pocă- 
inței, Curată, adapă-mă, satură-mă aici cu pâine de lacrimi, ca 
să nu flămânzesc şi să nu însetez dincolo. 

Si acum... 


Eu singur lepădat fiind din contemplarea dumnezeiască, ase- 
menea dobitoacelor și fiarelor m-am făcut, însă tu singură, ceea 

ce ai născut în chip de negrăit pe Făcătorul, izbăveşte-mă, 
Fecioară, de văpaia gheenei. 
Să lăudăm. Irmosul: 


«Tie Făcătorului a toate, în cuptor, tinerii împletind horă a 
toată lumea cântau: Toate lucrurile pe Domnul lăudati-L șṣi-L prea- 
înălțați întru toți vecii». 


Cântarea a 9-a 
Irmosul: 


«Isaie, dănțuieşte! Fecioara a avut în pântece şi a născut fiu 
pe Emanuel, pe Dumnezeu și omul; Răsăritul este numele Lui, 
pe Care slăvindu-L, pe Fecioara o fericim». 

Dăruieşte, Curată, simtire înțelegătoare sufletului meu, omoară 
plăcerile cele necuvenite de mai înainte pe care obișnuiesc să le 
nască simţirile cele trupeşti, ca să mă fac şi eu locaș al Duhului 
Sfânt. 

Nicidecum nu am încetat, Maica lui Dumnezeu, să fac fapte 
de rușine, din pruncie arătându-mă casă patimilor şi măcar acum, 
la bătrâneţile mele, dă-mi mie gând de pocăință şi poate aș scăpa 
de pedepsele care mă aşteaptă. 

Slavă... 


În prăpastia păcatelor cumplite alunecând, am căzut din 
înălțimea virtuților, Stăpână, Curată. Asadar, tu, ceea ce ești apă- 
rarea celor neputincioşi si a păcătoşilor, tinde mână de ajutor 
celui ce se roagă tie. 

Si acum... 

Mă spăimântez, Maica lui Dumnezeu, de stăpânescul scaun 
de judecată și mă tem ca unul care sunt plin de multe rele; totuşi 
la tine scap, ceea ce ești păcătoşilor scăpare și nu mă lepăda pe 
mine, ci mântuiește-mă cu mila ta. 

Prosomii. Glasul al 5-lea 
Bucură-te, cămară 


Bucură-te, albină iubitoare de flori, ceea ce ai îmbrăcat pajiștea 
vieții, cununa aleasă și strălucită a Fecioriei, sălaș strălucit al 
Făcătorului, cort care ai cuprins pe Domnul cel necuprins. Bu- 
cură-te, Fecioară, prin care iadul s-a omorât și moartea s-a 
nimicit și cel întâi zidit s-a izbăvit de înfricoșătoarea cădere; 
bucură-te, Cuvioasă, Preasfântă; bucură-te, turn de veghe neclintit; 
bucură-te, Maica lui Dumnezeu, Celui ce dă lumii mare milă. 


Bucură-te, porumbiță preafrumoasă, care ai aripile aurite cu 
înțelepciunea, floarea nestricăciunii, porfiră înțelegătoare; bucu- 
ră-te, dumnezeiască scară; bucură-te, pod care îi treci pe muri- 
tori la viaţa cea cerească; bucură-te, întărire a domnitorilor 
celor credincioși, și cetate întărită şi cunună de pret. Bucură-te, 
ceea ce ai împreunat nașterea cu fecioria. Bucură-te, leacul celor 
bolnavi; bucură-te, săturarea celor lipsiți. Bucură-te, Maica lui 
Dumnezeu, Celui ce dă lumii mare milă. 


Bucură-te, Dumnezeu după Dumnezeu, care ai locul al doilea 
după Sfânta Treime, Ceea ce nemijlocit ai primit de la Dumnezeu 
plinătatea darurilor şi pe acestea le împarti tuturor, Îngerilor și 
oamenilor, deopotrivă; bucură-te, semn al cerului de foc; bu- 
cură-te, minune vădită a dumnezeieştilor voiri; bucură-te, scopul 
cel mai de pe urmă, Preacurată, al întregii făpturi pentru care 
lumea a fost făcută și prin nașterea ta sfatul cel veşnic al 
Făcătorului se împlinește. 


Singură bucurie a celor întristaţi, vino mai înainte și izbă- 
veste-mă și pe mine, robul tău, din toate ispitele cele de multe 
feluri care mă cuprind, de bolile cele arzătoare şi din răutățile 
vrăjmașilor care caută să mă înghită pe mine cel slăbănogit, de 
toată întristarea și de partea cea de-a stânga, a demonilor, de 
deznădejde şi de cumplita osândă. Așadar, nu mă da pe mine 
până în sfârșit necazurilor, ca să nu mă acopere pe mine, neno- 
rocitul, adâncul răutății, căci întru tine mi-am pus toată nădej- 
dea mea, de Dumnezeu dăruită. 


O O OO: 


Luni seara 


Canonul Preasfintei Născătoare de Dumnezeu. 
Facere a Sfântului Marcu al Efesului, Evghenicul 


Cântarea 1. Glasul al 5-lea 


Irmosul: 


«Pe cal și pe călăreț în Marea Roșie i-a scufundat Hristos, Cel 
ce a sfărâmat războaiele cu brat înalt, iar pe Israel l-a mântuit, 
pe cel ce cânta cântare de biruintă». 

Preasfântă Născătoare de Dumnezeu, miluieşte-ne pe noi 


Plec genunchiul meu ție, Stăpână, eu, ticălosul, şi cer acum 
dumnezeiescul tău ajutor. Dezleagă chinul sufletului, risipește 
norii deznădejdii cu rugăciunile tale, mângâierea celor întristați. 

Păstrând, Născătoare de Dumnezeu, Fecioară, strălucirea su- 
fletului curată de întinăciunile patimilor, fă-mă pe mine, cel ce te 
slăvesc pe tine, luminat să privesc la lumina cea dumnezeiască, 
fără de prihană Fecioară. 

Slavă... 


Întorcând, cu puterea ta, Stăpână, atacurile vrăjmașilor cele 
asupra noastră, dăruiește turmei tale pace adâncă, ceea ce ești 
dătătoarea dumnezeieştii păci. 

Si acum... 
Dumnezeu, Cel ce a zidit ca una inimile muritorilor, cunos- 


când durerile şi patimile sufletelor noastre, te-a dat pe tine nouă 
potrivită vindecare în boli și în necazuri, fără de prihană Fecioară. 

Cântarea 3-a 
lrmosul: 


«Cel ce ai înfipt pământul pe nimic cu porunca Ta şi ai ridi- 
cat neținut pe cel îngreuiat, pe piatra cea neclintită a poruncilor 
Tale, întărește Biserica Ta, Hristoase, Cel singur bun și iubitor 
de oameni». 


Lână plină de dumnezeiasca rouă, cu totul fără prihană, 
adapă cu cercetarea ta sufletul meu cel uscat de patimi şi de 
arșița răutăților, ca ceea ce ai izvorât apa vieții, pe Hristos Domnul. 

Văzut cu trupul prin tine S-a făcut, Fecioară, Cel ce mai 
înainte era nevăzut, Cuvântul și Domnul, ca să strămute la ne- 
văzuta şi dumnezeiasca slavă și la moștenirea cea veșnică pe cei 
ce te laudă pe tine ca Născătoare de Dumnezeu. 


Slavă... 

Izbăveşte-ne pe noi de noroiul patimilor, cu rugăciunile tale 
către Fiul tău, Curată, dă să păşesc curat pe căile pocăinței care 
duc, Mireasa lui Dumnezeu, la vesnica odihnă. 

Si acum... 

S-a întrupat din curatele tale sângiuri, Fecioară, Cel ce pen- 

tru milă S-a făcut muritor, pe Acesta roagă-L ca pe Fiul să mă 


învrednicească de Împărăţia cea de sus pe mine, cel ce te slăvese 
pe tine din inimă, Preanevinovată. 


Cântarea a 4-a 
lrmosul: 


«Deşertarea Ta cea dumnezeiască Avacum cunoscând-o prin 
vederea mai înainte, Hristoase, cu frică striga Tie: Spre mân- 
tuirea poporului Tău ai venit, ca să mântuiești pe unsii Tăi». 

Ca pe lumina ochilor păzeşte-mă cu acoperământul tău, 
rogu-mă, Curată, și la umbra aripilor tale ocrotește-mă și mă 
izbăveşte de răutatea demonilor şi mă mântuieste. 

Cu băutura pocăintei adapă-mă, Născătoare de Dumnezeu, 
Marie, şi învrednicește-mă să aduc lacrimi din inimă stingătoare 
ale văpăii care mă aşteaptă. 

Slavă... 

Frica judecății mă tiranisește şi hotărârea lui Dumnezeu, dar 
tu vino mai înainte şi stai lângă mine în ziua judecății și mă 
izbăvește, Marie, dumnezeiască Mireasă. 

Si acum... 


Ca ceea ce ai născut pe Făcătorul a toate făpturile, Maica lui 
Dumnezeu, toate îți sunt cu putință și pe toate le poti, pentru 
aceea izbăvește de osândă și din toată batjocura pe robii tăi. 


Cântarea a 5-a 


Irmosul: 


«Cel ce te îmbraci cu lumina ca şi cu o haină, la Tine alerg 
din zori şi strig Tie: L.uminează sufletul meu cel întunecat, 
Hristoase, ca un îndurat». 

Sufletul meu cel întinat de patimi, Preacurată, şi inima mea 
curățeşte-le prin mila ta cea curăţitoare și fă-le templu al dumne- 
zeiescului Duh. 

Naşterea ta, de Dumnezeu dăruită, s-a făcut dreptate celor 
osândiţi, tămăduire celor bolnavi, bucurie şi veselie celor întristați. 


Slavă... 


Pe mine, cel neîndreptat și cel ce singur mă osândesc, Hristoase 
al meu, mântuieşte-mă, cu rugăciunile Maicii Tale, ca să slăvesc 
multa și nemăsurata Ta milă. 

Si acum... 


Risipește, Curată, norii întristărilor din sufletul meu şi lumi- 
nează-mă cu razele bucuriei, ceea ce ai născut lumina cea dum- 
nezeiască şi neînserată. 


242 Sfântul Nicodim Aghioritul 


Cântarea a 6-a 
Irmosul: 


«Marea patimilor cea sălbăticită de viforul cel stricător de 
suflet liniștește-o, Stăpâne Hristoase, şi din stricăciune mă scoate ca 
un îndurat». 

Cel ce din tărână m-ai zidit, Stăpâne, după chipul Tău, și m-ai 
învrednicit de înfierea Ta, lubitorule de oameni, păzește-mă ca un 
îndurat. 

Aruncat sunt, Curată, în nemăsurate păcate și în necazurile 
celor răi, unul după altul, pentru aceea, dăruiește-mi mie iertare 
și izbăveşte-mă din supărări. 

Slavă... 


Cu rugăciunile tale, umple pe robii tăi de dumnezeiască slavă 
şi învredniceşte-i pe cântăreții tăi de lumina cea negrăită, de 
Dumnezeu dăruită, Stăpână. 


Si acum... 


Izbăveşte-mă pe mine de osânda cea veşnică, Stăpână curată, 
și învrednicește-mă de bucuria cea dumnezeiască şi de desfătarea 
Raiului cu rugăciunile tale. 

Sedealna. Glasul al 5-lea 


Pe Cuvântul cel împreună fără de început 


Bucură-te, scara Domnului de Dumnezeu întărită; bucură-te, 
pod de Dumnezeu umblat; bucură-te, scăparea credincioșilor și 
împăcare, ceea ce ne duci la Fiul tău și Dumnezeu, pe cei ce alear- 
gă pururea la acoperământul tău, Născătoare de Dumnezeu, ca 
la un liman liniștit. 


Cântarea a 7-a 
lrimosul: 


«Domnul părinților cel preaînălțat văpaia a stins și a rourat pe 
tinerii care cântau cu un glas: Dumnezeule, bine ești cuvântat». 

Pleacă-te la rugăciunile celor ce aleargă acum la tine şi du-le 
pe acestea la Atotmilostivul Dumnezeu și plineşte cererile, Marie 
multlăudată. 

Scutură somnul lenevirii mele și luminează, rogu-mă, Cuvioasă, 
simțirile mele, dând priveghere și vrednică pocăință. 

Slavă... 

Roagă-te, Fecioară, ca milostiv să-mi fie mie Cel ușor de îm- 
păcat şi să mă mântuiască pe mine cel ce cânt cu inimă zdrobită: 
Dumnezeule, bine eşti cuvântat. 

Si acum... 

Mila ta nu este mărginită de timp, căci pururea miluiești, cu 
totul fără prihană, pe robii tăi şi împarți celor ce cer harul tău 
cel nesfârșit. 


Cântarea a 8-a 


lrmosul: 


«Tie, Făcătorului a toate...». 

Ceea ce singură ai fost strălucită cu dumnezeiască slavă, fiind 
Maică a Celui ce te-a slăvit pe tine, roagă-L, Fecioară, pe Cel singur 
pururea slăvit să dobândesc şi eu slava cea de sus. 

Cu totul aleasă și strălucită ești, singură cu totul preacurată, 
cuvioasă și fără pată, pentru aceea strig ție, Fecioară iubitoare de 
bine, curățește-mă de toată întinăciunea cu rugăciunile tale. 


Binecuvântăm pe Tatăl... 


Dă iertare, Născătoare de Dumnezeu, Fecioară, și îndreptare 
vietii celor ce aleargă la tine ca neîncetat să te lăudăm pe tine, 
Fecioară, și să te preaînălțăm întru toţi vecii. 

Si acum... 


Mai presus decât razele luminoase și strălucitoare ale soarelui, 
Stăpână, ajutorul tău, tinzând tuturor razele minunilor, risipește 
negura patimilor și a bolilor. 

Să lăudăm. Irmosul: 


«Tie Făcătorului a toate, în cuptor, tinerii împletind horă a 
toată lumea cântau: Toate lucrurile pe Domnul lăudaţi-L și-L 
preaînăltați întru toți vecii». 


Cântarea a 9-a 
Irmosul: 


«Isaie, dănțuiește! Fecioara a avut în pântece și a născut fiu 
pe Emanuel, pe Dumnezeu şi omul; Răsăritul este numele Lui, 
pe Care slăvindu-L, pe Fecioara o fericim». 

Întăreşte-ne pe noi, cei bătuţi de necazuri şi de mulțimea su- 
părărilor, cu dumnezeiescul tău ajutor, Marie, Mireasa lui 
Dumnezeu, pe tăria răbdării și pe piatra nădejdii tale, ca să te 
slăvim pe tine. 

Povara întristărilor covârşeşte, Fecioară fără prihană, pu- 
terea mea și mă trage în prăpastia fără fund a deznădejdii, de 
care izbăvește-mă, Stăpână, ca neîncetat să te măresc pe tine. 


Slavă... 


Cărută purtătoare de lumină a lui Emanuil te-ai arătat, lu- 
minând pe credincioși, Stăpână curată, pentru aceea luminează 
sufletul meu cel acoperit acum de întunericul trândăviei şi 
nimicit de păcate. 

Si acum... 


Tu ai fost ocrotitoare sufletului meu, Preacuvioasă, Curată, căci 
întru tine zdrobesc puterea dușmanilor, de tine mi-am atârnat toate 
simțurile și mintea, Fecioară, mântuiește-mă, mântuieşște-mă, ca 
să te măresc pe tine cu dor. 


Prosomii. Glasul al 5-lea 
Bucură-te, cămara 


Bucură-te, porumbiță cuvântătoare, care pui capăt potopului 
celui înțelegător şi speli întinăciunea păcatului, ceea ce eşti sin- 
gură curată, jertfelnic de împăcare al lumii. nădejde neînfruntată 

și apărare tare celor ce te cinstesc și te laudă cu credință şi caută 
dumnezeiescul tău ajutor; bucură-te, auzire multdorită a pute- 
rilor celor de sus; bucură-te, căderea demonilor; bucură-te, în- 
dreptarea muritorilor; bucură-te, Maica lui Hristos, Cel ce dă 
lumii mare milă. 

Bucură-te, rânduneaua care aduci lumina, ceea ce aduci 
primăvara din iarna cea înțelegătoare și potoleşti furtuna păca- 
tului, singură Cuvioasă. Bucură-te, dumnezeiesc acoperământ; 
bucură-te, masă, care ai purtat întru tine pâinea cea cerească a 
vieții din care cei ce gustă nu se tem de moarte, nici nu mor, ci 
trăiesc precum a zis Ziditorul firii, fără de prihană Fecioară, cu 
totul binecuvântată, și din care învredniceşte-ne şi pe noi să ne 
săturăm și să dobândim, Fecioară, fericirea cea fără sfârşit și fără 
stricăciune. 

Bucură-te, Maică Fecioară, Curată, juncă neîntinată care ai 
născut vitelul cel de taină al lui Dumnezeu, mielușea curată și cu 
totul nepătată; bucură-te, căprioară din munți, care paști miresme 
și păşunezi pururea între crini cu dumnezeieştile haruri şi des- 
fătări ale Duhului, cerboaică sprintenă care nimicești șerpii cei 
întelegători şi departe de robii tăi îi izgoneşti. Bucură-te, Maica 
lui Hristos, Cel ce dă lumii mare milă. 

Potolește marea chinurilor care împotriva mea se sălbăti- 
cește, de Dumnezeu slăvită, scăparea preaputernică a tuturor 
credincioșilor și călăuzește, Curată, către dumnezeiescul țărm pe 
ticălosul și nenorocitul robul tău care de iadul pierzaniei deja s-a 
apropiat și a ajuns în latul deznădejdii, Stăpână, nu mă trece cu 
vederea pe mine, cel ce rău mă primejduiesc și caut din tot sufletul 
grabnicul tău ajutor, căci întru tine mi-am pus toată nădejdea 
mea, de Dumnezeu fericită. 


aleile ate dle le dle dle te 


Marti seara 


Canonul Preasfintei Născătoare de Dumnezeu. 
Facere a Sfântului Teofan al Niceei, Graptul 


Cum se vede în celelalte stihiri 


Cântarea 1. Glasul al 5-lea 


lrmosul: 


«Pe cal și pe călăreț în Marea Roșie i-a scufundat Hristos, Cel 
ce a sfărâmat războaiele cu brat înalt, iar pe Israel l-a mântuit, 
pe cel ce cânta cântare de biruinţă». 


Preasfântă Născătoare de Dumnezeu, miluieşte-ne pe noi 


Preabinecuvântată Marie, Preacurată, pe cei ce cu credință şi 
cu dor te laudă pe tine ca Maica lui Dumnezeu mântuieşte-i cu 
rugăciunile tale din patimi și din necazuri și din păcate. 

Numai credința să ne conducă și nu dovada minunilor tale 
celor mai presus de minte, Mireasa lui Dumnezeu, căci pe Cel 
necuprins mai presus de fire L-ai născut, pe Cel ce a îmbrăcat 
firea omenească. 


Slavă... 


Intreagă dorire și dulceaţă fără prihană și plinirea tuturor 
bunătăţilor este Fiul și Dumnezeul tău, Preanevinovată, pe Care 
roagă-L să izbăvească de necazuri pe cei ce te cinstesc pe tine. 


Si acum... 


Minune cu adevărat înfricoșată se săvârşeşte întru tine, 
Fecioară, că în pântecele tău L-ai avut pe Cel cu nici un chip 

cuprins şi în chip de negrăit L-ai născut, rămânând pururea 
Fecioară. 


Cântarea a 3-a 
Irmosul: 


«Cel ce ai înfipt pământul pe nimic cu porunca Ta și ai ridicat 
neținut pe cel îngreuiat pe piatra cea neclintită a poruncilor Tale, 
întărește Biserica Ta, Hristoase, Cel singur bun şi iubitor de 
oameni». 

Cel ce odinioară din nimic a făcut toate a ieșit din pântecele 
tău cel sfânt, om făcându-Se, Curată, din iubire de oameni, Cel 
ce este iubitor de oameni, ca pe oameni să îi izbăvească. 

Iată, tu, Curată, plină de dar eşti mai presus de toate, căci pe 
toate le-ai covârșit cu sfințenia, pe toți i-ai întrecut și decât toti ai 
fost văzută mai înaltă, decât toate puterile cele înțelegătoare, 
fiind Maică a lui Dumnezeu. 

Slavă... 

Fecioară, palatul curat al Cuvântului, arată sufletul meu 
casă a Duhului, izvor de apă începătoare a vieții, adapă-mă pe 
mine cel topit de arșiţa păcatului, ca după datorie să te slăvesc pe 
tine. 

Si acum... 

Afară de tine, după Dumnezeu, alt ajutor nu am care pururea 
să mă scoată din necazuri și strâmtorări, Stăpână, prealăudată, 
cuvioasă, Marie, Născătoare de Dumnezeu, nu mă trece cu ve- 
derea pe mine cel pierdut şi întunecat de păcate. 


Cântarea a 4-a 
lrmosul: 


«Desertarea Ta cea dumnezeiască Avacum cunoscând-o prin 
vederea mai înainte, Hristoase, cu frică striga Tie: Spre mântui- 
rea poporului Tău ai venit, ca să mântuiești pe unșii Tăi». 

Tesând veșmânt din sângiurile tale cele fecioreşti Celui ce 
îmbracă cerul cu nori, Fecioară, pe mine, cel dezgolit prin înșe- 
lăciune, îmbracă-mă cu vesmântul nestricăciunii. 

Pântecele tău palat sfânt al Împăratului și Dumnezeu în chip 
netâlcuit s-a făcut, întru care sălășluindu-Se, Fecioară, temple 
ale Lui ne-a făcut pe noi. 


Slavă... 

In chip de negrăit zămislind, Preanevinovată, pe Făcătorul 
tău și Dumnezeu, roagă-L să ne mântuiască pe noi pe toți din 
primejdii și mântuire sufletească să dăruiască celor ce te laudă 
pe tine, Stăpână. 

Si acum... 


Miluiește, ceea ce ești milostivă, Născătoare de Dumnezeu, 
Preanevinovată, ticălosul meu suflet cel înnegrit de patimi și de 
păcate și care suspină. 


Cântarea a 5-a 
Irmosul: 


«Cel ce Te îmbraci cu lumina ca și cu o haină, la Tine alerg 
din zori şi strig Tie: Luminează sufletul meu cel întunecat, 
Hristoase, ca un îndurat». 

Valul nenorocirilor acum mă scufundă. Îndreaptă-mă, Prea- 
sfântă, la limanul liniștii tale, ceea ce ai născut pe Cârmaciul 
nepătimirii. 

Nici o minte cerească cu adevărat nu poate să te laude pe 
tine, Maica lui Dumnezeu, după vrednicie, căci ai născut pe Zi- 
ditorul, pe Cel lăudat de puterile cele cerești. 

Slavă... 

Prunc tânăr ai născut, fără prihană, pe Cel ce fără de ani a 
strălucit din Tatăl fără de ani mai înainte de veci pe Care roagă-L 
pentru lume, Mireasa lui Dumnezeu. 


Si acum... 

Luminează ochii minții mele, sfeșnic de aur al luminii dum- 
nezeieşti şi risipește întunericul patimilor, Fecioară, şi tot mă 
luminează. 


Cântarea a 6-a 
lrmosul: 

«Marea patimilor cea sălbăticită de vitorul cel stricător de 
suflet linișteşte-o, Stăpâne Hristoase, și din stricăciune mă scoate 
ca un îndurat». 

Preasfântă Stăpână, Maica lui Dumnezeu, izbăvește-mă pe 
mine din stricăciune, potoleşte tulburarea patimilor, ceea ce ai născut 
izvorul nepătimirii. 

Mai presus de minte ai născut pe Cel fără de ani, mai presus 
de cuvânt pe Făcătorul, Preasfântă, pe Cel ce izbăveşte din toată 
stricăciunea pe cei ce te laudă pe tine drept Născătoare de 
Dumnezeu. 

Slavă... 

Fiul Cel împreună fără de început cu Tatăl, Cel ce sânurile 
părintești nu le-a părăsit, Fecioară, în sânurile tale S-a sălășluit și 
sânurile lui Avraam nouă ni le-a deschis. 

Si acum... 

Fără de bărbat ai născut, Născătoare de Dumnezeu, pe Emanuel, 
Cel ce miluiește smerenia noastră, pentru aceea pururea după 
datorie pe tine te slăvim. 


Sedealna. Glasul al 5-lea 
Pe Cuvântul Cel împreună fără de început 


Rădăcina care ai odrăslit floarea cea dumnezeiască, chivot şi 
sfeșnic şi vas cu totul de aur, masă sfântă a vieţii care porţi pâinea, 
roagă-L pe Fiul tău şi Dumnezeu, împreună cu îngerii și cu toți 
sfinții cei din veac, să miluiască pe cei ce te laudă pe tine. 

Cântarea a 7-a 
Irmosul: 
«Domnul părinților cel preaînălțat văpaia a stins și a rourat 
pe tinerii care cântau cu un glas: Dumnezeule, bine ești cuvântat» 
Fiul cel Preaînălțat împreună cu Tatăl şi cu Duhul, alegându-te 
pe tine, te-a iubit foarte, Curată, spre a-l fi Lui sălaș, Binecuvântată. 
Usă neumblată te-a văzut pe tine Proorocul, Marie cu totul 
fără de prihană, pe care singur Dumnezeu a umblat, Căruia toti 
Îi cântăm: Dumnezeule, bine ești cuvântat. 
Slavă... 


Cu gura şi cu mintea pe tine, Preacurată, Născătoare de 
Dumnezeu te propovăduiesc cu bucurie, căci ai născut pe 
Dumnezeu, Căruia toti Îi cântăm: Dumnezeule, bine ești cuvântat. 


Si acum... 


Mireasă a lui Dumnezeu ai fost, lauda Apostolilor, cununa 
Mucenicilor, strălucirea cuvioşilor, bucuria celor ce strigă: 
Dumnezeule, bine ești cuvântat. 


Cântarea a 8-a 
Irmosul: 
«Tie Făcătorului a toate...». 


Tie celeia ce ai născut pe Făcătorul a toate laudă îti cântăm, 
Prealăudată, căci pe tine te laudă oștile îngerilor şi te slăvesc co- 
rurile muritorilor. 


Scară înțelegătoare pe care S-a pogorât Dumnezeu, pod care 
îi duci sus pe pământeni, minunea îngerilor, rană mare demo- 
nilor, tămăduire credincioșilor ești, Născătoare de Dumnezeu. 


Binecuvântăm pe Tatăl... 


Cum nu ai căzut din slava feciorească, îmbogățindu-te cu 
cinstea de maică, Nenuntită? Stie numai Cel ce a lucrat minunile 
acestea cu înțelepciune, pe Care Îl preaînălțăm întru toti vecii. 

Si acum... 

Am deschis și eu cu îndrăznire, de dor, gura mea spre lauda 
ta, Prealăudată. Pentru aceea te rog să o umpli de înțelepciune şi 
să îi dăruiești duhul priceperii, Marie. 

Să lăudăm. Irmosul: 


«Tie, Făcătorului a toate, în cuptor, tinerii împletind horă a 
toată lumea cântau: Toate lucrurile pe Domnul lăudați-L și-L 
preaînălțați întru toti vecii». 


Cântarea a 9-a 
Irmosul: 

«Isaie, dănțuieşte! Fecioara a avut în pântece şi a născut fiu 
pe Emanuel, pe Dumnezeu și omul; Răsăritul este numele Lui, 
pe Care slăvindu-L, pe Fecioara o fericim». 

Maica lui Dumnezeu, Preacurată, ocrotitoarea creştinilor, mân- 
tuieşte poporul tău de toată amenințarea, de toată împresurarea 
păgânească, de toată urgia și mânia, de toată răutatea şi din toată 
osânda. 

Cu evlavie cântăm cântări de laudă, Curată, izbăviţi fiind pu- 
rurea, cu dumnezeieştile tale rugăciuni, din boli grele. Pentru 
aceea şi acum strigăm cu credință: Vindecă, Stăpână, sufletele şi 
trupurile noastre. 

Slavă... 

Preasfântă Stăpână, roagă Treimea cea închinată, din Care pe 
Unul L-ai născut nouă cu trup fără de patimă, să îi liniștească pe 
cei de pe pământ şi să dăruiască dezlegare de păcate celor ce te 
laudă pe tine. 


Si acum... 


Nu lepăda, Preacurată, suspinul celor ce aleargă la tine, ci 
vezi-ne pe noi în necazuri, plânsul schimbă-l în bucurie și în vese- 
lie întristarea celor ce cu laude te cinstesc pe tine. 

Prosomii. Glasul al 5-lea 
Bucură-te, cămara 


Bucură-te, chivot înțelegător prin care noi, muritorii, de potop 
ne izbăvim și de furtuna păcatului, Născătoare de Dumnezeu, 
Curată, podoaba cea strălucită a lumii, Cuvioasă, ridicarea cea 
tare a credinței. Bucură-te, sfeșnic luminos și preastrălucit ceea 
ce fără sămânță ai purtat în pântecele tău, lumina cea mai presus 
de fiinţă; bucură-te, dezlegarea blestemului şi dătătoarea binecu- 
vântării; bucură-te, Maica lui Hristos, Cel ce dă lumii mare 
milă. 

Bucură-te, ceea ce ai născut din fulgerul dumnezeirii pe măr- 
găritarul Hristos, iar pe cei ținuți de întunericul necunostintei și 
de adâncul chinurilor singură i-ai călăuzit la lumina cunoștinței, 
Prealăudată Stăpână; bucură-te, nor luminos și preastrălucit; 
bucură-te, lauda Apostolilor şi propovăduirea, vedere vestită, 
auzire mai presus de fire; bucură-te, vas al Făcătorului și sălaş 
curat al lui Dumnezeu pe Care roagă-L să dăruiască sufletelor 
noastre mare milă. 


Bucură-te, răsărit întelegător, ceea ce din coapsele tale ai 
răsărit pe Hristos, Care a umplut lumea de lumină negrăită, Cu- 
rată, bucuria celor fără de trup, ceea ce ai născut pe mielul lui 
Dumnezeu, pe Cel ce ridică păcatele lumii, ceea ce ai alăptat pe 
hrănitorul şi purtătorul de grijă a toată lumea și L-ai tinut în 
braţe, singură nestricată, curată și nepătată. Bucură-te, Sfânta 
Sfintelor, nu înceta pururea a-L ruga pe Domnul cel Preasfânt, 
Născătoare de Dumnezeu, pentru robii tăi. 


Întoarce jalea în bucurie, plânsul schimbă-l în veselie, tân- 
guirea în voioșşie acum, Născătoare de Dumnezeu, singură prea- 
lăudată, căci s-au înmulţit cei ce urăsc pe robul tău și caută să 
piardă sufletul meu, nerușinați fiind, nesătui de sânge și vicleni, 
care în deșert se trufesc, răcnind si turbând precum câinii, de a 
căror răutate izbăveşte-mă, ceea ce dăruieşti viată, bucurie, mân- 
tuire şi mare milă. 


Miercuri seara 


Canon către Preasfânta Născătoare de Dumnezeu. 
Facere a Sfântului Mitrofan al Smirnei 


Al căruia acrostih: 


«Al cincilea Canon către tine, Fecioară, al lui Mitrofan» 


Cântarea 1. Glasul al 5-lea 


lrmosul: 


«Pe cal și pe călăreț în Marea Roșie i-a scufundat Hristos, Cel 
ce a sfărâmat războaiele cu brat înalt, iar pe Israel l-a mântuit, 
pe cel ce cânta cântare de biruinţă». 

Preasfântă Născătoare de Dumnezeu, miluieşte-ne pe noi 

Toate neamurile oamenilor te laudă pe tine precum odi- 
nioară mai dinainte ai vestit în chip proorocesc, așadar, și pe 
mine primește-mă cântăreț al tău, Stăpână, şi mă luminează și mă 
înțelepțește. 

Zdrobit-ai boldul morţii, păcatul cel lumesc, Fecioară, ceea 
ce ai născut viața cea adevărată prin care, Stăpână, degrabă 
tocește săgețile cele ascuțite ale patimilor mele. 

Slavă... 

Singură înfrumusețată cu țesături de aur din veac te-ai 
arătat şi veșmântul din frunze de smochin al lui Adam tu l-ai 
rupt, drept aceea, acum îmbracă-mă pe mine în veşmântul 
înțelepciunii cu rugăciunile tale. 

Si acum... 


Multe fiice în chip vădit au dobândit bogăţia și dumnezeiasca 
slavă, dar fără de asemănare, Stăpână, tu pe toate le-ai întrecut, 
pentru aceea, acum pe mine mă îmbogățește cu dumnezeieştile, 
cereștile haruri. 


Cântarea a 3-a 
Irmosul: 


«Cel ce ai înfipt pământul pe nimic cu porunca Ta și ai ridi- 
cat neținut pe cel îngreuiat, pe piatra cea neclintită a poruncilor 
Tale, întăreşte Biserica Ta, Hristoase, Cel singur bun și iubitor 
de oameni». 


Adâncimea și înălțimea întru tine s-au cunoscut, pentru că 
Înţelepciunea lui Dumnezeu din pântecele tău în chip necuprins S-a 
născut, prin Care izbăveşte adâncurile inimii mele de sfătuirile 
şarpelui. 

Cel ce mai înainte păsările cerului şi peştii mării cu cuvântul 
le-ai adus la ființă, pe cele ce mai înainte nu erau, Hristoase, ai 
pregătit trupul Tău, veșmânt dumnezeirii Tale, din sângiurile 
preacuratei Fecioare. 


Slavă... 


Tu singură cuptor ai fost văzută al firii întru care focul cel 
dumnezeiesc fără de ardere, fără prihană Fecioară, a topit firea 
în chip preaînțelept. Aşadar, și tu topește întinăciunea patimilor 
mele și a păcatelor mele și luminează-mă cu rugăciunile tale. 


Si acum... 


Potir al vinului celui nou, rod al vitei, care adapă pe credin- 
cioși spre iertarea păcatelor, pe tine, Fecioară, cunoscându-te, 
rogu-mă, cu nectarul iertării adapă inima mea. 

Cântarea a 4-a 
Ilrmosul: 


«Deşertarea Ta cea dumnezeiască Avacum cunoscând-o prin 
vederea mai înainte, Hristoase, cu frică striga Tie: Spre mân- 
tuirea poporului Tău ai venit, ca să mântuiești pe unșii Tăi». 

Tarină nearată te-ai arătat, odrăslind spicul cel dumnezeiesc 
nesemănat, pentru aceea, hrăneşte-mă pe mine cel flămând cu 
dumnezeieştile tale daruri şi haruri. 

Ridică-mă pe mine, cel ce zac de boală spre moarte, Stăpână, 
cel ținut de arșița patimilor sufletului, adăpându-mă degrab cu 
apa rugăciunilor tale. 

Slavă... 


Ca ceea ce ești cetatea lui Dumnezeu cea însuflețită pe care o 
veselesc valurile râului celui înțelegător, întărește cu zidul rugă- 
ciunilor tale casa sufletului meu. 


Si acum... 
Nor care picuri dreptatea cea adevărată cunoscându-te pe 
tine, rogu-mă, Preacurată Stăpână, degrab izbăveşte pe robul 
tău de toți cei ce mă asupresc. 


Cântarea a 5-a 
Irmosul: 

«Cel ce te îmbraci cu lumina ca și cu o haină, la Tine alerg 
din zori şi strig Tie: Luminează sufletul meu cel întunecat, 
Hristoase, ca un îndurat». 

Talazul și valul păcatului și al patimilor mele, Marie Stăpână, 
potolește-l, ceea ce ai născut pricina nepătimirii. 

Catarg căruia Hristos i-a țesut de sus pânza bunei cuviințe 
celei dumnezeiesti, îmbracă și sufletul meu cel gol cu pânzele 
virtuților. 

Slavă... 

Dăruiește-mi mie, cu rugăciunile tale, iertare păcatelor, cu- 
rată Fecioară, ceea ce ai născut nouă pe Hristos Domnul, sfântă 
jertfă de ispășire. 

Si acum... 


Rănile, loviturile și vătămările păcatului, prin lucrarea rugă- 
ciunilor tale, tămăduiește-le și putere dăruieşte robului tău, Fecioară. 


Cântarea a 6-a 
Irmosul: 

«Marea patimilor cea sălbăticită de viforul cel stricător de 
suflet linișteşte-o, Stăpâne Hristoase, şi din stricăciune mă scoate 
ca un îndurat». 

Ceea ce ai născut lumina care a făcut luminătorii cei cerești 
luminează sufletul meu și mă izbăvește din întunericul patimilor, 
cu totul luminoasă. 

Pe Cel ce mai înainte a îndulcit apele Marei celei amare, pe 
Fiul tău, roagă-L să mă izbăvească degrab din amărăciunea 
cumplită a patimilor. 

Slavă... 


Curge șuvoiul patimilor în sufletul meu, Preacurată, dar tu 
secătuiește-l pe el cu rugăciunile tale și șterge cugetele cele rele. 


Si acum... 


Hristos, Cel ce izbăveşte oamenii, a venit din Sion, din pânte- 
cele tău, preanevinovată Stăpână, pentru aceea și pe mine din 
primejdii şi necazuri izbăvește-mă. 


Sedealina. Glasul al 5-lea 
Pe Cuvântul Cel împreună fără de început 


În marea vieții fiind învăluit şi scufundat de grijile pămân- 
teşti, ațintindu-mi mintea la ajutorul tău, din suflet strig: Gră- 
beşte și cârmuiește-mă și du-mă la limanul pocăinței, ca să te laud 
pe tine, Fecioară fără prihană. 


Noul Theotokarion. Canoanele aghiorite ale Maicii Domnului 257 


Cântarea a 7-a 
Irmosul: 

«Domnul părinților cel preaînălțat văpaia a stins și a rourat pe 
tinerii care cântau cu un glas: Dumnezeule, bine ești cuvântat». 

Se înfricoșează și fug de numele tău, Stăpână, cetele demoni- 
lor, de care, izbăvindu-mă pe mine, mântuiește-mă şi mă păzeşte 
de toată vătămarea. 

Negrăită este slava ta, căci pe Domnul slavei ai născut, 
Fecioară, pentru aceea învredniceşte-mă de slava cea cerească şi 
pe mine cel ce te laud cu credinţă. 


Slavă... 

Pleacă-te la rugăciunile robului tău, Stăpână, și izbăveşte-mă 
degrabă din primejdii şi din necazuri și de toată batjocura 
dușmanilor celor nevăzuți. 

Si acum... 

Pe mine cel cu totul prihănit de patimi de rușine și care am 
nevoie de curăţire, fără de prihană Fecioară, spală-mă și lumi- 
nează-mă cu roua rugăciunilor tale. 


Cântarea a 8-a 
Irmosul: 


«Tie Făcătorului a toate...». 

Apa cea neroditoare a patimilor sufletului meu a făcut pân- 
tecele sterp și l-a uscat, dar tu, norul cel ușor, picură-mi, mie, 
ploaia cea dumnezeiască, ca şi eu să odrăslesc roadele pocăinţei. 

Valul și furtuna gândurilor celor pătimașe potolește-le, Prea- 
curată, cu rugăciunile tale, şi mă îndreptează la limanul nepăti- 
mirii, ca să te slăvesc pe tine întru toți vecii. 

Binecuvântăm pe Tatăl... 


Usă dumnezeiască înțelegătoare și pecetluită, pe care numai 
Dumnezeu cel îndurat a umblat, închide şi pecetluieşte ușile pati- 
milor mele și deschide-mi ușile nădejdii. 

Si acum... 


Ridică de la mine povara păcatelor mele ceea ce singură ai 
născut în chip de negrăit pe Cel ce ridică păcatul întregii lumii, 
Maică Fecioară, pe Mielul lui Dumnezeu şi Cuvântul. 

Să lăudăm. Irmosul: 


«Tie, Făcătorului a toate, în cuptor, tinerii împletind horă a 
toată lumea cântau: Toate lucrurile pe Domnul lăudaţi-L şi-L 
preaînălțați întru toţi vecii». 


Cântarea a 9-a 
Ilrmosul: 


«Isaie, dănțuieşte! Fecioara a avut în pântece și a născut fiu 
pe Emanuel, pe Dumnezeu şi omul; Răsăritul este numele Lui, 
pe Care slăvindu-L, pe Fecioara o fericimy». 

Întinându-mi ca om sufletul meu cu multe păcate și cu 
patimi trupești și acum fiind cu totul spurcat, te rog stăruitor: 
Curăţește-mă, Curată, cu rugăciunile tale, de toată josnicia. 

Ai născut pe Cel ce voiește mila și îndurarea, pe Dumnezeu, 
Cel singur bun și iubitor de oameni, îndelung răbdător şi îndu- 
rat, pe Care arată-L binevoitor mie, cu rugăciunile tale și dăru- 
ieşte dezlegare păcatelor. 


Slavă... 
Pe mine însumi mă plâng gândindu-mă la mulțimea păcate- 
lor mele și la năvălirile patimilor și la împietrirea sufletului meu 


și la nestatornicia minții mele. Pe mine, cel ce deznădăjduiesc, 
Curată, mântuiește-mă cu mila ta. 


Si acum... 


Te binecuvântez, te slăvesc şi te măresc pe tine, Preacurată, 
cu căldură, binecuvântează-mă pe mine, cel ce te laud pe tine, și 
izbăveşte-mă de toți vrăjmaşii și de toate supărările şi cu mâinile 
tale păzeşte-mă nebiruit. 

Prosomii. Glasul al 5-lea 
Bucură-te, cămara 


Bucură-te, nădejdea pământenilor, țarină aleasă, curată și 
neîntinată. Izvorul pecetluit al Mângâietorului, Cuvioasă, tu ești 
singură pururea Fecioară, prin care noi, cei ce te lăudăm pe tine, 
aflăm mântuire, desăvârșita chemare a neamului muritorilor, 
pământ roditor care ai odrăslit grâul cel bun, pod care duci la 
dumnezeiască viață, cârma cea dumnezeiască și ancora celor 
înviforați, limanul cel liniștit al celor ce te caută pe tine cu dor. 


Bucură-te, izvor strălucit şi luminat din care curge curat și 
lin apa care adapă pe cei ținuți de văpaia păcatului și a răutății, 
zori care ai adus pe lume soarele; bucură-te, ceea ce ai stins ră- 
tăcirea înșelării și pe toți i-ai atras la credința cea dumnezeiască; 
bucură-te, numele cel mult dorit al marginilor lumii; bucură-te, 
mântuirea credinciosilor; bucură-te, îndreptarea muritorilor; 
bucură-te, Maica lui Dumnezeu, Celui ce dă lumii mare milă. 


Bucură-te, strigăm ție, Curată, precum Arhanghelul, toate 
neamurile pământului şi cu dor te lăudăm, cântând ţie cu căl- 
dură: bucură-te, vas dumnezeiesc care porți mana; bucură-te, 
izvorul cel pururea curgător care izvorăşte apa cea dulce, 
Fecioară, din care, toți bând, ne curățim de cugetul cel rău și 
spurcat; bucură-te, întărirea cea neclătinată a lumii, Prealăudată, 
tăria evlaviei și te-melia Bisericii. Bucură-te, Maica lui Dumnezeu, 
a Celui ce dă lumii mare milă. 


Opreste râurile patimilor mele, usucă oceanul păcatului meu 
prin curgerile rugăciunilor tale şi către limanul cuvioaselor voiri 
ale lui Dumnezeu cârmuiește-mă. Scufundă în prăpastia pierzării 
pe vrăjmaşii care necăjesc sufletul meu și care îl tulbură cu patimi 
de rușine. Umple-mi inima mea de bucurie şi de dulceaţă, risi- 
peste norul deznădăjduirii mele strig ție, Preacurată, pe Hristos 
roagă-L_ să îmi dea iertare de păcate. 


er fil a para. 


Joi seara 


Canonul Preasfintei Născătoare de Dumnezeu. 
Facere a Sfântului loan al Evhaitelor 


Cântarea 1. Glasul al 5-lea 


Ilrmosul: 


«Pe cal și pe călăreț în Marea Roșie i-a scufundat Hristos, Cel 
ce a sfărâmat războaiele cu braț înalt, iar pe Israel l-a mântuit, 
pe cel ce cânta cântare de biruință». 


Preasfântă Născătoare de Dumnezeu, miluieşte-ne pe noi 


Cuvinte de laudă şi cererea rugăciunii din săracă minte și 
nevrednică gură, îndrăznind, îți aduc ție, dar tu, Fecioară, pri- 
mește-le ca pe cei doi bani ai văduvei primiți de Dumnezeu. 

Alt rai te cunoaștem pe tine, înțelegător, fără de asemănare 
covârşind raiul cel din Eden, Marie, Preanevinovată, căci tu, 
Mireasa lui Dumnezeu, ai odrăslit muritorilor nestricăciunea. 


Slavă... 


A fost oprit Adam în rai să culeagă pomul vieții, împărtă- 
șindu-se de pomul cunoștinței, dar s-a izbăvit de moarte, Născătoare 
de Dumnezeu, Preacurată, culegând din tine nemurirea. 


Si acum... 


Ai născut cu trup pe Cel ce mai înainte era fără trup, ai 
alăptat la sân pe hrănitorul tuturor, pe Acesta roagă-L să mă 
hrănească cu pâinea virtuţilor și a faptelor dumnezeiesti. 

“ântarea a 3-a 


Ilrmosul: 


«Cel ce ai înfipt pământul pe nimic cu porunca Ta și ai ridi- 
cat neținut pe cel îngreuiat, pe piatra cea neclintită a poruncilor 
Tale, întărește Biserica Ta, Hristoase, Cel singur bun și iubitor 
de oameni». 

Având pildă pe Gavriil, mai marele cetelor îngerești, veniți 
toți într-un glas să aducem cu evlavie Maicii lui Dumnezeu celei 
nenuntite „bucură-te”, căci printr-însa ne izbăvim de primejdii, 
de necazuri și de boli. 

Bucură-te, strigăm ţie, Fecioară, toți cu bucurie noi, cei mân- 
tuiți prin dumnezeiască nașterea ta. Bucură-te, pământ nearat 
care ai crescut holda cea aurie care hrăneşte marginile lumii, 
odinioară înfometate din pricina necredinței. 

Slavă... 

Mai sfântă decât sfinții îngeri ai fost văzută, Fecioară, năs- 
când pe Cel ce a făcut pe îngeri. Pentru aceasta te rog pe tine, 
Curată, sfințește mintea mea și luminează-mi inima, norii pati- 
milor mele alungându-i. 

Si acum... 

Zdrobeşte, Stăpână, arcurile cumpliților demoni care rănesc 
inima mea, înfige sabia lor în inima lor, făcând judecată și pe- 
deapsă celor ce îmi fac mie strâmbătate. 


Cântarea a 4-a 


Irmosul: 


«Deşertarea Ta cea dumnezeiască Avacum cunoscând-o prin 
vederea mai înainte, Hristoase, cu frică striga Tie: Spre mântu- 
irea poporului Tău ai venit, ca să mântuiești pe unșii Tăi». 

Cu haina aurită a dumnezeirii încingându-te pe tine Fiul tău, 
la dreapta Lui te-a așezat, preaînfrumusețată și împodobită ca 
pe o Stăpână. 

Graiurile Cântării [cântărilor] cântând, strigăm tie cu dor, 
Curată, cu adevărat frumoși sunt sânii! pe care i-a supt numai 
Cel zămislit din tine fără sămânță, Fiul tău și Domnul. 


Slavă... 

Crezând diavolului, Eva a născut întristare tuturor femeilor, 
dar tu, Fecioară, crezând bunei-vestiri a lui Dumnezeu ai înflorit 
întregii lumi bucuria. 

Si acum... 
lată, Stăpână, neamurile toate te fericim pe tine între femei 


cu adevărat precum mai dinainte ai zis, ceea ce ai născut pe sin- 
gurul Împărat şi Domn. 


Cântarea a 5-a 
Irmosul: 


«Cel ce te îmbraci cu lumina ca şi cu o haină, la Tine alerg 
din zori şi strig Tie: Luminează sufletul meu cel întunecat, 
Hristoase, ca un îndurat». 

Cu totul frumoasă și fără nici o pată, cea aproape de Mine, 
din Liban Fecioară mireasă? mai dinainte ai fost cunoscută 
Duhului Sfânt la întruparea Cuvântului lui Dumnezeu. 

Cordeluţe purpurii sunt ale tale buze și ce încântătoare e gura 
ta? cu care ai sărutat pe Dumnezeu, Preasfântă, ca pe un prunc 
purtat în brațe. 


Slavă... 


Soarele este covârsit de strălucirea ta, căci tu, Marie, ai cu- 
prins în brațe pe Cel ce a împodobit cerul cu luminători şi L-ai 
alăptat la sân. 


Si acum... 


! Cânt., 4, 10. Septuaginta. 
* Cânt., 4, 7-8. Septuaginta. 
3 Cânt., 4, 3. Septuaginta. 

Mireasă cu totul cinstită a lui Dumnezeu, căruța soarelui, 
vasul luminii, floarea cea binemirositoare, pomul cel pururea 
înfloritor, slava fecioarelor, Marie mult lăudată. 


Cântarea a 6-a 
Irmosul: 
«Marea patimilor cea sălbăticită de viforul cel stricător de 
suflet liniştește-o, Stăpâne Hristoase, și din stricăciune mă scoate 
ca un îndurat). 


Rodul tău este nestricăcios şi nestricăcios este pântecele tău, 
Curată, pe amândouă le-ai arătat mai presus de minte, pentru 
aceea cu dreptate cântăm ție noi, credincioșii: Bucură-te! 


Nard picurând, Curată, fagure de miere și izvor dătător de viață 
s-a arătat pântecele tău, născând pe Dumnezeu, cu totul lăudată. 
Slavă... 


Puterile cele înțelegătoare şi toate neamurile oamenilor pe 
tine te slăvesc ca pe ceea ce ai născut pe Dumnezeu, de-a pururi 
binecuvântată, cu totul nevinovată. 


Si acum... 
Sfeșnicul cel nestins care ai născut lumina cea înțelegătoare, 
mintea mea cea întunecată lumineaz-o cu lumina harului tău. 
Sedealna. Glasul al 5-lea 
Pe Cuvântul cel împreună fără de început 


Bucură-te, uşa Domnului cea neumblată, pe care mai dinainte 
au propovăduit-o toţi bărbaţii cei drepți și Profetul Daniel, 
munte netăiat şi David cântărețul împreună cu Moise şi cu ceilalți, 
rug şi sfeşnic și vas, toiag și scară, tron și pat dumnezeiesc, 
Născătoare de Dumnezeu. 


Cântarea a 7-a 
lrmosul: 


«Domnul părinților cel preaînălțat văpaia a stins și a rourat pe 
tinerii care cântau cu un glas: Dumnezeule, bine eşti cuvântat». 

Făpăduința cea către părintele Avraam, Dumnezeu a îm- 
plinit-o, făcându-Se Fiu al tău și în sămânța lui s-au binecuvân- 
tat neamurile, Binecuvântată. 

Ai covârşit, Preacuvioasă, toate fiicele căci multe au avut ha- 
ruri ale puterilor, dar nașterea ta este mai presus de acestea în 
slavă. 


Slavă... 


Picură nestricăcioasă smirnă, Prealăudată, preacuratele tale 
buze, sărutând pe Dumnezeu pe Care L-ai născut prunc şi L-ai 
slujit ca pe Stăpânul. 

Si acum... 
Ai fost văzută îndumnezeind firea omenească prin dumneze- 


iască naşterea ta, Preanevinovată Marie, pentru aceea, după 
datorie noi, credincioșii pe tine te slăvim. 


Cântarea a 8-a 
Irmosul: 


«Tie, Făcătorului a toate...». 

Veniti, pe Curata şi pe Născătoarea de Dumnezeu — Fecioara, 
să o lăudăm cântând dumnezeieşti cântări: Bucură-te, nădejdea 
lumii şi ocrotirea celor ce ÎI preaînalță pe Hristos în veci. 

Mantie lui Hristos din fecioreștile sângiuri ai țesut, Marie, 
fără de bărbat, pe care purtând-o Dumnezeu, muritor S-a arătat 
pe Care ÎI preaînălțăm întru toți vecii. 

Binecuvântăm pe Tatăl... 

Pământ ești şi în pământ ca un pământesc vei merge“, nicide- 
cum nu voi mai auzi, căci de pe pământ la cer, tu, Fecioară, m-ai 
adus ca ceea ce ai născut pe Cel ce din pământ pe începătorii 
neamului omenesc i-a făcut cu mâna. 


Si acum... 


Cf. Fac. 3, 19. 


Noul Theotokarion. Canoanele aghiorite ale Maicii Domnului 265 


Rod sfânt din rădăcina lui loachim, în pântecele Anei te-ai ză- 
mislit, Maica lui Dumnezeu. Pentru aceasta lumea se îmbogă- 
teste cu izvorul milei și cei bolnavi se însănătoșesc. 


Să lăudăm. Irmosul: 


«Tie, Făcătorului a toate, în cuptor, tinerii împletind horă a 
toată lumea cântau: Toate lucrurile pe Domnul lăudați-L. și-l 
preaînălțati întru toți vecii». 


Cântarea a 9-a 
Irmosul: 


«Isaie, dănțuieşte! Fecioara a avut în pântece şi a născut fiu 
pe Emanuel, pe Dumnezeu și omul; Răsăritul este numele Lui, 
pe Care, slăvindu-L, pe Fecioara o fericim». 

Fiice, gătiți-vă să vedeți frumusețea Sfântului Ierusalim, a 
miresei celei slăvite, pe Maria cea fără de prihană și să-i cântați 
ei cu evlavie: Bucură-te, Prealăudată, Născătoare de Dumnezeu, 
bucuria noastră. 

Arătatu-te-ai aleasă, cu totul bine plăcută lui Dumnezeu, ca 
un crin înflorit în mijlocul spinilor între care pe tine singură te-a 
aflat bună mireasmă feciorească Lui și pe tine te-a arătat apă- 
rătoare celor ce te cinstesc pe tine. 


Slavă... 

Nard picurând miresme, nestricăcioasă cuvioasă, frumoasă 
între femei ai fost văzută cu adevărat, minunată este vederea ta 
și glasul tău plin de bunătăți căci ai născut Răscumpărător păca- 
telor celor ce te laudă pe tine. 

Si acum... 

Lipitu-s-a sufletul meu de tine, Stăpână, după cuvântul psal- 
milor; așadar, mă rog, să mă sprijinească dreapta ta, izbăvindu-mă 
pe mine acum, ocrotindu-mă, păzindu-mă și acoperindu-mă. 

Prosomii. Glasul al 5-lea 
Bucură-te, cămara 


Bucură-te, Maică Fecioară, Curată, cel mai înalt şi mai înmi- 
resmat chiparos, care te înalți drept la înălțimea contemplării lui 
Dumnezeu, cedrul cel din Liban înflorit, tare și cu totul neclătit 
de gânduri, Preacurată, dumnezeiesc măslin, înfloritor și rodi- 
tor, care te veselești cu harurile Duhului, via cea înfloritoare 
care ai odrăslit lumii strugurele cel copt, care bucură inimile 
noastre a celor care te mărim pe tine cu dor drept, Născătoare de 
Dumnezeu. 

Bucură-te, Fecioară Maică, porumbiță argintată si fără de 
mânie, cea cu spatele aurit de toate harurile Duhului Sfânt, 
porumbiță pașnică și Fecioară, și iubitoare de curăție, cea mai 
dulce rândunea care aduci din iarnă primăvara cea desfătată a 
harului, pasăre cântătoare lumii vestind dumnezeiasca întru- 
pare a Cuvântului, ca o privighetoare cu tril răsunător. Bucură-te, 
Maica lui Dumnezeu, Celui ce dă lumii mare milă. 

Bucură-te, Maică Fecioară, Curată, izvor care ai izvorât apa 
vieții, roua cea cerească din Ermonul cel înțelegător care ai 
coborât pe munții Sionului, ploaia cea cu bună voire pe care 
Dumnezeu, din tot pământul, a hotărât-o mostenire Lui în veac, 
rourare și răcorire. Mare neumblată, dulce și proaspătă, care ai 
scufundat pe călăreții şi căpeteniile lui Faraon. Bucură-te, Maica 
lui Dumnezeu, Celui ce dă lumii mare milă. 

Mâinile îmi întind către tine, deschid buzele mele întinate 
pentru rugăciune și plec genunchii inimii mele și mă ating acum 
cu mintea de preacuratele tale picioare, Curată, şi la tine cad: 
Vindecă chinurile mele și tămăduieşte cu bunătatea ta rănile 
mele cele de mulți ani, multe și nevindecate; izbăveste-mă pe 
mine de dușmanii mei cei văzuţi şi nevăzuți; ușurează, Fecioară, 
povara lenevirii mele, ca să te laud și să te slăvesc pe tine prin 
care lumea a aflat mare milă. 


Vineri seara 


Canonul Preasfintei Născătoare de Dumnezeu. 
Facere a Sfântului loan Damaschinul 


Cântarea 1. Glasul al 5-lea 


lrmosul: 


«Mântuitorului Dumnezeu, Cel ce a călăuzit pe popor prin 
mare cu picioarele neudate, pe Faraon cu toată oastea înecând, 
Aceluia Unuia să-l cântăm, că S-a preaslăvit». 

Preasfântă Născătoare de Dumnezeu, miluiește-ne pe noi 

Sfeşnic primitor de lumină, smeritul meu suflet cel întunecat 
de păcate luminează-l acum cu lumina ta, ca o bună, ca să-ți cânt 
ție cântare de mulțumire. 

Bucură-te, tronul lui Dumnezeu cel slăvit, Curată, bucură-te, 
palat încăpător; bucură-te, acoperământul celor ce te caută cu 
credință pe tine, floarea credintei. Bucură-te, Preaminunată. 

Slavă... 

Bucură-te, vas de aur care ai cuprins în chip înfricoșător în 
pântecele tău mana cea dumnezeiască, pe Dătătorul de lumină, 
Fecioară, şi pe Izbăvitorul lisus, Care pe toate le-a tras la dum- 
nezeiasca voie. 

Si acum... 

Bucură-te, Maica lui Dumnezeu; bucură-te, Fecioară curată; 
bucură-te, floarea credinței; bucură-te, Fecioară nenuntită, care 
ai răsărit lumina tuturor marginilor lumii. 

Cântarea a 3-a 
Irmosul: 
«Cu puterea Crucii Tale, Hristoase, întăreşte gândul meu, ca să 
laud și să slăvesc acum răstignirea Ta cea mântuitoare». 


Bucură-te, tăria împăraților celor credincioși; bucură-te, trofeu 
cu adevărat dumnezeiesc; bucură-te, fără prihană Stăpână, 
Preasfântă Maică Fecioară. 


Bucură-te, tăria ostașilor, curajul dumnezeiesc și întărirea; bu- 
cură-te, slava celor ce cu dor și cu credință neîndoită te laudă pe 
tine pururea. 


Slavă... 


Bucuria cea preacinstită a îngerilor, bucură-te, binecuvânta- 
tă; bucură-te, Preacurată, ridicarea credinței şi nimicirea înşelă- 
ciunii. 

Si acum... 


Cort cu totul luminos al Celui Preaînalt, bucură-te, Prea- 
slăvită; bucură-te, lauda ocârmuitorilor și întărirea mucenicilor. 


Cântarea a 4-a 
Irmosul: 

«Auzit-am auzul puterii Crucii Tale, că raiul s-a deschis 
printr-însa şi am strigat: Slavă puterii Tale, Doamne!». 

Bucură-te, palat cu totul de aur al Împăratului și Dumnezeu. 
Bucură-te, Fecioară Preacurată, pecetea proorocilor. Bucură-te, 
cinstită strălucire a tuturor preoților. 

Bucură-te, vasul cel mai curat al Făcătorului a toate; bucură-te, 
zidul cel tare al celor drepteredincioși; bucură-te, întăritură 
neclintită a tuturor muritorilor. 

Slavă... 


Bucură-te, scară care urci pe cei de pe pământ la cer; 
bucură-te, bucuria tuturor celor necăjiţi; bucură-te, puternică 
scăpare a păcătoşilor. 

Si acum... 
Bucură-te, rug nemistuit pe care l-a văzut mai înainte Moise; 
bucură-te, Fecioară, toiagul care ne-ai odrăslit nouă Floarea cea 
preacinstită, Care a împodobit pământul. 


Cântarea a 5-a 
lrmosul: 

«Dis-de-dimineață sculându-ne strigăm către Tine, Doamne: 
Mântuiește-ne pe noi, că Tu ești Dumnezeul nostru, afară de Tine 
pe altul nu știm». 

Bucură-te, vasul bucuriei celei nepieritoare, fără de prihană 
Fecioară; bucură-te, ceea ce ai luminat toate cu nașterea ta. 

Bucură-te, singură Preacurată, munte umbrit, pe care odi- 
nioară l-a văzut proorocul în duh. 

Slavă... 


Veselia îngerilor cea cu totul cinstită, bucură-te, singură 
Preasfântă Stăpână și podoaba muritorilor. 


Si acum... 


Vesmântul cel prea frumos al cuvioșilor, puterea mucenicilor 
şi întărirea, bucură-te, cu totul minunată Stăpână. 


Cântarea a 6-a 
lrmosul: 

«Învăluitu-m-a adâncul, mormânt s-a făcut mie chitul; dar 
eu am strigat către Tine, lubitorule de oameni şi dreapta Ta m-a 
mântuit, Doamne». 

Bucură-te, ridicarea lui Adam şi nimicirea lacrimilor Evei, 
Marie preanevinovată, lauda a toată lumea; bucură-te, slava 
celor ce după adevăr de cinstesc pe tine. 

Bucură-te, întărirea credincioșilor şi propovăduirea dumne- 
zeieștilor Apostoli, Marie prealăudată, vistieria curăției; bucură-te, 
scăpare a tuturor robilor tăi. 

Slavă... 


Bucură-te, lauda strălucită și preaminunată a fecioarelor, 
Fecioară, strălucirea maicilor, frumoasă şi preacinstită; bucură-te, 
ridicarea grabnică a celor căzuţi. 


Si acum... 
Bucură-te, dumnezeiască intrare a celor ce te cunosc pe tine 


Născătoare de Dumnezeu, cu totul nepătată, purtarea de grijă a 
săracilor şi nădejdea neînfruntată a celor nenorociti. 


Sedealna. Glasul al 5-lea 
Pe Cuvântul cel împreună fără de început 


Bucură-te, vas de aur care păstrezi înlăuntru mana cea ce- 
rească; bucură-te, sfântă masă, care porți pâinea vieţii, Preane- 
vinovată; bucură-te, sfeșnic luminos; bucură-te, palat cuvios, 
bucură-te, tron de foc al Împăratului Hristos; bucură-te, aco- 
perământul sufletelor noastre. 


Cântarea a 7-a 
Irmosul: 


«Cel ce în cuptorul cel cu foc ai mântuit pe tinerii cei cuvân- 
tători de cântare, bine ești cuvântat, Dumnezeul părinților nostri». 


Bucură-te, norul luminii; bucură-te, ocrotitoarea celor ce cântă: 
Binecuvântat este Dumnezeul părinților noștri. 


Bucură-te, chivot de aur; bucură-te, puterea celor ce strigă: 
Binecuvântat este Dumnezeul părinților noștri. 


Slavă... 


Bucură-te, Născătoare de Dumnezeu; bucuria celor ce strigă 
cu credință: Binecuvântat este Dumnezeul părinților noștri. 


Si acum... 


Bucură-te, nădejdea muritorilor și mântuirea celor ce strigă: 
Binecuvântat este Dumnezeul părinților noştri. 

Cântarea a 8-a 
lrmosul: 


«Pe Cel ce S-a născut din Tatăl mai înainte de veci...». 

Cu cele mai sfinte glasuri, noi, credincioșii te cinstim pe tine 
împreună cu îngerul, Fecioară, strigând tie cu mulțumire: Bu- 
cură-te, dumnezeiesc acoperământ al celor ce te laudă pe tine 
întru toți vecii. 

Mai presus de minte este minunea nașterii tale, Mireasa lui 
Dumnezeu, căci pe Dumnezeu L-ai născut fără de sămânță, pe 
Cel ce ține toate cu mâna. Pentru aceea, toți strigăm ție: Bucură-te, 
întru toți vecii. 

Binecuvântăm pe Tatăl... 

Din toate nenorocirile scoate-mă și din necazuri și din toată 
strâmtorarea și de vrăjmașii cei ce se luptă cu mine izbăvește-mă, 
ca să te slăvesc pe tine, ceea ce eşti cu dar dăruită, întru toti vecii. 

Si acum... 

Ca ceea ce ai născut prunc tânăr în vremurile cele mai de pe 
urmă, pe Dumnezeu, Cel mai înainte de toți vecii, înnoieşte-mă 
pe mine, cel învechit deja în multe fapte rele, cel ce preaînalt 
naşterea ta întru toti vecii. 

Să lăudăm... Irmosul: 

«Pe Cel ce S-a născut din Tatăl mai înainte de veci, Fiul și 
Dumnezeu, și în anii cei mai de pe urmă din Fecioară Maică S-a 
întrupat, preoți lăudați-L, popoare preaînăltaţi-L întru toți vecii». 


Cântarea a 9-a. 
lrmosul: 


«Pe tine, Maica lui Dumnezeu, ceea ce mai presus de minte și 
de cuvânt, ai născut în chip de negrăit sub ani pe Cel fără de ani, 
credincioşii cu un gând te mărim». 

Templu curat şi tron însuflețit al lui Dumnezeu tu ești, cu 
totul nepătată. Pentru aceea cu mulțumire laudă îți aducem. 

Strălucit-ai nouă, Curată, lumina cea neînserată, celor care 
stau în întunericul înșelăciunii, nenuntită, pentru aceea toti îti 
cântăm tie: Bucură-te. 


Slavă... 


Potoleşte, Stăpână, plânsul și lacrimile și ostenelile şi umple 
de bucurie nenorocita mea inimă, Mireasa lui Dumnezeu. 


Si acum... 


Plâns și mânie, foamete și moarte şi stricăciune trimite, 
Marie, Stăpâna tuturor, vrăjmașilor mei păgâni și pierzători. 


Prosomii. Glasul al 5-lea. 
Bucură-te, cămara 


Bucură-te, Maică Fecioară, Curată, ceea ce ești mai dreaptă 
decât Abel, mai evlavioasă ca Set, mai bună nădejde având ca 
Enos, şi cu mult mai bine plăcută ca Enoh, ceea ce ai mântuit 
neamul omenesc mai mult decât Noe cel drept, mai credincioasă 
decât Avraam, fiind ascultătoare mai mult decât Isaac, ajun- 
gând la vederea lui Dumnezeu mai mult decât Israel și pe Iosif 
covârşindu-l în frumusețea trupului, mai blândă decât Moise tu 
ești Maica lui Dumnezeu, Cel ce dă lumii mare milă. 


Bucură-te, ceea ce ești mai curajoasă decât Samson, mai 
vitează ca Iosua, conducătorul, mai Împărăteasă ca David, și cu 
adevărat mai înțeleaptă ca Solomon cel înțelept, covârşind pe 
toţi proorocii în vederea lui Dumnezeu și pe Apostoli în dum- 
nezeiasca propovăduire, şi pe mucenici în temeiul credinței și 
toate cetele cuvioşilor în ostenelile nevoinței, mai înaltă decât toti 
ierarhii; bucură-te, Maica lui Dumnezeu, Cel ce dă lumii mare 
milă. 

Bucură-te, ceea ce ești fără asemănare mai dreaptă decât fe- 
meile din vechime, mai credincioasă decât Sarra, mai frumoasă 
decât Rahila, mai iubitoare de prunci decât Rebeca și nașterea 
Liei ai covârșit-o, Preacurată, mai dreptmăritoare decât Miriam, 
ceea ce ești cu mult mai înțeleaptă decât Abigail, întrecând pe 
Debora în bărbăţie, mult mai iubitoare de Dumnezeu decât Ana, 

mai sfântă decât Hulda proorocița; bucură-te, Maica lui Hristos, 


Cel ce dă lumii mare milă. 

Ostenelile smeritului meu suflet şi nevindecatele dureri ale 
trupului, Fecioară binecuvântată, întoarce-le în adevărată bucu- 
rie și desăvârșită sănătate, primeşte cuvântul buzelor mele, Prea- 
nevinovată, și pune leacuri dumnezeiești şi binefăcătoare pe ră- 
nile mele, cu privegherile şi rugăciunile tale, luminează-mă cu 
lumina puterii tale, Mireasa lui Dumnezeu, căci tu ești nădejdea 
și acoperământul meu și scăpare tare şi am nevoie, fără prihană 
Marie, de grabnica ta cercetare. 


Glasul al 6-lea 


Sâmbătă seara 
Canonul Preasfintei Născătoare de Dumnezeu. 
Facere a lui Manuil, marele retor 


Al cărui acrostih: 


«Primeşte, Curată, tânguirea sufletului meu» 


Cântarea 1. Glasul al 6-lea 
Ilrmosul: 


«Pe Cel ce oarecând a acoperit cu valul mării pe prigonitorul 
tiran, sub pământ L-au îngropat fiii celor mântuiți; iar noi cu 
fecioarele să cântăm Domnului, căci cu slavă S-a preaslăvit». 


Preasfântă Născătoare de Dumnezeu, miluieşte-ne pe noi 


Stii, prealăudată Maică a Dumnezeului celui viu, multa du- 
rere a inimii mele, pentru aceea, cu dumnezeiasca ta milă, în- 
cinge-mă cu haina bucuriei, ca să te măresc pe tine, cea cu ade- 
vărat preaslăvită. 

Toată nădejdea mea şi nădejdea mântuirii mele spre tine le-am 
pus, Născătoare de Dumnezeu, pentru aceea, miluiește-mă cu 
mila ta, ca să te măresc pe tine, cea cu adevărat preaslăvită. 

Slavă... 


Norul cel înțelegător al luminii celei neapuse, pleacă-te spre 
rugăciunea robului tău, Curată, și risipește multa deznădejde ce 
m-a cuprins, ca să te măresc pe tine, cea cu adevărat preaslăvită. 


Si acum... 


In mult chin, Fecioară, viața mea mă părăsește, și ca David 
strig: Binecuvântată, îndreaptă-mă cu cercetarea ta, ca să te măresc 
pe tine, cea cu adevărat preaslăvită. 


Cântarea a 3-a 
Irmosul: 


«Pe Tine, Cel ce ai spânzurat tot pământul pe ape fără spri- 
jin, văzându-Te zidirea spânzurat pe locul Căpățânii, de multă 
spaimă a fost cuprinsă, strigând: Nu este sfânt decât Tu, Doamne». 

Văpaia păcatelor arde ticălosul meu suflet și ispitele cele cu 
dreptate pornite asupra mea, trupul îl cheltuiesc, pentru aceasta, 
Curată, cu rugăciunea ta pe acestea șterge-le și dă-mi mie în- 
dreptare vieţii. 

Învredniceşte-mă pe mine, robul tău, Născătoare de Dumnezeu, 
să-ți cânt ție cu inimă liniștită, fiindcă cea mai mare parte a vieții 
mele în răutăți s-a stricat, pentru aceea, fii mie ajutor și dă-mi 
îndreptare vieții. 


Slavă... 


Ceea ce ai născut pe Cel Preaînalt, scoate-mă din groapa 
păcatelor și aşează pe stânca milei tale picioarele mele şi în- 
dreaptă pașii mei spre slava ta şi dă-mi mie îndreptare vieții. 


Si acum... 


Mâinile spre tine le întind, cu lacrimi plec genunchiul, Fecioară, 
şi chem cu fierbințeală grabnicul tău ajutor: Din răutate slo- 
bozeşte-mă, de Dumnezeu dăruită, şi dă-mi mie îndreptare vieții. 


i 

Cântarea a 4-a 
Irmosul: 


«Deşertarea Ta cea dumnezeiască pe Cruce văzând-o dinainte 
Avacum, spăimântându-se, a strigat: Tu ai tăiat tăria celor pu- 
ternici, Bunule, venind la cei din iad, ca un Atotputernic». 

Cleştele cel purtător de foc, Preacurată, nădejdea credincio- 
șilor, ocrotitoare celor ce se ostenesc şi luptătoare, vino și acum și 
mă scoate din primejdia ce mă împresoară. 

Scufundat de valul cumplitelor mele păcate, acum chem aju- 
torul tău, Preanevinovată: Arată-te, vino şi scoate-mă din prime- 
jdia ce mă împresoară. 

Slavă... 

Cu sabia rugăciunilor tale, Născătoare de Dumnezeu, Curată, 
taie capetele dușmanilor ridicate împotriva mea; ajută-mă acum 
și scoate-mă din primejdia ce mă împresoară. 

Si acum... 

Vezi suspinul meu, Preacurată, vezi necazul meu, vezi dez- 
nădejdea mea şi arată întru mine harul tău, scoțându-mă din 
primejdia ce mă împresoară. 


Cântarea a 5-a 
Irmosul: 


«Lumina cea neînserată a dumnezeieștii arătării Tale, 
Hristoase, care s-a făcut pentru noi, pentru milostivirea Sa, Isaia 
văzând-o, de noapte mânecând, a grăit: Învia-vor mortii și cei 
din morminte se vor scula şi toți cei de pe pământ se vor bucura». 

Împăratul împăraților și Domnul domnilor, Fecioară, din 
tine întrupându-Se din bunătate, tie ți s-au dăruit cele de-a 
dreapta, pentru aceasta mântuiești cu puterea ta pe cei ce alear- 
gă la dumnezeiescul tău acoperământ și pe mine acum cu mila ta 
mă păzeşte. 

Norul cugetelor celor nestatornice, căzând peste nenorocitul 
meu suflet, mă tulbură și cumplit mă împresoară, mă întunecă și 

mă întristează, Prealăudată, dar tu, ceea ce ai născut pe soarele 
Hristos, risipește norul şi păzește-mă, Fecioară, cu mila ta. 


Slavă... 


Dulceata sufletului meu și izbăvirea chinurilor mele, Fecioară, 
venind acum în chip nevăzut, izbăveşte-mă pe mine de toată rău- 
tatea pe care mi-a adus-o mulțimea păcatelor mele și păzește-mă 
pe mine pururea mai presus de toată vătămarea. 


Si acum... 


Mintea mea cea omorâtă de păcat, cu ajutorul tău cel de 
viață purtător şi curat, înviaz-o și o luminează și mă învaţă să îţi 
cânt ție cu înțelegere, ceea ce ai născut pe Hristos, Înţelepciunea 
cea ipostatică, Fecioară, și cu mila ta mă păzeşte. 


Cântarea a 6-a 
lrmosul: 


«Înghiţit a fost Iona, dar nu a fost ținut în pântecele chitului, 
că purtând preînchipuirea Ta, a Celui ce ai pătimit și îngropării 
ai fost dat, ca dintru o cămară din fiară a ieșit și a strigat străje- 
rilor: Cei ce păziți cele deșarte și mincinoase, mila voastră ați pă- 
răsit-o». 

Să nu treci cu vederea pe cel ce aleargă la tine, pe robul tău, 
Preabună, care a căzut în ispite pentru mulțimea fărădelegilor. 
Căci şi dacă am întrecut pe toți oamenii prin păcatele mele, dar 
nu mă depărtez de la tine, cu adevărat Născătoare a vieții, pentru 
aceea, cu puterea ta mă păzeşte. 

Cu mila ta, Fecioară nenuntită, vezi judecata mea și judecă 
în mijlocul celor ce năvălesc asupra mea și grabnic tinde-mi mână 
de ajutor și izbăveşte-mă din toată primejdia, de vicleşugul unel- 
tirii, de pizmă și nenorocire şi cu dumnezeiescul tău acoperă- 
mânt păzește-mă. 

Slavă... 

lată, în adâncul furtunii celei nesuferite am căzut, Stăpână 
curată! Înviforat fiind de multimea chinurilor, eu, ticălosul, din 
adâncul inimii strig ție: Vino degrab şi mă arată mai presus de 
răutatea și vătămarea vrăjmașilor și cu dumnezeiescul tău aco- 
perământ mă păzeşte. 


Si acum... 


Dă-mi dragoste și frică de Dumnezeu, ca să ridice din moarte 
sufletul meu cu mijlocirile tale, Binecuvântată, și scoate-mă din 
cugetele cele spre pământ râvnitoare și din faptele și cuvintele 
stricătoare de suflet, Născătoare de Dumnezeu, pe mine, cel ce 
scap la tine şi cu dumnezeiescul tău acoperământ mă păzeşte. 


Sedealna. Glasul al 6-lea 
Nădejdea lumii 


Căzând în adâncul cugetelor potrivnice, mintea mea acum 
slăbeşte, și nu aflu odihnă. Ascultă-mă în vremea ispitelor şi dă- 
ruieşte-mi mie răcorire ca o bună, ca să nu mă fac hrană celui 
viclean, Fecioară binecuvântată. 


Cântarea a 7-a 


Irmosul: 

«Negrăită minune! Cel ce a mântuit în cuptor pe cuvioşii ti- 
neri în văpaie, în mormânt este pus mort fără suflare, spre mân- 
tuirea noastră, a celor ce cântăm: Mântuitorule, Dumnezeule, 
bine ești cuvântat. 

Bucură-te, nădejdea celor deznădăjduiţi și apărarea, căci pri- 
mind suspinul sufletului meu, m-ai izbăvit de chinuri, ca să te 
laud și să strig tie fără de tăcere: Bucură-te, Fecioară, mai înaltă 
decât îngerii. 

Bucură-te, pod care duci pe credincioși de la moarte la dum- 
nezeiasca viață; bucură-te, sfeşnic care îi luminezi pe toți, ca să te 
laude și să strige tie fără încetare: Bucură-te, Fecioară, mai înaltă 
decât îngerii. 

Slavă... 


Bucură-te, nor care ai plouat băutura vieții; bucură-te, discul 
luminii celei întelegătoare a lui Hristos Dumnezeu Care din tine 
a strălucit spre mântuirea celor ce strigă tie cu dor: Bucură-te, 
Fecioară, mai înaltă decât îngerii. 


Si acum... 


Bucură-te, toiag care ai înflorit în lume în chip negrăit pe 
Hristos Dumnezeu, rodul vieții, dătătorul bucuriei spre mân- 
tuire celor ce cu credință strigă ție: Bucură-te, Fecioară, mai 
înaltă decât îngerii. 

Cântarea a 8-a 
lrmosul: 

«Spăimântează-te înfricosându-te, cerule...». 

Stâlp de foc, călăuzirea neamului creștinilor de la întuneric 
la lumină; bucură-te, scară cerească; bucură-te, sfeșnic de aur, 
ocrotitoarea orfanilor; bucură-te, Fecioară, izbăvirea celor ro- 
biți și limanul celor înviforați; bucură-te, slava sufletului meu și 
bucuria. 

Bucură-te, ceea ce ai născut pe Hristos, trandafirul care a 
umplut toate cu mireasmă de taină, vas de aur care porți mana 
vieții; bucură-te, dumnezeiesc locaș al harurilor, Fecioară cu 
nume de Doamnă, acoperământul pustnicilor; bucură-te, slava şi 
bucuria sufletului meu. 

Binecuvântăm pe Tatăl... 

Munte te-a văzut mai înainte Daniil pe tine, cu totul Prea- 
cinstită, din care s-a desprins în chip de negrăit Piatra vieții, 
Hristos, și a doborât altarele idolilor cu puterea dumnezeirii. 
Bucură-te, înălțimea cunoștinței; bucură-te, adâncul înțelepciunii; 
bucură-te, slava și bucuria sufletului meu. 


Si acum... 


Mulțimea tuturor credincioşilor, veniți, adunați-vă şi pe Stă- 
pâna noastră, pe ceea ce în chip de negrăit a întrupat pe Făcă- 

torul a toate, să o lăudăm strigând: Bucură-te, scăparea tuturor şi 
nădejdea mântuirii; bucură-te, slava sufletului meu și bucuria. 


Să lăudăm... Irmosul 


«Spăimântează-te înfricoșându-te, cerule, și să se clatine te- 
meliile pământului, că iată, este socotit între cei morți Cel ce 
locuiește întru cele înalte şi în mormânt mic e primit în chip 
minunat. Pe Acesta tineri binecuvântați-L, preoți lăudati-L, 
popoare prea-înălțați-L întru toti vecii». 


Cântarea a 9-a 
Irmosul: 


«Nu te tângui, Maică, văzându-Mă în groapă pe Mine, Fiul 
Tău, pe Care M-ai zămislit în pântece fără de sămânță; că Mă voi 
scula și Mă voi preaslăvi și voi înălța în slavă, ca un Dumnezeu, 
pe cei ce cu credinţă și cu dragoste te măresc pe tine neîncetat». 


Bucură-te, car al lui David; bucură-te, toiagul lui Aaron; 
bucură-te, fiică a lui David; bucură-te, templu preaminunat al 
dumnezeiescului Solomon, care ai cuprins în chip de negrăit 
firea fulgerătoare a dumnezeirii, Maică dumnezeiască, de 
Dumnezeu slăvită Fecioară, pe tine te mărim. 


Bucură-te, cămară dumnezeiască; bucură-te, cartea vieții care 
ai cuprins pe Hristos Cuvântul și Dumnezeu; bucură-te, tabla lui 
Moise scrisă de Dumnezeu; bucură-te, bucuria lumii, Maică 
dumnezeiască, de Dumnezeu slăvită Fecioară, pe tine te mărim. 


Slavă... 


Bucură-te, lumina cea neapusă! Dumnezeu te-a întărit în 
mijlocul a toate, ca să luminezi în chip întelegător cele cerești 
împreună cu cele pământeşti. Bucură-te, Stăpâna tuturor, Maică 
dumnezeiască! De Dumnezeu slăvită Fecioară, pe tine te mărim. 


Si acum... 


Se revarsă îmbelşugat harul tău peste toti cei ce se apropie de 
tine cu credință, fără de pată Fecioară, Curată, pentru aceea 

umple de har pe robii tăi, ca să te mărim pe tine cu dor, Maică 
dumnezeiască, de Dumnezeu slăvită. 


Prosomii. Glasul al 6-lea 
Toată nädejdea punându-şi 


Bucură-te, munte sfânt; bucură-te, nor de lumină; bucură-te, 
scară însufletită prin care noi, cei muritori, suntem înălțați la cer 
şi la petrecerea cea cuvioasă şi dumnezeiască, Stăpână, pururea 
Fecioară; bucură-te, rai care ai în mijloc pomul vieții, pe Hristos 
care a nimicit amărala pomului celui dintâi; bucură-te, ceea ce 
ai şters blestemul de demult al Evei; bucură-te, chemarea lui 
Adam; bucură-te, cu totul nepătată. 

Bucură-te, vas cu totul de aur care înlăuntru ţii mana cea 
dumnezeiască, Nevinovată; bucură-te, palatul Stăpânului tuturor; 
bucură-te, dumnezeiesc acoperământ; bucură-te, munte gras; 
bucură-te, locașul sfințirii; bucură-te, ceea ce ai născut tranda- 
firul cel înmiresmat și bine mirositor care umple pe credincioși 
de bună mireasmă; bucură-te, Născătoare de Dumnezeu, Prea- 
nevinovată. Bucură-te, frumuseţe și adevărată slavă a maicilor; 
bucură-te, lauda fecioarelor şi cuvioasă podoabă. 


Bucură-te, Fecioară Marie, nume şi lucru dulce, desfătarea 
limbii mele şi dulce cugetare a inimii mele! Sufletul meu, fără 
prihană Fecioară, alergând în urma ta, s-a lipit cu totul de tine, 
Preasfântă, şi aşa cum cerbul doreşte izvoarele apelor, așa tân- 
jeşte după tine mintea mea întreagă, pentru aceea dreapta ta cu 
milostivire să mă sprijine, Curată, şi să mă învrednicească de 
slava feței tale. 

Cuprins fiind acum de multe ispite eu, ticălosul, la tine scap, 
Preanevinovată; mântuieşte-mă pe mine, nevrednicul, cel ce am 
căzut în multe păcate ca nimeni altul, căci poți să îmi ajuţi mie, 
căci pe toate le poți câte le voiești, Fecioară prealăudată, ca 
Maica preabună a Atotputernicului nostru Dumnezeu. Stăpâna 
lumii, ocrotitoare tare a credincioşilor, nu mă trece cu vederea 
pe mine, robul tău, căci întru tine am nădăjduit. 


Duminică seara 


Canonul Preasfintei Născătoare de Dumnezeu. 
Cu foarte multă străpungere... 
Facere a Sfântului loan al Evhaitelor 


Cântarea 1. Glasul al 6-lea 
lrmosul: 


«Ca pe uscat umblând Israel cu picioarele prin adânc, pe 
Faraon prigonitorul văzându-l înecat, striga: Să cântăm lui 
Dumnezeu cântare de biruință». 


Preasfântă Născătoare de Dumnezeu, miluieste-ne pe noi 


Ca roua de trecătoare sunt zilele mele, rele și mici, cheltuite 
repede în vârtejul cel vremelnic, iată, Stăpână, s-au pierdut: 
Mântuieşte-mă! 

Frica împresoară sufletul meu, cutremur nepovestit și chin 
cumplit este la ieșirea lui din trup, Curată, căruia mângâiere 
dăruieșşte-i. 

Slavă... 

Scăparea tare a păcătoşilor, întăreşte asupra mea mila ta, 
Curată, și mă izbăveşte din mâna demonilor, căci ca niște câini 
mulți m-au înconjurat. 

Si acum... 


lată vremea ajutorului, iată vremea apărării tale, iată, 
Stăpână, vremea pentru care ziua și noaptea te-am rugat cu 
căldură și te-am chemat în ajutor. 

Cântarea a 3-a 
Irmosul: 

«Nu este sfânt ca Tine, Doamne Dumnezeul meu, Care ai 
înălțat fruntea credincioşilor Tăi, Bunule, şi ne-ai întărit pe noi 
pe piatra mărturisirii Tale». 

De departe, de pe acum văd ziua aceea, Stăpână, și socotind-o 
pe ea ca fiind aici de fată, cu lacrimi fierbinți te rog: Nu mă 
părăsi pe mine. 

Când deja s-a stins desăvârșit organul cuvintelor și când 
limba este legată, pecetluit glasul inimii pentru pocăință, te rog 
pe tine, Stăpână, mântuieşte-mă. 

Slavă... 

Zămislit în fărădelegi fiind, pentru ce m-am născut? Căci iată, 
mâniindu-l pe Dumnezeu cel Bun plec acum, chinuindu-mă în 
focul cel veșnic. 

Si acum... 

Nu întoarce de la mine multele tale îndurări, nu-mi închide 
milele tale cele iubitoare de oameni, Cuvioasă, ci ajută-mă acum 
şi mă pomeneşte în ceasul judecății. 


Cântarea a 4-a 
lrmosul: 

«Hristos este puterea mea, Dumnezeu şi Domnul, cântă 
strigând cinstita Biserică, cu dumnezeiască cuviință, din cuget 
curat întru Domnul prăznuind». 

Nori, picurați rouă, ca lacrimi! Văi și munti tânguiți-vă cu 
jale pentru mine, cel ce m-am depărtat de Dumnezeu şi m-am 
apropiat de demoni. 

Scăpare nerușinată şi neînfruntată a tuturor celor aflați în 
nevoi, Stăpână Preanevinovată, fii și mie scăpare în vremea strâm- 
torării mele. 

Slavă... 

Deschizând neprihănitele și preacuratele tale brate sfinte ca 
niște aripi de porumbel, sub acoperământul şi umbra lor aco- 
peră-mă, Stăpână. 

Si acum... 


lată, Stăpână, frica de care mă tem mi se întâmplă; iată, luptă 
mare m-a cuprins în care fii mie ajutor, nădejdea mântuirii mele. 


Cântarea a S-a 
Irmosul: 


«Cu strălucirea Ta cea dumnezeiască, Bunule, luminează 
sufletele celor ce din noapte aleargă la Tine cu dragoste, Te rog, 
Cuvântule al lui Dumnezeu, ca să Te vadă pe Tine, Dumnezeul 
cel adevărat, Care chemi din negura greselilor». 

Rudeniile mele cele după trup, frații mei după duh, prieteni 
după obicei şi cunoscuţi: Plângeti, suspinați, întristati-vă, căci 
iată, acum mă despart de voi. 

Acum când nu mai este Cel ce izbăveşte și nimeni cu ade- 
vărat nu este să-mi mai ajute, tu, Stăpână, ajută-mă, ca nu cumva, 
ca un om fără ajutor, să fiu încuiat în mâinile demonilor. 

Slavă... 

O, cum voi răbda chinuitoarea şi vrednica de milă despărțire 
de tine, Maica lui Dumnezeu, şi amara cădere de la Mântuitorul 
Meu şi înstrăinarea de toți sfinții! 

Si acum... 

Să nu poată, Stăpână, mulțimea păcatelor mele să biruiască 
multa ta milostivire, ci să mă înconjoare mila ta și să-mi acopere 
toate fărădelegile mele. 


Cântarea a 6-a 
Irmosul: 


«Marea vieții văzând-o înălțându-se de viforul ispitelor, la li- 
manul Tău cel lin alergând, strig către Tine: Scoate din strică- 
ciune viata mea, mult Milostive». 


Noul Theotokarion. Canoanele aghiorite ale Maicii Domnului 285 


Buzele mele tac și limba mea amuțeste, dar inima mea arde, 
căci focul zdrobirii care o mistuie arde pe dinlăuntru şi cu 
graiuri negrăite, te strigă pe tine, Fecioară. 

Din înălțime caută spre mine, Maica lui Dumnezeu, și învo- 
ieşte-te cu milostivire acum să te pogori spre cercetarea mea 
pentru ca, văzându-te pe tine, să ies din acest cort bucurându-mă. 


Slavă... 


Sfintelor şi curatelor mâini ale Sfinților Ingeri încredințează-mă, 
Stăpână, pentru ca, acoperit fiind de aripile lor, să nu văd chipul 
cel de necinste, de rusine și întunecat al demonilor. 


Si acum... 


Cămară de nuntă a lui Dumnezeu, învrednicește-mă și pe 
mine de cămara de nuntă cerească și înțelegătoare, aprinzând 
candela mea cea întunecată şi stinsă cu sfânt untdelemnul tău, 
Preanevinovată. 


Sedealna. Glasul al 6-lea 
Multele mulțimi ale păcatelor mele 
Nenorocitul meu suflet, tulburat de năvălirile demonilor, întă- 


reşte-l, Fecioară, pe piatra poruncilor lui Hristos. Să nu mă scufunde, 
Curată, furtuna căderilor mele şi întreitul val al cugetelor rele. 


Cântarea a 7-a 
Irmosul: 


«Dătător de rouă a făcut îngerul cuptorul pentru cuvioşii tineri; 
iar pe haldei arzându-i porunca lui Dumnezeu, pe tiran l-a îndu- 
plecat să strige: Bine eşti cuvântat, Dumnezeul părinților noștri». 

Noaptea morții cea întunecată și fără lună m-a luat nepre- 
gătit trimițându-mă nepregătit pe calea aceea mare și înfrico- 
şată. Să călătorească deci împreună cu mine mila ta, Stăpână. 

Pentru bucuria cea trecătoare şi vremelnică voi primi pe- 
deapsă nemuritoare, Stăpână, și pentru o plăcere scurtă a trupu- 
lui mă voi chinui în foc, dar mila ta mai înainte să mă prindă. 

Slavă... 


Cei plecați de aici mă grăbesc, înconjurându-mă din toate 
părțile, dar sufletul meu amână și se înfricoșează, plin fiind de 
multă tulburare, pe care mângâie-l, Curată, prin grija ta. 


Si acum... 


Nu am aflat pe nimeni în inima mea, Stăpână, care să se 
întristeze împreună cu mine, pe nimeni care să mă mângâie, căci 
prietenii mei și cunoscutii toti laolaltă m-au părăsit acum, ci tu, 
nădejdea mea, nicidecum să nu mă părăsești. 


Cântarea a 8-a 
lrmosul: 


«Din văpaie rouă ai izvorât...». 

Ca Maică iubitoare de oameni a lui Dumnezeu Cel iubitor de 
oameni ia aminte la mine cu ochi binevoitor și milostiv, când se 
va despărți sufletul de trup, ca să te slăvesc pe tine, Sfântă 
Născătoare de Dumnezeu. 

Palat înalt al Stăpânului Hristos, trimițând din înălțime ha- 
rul tău, vino acum în ziua strâmtorării mele, ca să te slăvesc, 
Sfântă Născătoare de Dumnezeu. 


Binecuvântăm pe Tatăl... 

Invrednicește-mă să scap de cetele barbarilor celor netru- 
pești și să se deschidă adâncul cel din văzduh si să urc la cer, ca să 
te slăvesc pe tine, Născătoare de Dumnezeu. 

Ceea ce ai născut pe Domnul Atotţiitorul, pe amarii vameși 
ai stăpânitorului lumii acesteia alungă-i departe când voi părăsi 
viața aceasta, ca să te slăvesc pe tine, Curată, în veci. 

Să lăudăm. Irmosul: 

«Din văpaie ai izvorât rouă Cuvioșilor și jertfa dreptului cu 
apă ai mistuit-o că toate le faci, Hristoase, numai cu voia, pe 
Tine Te preaînălțăm întru toti vecii». 

Cântarea a 9-a 
lrmosul: 


«Pe Dumnezeu a-L vedea nu este cu putinţă oamenilor, spre 
Care nu cutează a căuta oștile îngeresti; iar prin tine, Preacurată, 
S-a arătat oamenilor Cuvântul întrupat; pe Care slăvindu-L. cu 
oștile cerești, pe tine te fericim». 

Precum ridică robul ochii la mâinile stăpânului lui, Prealău- 
dată, aşa și eu ridic ochii cei dinafară şi cei dinlăuntru către tine, 
Stăpâna mea, și viata mea, Doamnă, ca să mă miluiești. 

Sfântă Fecioară, de Dumnezeu dăruită, caută cu milostivire 
la smerenia mea, primind jalnica şi cea din urmă a mea rugă- 
ciune, grăbeşte şi mă izbăveşte din focul osândei veșnice. 

Slavă... 

Ceea ce ai născut pe Dumnezeul viilor şi al mortilor, izbă- 
veşte-mă, Fecioară, din bolile cele aducătoare de moarte și dă- 
ruiește-mi viaţă și sănătate și izbăveşte-mă pe mine, cel bolnav, 
încingându-mă cu putere de sus și cu tărie pe mine, cel slăbit. 

Si acum... 

Templu viu, însuflețit și cuvântător ştiindu-te pe tine sălaș al 
lui Dumnezeu, Preacurată, și scăpând la biserica ta cu credință 
fierbinte acum, mai înainte de a pleca, mă rog: Slobozește-mă, ca 
să mă răcoresc lăudând minunile tale. 

Prosomii. Glasul al 6-lea. 
A treia zi ai înviat 

Bucură-te, lauda apostolilor, fără prihană; bucură-te, veselia 
îngerilor cea strălucită; bucură-te, lauda lumii, Fecioară, și po- 
doaba credincioşilor. 

Bucură-te, munte netăiat, Fecioară cu totul lăudată, pe care 
mai înainte l-a văzut Proorocul Daniil, din care s-a tăiat Piatra 
care a zdrobit templele idolilor, Hristos, singurul Împărat a 
toate. 

Bucură-te, cămară cu totul luminoasă; bucură-te, masă în- 
suflețită a pâinii dumnezeiesti întru care se află Hristos; bucură-te, 
frumuseţea evlaviei, Născătoare de Dumnezeu; bucură-te, aco- 
perământul sufletelor noastre. 


Prealăudată, doboară fruntea dușmanilor celor însetati de 


sânge și întristarea poporului tău în bucurie o întoarce, Fecioară, 
şi dă-ne nouă putere ca, mântuiți, să te lăudăm pe tine. 


pd Ca pe sf e er 


Luni seara 


Canonul Preasfintei Născătoarei de Dumnezeu. 
Facere a Sfântului Andrei Criteanul 


Al căruia acrostih este 


Ne vindecăm iarăşi pentru plânsul cel bun 


Cântarea 1. Glasul al 6-lea 


Irmosul: 


«Ajutător și acoperitor S-a făcut mie spre mântuire; Acesta 
este Dumnezeul meu şi-L voi slăvi pe El, Dumnezeul Părintelui 
meu, și-L, voi înălța pe EI, căci cu slavă S-a preaslăvit». 

Preasfântă Născătoare de Dumnezeu, miluieşte-ne pe noi 

Ioil cel minunat, marele proroc al Domnului, a zis prooro- 
ceşte să plângem în chip sfânt și să ne tânguim în sac şi cenușă; 
eu însă disprețuiesc aceasta, dar tu, Fecioară, mântuiește-mă. 


Ca ceea ce ești izvor al milei, Născătoare de Dumnezeu, spală 
trupul și sufletul meu cel întinat în chip rușinos și îmbracă-mă în 
veşmântul curat al harului. 


Slavă... 


Nu mă trece, Preabună, cu vederea pe mine cel stricat în 
fărădelegi, cel ce sunt deja cu totul spurcat de amare plăceri, ci 
spală-mă de toată întinăciunea și mă mântuiește. 


Si acum... 

Să iasă din cămara de nuntă Mirele, Mireasă, zice proorocul 
și păcătoşii să lucreze acum plânsul, iar noi, suflete al meu, să 
cădem cu lacrimi la Maica Izbăvitorului. 


Cântarea a 3-a 


lrmosul: 


«Pe piatra poruncilor Tale întărește, Doamne, inima mea care 
se clatină, că Tu eşti singur sfânt și Domn». 

Să înnoim pământul inimii în viața aceasta, semănând pe el 
virtuțile, ca să secerăm de dincolo grâul vieții. 

Stăpână nenuntită, cu rugăciunile tale către Fiul tău, înviază-mă 
pe mine, cel omorât de păcat prin sfatul pierzătorului. 


Slavă... 

Dacă am căzut, Stăpână, acum în nebunia faptelor mele și 
zac în adâncul pierzaniei, dă-mi mie pocăință, ceea ce ești fără de 
prihană. 

Si acum... 
Ca pe niște fiare cumplite hrănesc patimile în sufletul meu, 


dar nesuferind împreună sălășluirea cu ele, la ajutorul tău scap, 
Fecioară. 


Cântarea a 4-a 
Irmosul: 


«Auzit-a proorocul de venirea Ta, Doamne, și s-a temut că 
aveai să Te nasti din Fecioară și să Te arăţi oamenilor, și a zis: 
Auzit-am glasul Tău și m-am temut. Slavă puterii Tale, Doamne». 

Cu puterea ta, Născătoare de Dumnezeu, să se întoarcă vrăj- 
mașii mei înapoia mea și arcurile lor să se zdrobească, adică, 
necuratele cugete și dă-mi mie, rugătorului tău, prin lacrimi să 
umblu în nepătimire. 

Legat fiind de laturile păcatelor, Născătoare de Dumnezeu, 
nu încetez, ci mai mult împletesc pe cele greu de dezlegat, 

adăugând patimi la patimi și tuturor m-am făcut blestem, atră- 
gând asupra mea „vaiul” proorocului. 


Slavă... 


Rănile sufletului meu nu încetez a le zgândări cu iubirea de 
plăceri și adaug dureri la răni, rămânând cu nesimtire nevinde- 
cat, miluiește-mă, Maica lui Dumnezeu; vindecă-mă și mă mân- 
tuieste cu rugăciunile tale. 

Si acum... 
Ca pe niște vise înșelătoare văzând lucrurile vieții trecând în 


fiecare zi, Născătoare de Dumnezeu, nu primesc nici o simtire a 
acestora, ci sunt încă înnodat de ele ca iedera de culmea stejarului. 


Cântarea a 5-a 
Irmosul: 


«Din noapte alergând la Tine, lubitorule de oameni, lumi- 
nează-mă, rogu-mă, și mă îndreptează și pe mine întru poruncile 
Tale şi mă învață să fac voia Ta, Mântuitorule». 

Înăltându-mă prin mândrie, Prealăudată, am căzut în cum- 
plita cădere a păcatului care a zdrobit sufletul meu și cine mă va 
ridica dacă nu tu, Maica lui Dumnezeu. 


Dăruiește-mi, Stăpână, răbdare în toată strâmtorarea și în 
toate răutăţile cele din afară care au venit asupra mea pe neaș- 
teptate, căci sunt împutinat la suflet și sunt lipsit de plată. 

Slavă... 

De smintelile pierzătorului izbăveşte-mă, Stăpână, şi de toată 
amenințarea și de întunericul cel mai din afară pe mine, cel ce în 
tine neclintit mi-am pus nădejdea. 

Si acum... 


Cugetele desfrânării tulbură, Stăpână Preacurată, ticălosul 
meu suflet şi mă conving în chip fără de minte să mă învoiesc cu 
ele, din care degrab mă izbăvește. 

Cântarea a 6-a 
Irmosul: 


«Strigat-am cu toată inima mea către milostivul Dumnezeu şi 
m-a auzit din iadul cel mai de jos şi a scos din stricăciune viața 
mea». 

Domnul a numit curvie a privi pătimaș la fata femeii, dar eu, 
Fecioară, bolnav fiind de neînfrânare, mi-am întinat sufletul cu 
privirile cele neîngăduite. 

Pe cel ce doarme îl năpădesc cumplit gândurile neînfrânării 
și îl târăsc spre furnicături şi tresăltări ale trupului, însă cruță-mă 
de vătămarea acestora, cu totul nepătată. 


Slavă... 


Mireasa lui Dumnezeu, Marie, cad la tine și strig ție cu la- 
crimi, Născătoare de Dumnezeu: Izbăveşte sufletul meu cel ticălos 
de judecata viitoare şi de focul cel veșnic. 


Si acum... 

Stiu, aflând din Scripturi, că trebuie să îndepărtez pricinile 
vorbelor deşarte, dar eu, Fecioară, nu mă tem să mă îndelet- 
nicesc cu nepotrivite vorbării și cu contraziceri. 

Sedealna. Glasul al 6-lea 
Nădejdea lumii 


Pe Judecătorul lumii, Buno, pe Fiul tău, Fecioară, milostiv 
fă-L mie celui ce am căzut în multe, căci nimeni ca tine nu poate 
mijloci, ca ceea ce eşti Maica lui Dumnezeu și Stăpânului. Pe 
Acesta, aşadar, roagă-L. neîncetat pentru mine, ceea ce ești sin- 
gură binecuvântată. 


Cântarea a 7-a 
Irmosul: 


«Greșit-am, făcut-am fărădelege, nu ne-am îndreptat înaintea 
Ta, nici am păzit, nici am făcut precum ne-ai poruncit nouă. Ci 
nu ne da pe noi până în sfârşit, Dumnezeul părinților». 

Greşit-am, fărădelege am făcut, L-am amărât pe Hristos, 
Fecioară, toată fapta cea păcătoasă săvârșind, mișcându-L pe El 
spre mânie, dar tu, Fecioară, fă-L milostiv nouă, celor osândiți. 

Cu cugetele, cu simțirile şi cu faptele, Născătoare de Dumnezeu, 
cu totul m-am îndepărtat de Dumnezeul cel Viu și m-am supus 
tiranilor născocitori ai patimilor, dar tu izbăveşte-mă din acestea 
și dă-mi mie strălucirea pocăinţei. 

Slavă... 


Când sufletul meu cel ticălos va suferi despărțirea de trup și 
nu va fi Cel ce izbăveşte sau Cel ce mângâie, atunci, Stăpână, 
vino-mi în ajutor și izbăvește-mă de năvălirea demonilor. 


Si acum... 


Fățărnicia, Stăpânul meu a numit-o mare rău în viață de a 
cărei lucrare înșelătoare, izbăvește-mă, Mireasa lui Dumnezeu, 
cu puterea ta, ca nu cumva cu sabia Duhului să mă taie Hristos. 


Cântarea a 8-a 
Irmosul: 


«Pe Cel pe Care ÎI slăvesc oștile cerești...». 

După datorie chemăm solirea ta către Fiul tău, Maica lui 
Dumnezeu, toți cei ce am căzut și am fost osândiţi, ca să fim 
izbăviți de gheenă cu mijlocirea ta, Stăpână. 

Hristos a venit să îi cheme pe păcătoşi la pocăință, veniţi dar 
cu mine toți cei care am lepădat cuvintele Lui, să cădem cu 
pocăință la Născătoarea de Dumnezeu. 


Binecuvântăm pe Tatăl... 


Râuri de lacrimi trimite-mi și suspin din inimă cu zdrobire, 
ca să sting văpaia aceea de nerăbdat și să dobândesc raiul slavei. 


Si acum... 


Ca să îndumnezeiască pe muritori, Stăpână, Fiul tău din tine 
muritor desăvârșit a fost văzut. Pe Acesta roagă-L să mă arate 
pe mine, cel curățit desăvârșit, părtaş al Împărăției Lui. 

Să lăudăm... Irmosul: 


«Pe Cel pe Care II slăvesc oștile cerești şi de Care se cutre- 
mură heruvimii şi serafimii, toată suflarea și zidirea lăudaţi-L, 
binecuvântați-L și-L preaînăltați întru toti vecii». 


Cântarea a 9-a 
Ilrmosul: 


«Naşterea zămislirii celei fără de sămânță este neînțeleasă, 
rodul Maicii celei fără de bărbat este nestricat că nașterea lui 
Dumnezeu înnoiește firile. Pentru aceasta, pe Tine toate neamurile, 
ca pe o Maică Mireasă a lui Dumnezeu, cu dreaptă credință te 
mărim». 

Cămara de nuntă este gătită în ceruri, Mireasa lui Dumnezeu, 
de Fiul tău, plină de toată bucuria pentru cei care au păzit fără 
ştirbire poruncile Lui, dar mie îmi este gătit întunericul şi tân- 
guirea şi focul gheenei de care roagă-L să mă izbăvească. 

Plânsuri și lacrimi și osteneli, Mireasa lui Dumnezeu, sunt 
aduse în lupta de acum, dar dincolo cununi și laude și răsplătiri, 
şi cine este fericitul care cu adevărat seamănă aici cu lacrimi și 
cu bucurie va secera? 


Slavă... 

Înaripați se fac prin pocăință cei căzuți, Preacurată, ca vul- 
turii făcând zborul lor către mințile cereşti, de partea cărora să 
fiu învrednicit și eu, ticălosul, mântuit fiind cu rugăciunea ta. 

Si acum... 

Ca ceea ce ai născut adâncul milelor, fără prihană Fecioară, 
miluiește-mă şi mă izbăveşte de osândă și de judecată pe mine, 
robul tău cel fără de folos și învredniceşte-mă de Împărăția ceru- 
rilor, Fecioară, ca să te măresc pe tine cu dor. 

Prosomii. Glasul al 6-lea 
Toată nădejdea punându-și 


Bucură-te, fiică a Tatălui ceresc și Maica Cuvântului; bucură-te, 
Mireasa Duhului Sfânt, mai înaltă şi mai caldă decât tronurile 

cerești, mai bună decât serafimii, mai cunoscătoare decât Heru- 
vimii, mai Doamnă decât Domniile, mai puternică decât Pute- 
rile, întrecând Puterile cerești, covârşind Începătoriile și mai 
bună conducătoare decât Arhanghelii sau mai mult decât îngerii 
slujind credincioşilor celor ce vor dobândi mântuirea. 

Bucură-te, Stăpâna tuturor stăpânilor, Născătoare de Dumnezeu; 
bucură-te, ceea ce covârşești toate puterile cerești; bucură-te, 
ceea ce singură ești Stăpâna pământului și a mării şi Împărăteasa 
făpturii; bucură-te, sceptrul cel puternic, întărire vitează, tărie și 
putere a împăraților celor credincioși, Prealăudată; bucură-te, 
grădină dumnezeiască; bucură-te, omorârea iadului, Curată, 
scăparea creștinilor; bucură-te, Preabinecuvântată. 


Bucură-te, scaun de foc al Împăratului și Domnului; bucură-te, 
dumnezeiască masă care porti în mijlocul tău pâinea cerească; 
bucură-te, pământ roditor care ai crescut spicul vieții, Preanevi- 
novată, din care cei ce mănâncă nu vor vedea moartea, Stăpână, 
ci vor fi duși la viata cea veșnică, precum mai dinainte a zis Sin- 
gurul Stăpân a toate, Hrănitorul şi Atotţiitorul; bucură-te, scă- 
parea credincioșilor; bucură-te, preaminunată. 


Pe tine cea cu totul nebiruită te rugăm, Fecioară, și ne în- 
chinăm noi cei cumplit biciuiti de necazuri, ca ceea ce ai putere 
de Maică la Domnul, zdrobește pe vrăjmașii nostri, ca să nu spună 
unde este Dumnezeul căruia îi slujesc şi să cunoască nenorociţii 
că pe tine singură te-am dobândit acoperământ şi ajutătoare 
după Dumnezeu și turn sigur; nu îi trece cu vederea, Preanevi- 
novată, pe cei ce aleargă la tine. 


Marti seara 
Canonul Preasfintei Născătoare de Dumnezeu. 
Facere a Sfântului Teofan Graptul, Episcopul Niceei 


Cum se vede în următoarele tropare ale Maicii Domnului 


Cântarea 1. Glasul al 6-lea 
Irmosul: 
«Ca pe uscat umblând Israel cu picioarele prin adânc, pe 


Faraon prigonitorul văzându-l înecat, striga: Să cântăm lui 
Dumnezeu cântare de biruință». 


Preasfântă Născătoare de Dumnezeu, miluiește-ne pe noi 


Pe ușa cea curată şi neumblată, pe locaşul curăției, pe cea fru- 
moasă între femei, pe Sfânta Stăpână, cu sfinte cântări să o slăvim. 
Dumnezeu Cuvântul, Cel ce locuieşte în ceruri, Cel fără de 
început dintru început cer cuvântător pe tine pe pământ ară- 
tându-te, Curată, nepărăsind cerurile, întru tine S-a sălășluit. 
Slavă... 


Norul soarelui şi sfeşnic luminos, Preanevinovată, candelă cu 
multe făclii, cele trei părți ale sufletului meu întunecate de păcate, 
rogu-mă, luminează-le. 


Si acum... 

De Dumnezeu dăruită Fecioară, ajutorul cel tare al credin- 
cioșilor şi nădejdea celor smeriți tu mă slobozeşte din plăcerile 
trupului și din patimile cele ce se luptă cu mine. 


Cântarea a 3-a 
Irmosul: 


«Nu este sfânt ca Tine Doamne Dumnezeul meu, Care ai 
înălțat fruntea credincioșilor Tăi, Bunule, și ne-ai întărit pe noi 
pe piatra mărturisirii Tale». 

Nu este, Fecioară, nu este să alerge cineva la acoperământul 
tău și să nu dobândească multele tale mile, pentru aceea şi eu te 
rog să dobândesc apărarea ta. 

Ca ceea ce esti mai cuprinzătoare decât cerurile și mai înaltă 
decât pământul, ca Sfânta Sfintelor, mai înaltă decât Heruvimii 
şi Serafimii, fără de asemănare pe Dumnezeu L-ai cuprins, Cuvioasă. 


Slavă... 
Cu focul temerii de Dumnezeu curățindu-mă de întinăciunea 


păcatelor, Fecioară, îmbracă-mă în tunica aurită a virtuților și în 
corurile îngerilor rânduieşte-mă. 


Si acum... 


Din fapte nu-mi este nicidecum mântuire, dar tu, Născătoare 
de Dumnezeu, nădejdea nemincinoasă a celor ce se încred în tine, 
rogu-mă, dăruiește-mi mie mântuire. 


Cântarea a 4-a 
Irmosul: 

«Hristos este puterea mea, Dumnezeu și Domnul, cântă stri- 
gând cinstita Biserică, cu dumnezeiască cuviinţă, din cuget curat 
întru Domnul prăznuind». 

Ca ușă care duce la dumnezeiasca intrare, ca rai dumnezeiesc, 
ca locaș al sfințirii cel înțelegător, ca scăpare a credincioşilor pe 
Fecioara să o fericim. 

Sfeşnic cu totul luminos, dumnezeiască masă, locașul lui 
Dumnezeu și chivotul, toiag care ai odrăslit floarea în lume, pe 
Hristos, tu te-ai arătat, Maică Fecioară. 


Slavă... 


Intru cunoștință pe tine în rug Moise te-a văzut, ca să arate 
tainic închipuită cu sfințenie viitoarea naștere a focului, Născătoare 
de Dumnezeu, Pururea Fecioară. 


Si acum... 


Cuvântul, Nepătată, întru tine S-a sălășluit, izbăvind lumea 
din nebunia patimilor și învrednicind de Împărăţia cerurilor pe 
cei ce te laudă pe tine. 


Cântarea a 5-a 
Irmosul: 


«Cu strălucirea Ta cea dumnezeiască, Bunule, luminează 
sufletele celor ce din noapte aleargă la Tine cu dragoste, Te rog, 
Cuvântule al lui Dumnezeu, ca să Te vadă pe Tine, Dumnezeul 
cel adevărat, Care chemi din negura greselilor». 

Frumusetea lui lacob, cea aleasă de Dumnezeu mai înainte 
de a fi toate, ceea ce fără de asemănare te-ai îmbogățit în sfin- 
tenie și curăţie, bucură-te, Stăpână. 

Soborul cel luminat de Dumnezeu al proorocilor înțelegând 
mai departe tainic, Fecioară, Mireasa lui Dumnezeu, adâncul cel 
negrăit al dumnezeieştii nașterii tale, cu sfinte simboluri pe tine 
mai dinainte te-a închipuit. 


Slavă... 


Preasfântă, ceea ce singură ai născut cu adevărat pe pământ 
pe Dumnezeu cel Preasfânt, pe cei ce te propovăduiesc pe tine 
pururea drept Născătoare de Dumnezeu sfințeşte-i și mântuieste-i 
cu mijlocirea ta. 


Si acum... 

Cu dumnezeiască lumina ta, ca o bună, sufletul meu cel în- 
tunecat de plăceri luminează-l şi călăuzeşte-l pe calea mântuirii, 
ceea ce singură ai născut pe Mântuitorul Hristos. 


Cântarea a 6-a 
lrmosul: 

«Marea vieții văzând-o înălțându-se de viforul ispitelor, la 
limanul Tău cel lin alergând, strig către Tine: Scoate din stri- 
căciune viața mea, mult Milostive». 

Pe cea singură cu totul lăudată, pe cea mai frumoasă între 
femei, pe Născătoarea de Dumnezeu, pe zidul cel nezdrobit al 
creştinilor, pe Maria cea fără prihană cu inimă neîndoită să o 
fericim. 

Cort care ai cuprins pe Dumnezeu, munte sfânt al lui Dumnezeu, 
năstrapă de aur, tron de foc, chivot cu totul de aur, sfeșnic cu multe 
făclii, uşă neumblată, bucură-te, Stăpână. 

Slavă... 


Străină este zămislirea ta, străină și înfricoșată este nașterea 
ta cea mai presus de minte, Fecioară, şi pe toți cei înstrăinaţi de 
Dumnezeu împacă-i iarăși cu El, dăruindu-le frumusețea cea de 
mai înainte. 

Si acum... 

Îmbunătăţeşte, Stăpână, sufletul meu cel înrăit în multe pă- 
cate şi pe Dătătorul tuturor bunătăţilor, pe Hristos, roagă-L să 
mă învrednicească de Împărăția cea de sus. 

Sedealna. Glasul al 6-lea 
Multe sunt mulțimile 


Caută la bolile cele multe ale slăbitului meu suflet și la pa- 
timile cele cumplite ale trupului meu, Curată, și de grabnică 
tămăduire mă învredniceşte şi mă călăuzeşte să fac sfintele po- 
runci ale bunului Dumnezeu, ca să te măresc pe tine. 

Cântarea a 7-a 
Irmosul: 


«Dătător de rouă a făcut îngerul cuptorul pentru cuvioşii tineri; 
iar pe haldei arzându-i porunca lui Dumnezeu, pe tiran l-a îndu- 
plecat să strige: Bine ești cuvântat Dumnezeul părinților noștri». 


Mai înaltă ești, Preanevinovată, de puterile cele întelegătoare, 
căci nu îndrăznesc acelea să privească pe Cel pe Care L-ai purtat 
în brațele tale, pentru aceea cu glasuri de multumire te slăvim. 


Curată cădelniță a cărbunelui celui dumnezeiesc care ai înmi- 
resmat lumea, izbăveşte-mă pe mine de duhoarea necuratelor 
mele patimi şi dă-ne, Fecioară, să cântăm: Bine esti cuvântat 
Dumnezeul părinților noștri. 


Slavă... 

Pe mine cel zdrobit de nemăsuratele mele călcări de poruncă, 
înnoiește-mă cu mijlocirea ta cea dumnezeiască, tămăduind su- 
fletul meu și dându-mi cuvânt ca să strig: Binecuvântată esti 
ceea ce ai născut pe Dumnezeu cu trup. 

Si acum... 

Templu preasfânt al lui Dumnezeu, fă-ne temple ale dumne- 

zeiescului Duh pe noi, cei ce te cinstim pe tine în această dumne- 


zeiască biserică a ta și care cântăm, Fecioară, cu evlavie: Bine ești 
cuvântat Dumnezeul părinților nostri. 


Cântarea a 8-a 
Irmosul: 
«Din văpaie rouă ai izvorât cuvioşilor...». 


Candelă purtătoare de lumină care strălucește ca aurul, pat 
luminos împodobit cu porfiră, vas al dulceţii și masă a pâinii 
vieții, te-am cunoscut pe tine, Fecioară preabinecuvântată. 

Pe tine, muntele cel cu totul sfânt și înalt, noi, cei ce am căzut 
în adâncul păcatelor, Stăpână curată, te rugăm, înalță-ne pe noi 
la faptele dumnezeieşti ale virtutilor. 

Binecuvântăm pe Tatăl... 


Izbăviţi fiind prin naşterea ta de blestemul cel dinainte, cu 
totul binecuvântată Fecioară, Născătoare de Dumnezeu, cântăm 
tie cuvântul lui Gavriil: Bucură-te, pricina mântuirii tuturor. 


Si acum... 


Ceea ce ai născut strugurele cel nelucrat, arată-mă pe mine 
roditor al faptelor bune și de Împărăția cerurilor mă învred- 
nicește, ca să te slăvesc pe tine, Curată, în veci. 


Să lăudăm... Irmosul: 


«Din văpaie rouă ai izvorât cuvioşilor și jertfa dreptului cu 
apă ai mistuit-o, că toate le faci, Hristoase, numai cu voia. Pe 
Tine Te preînălțăm întru toți vecii». 


Cântarea a 9-a 
Irmosul: 


«Pe Dumnezeu a-L vedea nu este cu putință oamenilor, spre 
Care nu cutează a căuta ostile îngerești; iar prin tine, Preacu- 
rată, S-a arătat oamenilor Cuvântul întrupat; pe Care slăvindu-L 
cu oștile cerești, pe tine te fericim». 

Palat preacurat al lui Dumnezeu, minunate fă cu mine milele 
tale, Născătoare de Dumnezeu, Marie cu totul fără prihană, ca să 
te măresc pe tine şi să te fericesc, ceea ce ești mai înaltă decât 
cerurile și decât toată fâptura. 

Cu glasuri de mulțumire te lăudăm pe tine, cei ce prin tine cu 
adevărat dobândim îndumnezeirea şi strigăm ție: Bucură-te, cu 
totul lăudată; bucură-te, binecuvântată; bucură-te, tron în chip 
de foc al Stăpânului a toate; bucură-te, Marie, Stăpână. 


Slavă... 

Dă-ne nouă, celor ce te cinstim pe tine şi mărim naşterea ta, 
Preasfântă, să te lăudăm, să te slăvim şi să te fericim pe tine cu 
vrednicie, singura binecuvântată, căci tu ești lauda creștinilor și 
către Dumnezeu solitoare bine primită. 

Si acum... 


Picurând ca ploaia pe lână, Cel ceresc în pântecele tău S-a 
pogorât și uscând şuvoaiele înșelării, a plouat nestricăciune și 
izbăvire tuturor oamenilor prin tine, de Dumnezeu dăruită. 


Prosomii. Glasul al 6-lea 
A treia zi ai înviat... 


Bucură-te, curajul nebiruit al împăraților evlavioşi; bucură-te, 
slava credincioşilor tăi care se închină sfintei tale icoane; bu- 
cură-te, căderea demonilor și îndreptarea oamenilor. 

Bucură-te, începutul şi rădăcina mântuirii noastre, Preacu- 
rată; bucură-te, sfeșnic care ai avut în mijlocul tău pe Hristos, 
făclia; bucură-te, ceea ce ești mai înaltă decât cerul și pământul, 
Marie Stăpână. 

Bucură-te, Cuvioasă, mai cinstită decât toată făptura văzută 
și nevăzută, fără prihană Fecioară, ca ceea ce ai născut mai presus 
de minte pe Stăpânul amândurora; bucură-te, veselia sufletului 
meu. 

Cu totul lăudată, mântuieşte-mă pe mine, robul tău, din chi- 
nurile care m-au cuprins şi umple smeritul meu suflet de bucurie 
și de nădejde, Preasfântă, ca neîncetat să te măresc pe tine. 


aw Pilat paza. 


Miercuri seara 
Canonul Preasfintei Născătoarei de Dumnezeu. 
Facere a Cuviosului Nicolae Kataschepinul 


Cum se vede în următoarele tropare ale Maicii Domnului 


Cântarea 1. Glasul al 6-lea 
Irmosul: 


«Ajutător şi acoperitor S-a făcut mie spre mântuire; Acesta 
este Dumnezeul meu și-L voi slăvi pe El, Dumnezeul Părintelui 
meu și-L voi înălța pe EI, căci cu slavă S-a preaslăvib». 

Ajutătoare şi acoperitoare, izbăvitoare și apărătoare fii mie, 
Stăpână, în cumplite nenorociri şi amare dureri, izbăvindu-mă 
din amarnicele chinuri şi munci. 


Preasfântă Născătoare de Dumnezeu, miluieşte-ne pe noi 


Preasfântă, nădejdea celor ce te cheamă pe tine cu dor, arată-te 
şi mie ascultătoare acum și primește laudă din întinatele buze ale 
smeritului tău rugător. 


Slavă... 


Izbăvindu-mă cu milostivire, arată mie fata ta, căci întu- 
nericul cumplitei deznădăjduiri mă acoperă acum cu totul, ci 
luminează-mă cu strălucirea rugăciunii tale celei curate. 


Si acum... 


Sunt scufundat în cumplitul naufragiu al păcatului, întinde şi 
mie dreapta ta, ca lui Petru oarecând, şi mântuieste-mă, Cuvinte, 

cu rugăciunile celei ce mai presus de minte Te-a născut fără stri- 
căciune. 


Cântarea a 3-a 
Irmosul: 

«Pe piatra poruncilor Tale întăreşte, Doamne, inima mea 
care se clatină, că Tu eşti singur sfânt și Domn». 

Primeşte-mă pe mine cel ce cad la milele tale, Maică a Cuvân- 
tului, dăruieşte celui ce cere iertare de greșeli cu fierbințile tale 
rugăciuni. 

Cuptorul babilonian cel stins pe tine te-a închipuit, iar tu, 
Stăpână, stinge cuptorul patimilor mele și arşita bolilor mele. 

Slavă... 

Opreşte, Stăpână, amara betie a plăcerilor mele, dăruindu-mi 
mie dumnezeiasca luare aminte a pocăinței și întoarcerea cea 
mântuitoare. 

Si acum... 

Cu ochiul tău cel milostiv, ia aminte la mine, cel necăjit, Stă- 
până, şi mă miluiește și mă mântuiește, mântuirea lumii și ajutorul 
oamenilor. 


Cântarea a 4-a 
Irmosul: 

«Auzit-a proorocul de venirea Ta, Doamne, și s-a temut că 
aveai să Te naști din Fecioară și să Te arăţi oamenilor, și a zis: 
Auzit-am glasul Tău și m-am temut. Slavă puterii Tale, Doamne». 

lubit-am cele prezente, trupul și lumea și cele din lume, plă- 
cerile şi slava şi banii, iar de cele viitoare nicicum nu m-am în- 
grijit, de aceea ticălosul de mine am căzut și din slava cea de sus 
și din dragostea lui Dumnezeu. 

Usă a dumnezeieștii slave, deschide-mi mie usile pocăinței şi 
mă du la lumina cea neapusă a Fiului și Ziditorului tău, Prea- 
lăudată, smulgându-mă din întunericul patimilor și risipind ne- 
gura trândăviei mele. 

Slavă... 


Tine aprinsă, Binecuvântată, candela sufletului meu ca să nu 
se stingă, fără de untdelemn fiind și să mi se închidă uşa cămării 
de nuntă, ci deschide-mi ușa milei şi vino în ajutor în ceasul 
ieșirii mele. 

Si acum... 


Doboară la pământ pe vrăjmaşii mei, luptă cu cei ce cu ne- 
dreptate se luptă cu mine, ca să cunoască ei al cui rob sunt, ce 
ajutor mi-am agonisit, Prealăudată, binecuvântată Născătoare 
de Dumnezeu, și mă mântuieşte pe mine cel ce te laud pe tine. 


Cântarea a 5-a 
lrmosul: 


«Din noapte alergând la Tine, lubitorule de oameni, lumi- 
nează-mă, rogu-mă, și mă îndreptează și pe mine întru poruncile 
Tale şi mă învață să fac voia Ta, Mântuitorule». 

Mântuiește-mă pe mine, risipitorul, cu totul fără prihană 
Fecioară, vino şi mă izbăveşte de dușmanii mei cei văzuţi şi cei 
nevăzuţi, de toți cei ce necăjesc pururea smeritul meu suflet. 

Milostiv fă-L mie pe Fiul tău, când se vor cerceta faptele mele 
cele ascunse și cele vădite ca să nu mă trimită în foc pe mine, cel 
osândit. 


Slavă... 


La nemăsurata ta bunătate, Stăpâne Doamne, îndrăznind cu, 
ticălosul, și la rugăciunile Maicii Tale, Mântuitorule, nu voi dez- 
nădăjdui nicidecum. 

Si acum... 


Cu totul fără folos am fost din tinereţe, Preanevinovată, omorât 
fiind de plăceri și acum zac mort nenorocitul, ci tu înviază-mă, 
Stăpână. 

Cântarea a 6-a 
lrmosul: 


«Strigat-am cu toată inima mea către milostivul Dumnezeu și 
m-a auzit din iadul cel mai de jos şi a scos din stricăciune viața 
mea». 

Cad la tine, Marie fără prihană, și strig cu plângere: Născătoare 
de Dumnezeu, izbăveşte sufletul meu cel ticălos de viitoarea 
judecată şi de focul cel veşnic. 

Adapă cu râurile rugăciunilor tale ticălosul meu suflet cel 
aprins de văpaia patimilor și arată-l purtător de rod, Preacurată 
Marie. 


Slavă... 


Sfințește-mă pe mine tot si luminează-mă, ceea ce eşti jertiel- 
nic de împăcare al credincioșilor şi cu rugăciunile tale arată-mă, 
Fecioară, casă a Sfintei Treimi, rogu-mă. 


Si acum... 


Liman liniștit te cunosc pe tine, Născătoare de Dumnezeu, 
Marie, şi strig din adâncul inimii mele, nu mă lăsa, Fecioară, să 
fiu scufundat de întreitul val al vrăjmașului. 

Sedealna. Glasul al 6-lea. 
Multe sunt multimile 

Valul gândurilor potrivnice mă tulbură și năvălirile pati- 
milor prăvălesc în adâncul pierzaniei slăbitul meu suflet, dar tu 
miluieşte-mă pe mine, ceea ce ai născut pe Dumnezeu și izbă- 


veşte-mă pe mine, robul tău, de viitoarea amenințare, ceea ce ești 
singură binecuvântată. 


Cântarea a 7-a 
Irmosul: 


«Greșit-am, făcut-am fărădelege, nu ne-am îndreptat înaintea 
Ta, nici am păzit, nici am făcut precum ne-ai poruncit nouă. Ci 
nu ne da pe noi până în sfârșit, Dumnezeul părinților». 

Mâniat-am și am amărât pe îndelung răbdătorul și Făcătorul 
meu, Care m-a plăsmuit din pământ oarecând și din neființă m-a 
adus la ființă, dar tu, Fecioară, fă-L mie milostiv pe El cu rugă- 
ciunile tale de maică. 

Stăpână, ceea ce ai deschis ușile cele sfinte ale Raiului, pe 
acestea, care sunt închise pentru mine prin faptele rele pe care 
le-am făcut, Fecioară, deschizându-mi-le, mântuieşte-mă si mă 
arată şi pe mine locuitor al Raiului. 

Slavă... 

Milostiv fă pe Fiul tău, pe Domnul și Dumnezeul nostru și 
Binefăcătorul, Stăpână Preasfântă Fecioară, ca să fiu izbăvit din 
primejdii şi din necazuri și să dobândesc strălucirea sfinților și 
slava cea veșnică. 


Si acum... 


Sfințeşte, du la lumină inima mea, Născătoare de Dumnezeu, 
usucă izvoarele patimilor mele, adapă-mă cu apa dumnezeieştii 
tale rugăciuni și învredniceşte-mă să îți aduc ţie laudă binepri- 
mită din inimă curată. 


Cântarea a 8-a 
Irmosul: 


«Pe Cel pe Care ÎI slăvesc oștile cereşti...». 

Toţi după datorie chemăm în ajutor rugăciunea ta, Maica lui 
Dumnezeu, către Fiul tău, toți cei căzuți şi osânditi, ca să fim 
izbăviti de gheenă cu mijlocirea ta. 

Chezășuitoare fii mie, Preanevinovată, către Domnul Dumnezeu 
când va veni pe pământ să judece pe toți şi arată-mă pe mine, 
nenorocitul, de partea celor mântuiți, te rog pe tine. 

Binecuvântăm pe Tatăl... 


Stinge focul patimilor mele şi omoară cugetul trupului, lu- 
minează-mi mintea, curățește-mi inima şi hrăneşte sufletul meu 

cu pâinea cea cerească și mă mântuiește, Născătoare de 
Dumnezeu. 


Si acum... 


Povătuieşte-mă, Stăpână, în calea poruncilor lui Dumnezeu 
pe mine, păcătosul; pleacă inima mea spre calea mântuirii, căci 
pe tine te am singură apărare și ajutătoare. 

Să lăudăm... Irmosul: 


«Pe Cel pe Care ÎI slăvesc oștile cereşti şi de Care se cutre- 
mură Heruyvimii și Serafimii, toată suflarea și zidirea lăudaţi-L, 
binecuvântați-L şi-L preaînăltați întru toți vecii». 


Cântarea a 9-a 
Irmosul: 


«Nașterea zămislirii celei fără de sămânță este neînteleasă, 
rodul Maicii celei fără de bărbat este nestricat că nașterea lui 
Dumnezeu înnoieşte firile. Pentru aceasta, pe Tine toate neamu- 
rile, ca pe o Maică Mireasă a lui Dumnezeu, cu dreaptă credință 
te mărim». 

Eu, osânditul și cu totul neîndreptatul, eu, ticălosul, vinovat de 
toate păcatele, am osândit pe alții care erau neosândiți, vai, mie, 
atunci în vremea judecății, Fecioară, că voi fi osândit. 

Rob m-a luat și acum se grăbeşte să mă piardă pe mine dia- 
volul, cel ce voiește pe toti să îi piardă, dar, o, milostivă Fecioară, 
nu mă părăsi, nu mă preda vrăjmașilor, nu-i lăsa să mă piardă pe 
mine, rugătorul tău. 

Slavă... 


Nădejde neînfruntată, ajutorul si acoperământul şi scăparea 
mea, ajută-mi mie atunci la viitoarea judecată și izbăveste-mă de 
toată amenințarea și fiu al Împărăției Fiului tău arată-mă, fără 
de prihană Fecioară. 


Si acum... 

Laud, Prealăudată, slava ta, strălucirea și puterea ta, ne- 
grăită mila milostivirii şi iubirii tale de oameni şi te rog pe tine, 
Preabună, să nu cad din nădejde, ci să dobândesc slava ta. 


Prosomii. Glasul al 6-lea 
Toată nădejdea punându-și 


Bucură-te, cort dumnezeiesc al lui Dumnezeu, Stăpânul a 
toate; bucură-te, întărire și cunună neveștejită a mucenicilor; 
bucură-te, tărie a credincioșilor și slava cuvioșşilor; bucură-te, 
Maică nenuntită; bucură-te, laudă a puterilor celor cereşti. te- 
melia proorocilor, propovăduirea Apostolilor; bucură-te, ceea ce 
ai călcat în picioare rătăcirea înșelăciunii, Curată, iertarea păca- 
telor; bucură-te, Maică Fecioară. 

Bucură-te, locaș al luminii, Preasfântă; bucură-te, stâlp de foc, 
prin care noi, cei ce suntem părtaşi stricăciunii, suntem călăuziţi 
la cer, la fericita slavă şi la odihna cea nestricată; bucură-te, vie 
care ai odrăslit strugurele vieţii care picură vinul cel nou care 
nimicește beţia răutăţii şi adapă cu vinul bucuriei pe credincioşii 
care mărturisesc nașterea lui Dumnezeu, Stăpână. 

Bucură-te, palat strălucit și prealuminos al Împăratului Hristos; 
bucură-te, cetate însufletită a Stăpânului tuturor; bucură-te, sin- 
gur şi sigur acoperământ nezdrobit al celor ce se roagă tie cu 
credință; bucură-te, mântuire a lumii și jertfelnic fierbinte; bu- 
cură-te, ceea ce ai stins dumnezeieşte cuptorul mulțimii zeilor; 
bucură-te, dumnezeiască bucurie a îngerilor și a muritorilor, 
ajutorul cel puternic și nezdrobit, Stăpână. 


Primește rugăciunea mea, Născătoare de Dumnezeu, Marie, 
şi nu mă lepăda pe mine, nevrednicul, de la faţa ta, căci ca ni- 
meni altul între oameni, pe pământ, Preacurată, am greșit, pen- 
tru aceca eu, ticălosul, cer dumnezeiescul tău har, vino şi mă 
miluieşte pe mine, cel ce acum sunt cuprins de chinuri, și nu mă 
lăsa până în sfârșit să mă primejduiesc eu, cel ce întru tine sin- 
gură am nădăjduit, Stăpână, mântuirea tuturor. 


Joi seara 
Canonul Presfintei Născătoare de Dumnezeu. 
Facere a Cuviosului Părintelui nostru Pavel, 
Episcop de Amorio în Frigia 


Al căreia acrostih este: 


«Dă-mi, Fecioară, lacrimi de pocăință» 


Cântarea 1. Glasul al 6-lea 
Irmosul: 

«Ca pe uscat umblând Israel cu picioarele prin adânc, pe 
Faraon prigonitorul văzându-l înecat, striga: Să cântăm lui 
Dumnezeu cântare de biruintă». 

Preasfântă Născătoare de Dumnezeu, miluieste-ne pe noi 

Stăpână, primește plânsul din inimă întinată, Preanevino- 
vată, şi din buze spurcate şi spală-mă de întinăciunea patimilor şi 
a cumplitelor păcate, ca să te slăvesc pe tine. 

Dă-mi mie ploaie de lacrimi cu rugăciunile tale, Preasfântă 
Stăpână, ca să plâng cu lacrimi fierbinți cele ce am păcătuit pe 
pământ și să fiu izbăvit de pedeapsa care mă așteaptă. 

Slavă... 

Suspină, plânge-te pe tine însuți, suflete al meu, și încă de aici 

tânguieşte-te, strigând către Hristos: Pentru rugăciunile Maicii 

Tale, miluiește-mă pe mine, cel vinovat, și de înfricoşătoarea 
gheenă izbăveşte-mă. 
Si acum... 
Să nu lepezi plânsul meu, ceea ce ai născut izvorul milei, ci 


cu milostivire, ca o bună, vindecă patimile sufletului meu cu 
milostiv ochiul tău. 


Cântarea a 3-a 
Irmosul: 

«Nu este sfânt ca Tine, Doamne Dumnezeul meu, Care ai 
înălțat fruntea credincioşilor Tăi, Bunule, şi ne-ai întărit pe noi 
pe piatra mărturisirii Tale». 

Nu este altul între muritori care să fi făcut nelegiuiri şi să fi 
trăit ca un risipitor precum eu, Preabună, căci în desfrânări 
cumplit am întinat dumnezeiescul botez. 

lată, au venit asupra mea ca niște bice toate răutățile vrăj- 
mașului. Căci îngreunîndu-se, s-au împutit foarte şi amenință cu 
pierzania desăvârșită a sufletului. 

Slavă... 

Multe sunt mulțimile păcatelor mele, Născătoare de Dumnezeu, 
pentru aceea la tine cad cu credință, în ceasul cel înfricoşător 
milostiv fă-L mie pe Cel pe Care L-ai întrupat. 


Si acum... 


Sfântă Stăpână, pe mine, cel vinovat, scoate-mă din toată 
osândă ca ceea ce ai îndrăznire de Maică la Dumnezeu și în că- 
mara Lui de nuntă mă aşează. 


Cântarea a 4-a 
lrmosul: 


«Hristos este puterea mea, Dumnezeu și Domnul, cântă stri- 
gând cinstita Biserică, cu dumnezeiască cuviință, din cuget curat 
întru Domnul prăznuind». 

Dăruiește-mi mie izvor de lacrimi, Stăpână, ca să spăl întină- 
ciunea sufletului și să aflu, eu, ticălosul, frumusețea cea dintâi pe 
care am pierdut-o prin sfatul şarpelui. 

Dumnezeul meu, milostive Hristoase, lubitorule de oameni, 
voitorule al milei, varsă acum asupra mea mila Ta, Te roagă pe 
Tine Maica Ta, nădejdea şi apărătoarea mea. 


Slavă... 


Pe mine, risipitorul, cel ce am mâniat mai presus decât toti 
oamenii pe Fiul tău, izbăveşte-mă din chinurile vesnice, Născă- 
toare de Dumnezeu, singura nădejde a credincioșilor. 

Si acum... 


Legea morții ai oprit-o, născând viața tuturor, pentru aceea 
şi pe mine, cel omorât de păcate, înviază-mă şi de viața cea veş- 
nică învrednicește-mă. 


Cântarea a 5-a 
lrmosul: 


«Cu strălucirea Ta cea dumnezeiască, Bunule, luminează 
sufletele celor ce din noapte aleargă la Tine cu dragoste. Te rog, 
Cuvântule al lui Dumnezeu, ca să Te vadă pe Tine, Dumnezeul 
cel adevărat, Care chemi din negura greselilor». 

Vrăjmașul, văzându-mă pe mine fără de rușine făcând toată 
fărădelegea, râde de căderile mele. Dar tu, Curată, izbăveşte-mă 
din robia lui și întoarce în rușine râsul lui. 

Izbăveşte-mă de patimi, de întristarea și de vătămarea vrăj- 
mașşilor celor potrivnici și mântuiește smeritul meu suflet din 
cursele acestora, ca să nu spună, Curată, întăritu-ne-am asupra 
lui. 

Slavă... 


Izbăveşte-mă pe mine din mâinile nedrepte, de limba viclea- 
nă și de buzele cumplite, Fecioară, Mireasa lui Dumnezeu, căci 

întru tine mi-am pus toată nădejdea mea, să nu fiu ruşinat, mă 
rog tie. 
Si acum... 
Dă-mi zdrobire inimii mele și râuri de lacrimi și sărăcia du- 
hului, ca să plâng, de Dumnezeu dăruită, cele rău făptuite de mine 
ca pe unele ce sunt vrednice de tot plânsul. 


Cântarea a 6-a 
lrmosul: 

«Marea vieţii văzând-o înălțându-se de viforul ispitelor, la 
limanul Tău cel lin alergând, strig către Tine: Scoate din stri- 
căciune viata mea, mult Milostive». 

Primind, Stăpână, curgerea lacrimilor mele, săracă și puțină, 
ca pe un mir ales de bună mireasmă şi ca pe o tămâie curată 
izbăveşte-mă de obiceiul cel rău mirositor al patimilor. 

Supusu-m-am patimilor, depărtându-mă de Dumnezeu, ca 
un risipitor, eu, ticălosul, pe Care roagă-L să mă mântuiască pe 
mine, Preabună, căci către tine am scăpat și străluceşte-mă pe 
mine cu veșmintele cele dintâi. 


Slavă... 


Te laud pe tine cu bună cuviinta sfintilor îngeri şi te rog, Prea- 
nevinovată, alungă de la mine închipuirile cele necuviincioase 
ale demonilor, păzind înseninată inima mea. 


Si acum... 


Să nu mă acopere pe mine valul, să nu mă scufunde furtuna, 
să nu mă astupe oceanul, să nu mă înece marea și adâncul amarei 
deznădejdi şi amarnicei pierzanii, Fecioară Preacurată. 


Sedealna. Glasul al 6-lea 
Nădejdea lumii 


Suspine din inimă și din rărunchi aduc ție, miluieşte ticălosul 
meu suflet cu ajutorul tău cel binevoitor, Preanevinovată, milos- 
tivește-L pe multmilostivul Dumnezeu să mă izbăvească pe mine 
de judecată și de iezerul de foc, ceea ce ești singură binecuvântată. 

Cântarea a 7-a 
Ilrmosul: 


«Dătător de rouă a făcut îngerul cuptorul pentru cuvioșii tineri; 
iar pe haldei arzându-i porunca lui Dumnezeu, pe tiran l-a îndu- 
plecat să strige: Bine eşti cuvântat Dumnezeul părinților noștri». 

Întru tine mi-am pus toată nădejdea mea, eu, ticălosul, nu-ți 
întoarce fața de la mine nu-mi închide mie milele tale cele iubi- 
toare de oameni, Maica lui Dumnezeu, ci ajută-mi mie. 


Scutundat fiind de valul păcatelor, ridică-mă, Mireasa lui 
Dumnezeu, şi îndreaptă-mă la limanul cel dumnezeiesc al ne- 
pătimirii pe mine, cel ce strig cu evlavie: Bine esti cuvântat 
Dumnezeul părinților noștri. 

Slavă... 


Atelier fărădelegii m-am făcut și a toată fapta ruşinoasă, sălaş 
și vas al gândurilor rele, dar, o, Preacurată, sfințeste-mă pe mine 
vas sfânt al lui Dumnezeu. 

Si acum... 


Mintea cea asiriană, ca mai marele Babilonului celui întele- 
gător, de şapte ori a aprins în mine, Curată, cuptorul gândurilor 
pătimașe de care păzește-mă pe mine nears cu roua ta. 


Cântarea a 8-a 
Irmosul: 
«Din văpaie ai izvorât rouă Cuvioşilor...». 


În chip văzut stând înaintea icoanei tale mi se pare că, vie 
fiind, eşti de față în chip nevăzut, Maica vieții, cu frică mă rog: 
Izbăveşte-mă de vrăjmasii cei văzuți şi cei nevăzuți. 

Rugăciune adu lui Dumnezeu, Fecioară, să mântuiască sufletele 
noastre, de Dumnezeu dăruită, şi să ne izbăvească pe noi de robia 
patimilor şi de reaua ocară a diavolilor. 


Binecuvântăm pe Tatăl... 

Sacul cel întunecat și aspru al păcatului rupându-l, îmbracă-mă 
în mântuire și încinge-mă cu adevărată bucurie, ca să te slăvesc 
pe tine, Curată, în veci. 

Si acum... 
Adâncul milei cel fără de sfârșit, marea milostivirii cea ne- 


măsurată, ajutorul cel gata al păcătoşilor, mântuiește, Fecioară, 
pe robul tău cel fără folos. 


Să lăudăm...Irmosul 
«Din văpaie ai izvorât rouă Cuvioșilor și jertfa dreptului cu 
apă ai mistuit-o, că toate le faci, Hristoase, numai cu voia. Pe 
Tine Te preaînălțăm întru toți vecii». 


Cântarea a 9-a 
Irmosul: 

«Pe Dumnezeu a-L vedea nu este cu putință oamenilor, spre 
Care nu cutează a căuta ostile îngerești; iar prin tine, Preacu- 
rată, S-a arătat oamenilor Cuvântul întrupat; pe Care slăvindu-L 
cu oștile cerești, pe tine te fericim». 

Valul patimilor și al plăcerilor mă tulbură și mă scufundă în 
adânc, Preanevinovată, ceea ce ai născut pe Cârmaciul Hristos, 
tinde mie mână de ajutor, mântuiește-mă, ceea ce ești singură 
mântuire şi izbăvire a credincioșilor. 

Cer acoperământul tău drept călăuzitor şi apărarea ta pururea 
să mă însoțească, Stăpână, și mai cu seamă în ceasul judecății, 
când întunecata ceată a demonilor se va năpusti asupra mea. 

Slavă... 


Slobozește-mă din starea cea materialnică și dă-mi mie ca 
ziua şi noaptea să te oglindesc curat cu nematerialnică minte pe 
tine, nădejdea mea, Născătoare de Dumnezeu, lumina, viața, 
dulceata mea și bucuria. 


Si acum... 

Luând bogăție din harul Tău, Hristoase, ca un risipitor am 
cheltuit-o, și lipindu-mă de răi tovarăși, adică de iubiri de plă- 
ceri, de cuvinte și fapte rele, am sărăcit, dar cu rugăciunile 
Maicii Tale, Milostive, mântuiește-mă. 


Prosomii. Glasul al 6-lea 
A treia zi ai înviat 

Bucură-te, vistieria vieţii, sfesnic cu totul de aur; bucură-te, 
vas care porți mana, pe Hristos, pe Împăratul tuturor; bucură-te, 
curată Fecioară; bucură-te, dezlegarea blestemului celui de demult. 

Bucură-te, Cuvioasă, turnul neclintit al Bisericii; bucură-te, 
singură apărătoare a credincioşilor; bucură-te, slava lumii, Prea- 
binecuvântată; bucură-te, scăparea muritorilor. 

Bucură-te, măr cu strălucite roade, din care a crescut mărul 
cel dumnezeiesc și înmiresmat; bucură-te, izvor; bucură-te, dul- 
ceață, Fecioară; bucură-te, acoperământul sufletelor noastre. 

Nu mă trece cu vederea, Născătoare de Dumnezeu, pe mine, 
robul tău, cel împresurat de primejdii şi de necazuri, ci îndură-te 
şi mă mântuiește, nădejdea celor fără de nădejde și din chinuri 
mă slobozeşte. 

Vineri sear: 
Canonul Preasfintei Născătoare de Dumnezeu. 
Facere a Sfântului loan Damaschinul 


Cântarea 1. Glasul ai 6-lea 
lrmosul: 


«Ajutător şi acoperitor S-a făcut mie spre mântuire; Acesta 
este Dumnezeul meu și-L. voi slăvi pe El, Dumnezeul Părintelui 
meu, şi-L voi înălța pe EI, căci cu slavă S-a preaslăvit». 

Preasfântă Născătoare de Dumnezeu, miluieşte-ne pe noi 


Umple smerită inima mea, Buno, cu harul tău, ca să-ți strig 
tie cu glas de bucurie: Bucură-te, Fecioară nenuntită; bucură-te, 
Maica vieţii; bucură-te, lauda îngerilor. 

Bucură-te, uşă înțelegătoare; bucură-te, stâlpul fecioriei; bu- 
cură-te, ceea ce ne-ai izvorât nouă lumina cea negrăită, Fecioară, 
celor ce te ştiu pe tine adevărată Născătoare de Dumnezeu. 


Slavă... 


Bucură-te, pod care treci pe cei muritori la viața dumnezeiască; 
bucură-te, nădejdea și bucuria credincioşilor, Prealăudată Fecioară; 
bucură-te, tron al lui Dumnezeu; bucură-te, cununa mucenicilor. 


Si acum... 


Nu mă trece cu vederea, ceea ce esti bună, pe mine, cel stricat 
în fărădelegi, cel spurcat cu totul de amare plăceri, ci tu, Fecioară, 
spală-mă de toată întinăciunea și mă mântuiește. 

Cântarea a 3-a. 
Irmosul: 


«Pe piatra poruncilor Tale întărește, Doamne, inima mea care 
se clatină, că Tu ești singur sfânt şi Domn». 

Bucură-te, cămară neprădată a vietii, singură binecuvântată; 
bucură-te, diademă de preț a împăraților; bucură-te, lauda lumii. 

Bucură-te, vasul cel neprihănit al bucuriei, singură Născă- 
toare de Dumnezeu; bucură-te, cuvioasă laudă a preotilor; bu- 
cură-te, propovăduirea Apostolilor. 


Slavă... 


Bucură-te, sălaș de aur al lui Dumnezeu Cuvântul, Slăvită; 
bucură-te, lauda a toată lumea; bucură-te, auzirea şi cinstita glă- 
suire a credinciosilor. 


Si acum... 


Ai născut, fără prihană Fecioară, pe Ziditorul tuturor și pe 
Binefăcătorul pe Care ÎI fă milostiv, Preanevinovată, ca să do- 
bândesc și eu slava cea de dincolo și strălucirea. 


Cântarea a 4-a 
Irmosul: 


«Auzit-a proorocul de venirea Ta, Doamne, şi s-a temut că 
aveai să Te naști din Fecioară și să Te arăţi oamenilor, şi a zis: 
Auzit-am glasul Tău și m-am temut. Slavă puterii Tale, Doamne». 

Bucură-te, munte gras întru care S-a sălășluit Ziditorul tu- 
turor; bucură-te, ceea ce ai născut lumina din lumină care a lu- 
minat toată lumea; bucură-te, fără pată Fecioară, zidul cel ne- 
surpat al Împărăției. 

Locașul negrăitei bucurii, bucură-te, Curată, cu totul lumi- 
noasă și binecuvântată; bucură-te, scăparea lumii; bucură-te, 
jertfelnicul iertării păcatelor, Stăpâna tuturor; bucură-te, Maria, 
turnul cel neclintit al Bisericii. 


Slavă... 

Sfesnic cu şapte făclii care ai purtat focul cunoștinței de 
Dumnezeu te-a văzut pe tine odinioară proorocul luminând 
celor primejduiți în întunericul necunostintei. Pentru aceea strig 
ție: Luminează-mă şi pe mine, robul tău! 

Si acum... 

Mântuiește, Născătoare de Dumnezeu, turma ta care acum se 
primejduieşte căci ai vointa şi puterea ca ceea ce ai născut pe 
Stăpânul tuturor şi izbăveşte ca o bună pe robii tăi de oamenii 
stricători de suflet şi răuvoitori. 


Cântarea a 5-a 
Irmosul: 


«Din noapte alergând la Tine, lubitorule de oameni, lumi- 
nează-mă, rogu-mă, și mă îndreptează şi pe mine întru poruncile 
Tale şi mă învaţă să fac voia Ta, Mântuitorule». 

Bucură-te, Stăpâna întregii făpturi; bucură-te, Preanevino- 
vată; bucură-te, nădejdea tuturor celor ce aleargă la tine; bu- 
cură-te, izvor curat cu nesecată curgere. 

Bucură-te, palatul cel prealuminos al Celui ce ține toate cu 
mâna în chip de negrăit, fără prihană Stăpână; bucură-te, veş- 
mântul cuvioșilor şi slava mucenicilor. 

Slavă... 

Bucură-te, stâlp de foc care duci pe Israel cel înțelegător la 
dumnezeiasca odihnă; bucură-te, norul luminii neapuse, Născă- 
toare de Dumnezeu. 

Si acum... 

Mântuiește-mă pe mine, cel slăbănogit, Preanevinovată, de 
biciuiri cumplite şi stăpânit cu totul de felurite nenorociri şi nu 
mă lăsa, Curată, să mă primejduiesc până în sfârșit. 


Cântarea a 6-a 
Irmosul: 


«Strigat-am cu toată inima mea către milostivul Dumnezeu și 
m-a auzit din iadul cel mai de jos și a scos din stricăciune viața mea». 

Bucură-te, izvor cu apă vie; bucură-te, nor luminos; bucură-te, 
dumnezeiesc acoperământ al celor ce te cinstesc pe tine cu cre- 
dință; bucură-te, cinstită cântare a celor fără de trup. 

Bucură-te, semnul strălucit al harului; bucură-te, raiul des- 
fătării; bucură-te, ceea ce ai născut pe Dumnezeu întrupat; 
bucură-te, dătătoarea mântuirii noastre. 


Slavă... 


Bucură-te, răscumpărare a întregii lumi; bucură-te, îndrăz- 
nire a muritorilor către Dumnezeu, singură Fecioară Născătoare 
de Dumnezeu; bucură-te, vas cu totul de aur al Celui Preaînalt. 


Si acum... 


In ispite te cunosc pe tine ocrotitoare, în boli, doctor, în întrei- 
tele valuri, liman lin și în necazuri bucurie şi veselie. 


Sedealna. Acelasi glas 


Începutul mântuirii s-a făcut vorbirea lui Gavriil către Fecioara, 
căci a auzit, bucură-te, și nu s-a ferit de această închinare, nici 
nu s-a îndoit ca Sarra în cort, ci așa a zis: „lată roaba Domnului, 
fie mie după cuvântul tău”. 


Cântarea a 7-a 
lrmosul: 


«Greșit-am, făcut-am fărădelege, nu ne-am îndreptat înaintea 
Ta, nici am păzit, nici am făcut precum ne-ai poruncit nouă. Ci 
nu ne da pe noi până în sfârșit, Dumnezeul părinților». 

Bucură-te, biserică de Dumnezeu împodobită; bucură-te, templu 
însuflețit al Împăratului, Fecioară de Dumnezeu slăvită; bucură-te, 
ancoră a credinței, fără prihană; bucură-te, frumusețe mult dorită, 
Prealăudată; bucură-te, nădejdea tuturor. 

Bucură-te, podoaba credincioșilor, Preabinecuvântată Născă- 
toare de Dumnezeu; bucură-te, minune vestită și preaslăvită a 
îngerilor şi puternică întărire a credincioşilor, nenuntită; bucură-te, 
bucuria tuturor. 

Slavă... 


Bucură-te, zori care ai răsărit soarele întregii lumi; bucură-te, 
sălașul strălucit și străin al firii celei necuprinse; bucură-te, masă 
însuflețită care ai purtat pâinea vieţii, Preacurată. 


Si acum... 


Minunate fă milele tale rugătorului tău, Născătoare de 
Dumnezeu, acoperă-mă cu acoperământul dumnezeieștii tale 
rugăciuni și păzeşte-mă ca pe lumina ochilor și mă izbăvește din 
cursele vrăjmașilor pe mine, cel ce am crezut în tine. 


Cântarea a 8-a 
Ilrmosul: 


«Pe Cel pe Care Îi slăvesc oștile cerești... ». 

Cu cele mai sfinte glasuri te cinstim pe tine, fără prihană 
Fecioară, noi, credincioșii, strigând fără tăcere împreună cu Gavriil, 
bucură-te, Maica Domnului; bucură-te, apărătoarea celor osteniți. 

Cu adevărat mai înaltă decât toate făpturile ești, Cuvioasă, 
ca una care ai născut pe Făcătorul lor, pentru aceea, bucurându-ne 
strigăm neîncetat: Bucură-te, Binecuvântată! 


Binecuvântăm pe Tatăl... 


Din toate nenorocirile și necazurile, din toată ispita, boala și 
mânia izbăvește pe cel ce caută cu căldură dumnezeiescul tău 
acoperământ, Fecioară, ca să te laud pe tine cu mulțumire. 


Si acum... 


Norul multelor mele păcate a înconjurat sufletul meu, dar 
tu, Nepătată, ca o bună, mântuieşte-mă pe mine, ceea ce ai năs- 
cut pe Dumnezeu şi Mântuitorul şi din osânda veşnică izbăvește-mă. 


Să lăudăm... Irmosul: 


«Pe Cel pe Care Il slăvesc oștile cerești și de Care se cutre- 
mură Heruvimii și Serafimii, toată suflarea și zidirea, lăudaţi-L, 
binecuvântati-L și-L preaînăltati întru toți vecii». 

Cântarea a 9-a 
Ilrmosul: 


«Nașterea zămislirii celei fără de sămânță este neînțeleasă, 
rodul Maicii celei fără de bărbat este nestricat că nașterea lui 
Dumnezeu înnoiește firile. Pentru aceasta pe Tine toate neamu- 
rile, ca pe o Maică Mireasă a lui Dumnezeu, cu dreaptă credință 
te mărim». 

Înnoieşte-mă pe mine cel îmbătrânit în păcate, Născătoare de 
Dumnezeu, ca să-ți spun tie cuvânt de bucurie, Stăpână, cu 
Arhanghelul: Bucură-te, dezlegarea blestemului; bucură-te, ocro- 
titoarea tuturor celor ce te cinstesc pe tine, cu totul lăudată. 


Ceea ce în chip dumnezeiesc ai călcat cuptorul înșelăciunii, 
bucură-te, Fecioară, prin care cele cerești se bucură cu cele pă- 
mântești; bucură-te, usa templului cea pecetluită care ne-ai deschis 
nouă Edenul; bucură-te, veselia şi lauda întregii lumi. 


Slavă... 


Netezeşte valul ispitelor, usucă adâncul păcatelor celor ce 
acum mă împresoară şi mă trag în adâncul pierzaniei, ceea ce 
ești bună, căci alt ajutor afară de tine nu am eu, nenorocitul. 


Si acum... 


Mireasa lui Dumnezeu, Stăpână, bucuria îngerilor, slava sfin- 
ților, roagă-te împreună cu ei să aflăm noi mare milă şi dezlegare 
datoriilor şi ne întărește pe noi pe toți ca bine să săvârșim aler- 
garea vieții noastre, înfăptuind cele dumnezeiesti. 


Prosomii. Glasul al 6-lea 
Toată nădejdea punându-și 


Bucură-te, vasul Atotputernicului Dumnezeu, Fecioară; bu- 
cură-te, stea neapusă; bucură-te, cea cu multe nume numită; 
bucură-te, Preacuvioasă, ceea ce ai născut lumina care a luminat 
pe toate cele de pe pământ; bucură-te, Preanevinovată, palat în- 
suflețit al Stăpânului tuturor; bucură-te, izbăvirea Evei şi în- 
dreptarea celui întâi zidit; bucură-te, Născătoare de Dumnezeu, 

tăria <. acoperământul credincioșilor; bucură-te, chemarea mu- 
ritorilor; bucură-te, Nenuntită. 


Bucură-te, pururea Fecioară; bucură-te, lună preastrălucită, 
care primeşti lumina de la soare, Preacurată, care prin tine 
luminează înțelegător toată făptura și care alungă întunericul; 
bucură-te, ceea ce ne-ai amestecat nouă, prin mijlocirea ta, înăl- 
țimea dreptății cu fierbințeala dragostei, precum zodia Fecioarei 
cu jugul Leului, potolind mânia lui Dumnezeu Atottiitorul. 


Bucură-te, podoabă mai înaltă decât toată frumusețea; bucu- 
ră-te, dar sfânt, mai înalt decât toată cinstea; bucură-te, vasul 
dumnezeirii celei de nerăbdat, mântuirea mea, Prealăudată, vor- 
birea mea, viața mea, lumina, nădejdea și bucuria mea, suflarea 
mea, ocrotitoarea mea, mijlocitoarea mea cea lină şi lauda mea și 
bucuria, hrana și sprijinul meu și luminarea, sfintirea și stră- 
lucirea mea, slava şi cercetarea mea. 

Oprește, cu totul fără prihană Fecioară, râurile patimilor 
mele, contenește pâraiele păcatelor mele și usucă suvoaiele 
patimilor, căci te rog pe tine şi cad la tine, și strig tie: Zdrobeşte, 
Stăpână, inima mea cea împietrită, dăruindu-mi izvoare de 
pocăință și ploaie de lacrimi pentru ca mâinile mele şi tot trupul 
meu cel spurcat spălându-le cu ele să îmi atrag mila lui 
Dumnezeu. 


Glasul al 7-lea 


Sâmbătă seara 
Canonul Preasfintei Născătoare de Dumnezeu. 
Facere a Sfântului loan al Evhaitelor 


Cântarea 1. Glasul al 7-lea 
Irmosul: 


«Cu voia Ta, Doamne, întru învârtoşarea pământului s-a 
schimbat firea apelor cea mai lesne curgătoare; pentru aceasta, 
neudat trecând Israel cu picioarele, cântă tie cântare de biruință». 


Preasfântă Născătoare de Dumnezeu, miluieşte-ne pe noi 


Prihană nu este întru tine, Preanevinovată Fecioară. Fru- 
moasă și cu totul fără nici o pată esti, Stăpână, precum a zis 
oarecând Solomon, cântându-te în Cântarea Cântărilor, cea 
aproape de Făcătorul tău. 

Ca un trandafir cu bună mireasmă, ca un crin preacurat în 
mijlocul văilor lumii aflându-te pe tine Cuvântul Care a făcut 
lumea, întru tine S-a sălășluit, Născătoare de Dumnezeu. 

Slavă... 

A fost cufundat în porfira preacuratelor tale sângiuri ves- 
mântul cel țesut de Dumnezeu și porfira cea împărătească — trupul 
însuflețit, prin Cuvântul, Stăpânul tuturor, Marie Prealăudată. 

Tu, ceea ce ai primit în pântecele tău pe Făcătorul, fără stri- 
căciune L-ai născut pe Dumnezeu Care S-a făcut prunc. Minune 
străină, roaba Maică s-a făcut Stăpânului, Nenuntită. 

Cântarea a 3-a 
Irmosul: 

«Cel ce ai întărit din început cerurile cu cuvântul Tău cel 
atotputernic, Mântuitorule Doamne, şi cu Duhul cel atoate- 
lucrător și dumnezeiesc, toată puterea lor, întărește-mă pe piatra 
cea neclintită a mărturisirii Tale». 

Grăitorul de Dumnezeu pe tine carte însuflețită mai dinainte 
te-a văzut întru care a fost scris Cuvântul cu degetul Tatălui, 
pentru aceea, te rog, Fecioară, în cartea vieții să fiu scris, rupând 
zapisul fărădelegilor mele. 

Pe tine, minunatul Daniil munte te-a văzut din care S-a tăiat 
piatra, Hristos, Care a zdrobit, Curată, capiștile demonilor. Pentru 
aceasta te lăudăm pe tine, ca pricina tuturor bunătăţilor, noi, cei 
mântuiti prin nașterea ta. 

Slavă... 

Porfira trupului țesând-o Împăratul a toate din preacuratele 
tale sângiuri și pe aceasta fără stricăciune purtând-o, cu firea 
Dumnezeu şi muritor fiind, din pântecele tău a ieşit, Fecioară, având 
Împărăția veşnică. 

Si acum... 

Ceea ce fără dureri ai născut pe Dumnezeu și nepătimaș, chi- 
nurile pătimașei mele inimi cercetează-le, rogu-mă, cu cerceta- 
rea ta cea dumnezeiască, căci tu ești lumii cercetare, Stăpână, aco- 
perământ şi apărare. 


Cântarea a 4-a 
lrmosul: 
«Auzit-am taina rânduielii Tale, Hristoase Dumnezeule, Cel 
ce nu ai părăsit sânurile părintești, şi pe pământ Te-ai pogorât, și 
Te-ai preaslăvit, Unule lubitorule de oameni». 

Ca Fiu iubit șezând în sânurile cele înțelegătoare ale Tatălui, 
în sânurile tale Se așează, ca Fiu al tău, Preacurată, Cel Unul 
născut și întâi născut. 

Pajişte cu multe flori te-ai arătat, grădină înmiresmată și Rai 
înflorit suflând cu suflările dulci şi îmbătătoare ale harurilor tale 
și alungând mirosul cel rău al lumii. 


Slavă... 

Din neam și rădăcină împărătească, din ruda împărătească a 
lui David ca o frumoasă floare crescând, Stăpână, ai înflorit, 
Impărăteasă, pe Împăratul Hristos. 

Si acum... 


Cântare davidicească îți strigăm tie, Cuvioasă, cu bucurie: 
Bucură-te, munte gras și sfânt, chivot de aur al sfințirii celei înţe- 
legătoare. 


Cântarea a 5-a 


Irmosul: 


«Doamne Dumnezeul meu, dis-de-dimineață sculându-mă, mă 
rog Tie: Dă-mi iertare de greșelile mele și către lumina porun- 
cilor Tale îndreptează căile mele». 

Isaia te-a văzut pe tine, Fecioară, lege scrisă de degetul lui 
Dumnezeu Celui fără de început care poartă pe Dumnezeu Cu- 
vântul Cel fără de început, Care ne scrie pe noi în cartea vieții. 

Toiag care neudat ai odrăslit floarea nestricăciunii, pe Hristos, 
curățeşte, Preacurată, inima mea care odrăslește gânduri rele și 
stricătoare de suflet. 


Slavă... 


Uşa cea însuflețită prin care a trecut Dumnezeu, dă-mi mie să 
străbat cu lărgime de inimă și cu bucurie uşa pocăinței cea strâmtă 
şi calea cea îngustă. 


Si acum... 

Ridică-mă pe mine, cel adormit în patul păcatului, Stăpână, și 
adoarme mișcările patimilor mele cu rugăciunea ta cea neador- 
mită şi trezește-mă din somnul cel greu. 


Cântarea a 6-a 
Irmosul: 


«Înotând în valul grijilor lumești şi înecat fiind de păcatele 
cele înotătoare împreună cu mine, și la fiara cea pierzătoare de 
suflet aruncat fiind, ca Iona strig Tie, Hristoase: Scoate-mă din 
adâncul cel purtător de moarte». 

Nu poate gura cea ritoricească a tâlcui în cuvinte minunea 
nașterii tale, Născătoare de Dumnezeu, căci singură zămislind în 
chip de negrăit pe Cel necuprins de Puterile cele de sus, ai năs- 
cut de la Duhul Sfânt, Preacurată. 

Ca pe singura frumoasă, singura minunată între femei, cu 
totul neîntinată şi sfântă, cinstită şi nepătată și mai curată decât 
toată făptura aflându-te pe tine Făcătorul, întru tine S-a sălășluit. 


Slavă... 


Râuri de vindecări izvorăşti, Născătoare de Dumnezeu, Fe- 
cioară, şi oprești bolile și dai veselie celor ce te laudă pe tine cu 
credință, pentru aceea vindecă sufletul meu cel bolnav de păcate, 
ceea ce ești bună, și mă mântuieste. 


Si acum... 


Privind la mulțimea milei tale, Fecioară, cad la tine cu la- 
crimi și strig: Viaţa mea toată îndreptând-o, la slobozirea mea din 
cortul acesta, fii mie odihnă și izbăvire. 


Sedealna. Glasul al 7-lea 
Doamne, noi Suntem 
Stăpână, mâniatu-S-a Fiul tău pe robii cei păcătoşi căci mila 
Lui noi am întors-o în mânie, dar tu trimite-ne nouă untdelem- 
nul Lui, Curată. Indură-te, Maica lui Dumnezeu, milostiv fă-l pe 

Cel Milostiv cu rugăciunile tale ca iarăși să îi izbăvească pe cei 
robiti. 


Cântarea a 7-a 
Ilrmosul: 


«Cuptorul cel ce ardea cu foc de demult, tinerii l-au arătat 
izvorâtor de rouă, lăudând pe Unul Dumnezeu și zicând: Cel 
preaînălțat, Dumnezeul părinților şi preaslăvit». 

O, taină înfricoșată și străină! O, străină auzire! Că Dumnezeu 
Fiu al Fecioarei S-a făcut nu în chip, ci în adevăr ca pe mine fiu 
al lui Dumnezeu să mă facă. 

Cine a văzut vreodată sau cine a auzit ca o fecioară să ia în 
pântece, fără bărbat zămislind şi născând prunc? Întru tine sin- 
gură, Stăpână, s-au auzit și s-au făcut cele neauzite. 

Slavă... 

Sus şi jos, în lung și în lat, în toată făptura văzută, minunea 
naşterii tale, Stăpână, covârșeşte toate, căci mai presus de cuvânt 
pe Făcătorul L-ai născut cu trup. 

Si acum... 

Munte mare între munții sfinți, covârsești prin sfințenie pu- 
terile cereşti cele nematerialnice, din muntele cel înșelat al pier- 
zaniei, caută-mă, Curată, şi mă mântuiește. 


Cântarea a 8-a 
Irmosul: 

«Rugul cel nears împreunându-se cu focul... ». 

Cer nou te-ai arătat, Născătoare de Dumnezeu, și rai cuvân- 
tător, templu însuflețit, curat și sfânt, palat curat al Împăratului 
lisus, biserică preaslăvită, căci pe Hristos în pântecele tău fără de 
strâmtorare cuprinzându-L, mai cuprinzătoare decât cerurile 
te-ai arătat, Fecioară. 

Vedeţi neamuri şi minunați-vă cu dreptate şi vestiți toate 
faptele minunate cu adevărat ale lui Dumnezeu căci în mâinile 
Fecioarei Cel pe care cerul nu ÎI ține este ținut prunc, lucrarea 
mâinilor Sale, vrând să îi smulgă pe muritori cu mână atotputer- 
nică din mâna cea tiranică. 


Binecuvântăm pe Tatăl... 


Chivot curat și alabastru cu mir, sfințirea cea înțelegătoare, 
aleasă și preacinstită ai cuprins cu vrednicie mirul cel pregătit 
nu prin iscusință și măiestrie omenească, Preasfântă, ci numai 
prin voința Tatălui și venirea Duhului Sfânt. 


Si acum... 


Focul cel nemistuit născându-l, Fecioară prealăudată, ai fost 
păzită, pentru aceea roagă-L pe Cel ce L-ai născut să mântuiască 
împreună cu cetele cele netrupeşti şi cu sfinţii pe credincioșii care 
cântă: Toate lucrurile Domnului pe Domnul lăudați-L şi-L prea- 
înăltati întru toți vecii. 


Să lăudăm... Irmosul: 


«Rugul cel nears, împreunându-se cu focul în Sinai, pe 
Dumnezeu L-a făcut cunoscut lui Moise celui zăbavnic la limbă 
și gângav; iar pe cei trei tineri iubirea de Dumnezeu i-a arătat 
cântăreți nebiruiți de foc. Toate lucrurile Domnului lăudați pe 
Domnul şi-L preaînăltați întru toţi vecii». 


Cântarea a 9-a 
Irmosul: 

«Ceea ce nu prin ispitirea stricăciunii ai purtat în pântece și 
Cuvântului cel întru tot înțelept trup I-ai împrumutat, Maică 
neispitită de bărbat, Fecioară Născătoare de Dumnezeu, locaș al 
Celui neîncăput, încăpere a Făcătorului tău cel nemărginit, pe 
tine te mărim». 

Acum minunate fă cu mine milele tale, Născătoare de 
Dumnezeu, ceea ce mântuieşti pe cei ce nădăjduiesc în tine și 

păzește-mă ca pe lumina ochilor de demonii cei potrivnici şi de 
patimile mele, acoperindu-mă cu acoperământul aripilor tale. 

Ceea ce ai născut pe Cuvântul care poartă toate cu voia, 
Născătoare de Dumnezeu, dă-mi și mie să mă supun voilor lui, eu 
care m-am plecat la cele de jos şi sunt aplecat spre patimile tru- 
pului și care mă supun viclenelor voiri ale celui viclean. 


Slavă... 


Nimeni din cei ce aleargă la acoperământul tău, de Dumnezeu 
slăvită, nu pleacă rușinat şi întristat, pentru aceea și pe mine, cel 
ce alerg la milele tale, miluieşte-mă, Fecioară, nădejdea mea, ca 
să te slăvesc pe tine pururea cu dor. 


Si acum... 


Plecându-se spre nesfârșită milă, Cel ce voiește mila nu ne-a 
trecut pe noi cu vederea, cei ce am căzut în prăpastia iadului 
celui mai de jos, căci din tine, Curată, întrupându-Se cu iubire 
de oameni, pe noi cei lepădați ne-a chemat iarăși. 

Prosomii. Glasul al 7-lea 
Nu vom mai fi opriti 

Bucură-te, scară dumnezeiască, pe care S-a coborât Cel Prea- 
sfânt și i-a izbăvit pe oameni din căderea cea de demult. 

Bucură-te, raiul desfătării, Maica lui Dumnezeu, ceea ce ai 
odrăslit în mijloc, fără prihană Fecioară, pomul vieții în chip de 
negrăit. 

Bucură-te, Maica lubitorului de oameni Dumnezeu! Trimite 
asupra mea iubirea ta de oameni și milele tale, Fecioară. 

Tulburat de multe nenorociri, eu, robul tău, la tine cad, Năs- 
câătoare de Dumnezeu, vino şi mă mântuieşte. 


peade 


Duminică seara 
Canonul Preasfintei Născătoare de Dumnezeu. 
Facere a Sfântului Andrei Criteanul 


Al căruia acrostih este: 


«Cum voi trece cu vederea al şaptelea plâns?» 


Cântarea 1. Glasul al 7-lea 


Irmosul: 


«Cu voia Ta, Doamne, întru învârtoşarea pământului s-a 
schimbat firea apelor cea mai lesne curgătoare; pentru aceasta, 
neudat trecând Israel cu picioarele, cântă ție cântare de biruintă». 


Preasfântă Născătoare de Dumnezeu, miluieşte-ne pe noi 

Mă cutremur de osânda hotărârii, Fecioară, căci mai înainte 
de pedeapsă faptele mele amarnic mă osândesc, pentru aceasta 
mai înainte de a primi cercarea cercetării ce mă așteaptă, mân- 
tuieşte-mă. 

Golindu-şi toată tolba răutății, vrăjmașul m-a rănit cu săge- 
tile, pentru aceea, nesuferind muncile, la mântuirea ta scap, 
Mireasa lui Dumnezeu. 

Slavă... 

Cel ce pe Adam l-a plăsmuit, Preanevinovată, prunc nou din 
tine a fost văzut ca să înnoiască toată firea îmbătrânită în păcat și 
la strălucirea de la început să o aducă. 

Si acum... 


Ridică-mă pe mine, cel căzut în adâncul nenorocirilor, Marie 
fără de prihană, și mă scoală degrab pe mine cel ce zac în boală, 
ceea ce singură ești ajutorul grabnic al celor năpăstuiți. 


Cântarea a 3-a 
lrmosul: 


«Cel ce ai întărit din început cerurile cu cuvântul Tău cel 
atotputernic, Mântuitorule Doamne, și cu Duhul cel atoatelu- 
crător și dumnezeiesc, toată puterea lor, întărește-mă pe piatra 
cea neclintită a mărturisirii Tale». 


Îngreunat de cumplita povară a păcatului, precum mai înainte 
femeia gârbovă plecată la pământ și eu la tine cad, Preanevino- 
vată, pentru ca, așa cum Fiul tău a dezlegat-o pe aceea din legă- 
turile cele de mulți ani, așa și tu dezleagă-mă din păcatele mele. 

Lacrimile, topirea trupului, suspinul, florile pocăinței, nici- 
decum, Fecioară, nu au arătat în mine rod pururea înfloritor, pentru 
aceea, furtuna deznădejdii, căzând asupra lor cu putere, le-a 
veștejit, Mireasa lui Dumnezeu. 


Slavă... 


Iosif, biruind oarecând pe stăpâna cea desfrânată a plăce- 
rilor nelegiuite, a ajuns împărat strălucit al Egiptului, dar eu, 
cedând în chip fără de minte patimilor trupeşti celor multe, sunt 
stăpânit de păcat. 

Si acum... 


Nu înceta, ceea ce ești bună, a te ruga pentru lume, ca să iz- 
băvești pe toți cei ce te cinstesc pe tine de toată amenințarea și 
răutatea care acum se întâmplă, şi de năvălirea barbarilor, de 
prădăciune și robie și din chinuri de tot felul. 

Cântarea a 4-a 
lrmosul: 


«Auzit-am taina rânduielii Tale, Hristoase Dumnezeule, Cel 
ce nu ai părăsit sânurile părintești, şi pe pământ Te-ai pogorât, și 
Te-ai preaslăvit, Unule, lubitorule de oameni». 

Om fâăcându-Se asemenea nouă, Fecioară Maică, Fiul cel ne- 
cuprins al Tatălui a iubit ieftinătatea noastră, pe Care nu înceta 
a-L ruga, Prealăudată, ca şi noi să ne asemuim Lui. 

Legi noi dând pe pământ Făcătorul, a început cu fericirile 
zicând că fericiți sunt cei săraci, cei ce plâng, fără de prihană 
Fecioară, pe care roagă-te să le împlinim și noi. 

Slavă... 


Născându-L. pe Dumnezeu muritorilor, Curată, întrupat din 
preacuratele tale sângiuri, roagă-L. să mă izbăvească pe mine de 
patimi, de păcate și de toată întristarea. 


Si acum... 


Izbăvește-ne pe noi de toată amenintarea, Născătoare de 
Dumnezeu, și de înfricoșătoarea osândă și de focul cel veşnic care 
sunt gătite celor ce calcă poruncile lui Hristos. 


Cântarea a 5-a 
Irmosul: 


«Doamne Dumnezeul meu dis-de-dimineață sculându-mă, mă 
rog Tie: Dă-mi iertare de greșelile mele și către lumina porun- 
cilor Tale îndreptează căile mele». 

Am auzit pe Proorocul zicând că în fiecare noapte voi uda 
așternutul meu cu lacrimi şi m-am spăimântat, Preacurată, pentru 
aceea strig ție cu credință: Dă-mi mie râuri de lacrimi ca să mă 
mântuiesc. 

Rogu-mă, Fecioară, mintea și sufletul și trupul, pe care le-am 
omorât prin păcat, înviază-le, mintea, spre pocăință, trupul, spre 
osteneli vrednice, ca bucurându-mă, să te măresc pe tine. 

Slavă... 


Varsă-mi picăturile milei, Fecioară, Născătoare de Dumnezeu, 
și curătește păcatele mele cele multe și semnele rănilor și urmele 
lor până în sfârsit le șterge. 


Si acum... 


Curg șuvoaiele cugetelor necurate din ticăloasa mea inimă, 
Născătoare de Dumnezeu, și trimit minții mirosul cel rău, dar pe 
acestea usucă-le, rogu-te. 


Cântarea a 6-a 
lrmosul: 


«Înotând în valul grijilor lumești, înecat fiind de păcatele 
cele înotătoare împreună cu mine și la fiara cea pierzătoare de 
suflet fiind aruncat, ca Iona strig Tie, Hristoase: Scoate-mă din 
adâncul cel purtător de moarte!». 

Rob păcatului, din voia mea liberă, m-am făcut în chip neno- 
rocit, Născătoare de Dumnezeu, dar către tine, Doamna mea, ri- 
dicând ochii sufletului cei înțelegători, mă rog să mă izbăvești din 
robia patimilor. 

Am stins sfeșnicul și candela curăției cu faptele întunericului 
şi ale desfrânării, dar întorcându-mă către tine, cea Preacurată, 
mă rog cu lacrimi și cu suspine, iarăși aprinde-o pe ea. 

Slavă... 


Râu de haruri și locaş al luminii celei nematerialnice fiind, 
Născătoare de Dumnezeu, Stăpână, umple de har mișcările mintii 
mele şi, izbăvindu-mă de noroiul întunecat al lumii, luminează-mă 
şi străluceşte-mă. 


Si acum... 


O, chip străin! Cum prin trup se zădărniceşte dumnezeiescul 
chip al Stăpânului și prin același cu trudă iarăși se strălucește! 
Această taină, Fecioară, este darul Celui născut din tine! 

Sedealna. Glasul al 7-lea 
Cel ce pentru mine ai răbdat 


Pe Cel Atotmilostiv, pe Domnul, roagă-L pentru noi să izbă- 
vească sufletele noastre din toată capcana șarpelui. 


Cântarea a 7-a 
Irmosul: 


«Cuptorul cel ce ardea cu foc de demult, tinerii l-au arătat 
izvorâtor de rouă, lăudând pe Unul Dumnezeu și zicând: Cel 
preaînălțat, Dumnezeul părinților și preaslăvib». 

Ca să mântuiască lumea, Stăpânul pentru milă din tine a venit, 
pentru aceea nu înceta nicicând a te ruga pentru noi toți cei ce te 
lăudăm pe tine. 

Fapta cea mai bună şi plină de virtute este cea ascunsă și 
neștiută, pe care Dumnezeu în chip nevăzut o primeşte, învred- 
niceşte-mă şi pe mine acesteia să mă fac părtaş, Preabinecuvântată. 


Slavă... 


Greul păcatelor mele şi povara ușurează-mi-le, Fecioară, mie 
celui ce strig bunului tău Fiu: Dumnezeul părinților noștri, prea- 
înălțat și preaslăvit ești. 


Si acum... 


Orice suflet cu post se întărește și cu untdelemn se îngrașă şi 
cu lacrimile se adapă, Curată, pentru aceea te rog prin acestea 
luminează sufletul meu. 


Cântarea a 8-a 


Irmosul: 


«Rugul cel nears împreunându-se cu focul... ». 

Nimeni dintre oameni nu este fără prihană, Născătoare de 
Dumnezeu, chiar dacă viața lui ar fi numai o zi, iar eu, îmbă- 
trânind în păcate, nicidecum nu am urât toată răutatea. Pentru 

aceea miluiește-mă și înteleptește-mă prin pocăință și mă mân- 
tuieşte. 

Dă-mi lacrimi de pocăință, Fecioară, ca un ghimpe de aur în 
ticălosul meu suflet, pe care să îl am în amintire neîncetat și ca o 
neyoință pentru cuvinte și fapte rele, căci tu ești limanul celor 
înviforati, nădejdea și ajutorul celor deznădăjduiți. 


Binecuvântăm pe Tatăl... 


Izbăvește-mă de vrăjmașii cei văzuți și cei nevăzuți pe mine, 
ticălosul și nenorocitul tău rugător, Curată, din primejdii și 
nenorociri și ispite de tot felul și de boli, pe mine cel ce cânt: 
Toate lucrurile Domnului pe Domnul lăudati-L și-L preaînăltati 
întru toți vecii. 


Si acum... 


Cum va usca pocăinta, Născătoare de Dumnezeu, adâncul 
patimilor mele, dacă Hristos nu va arunca în mine focul cel 
înțelegător, pe care numai EI, Fiul tău, știe să îl arunce în suflete 
pururea, pe Acesta roagă-L să învrednicească de partea celor 
mântuiți şi smeritul meu suflet. 


Să lăudăm... Irmosul: 


«Rugul cel nears împreunându-se cu focul în Sinai pe 
Dumnezeu l-a făcut cunoscut lui Moise celui zăbavnic la limbă si 
gângav, iar pe cei trei tineri, iubirea de Dumnezeu i-a arătat 
cântăreți nebiruiți de foc. Toate lucrurile Domnului lăudati pe 
Domnul și-L preaînăltati întru toți vecii». 


Cântarea a 9-a 
lrmosul: 


«Ceea ce nu prin ispitirea stricăciunii ai purtat în pântece și 
Cuvântului cel întru tot înțelept trup I-ai împrumutat, Maică 
neispitită de bărbat, Fecioară Născătoare de Dumnezeu, locas al 
Celui neîncăput, încăpere a Făcătorului tău cel nemărginit, pe 
tine te mărim». 

Nepăzind nevătămat chipul pe care l-am primit de la Zidi- 
torul meu din iubirea Lui de oameni, m-am făcut plin de toată 
răutatea, ceea ce singură prin cuvânt ai primit pe Ziditorul și 
fără stricăciune L-ai născut, mântuiceşte-mă. 

O, sfat vrăjmăsese! O, îndemn al vrăjmașului împotriva 
căruia a stat Născătoarea de Dumnezeu! O, nemăsuratele mele 
răutăţi, cărora le-am urmat în chip fără de minte şi m-am supus 
plăcerilor trupului şi am ajuns la pierzanie! 


Slavă... 


O, ce frică şi cutremur va fi, Curată, când Ziditorul va şedea 
să judece toate! O, cum voi vedea faptele mele rele amarnic 
osândindu-mi ticălosul meu suflet! Mai înainte de a ajunge la 
sfârșit, Fecioară, mântuiesște-mă! 

Si acum... 


Ca dintr-un somn și din multă betie trezește-te din nepăsare, 
suflete al meu, lepădând lenea și trândăvia şi scuturându-te de 
toată greaua şovăială chiar dacă te vei îmbunătăți cu întârziere. 


Prosomii. Glasul al 7-lea 
Astăzi se gândeşte luda 


Bucură-te, cer mai cinstit decât orice loc din lume prin stră- 
lucirea virtutilor şi a harurilor dumnezeiesti, Fecioară, fiind îm- 
podobit cu stele, pe care ne-a răsărit nouă soarele dreptății și 
care, prin lumina-i, a lucrat ziua cea neapusă spre mântuirea 
tuturor oamenilor, de Dumnezeu dăruită. 

Bucură-te, Maică, singură fără de bărbat, care între maici ai 
păzit fecioria şi ai arătat cele ale maicilor, dar având firea fecioa- 
relor, iar aceasta este cea mai străină minune dintre toate minu- 
nile. Bucură-te, Fecioară, singură nestricată, ceea ce în feciorie 
ai născut, purtând cele ale fecioarelor, dar după firea maicilor, 
cea mai înfricoșată grăire a toate minunile. 

Bucură-te, mirul cel mai înmiresmat; bucură-te, mirodenie de 
mult preț; bucură-te, ceea ce pururea picuri tămâie din raiul cel 
înțelegător; bucură-te, nard dumnezeiesc; bucură-te, ceea ce ai 

născut din mireasma ta mirul cel de mult pret, pe Hristos, prin 
Care se unge preoția cea împărătească. 

Pleacă urechea ta cea iubitoare de bine spre mine, cel ce mă 
rog, Preanevinovată, și nu mă lepăda de la fata ta, nici nu amâna 
ajutorul tău, căci cu vicleșug vicleanul grăbeşte să mă piardă, 
mişcând inima mea spre patimi dobitocești, dar tu păzeste-mă cu 
totul nepărtaș vătămării lui. 


Luni seara 
Canonul Preasfintei Născătoare de Dumnezeu. 
Facere a lui Clement 


Cum se vede în următoarele tropare ale Născătoarei 


Cântarea 1. Glasul al 7-lea 
Irmosul: 

«Lui Dumnezeu Celui ce a ajutat lui Moise în Egipt de a scos 
pe Israel și a scufundat pe Faraon în marea Roșie, cântare de 
biruință să-l cântăm că S-a preaslăvit». 

Preasfântă Născătoare de Dumnezeu, miluieşte-ne pe noi 

Pe cel căzut în stricăciune prin neascultare, pe strămoșul Adam 
înnoindu-l, ai născut pe Dumnezeu, Fecioară fără prihană. 

Mintea mea cea omorâtă, înviază-o prin energia vietii celei 
întrupate din tine cu adevărat, Maică fără de prihană. 

Slavă... 


Cei ce te binecuvintează pe tine cu credință sunt binecuvân- 
taţi de Dumnezeu în chip vădit, căci tu singură ai rodit, Mireasa 
lui Dumnezeu, roada binecuvântării. 

Si acum... 


Pleacă urechea ta cea iubitoare de bine către mine, cel ce mă 
rog tie, Prealăudată, și dăruiește-mi izbăvire din ispite și din ne- 
norociri. 

Cântarea a 3-a 
Irmosul: 


«Întăritu-s-a în credință Biserica lui Hristos, pentru că neîn- 
cetat cu laude strigă cântând: Sfânt ești, Doamne, și pe Tine Te 
laudă duhul meu». 

Pe tine, Fecioara, cort al mărturiei mai înainte Dumnezeu te-a 
arătat în chip dătătorului de lege în munte, căci te-ai făcut cort al 
Celui ce pe toti îi sfințește. 

A fost văzută venirea lui Dumnezeu celui nevăzut întru tine, 
Fecioară, în chip de negrăit, Curată, a Celui întrupat. Căci tu 
tron ai fost al Împăratului a toate. 


Slavă... 


Pământ curat și sfânt te cunoaștem pe tine, Fecioară, care ne-ai 
odrăslit nouă fără de sământă spicul cel minunat, care îi hrăneşte 
pe cei ce te fericesc pe tine cu credinţă și cu dor. 


Si acum... 


Dezlegare datoriilor dă-ne nouă, Curată Fecioară, cu rugă- 
ciunile tale de maică, ceea ce ai născut pe Dumnezeu Cuvântul, 
Cel ce izbăveşte lumea din osândă. 


Cântarea a 4-a 
Irmosul: 


«Auzit-am glasul tău și m-am temut, înțeles-am lucrurile Tale 
şi m-am spăimântat, Doamne». 

Auzitu-te-a pe tine Avacum, fără de prihană Fecioară, munte 
al Duhului strălucind în umbre, căci din tine Dumnezeu a fost văzut 
întrupat. 

Minunată aflându-te pe tine Mirele, strălucind de frumusețe, 
întru tine S-a sălășluit şi te-a făcut pe tine Născătoare de Dumnezeu, 
Preacurată. 


Slavă... 

Poate poporul ortodocșilor să te laude pe tine, cea cu totul fără 
prihană, ca Maică a lui Dumnezeu, strigând împreună cu îngerul: 
Bucură-te! 


Si acum... 


Ai schimbat, Stăpână, în binecuvântare blestemul lui Adam, 
născând nouă pe Hristos, către Care strigăm: Slavă puterii Tale, 
Doamne! 


Cântarea a 5-a 
Irmosul: 


«De noapte mânecă duhul meu către Tine, Dumnezeule, pentru 
că lumină ești și poruncile Tale s-au făcut vindecări robilor Tăi, 
lubitorule de oameni». 

Templu sfințit al Atotţiitorului te-ai arătat, căci aflând pân- 
tecele tău mai curat decât cerurile, Stăpânul întru tine S-a să- 
lăsluit, Curată Maica lui Dumnezeu. 

Îndrăgostit de bună cuviința ta, Doamnă, de strălucirea fe- 
cioriei tale, de plăcuta și dulcea ta frumusețe, Stăpânul întru 
tine, Fecioară, S-a sălășluit. 

Slavă... 


Cei ce te mărturisesc pe tine Născătoare de Dumnezeu, Maică 
Fecioară, să fie învredniciți prin tine să dobândească desfătarea 
şi Împărăția cea veșnică, Preasfântă. 

Si acum... 

Binecuvântată, slăvită Maică, nenuntită, sufletul meu cel 

omorât de păcate şi îngropat de neînfrânările patimilor înviază-l. 


Cântarea a 6-a 


Irmosul: 
«lona din pântecele iadului striga: Scoate din stricăciune 
viața mea. lar noi strigăm tie: Atotputernice Mântuitorule, 
miluiește-ne pe noi!». 

Frumusețea sfinților îngeri, bucuria tuturor oamenilor, tu 
esti, fără prihană Fecioară, ca ceea ce L-ai născut pe Dumnezeu, Cel 
mai înainte de veci. 

Chivotul care a primit tablele legii te-a preînchipuit pe tine 
Născătoare de Dumnezeu, ca una care ai primit în pântecele tău 
pe Cuvântul lui Dumnezeu Care S-a întrupat pentru noi. 


Slavă... 


Pe Emanuel cel după fire îndoit, Născătoare de Dumnezeu, 
tu L-ai născut pe Cuvântul Cel mai presus de desăvârșire, pe 
Dumnezeu întrupat Care ne dăruieşte nouă izbăvire. 


Si acum... 

Cu pâraiele cele duhovnicești adapi pe toti, ceea ce verși ca 
un izvor milă, pururea Fecioară, pentru aceea îndură-te si de mine 
și mă miluieşte. 

Sedealna. Glasul al 7-lea 
Covârşit-a puterile 

Orcrotitoarea creştinilor tu ești și izbăvești din ispite pe cei ce alear- 
gă la tine, Născătoare de Dumnezeu, pentru aceasta ție strigăm: Nu 
îi trece cu vederea pe cei ce te laudă pe tine. 


Cântarea a 7-a 
lrmosul: 


«Cuvioşii tineri în cuptorul cel cu foc aruncați fiind, focul în 
rouă l-au prefăcut prin cântare astfel strigând: Bine esti cuvântat 
Doamne, Dumnezeul părinților noștri». 

Pe tinerii cei din cuptorul cel cu foc nasterea ta i-a mântuit 
oarecând, iar acum mântuiește-ne şi pe noi, Preanevinovată, 
prin venirea Lui cea mai presus de cuvânt, pe noi, cei ce strigăm: 
Bine ești cuvântat Dumnezeul părinților noștri. 

Pe Adam cel osândit și de moarte stăpânit, al doilea Adam, 
Preacurată, miluindu-l prin tine, iarăşi l-a chemat, pe cel ce 
strigă: Bine ești cuvântat Dumnezeul părinților noştri. 

Slavă... 


David, strămoșul lui Dumnezeu, scrie slava ta, Fecioară, și 
prooroceşte că tu ești împărăteasa făpturilor stând de-a dreapta 
Dumnezeului părinților noștri, cu totul fără de prihană. 


Si acum... 


Nașterea ta cea necuprinsă, Fecioară, o slăvim, prin care din 
moarte ne-am izbăvit, născându-ne prin ea întru nestricăciune, noi 
cei ce strigăm: Bine esti cuvântat Dumnezeul părinților noștri. 


Cântarea a 8-a 
Ilrmosul: 


«Pe Împăratul slavei, Cel Unul fără de început... ». 

Cuptorul patimilor mă arde, Fecioară, şi cu focul plăcerilor 
mă mistuie, dar venind tu, cu roua milei tale stinge-l, dând sufle- 
tului meu răcorire. 

Împodobită fiind cu felurite virtuți, templu strălucit al Celui 
Preaînalt te ştim pe tine, Preasfântă Fecioară, cu evlavie lăudân- 
du-te și preaînălțându-te întru toti vecii. 


Binecuvântăm pe Tatăl... 


În două firi, pe Unul din Sfânta Treime, în chip cuvenit lui 
Dumnezeu, fără sămânță bărbătească, L-ai născut, Maica lui 
Dumnezeu, pe Mântuitorul lumii, pentru aceea noi, credincioşii, 
cu dor te preaînălțăm întru toti vecii. 


Si acum... 

Stăpânul cel necuprins al tuturor pe Care cerurile nu II cu- 
prind, Maica lui Dumnezeu, a fost cuprins în pântecele tău, 
Fecioară. Pentru aceea pe tine noi, credincioșii, cu dor te prea- 
înălțăm întru toți vecii. 

Să lăudăm ... Irmosul: 
«Pe Împăratul slavei, Cel Unul fără de început, pe Care ÎN 


binecuvintează puterile cerurilor și de Care se cutremură cetele 
îngerilor, preoți lăudaţi-L, popoare preaînălțați-L întru toți vecii». 

Cântarea a 9-a 
Irmosul: 


«Prealăudată, cea mai înaltă decât cerurile, care fără sămânță 
ai zămislit pe Cuvântul cel fără de început, și ai născut oamenilor 
pe Dumnezeu întrupat, pe tine, toți credincioşii cu cântări pururea 
te mărim». 

Nașterea ta cea mai presus de fire, Născătoare de Dumnezeu, 
îi uimeșşte pe îngeri și îi spăimântează pe oameni, căci tuturor 
este negrăită și necuprinsă, pe care, lăudând-o cu evlavie, o slăvim. 

Se miluiește acum prin tine toată firea omenească cea cu ade- 
vărat unită după ipostas cu Cuvântul și făcându-se dumnezeu 
prin dar, Fecioară, pentru aceea toți pururea pe tine te mărim. 


Slavă... 

Tunicile mortii și ale stricăciunii le-ai îndepărtat, Fecioară, 
născând oamenilor tunica mântuirii, pe Dumnezeu întrupat, 
pentru aceea toți pe tine pururea te mărim. 

Si acum... 

Tu ai fost, Născătoare de Dumnezeu, în chip mai presus de fire 
sălaș cu adevărat al Împăratului a toate şi chivot de aur al legii, 
avându-L înlăuntru pe Dătătorul de lege, pe Dumnezeu cel întrupat. 


Prosomii. Glasul al 7-lea 
Nu vom mai fi opriti 

Bucură-te, zori care ai adus în lume pe soarele cel mare care 
îi luminează pe cei ce şed în întuneric, Curată. 

Bucură-te, juncă, ceea ce ai născut pe vitelul cel fără prihană 
Care a unit cele cerești cu cele pământeşti. 

Bucură-te, templu, de Dumnezeu împodobit, al lui Hristos 
Dumnezeu; bucură-te, ancora credinței; bucură-te, frumusețe 
mult dorită. 

Mulţime multă de nenorociri înviforează sufletul meu, din 
toate, Născătoare de Dumnezeu, arată-mă pe mine slobod. 


FIIISSE E 
TOD NNSS SSS SS 


Marti sear 
Canonul Preasfintei Născătoare de Dumnezeu. 
Facere a Sfântului Mitrofan al Smirnei 


Al căruia acrostih este: 


«Pe Stăpâna tuturor o binecuvintez acum de Şapte ori» 


Cântarea 1. Glasul al 7-lea 
Irmosul: 

«Cu voia Ta, Doamne, întru învârtoşarea pământului s-a 
schimbat firea apelor cea mai lesne curgătoare; pentru aceasta, 
neudat trecând Israel cu picioarele, cântă tie cântare de biruință». 

Preasfântă Născătoare de Dumnezeu, miluieşte-ne pe noi 

Cetele îngerilor te cinstesc pe tine cu adevărat, Preacurată, 
Maică a Dumnezeului tuturor, dar şi acum primește din buzele 
mele de lut cântare de laudă. 

Pe Soarele cel din Soare, pe Cuvântul cel necuprins care 
strălucește fără de ani, sub ani L-ai răsărit, cu ale Cărui raze, 
Fecioară, luminează sufletele noastre şi le întelepteşte. 

Slavă... 

Omoară răutatea trupului meu cea încă vie, ceea ce ai născut 
viata cea adevărată, cu totul fără prihană Fecioară, şi dăruiește, 
Curată, robului tău izbăvirea de patimi şi de păcate. 


Si acum... 

Se cuvine tie, Născătoare de Dumnezeu, cuvânt de laudă pu- 
rurea, dar noi te rugăm pe tine: Mântuieşte din tot necazul vieții 
pe noi, cei ce alergăm la tine, Curată, cu credință. 


Cântarea a 3-a 
Irmosul: 


«Cel ce ai întărit din început cerurile cu cuvântul Tău cel 
atotputernic, Mântuitorule Doamne, și cu Duhul cel atoatelu- 
crător și dumnezeiesc, toată puterea lor, întărește-mă pe piatra 
cea neclintită a mărturisirii Tale». 

Plătindu-mi tu datoriile cu harurile tale, Stăpână, cu recu- 
noștință, așa cum se cuvine unui rob, te laud pe tine cu căldură, 
Maică fără prihană a Cuvântului, Izbăvitorul tuturor, dar și acum 
scoate-mă pe mine din nenorocirile vieții. 

Pe Adam, cel omorât oarecând din neascultare, de o viată 
mai bună l-ai învrednicit, Preasfântă, născând pe Începătorul 
vieții, pe Cuvântul, Stăpână, dar și acum pe mine din moartea 
păcatului slobozeşte-mă. 


Slavă... 


Trufindu-mă, legea trupului cea pătimașă acum o asupreşte 
pe cea a duhului și către cumplite pofte trage mintea mea, Prea- 
sfântă, dar dăruiește-mi mie degrab pacea nepătimirii cu rugă- 
ciunile tale. 

Si acum... 


În chip netâlcuit în pântecele tău zămislind pe Cel ce tine 
toate, Preacurată, pe Hristos, ai dezlegat firea pământenilor din 
stăpânirea iadului, dar şi acum rupe latul cel încâlcit al celor ce 
mă pizmuiesc. 


Cântarea a 4-a 
Ilrmosul: 


«Auzit-am taina rânduielii Tale, Hristoase Dumnezeule, Cel 
ce nu ai părăsit sânurile părintești, şi pe pământ Te-ai pogorât, și 
Te-ai preaslăvit, Unule lubitorule de oameni». 

Lupt noaptea cu întunericul chinurilor, înnegrit fiind la 
cuget, o, ușa luminii, luminează-mă cu strălucirile tale și scoate-mă 
degrab din greutatea necazurilor. 

Fiind cuprins de mulțimea păcatelor şi de lanțurile ispitelor 
fiind legat cu putere, chemând acum ajutorul tău, Stăpână, aș fi 
izbăvit de toată răutatea. 

Slavă,.. 

Adunările și sfaturile oamenilor răi şi cumpliti, vicleni și 
pizmași risipeşte-le, Prealăudată, și izbăveşte-mă de toată neno- 
rocirea și necazul vieții. 

Si acum... 

Nodurile cugetelor celor mincinoase şi uneltirile cele împo- 
triva mea, cu sabia rugăciunilor tale taie-le, Stăpână, și degrab le 
dezleagă și izbăvește-mă din tot necazul. 


Cântarea a 5-a 
Irmosul: 

«Noapte neluminoasă eşti necredincioșilor, Hristoase, iar cre- 
dinciosilor Luminare întru desfătarea dumnezeieştilor Tale cuvinte, 
pentru aceasta către Tine mânec și laud dumnezeirea Ta». 

Zid nebiruit fiind credincioșilor, acoperământ fii robului tău 
si din toată răutatea şi întristarea izbăveşte-mă cu tărie, Fecioară. 

Bolnav fiind foarte și vătămat cumplit din ambele părti, Prea- 
sfântă, aș primi de la tine, cu rugăciunile tale, întărire sufletului 
şi trupului. 

Slavă... 

La noianul milelor tale, Fecioară, alergând acum, eu, robul tău, 

aș fi izbăvit de răutatea şi de sfatul celui nedrept care mă stăpâneşte. 


Si acum... 


Faima covârșitoare a rugăciunilor tale pretutindeni zboară, 
Maică Fecioară, pentru care acum și pe mine izbăveşte-mă din 
toată strâmtorarea vieții. 

Cântarea a 6-a 
Irmosul: 


«Înotând în valul grijilor lumești, înecat fiind de păcatele 
cele înotătoare împreună cu mine şi la fiara cea pierzătoare de 
suflet fiind aruncat, ca Iona strig Tie, Hristoase: Scoate-mă din 
adâncul cel purtător de moarte». 


Grăirile și cuvintele tuturor credincioșilor pe tine te laudă ca 
o datorie comună tuturor oamenilor răsplătind naşterii tale, dar 
şi acum pe cel ce te laudă pe tine, primește-l și îl izbăvește din 
ispite și din necazuri. 

Pe mine, cel chinuit și întepat de spinii patimilor şi păcatelor 
şi care caut la tine vindecare, cu totul fără de prihană Fecioară, 
izbăvește-mă de toată durerea și întristarea şi ridică-mă din is- 
pite şi necazuri. 


Slavă... 


Firea pământenilor la cer ai dus-o, Născătoare de Dumnezeu, 
în chip vădit, fiind palat Împăratului slavei, pentru aceea ridică-mă 
din adâncul multor păcate, ispite și patimi. 


Si acum... 


Pe Cuvântul cel întrupat mai presus de minte și de cuvânt, 
Fecioară curată, L-ai născut prin cuvânt Care ne-a izbăvit pe noi 
din necuvântare, pentru aceea cu dumnezeieşti cuvinte neîncetat 
te lăudăm şi cu credință te slăvim. 


Sedealna. Acelasi glas 


Născătoare de Dumnezeu, Fecioară ncîntinată, roagă pe Fiul 
tău, împreună cu puterile cele de sus, să îmi dăruiască mai înainte 
de sfârșit, iertare de păcate mie, celui ce cu credință te slăvesc pe tine. 


Cântarea a 7-a 
Ilrmosul: 


«Cuvioşii tineri, în cuptorul cel cu foc aruncați fiind, focul în 
rouă l-au prefăcut prin cântare astfel strigând: Bine ești cuvân- 
tat Doamne, Dumnezeul părinților noștri». 

Împodobită cu ciucurii curăției, fără prihană Fecioară, schimbă 
acum rușinea răutății sufletului meu în dumnezeiască frumusete, 
binecuvântată Stăpână, ocrotitoarea neamului nostru. 

Se întărâtă şi acum răzbunătorii demoni şi focul patimilor îl 
aprind mie, ci mai vârtos, cu strălucirile milelor tale, pe aceștia 
până în sfârșit arde-i, ocrotitoarea neamului nostru. 

Slavă... 

Nu înceta a-L ruga pentru noi pe Fiul tău, fără prihană Maică 
a lui Dumnezeu, cu rugăciunile tale, scoțând din necazurile cele 
omenești şi din chinuri pe cei ce se roagă tie. 

Si acum... 

Din patimile tiranului izbăveşte-ne pe noi pe toți, Curată, 
pentru ca, mântuiți fiind, să cântăm Fiului şi Dumnezeului tău, 
Fecioară Maică, strigând: Bine ești cuvântat Dumnezeul părin- 


tilor nostri. 


Cântarea a 8-a 
lrmosul: 


«Pe Cel ce este cu adevărat Dumnezeu... ». 

Turme de patimi cu adevărat şi de multe feluri de chinuri 
înconjură, Stăpână, pe rugătorul tău, dar izbăveşte-mă de toată 
ocara lor. 

Să vină acum peste noi mâna ta cea puternică, Stăpână, și să 
ne izbăvească pe noi din întristarea omenească la care ne aṣ- 
teptam. 

Binecuvântăm pe Tatăl... 

Cursele oamenilor răuvoitori şi vicleni zdrobește-le, curată 
Născătoare de Dumnezeu, și izbăveşte pe rugătorul tău din tot felul 
de chinuri. 

Si acum... 

Singur liman dumnezeiesc fiind credinciosilor, Marie Prea- 
curată, te rog pe tine să mă izbăveşti de furtuna amară de pe 
marea vieții. 


Să lăudăm... Îrmosul: 


«Pe cel ce este cu adevărat Dumnezeu şi pricina firii tuturor, 
pe Hristos să-L preaînălțăm și să-L slăvim întru toti vecii». 


Cântarea a 9-a 
lrmosul: 
«Pe ceea ce este mai presus de fire Maică și după fire 


fecioară, pe cea singură între femei binecuvântată Născătoare de 
Dumnezeu, cu cântări de taină credincioşii o mărim». 


Săltând ca un mânz, cu frâul poruncilor Stăpânului și al ru- 
găciunilor tale sunt tras, Preasfântă, spre căile râvnei celei oste- 
nitoare. 


Mă tânguiesc tare, alunecând fără voie către faptele cele rele 
ale păcatului, izbăveşte-mă, Născătoare de Dumnezeu, de schim- 
barea în mai rău. 


Slavă... 


Tămăduire omenesştii firi te-ai arătat mai înainte, ai vindecat 
zdrobirea lui Adam şi a Evei, vindecă-mă și pe mine, Născătoare 
de Dumnezeu, cu rugăciunile tale. 


Si acum... 

Minte înfrânată dăruiește-mi și inimă curată și vointă atentă, 
ca să păzesc, Stăpână, curatele porunci ale Dumnezeului nostru. 
Prosomii. Glasul al 7-lea 
Nu vom mai fi opriti 


Bucură-te, ceea ce în chip de negrăit ai născut pe Dumnezeu, 
Cel ce a îndumnezeit pe om, prin pogorârea Lui, Fecioară. 

Bucură-te, scăparea slăvită a întregii lumi, și străină auzire 
oamenilor şi îngerilor. 

Bucură-te, lumina lumii, Maică Fecioară, binecuvântată, care 
ai născut cu trup pe Dumnezeu mai presus de cuget și în chip de 
negrăit. 

Fiindcă alt ajutor afară de tine nu am eu, rugătorul tău, la 
tine cad, Născătoare de Dumnezeu, în dar mântuiește-mă. 


Miercuri seara 
Canonul Preasfintei Născătoare de Dumnezeu. 
Facere a Sfântului Andrei Criteanul 


Cântarea 1. Glasul ai 7-lea 


lrmosul: 


«Cu voia Ta, Doamne, întru învârtoșarea pământului s-a 
schimbat firea apelor cea mai lesne curgătoare; pentru aceasta, 
neudat trecând Israel cu picioarele, cântă tie cântare de biruință». 


Preasfântă Născătoare de Dumnezeu, miluieşte-ne pe noi 


Cu cea dintâi dintre patimi îmbolnăvindu-se întru cele înalte 
demonul, părerea de sine, a căzut, din mândrie. Așadar, tu, Prca- 
lăudată Fecioară, de aceasta izbăveste-ne pe noi, păzindu-ne în 
smerenie. 

Cuvinte de hulă și cugete necurate izvorăsc, Preacurată, numai 
din părerea de sine, dar tu, cu roua milei tale, răcorește curgerile 
răutăților mele, ceea ce ești bună. 


Slavă... 


Mare este comoara neprădată a ncagonisirii fiindcă asa cum 
Hristos a fost sărac și străin, la fel și noi suntem învățați de El, 
Fecioară, să ne îndreptăm viața. 


Si acum... 


Cu apele Iordanului înnoind firea, Mireasa lui Dumnezeu, 
Hristos ne-a dăruit nouă botezul, pe care întinându-l, vai, mie!, 
ne curățim din nou prin botezul lacrimilor. 

Cântarea a 3-a 
Ilrmosul: 


«Cel ce ai întărit din început cerurile cu cuvântul Tău cel 
atotputernic, Mântuitorule Doamne, și cu Duhul cel atoatelu- 
crător și dumnezeiesc, toată puterea lor, întăreşte-mă pe piatra 
cea neclintită a mărturisirii Tale». 

Prin pocăință orice rău și orice păcat se șterge, Născătoare de 
Dumnezeu, nădejdea tuturor, așadar, în căile pocăinței îndreaptă-ne 
pe noi pentru ca și noi, imitând cu dreaptă socoteală pe cei ce au 
pocăința, să dobândim prin ea dezlegarea păcatelor. 

Prin pocăință, tâlharul, prin suspine, vameşul, prin lacrimi, 
femeia cea păcătoasă pe Dumnezeu, Născătoare de Dumnezeu, 
L-au milostivit, dar eu chem în ajutor numai nădejdea întru tine 
prin care voi fi izbăvit de chin. 

Slavă... 

Scara pe care a văzut-o lacob, tu însăți eşti, Fecioară, căci ai 
preînchipuit rânduiala, înfăptuirea și treptele virtuților, pe care 
dă-ne să urcăm și noi, curățindu-ne simturile prin a cincea treaptă. 

Si acum... 
Mai înainte istorisind Ghedeon taina ta, Fecioară, pe lână a 


atras oarecând cereasca rouă, dar tu roagă-te ca şi mie să îmi fie 
trimisă de la Dumnezeu roua lacrimilor, ca să umplu lâna Duhului. 


Cântarea a 4-a 
Irmosul: 


«Auzit-am taina rânduielii Tale, Hristoase Dumnezeule, Cel 
ce nu ai părăsit sânurile părintești, și pe pământ Te-ai pogorât, și 
Te-ai preaslăvit, Unule lubitorule de oameni». 

Ceea ce ești cu totul strălucită și aducătoare de bucurie şi 
curățitoare a întinăciunilor, fără de prihană Fecioară, ceea ce ești 
lucrătoare veselă având chemarea plânsului, fii mie păzitoare. 

Lacrima pocăintei alungă cu putere, Preacurată, toată amără- 
ciunea mâniei, roagă-te dar ca și eu să fiu îmbrăcat cu pocăința 
ca și cu un veșmânt. 


Slavă... 


Cuvintele întelepților spun limpede că de nimic altceva nu Se 
bucură Dumnezeu decât de îndreptarea omului păcătos, pentru 
aceasta, îndreaptă-mă și pe mine. 


Si acum... 
Căzând în multe păcate, mă întreb pe care dintre ele îl voi 


plânge primul, dar uitându-le pe toate, Mireasa lui Dumnezeu, 
către tine alerg, apărătoare caldă. 


Cântarea a 5-a 
lrmosul: 


«Doamne Dumnezeul meu, dis-de-dimineaţă sculându-mă, 
mă rog Tie: Dă-mi iertare de greșelile mele şi către lumina po- 
runcilor Tale îndreptează căile mele». 

A spus gura cea dumnezeiască, adică, Adevărul însuşi, că 
mincinos este numai diavolul. Așadar, să fugim de minciună, 
pentru ca prin rugăciunile Preacuratei, să devenim fii ai adevărului. 

A zis Hristos lui Petru de șaptezeci de ori câte șapte să dăm ier- 
tare greşelilor, roagă-te, Mireasa lui Dumnezeu, să îmi ierte și 
mie când voi sta înaintea Judecătorului. 


Slavă... 


Propriu bunătăţii Stăpânului este mila şi milostivirea, căci 
miluiește ca un milostiv și iartă păcatele şi ca un bun poartă de 
grijă să ne mântuiască pe toti, Mireasa lui Dumnezeu. 


Si acum... 


Stăpână, de Dumnezeu Născătoare, ceea ce ai născut cu trup 
pe Făcătorul și Ziditorul meu, nu mă părăsi pe mine şi nu mă 
trimite pe mine departe de apărarea ta, rogu-mă. 

Cântarea a 6-a 
Irmosul: 


«Înotând în valul grijilor lumesti, înecat fiind de păcatele 
cele înotătoare împreună cu mine și la fiara cea pierzătoare de 
suflet fiind aruncat, ca Iona strig Tie, Hristoase: Scoate-mă din 
adâncul cel purtător de moarte!». 

Mulțimea îngerilor, a Heruvimilor și a Tronurilor, și orice 
rânduială întelegătoare, Maica lui Dumnezeu, te măresc pe tine ca 
mai înaltă decât ele, dar noi, cei pământești şi josnici, cerem de la 
tine iertare greşelilor. 

Mai lată decât cerurile și decât tot pământul ești şi mai sfântă 
decât toate făpturile și cine va putea să te laude după vrednicie? 
Totuşi, primeşte voia mea cea bună şi dă-mi iertare de greșeli, 
Curată. 


Slavă... 


Ochiul împrăștiat şi risipit în cele văzute nu lasă mintea să 
înainteze către mişcările înalte ale vederii dumnezeiesti, ci este 
atras, Născătoare de Dumnezeu, către multe feluri de patimi ale 
trupului. 


Si acum... 


Solomon mai înainte a scris în Cântarea Cântărilor povestea 
mirelui și a miresei arătând unirea sufletului cu Dumnezeu. Astfel 
roagă-te Celui ce a ieșit din tine întrupat fără de sămânță, să mă 
unească şi pe mine cu El, Preacurată. 


Sedealna. Glasul al 7-lea 
Rodul pântecelui tău 


Nicăieri altundeva nu nădăjduim să aflăm mântuire, Prea- 
nevinovată, afară numai dacă nu dobândim ajutor grabnic de la 
tine. Pentru aceasta, pe tine te mărim. 

Cântarea a 7-a 
Irmosul: 


«Cuptorul cel ce ardea cu foc de demult, tinerii l-au arătat 
izvorâtor de rouă, lăudând pe Unul Dumnezeu și zicând: Cel 
preaînălțat, Dumnezeul părinților și preaslăvit». 

Gura mișcându-și spre laudă Proorocul, si-a umplut-o de 
Duhul, precum este scris. lar eu, deschizând-o, vărs deşertă- 
ciuni, Preacurată. Dar tu înțelepțește-mă cu dorul tău. 

Noaptea adâncă a păcatelor mă cuprinde și nu-mi pot aținti 
ochii spre lumina pocăinței, Mireasa lui Dumnezeu, dar tu 
ridică-mă spre pocăință cu rugăciunea ta fierbinte. 

Slavă... 

Smochin neroditor am fost văzut, Maica lui Dumnezeu, si mă 
tem de hotărârea tăierii, ci tu mijlocește pentru mine, ca să vărs la- 
crimi pentru spurcăciunile mele. 


Si acum... 


O, cum voi răbda focul gheenei? O, cum voi răbda viermele! 
Și scrâșnirea dinţilor, Prealăudată! Dar tu izbăveste-mă cu 
rugăciunea ta cea fierbinte către Cel Preaînalt! 


Cântarea a S-a 
lrmosul: 


«Rugul cel nears împreunându-se cu focul... ». 

Suspină, suflete, și din adâncul inimii trimite glas de tânguire 
şi de jale către Maica lui Dumnezeu. Miluieşte-mă, Curată, pe 
mine, cel ce am păcătuit mai presus decât toți muritorii. Izbă- 
vește-mă de gheena și de întunericul veşnic şi fă-mă şezător de-a 
dreapta. 

Dă-mi inimă priveghetoare şi ochi al minții treaz care să 
privegheze şi să-L primească în ceasul în care nu mă astept, târziu 
în noapte, pe Dumnezeu Care vine să mă învrednicească pe mine 
de cămara dumnezeiască, de voi avea aprinsă candela virtuților. 

Binecuvântăm pe Tatăl... 


Fii mie ajutor, Preasfântă Fecioară, celui ce alerg la tine și 
strig cu credință: Miluiește-mă, Bună, şi, mai înainte de sfârșit, 
dăruiește-mi mie iertare păcatelor şi în ceasul sfârșitului meu dă-mi 
mântuire şi după sfârșit, odihnă desăvârșită. 


Si acum... 


Puterea Unicei Thearhii una este, nedespărțit împărțită şi 
fără amestecare unită: Tatăl, izvorul pricinuitor al celor ce au ieşit 
din El, Fiul şi Duhul. Pe aceasta într-un glas noi credincioșii o 
lăudăm și o slăvim întru toţi vecii. 


Să lăudăm... Irmosul: 


«Rugul cel nears, împreunându-se cu focul în Sinai, pe 
Dumnezeu L-a făcut cunoscut lui Moise celui zăbavnic la limbă 
și gângav; iar pe cei trei tineri, iubirea de Dumnezeu i-a arătat 
cântăreți nebiruiți de foc. Toate lucrurile Domnului lăudaţi pe 
Domnul și-L preaînălțaţi întru toți vecii». 


Cântarea a 9-a 
Irmosul: 

«Ceea ce nu prin ispitirea stricăciunii ai purtat în pântece și 
Cuvântului cel întru tot înțelept trup I-ai împrumutat, Maică 
neispitită de bărbat, Fecioară Născătoare de Dumnezeu, locaş al 
Celui neîncăput, încăpere a Făcătorului tău cel nemărginit, pe 
tine te mărim». 

Cuvintele dumnezeieştilor părinți, Curată, învață că lepădarea 
răutății este pocăință, apoi și reaua pătimire, postul, privegherea 
şi zdrobirea inimii şi plânsul curăţitor, pe care și mie dăruieşte-le, 
Maică Fecioară. 

Înfricoșătoarea zi a Stăpânului s-a apropiat și tu dormi 
suflete al meu? O, vai nebuniei tale! Grăbeşte-te, scoală-te şi 
plângi stăruitor și strigă Fecioarei: Ceea ce ai născut pe Hristos, 
Născătoare de Dumnezeu, miluiește-mă! 

Slavă... 


Suflete al meu, noaptea vieții înaintează, iar înfricoşătoarea 
zi a cercetării celor făptuite de tine se apropie, iată vine. Teme-te 
de Scaunul acela înaintea căruia urmează să te înfățișezi, pentru 
aceea strigă: Miluieşte-mă, Stăpână. 


Si acum... 


Tu ești apărătoarea mea și scăparea, Fecioară, tu ești veselia 
mea și dumnezeiască laudă. Aşadar, tu izbăvește-mă de tot pă- 
catul și mânia aducătoare de moarte, de toată vătămarea și pri- 
mejdiile și de viitoarea înfricoșătoarea osândă. 


Prosomii. Glasul al 7-lea 
Astăzi se gândeşte Tuda 


Bucură-te, grădină de trandafiri cu bună mireasmă, care din 
muguri ai odrăslit trandafirul cel roșu și înmiresmat al fecioriei; 
bucură-te, crin dumnezeiesc din care Cel ce îmbracă felurit crinii 
câmpului Şi-a încins veşmântul cel netors al trupului care ascunde 
porfira lui Solomon; bucură-te, floare mai colorată decât orice 
culoare. 

Bucură-te, Împărăteasa împărăteselor care ai născut pe Îm- 
păratul împăraților a Cărui Împărăție este Împărăția tuturor 
veacurilor; bucură-te, ceea ce ai biruit împărăția mortii și ai 
născut pe Dătătorul Împărăției vietii pe care o cinstesc împărații; 
bucură-te, Marie, Împărăteasa tuturor. 

Bucură-te, nor ușor, ceea ce ai îmbogățit pământul şi greu- 
tatea cortului tău din înălțimile curăției făcându-l mai usor decât 
aerul cel mai străveziu, întru care Hristos șezând, precum a zis 
Isaia, S-a pogorât în Egipt și i-a zdrobit idolii cei făcuți de mână 
și l-a întors la cunoștința cea dumnezeiască. 

Umple inima mea, Fecioară, de pocăință, rogu-mă, dăruiește 
și sufletului meu plâns mântuitor, mânia mea întoarce-o împo- 
triva demonilor, toată năzuința mea îndreapt-o spre Domnul, 
întărește-mă ca pururea să mă îndeletnicesc cu rugăciunile, ca 
prin tine viață să dobândesc și strălucire dumnezeiască. 


Si 90009) 


Joi sears 


Canonul Preasfintei Născătoare de Dumnezeu. 
Facere a Sfântului loan al Evhaitelor 


Cântarea |. Glasul al 7-lea 
lrmosul: 


«Cu voia Ta, Doamne, întru învârtoșarea pământului s-a 
schimbat firea apelor cea mai lesne curgătoare; pentru aceasta, 
neudat trecând Israel cu picioarele, cântă tie cântare de biruinţă». 


Preasfântă Născătoare de Dumnezeu, miluieşte-ne pe noi 


Pe mine, cel ce zac în patul lenevirii, Fecioară, din tot felul de 
păcate, tu însuți mă ridică, dăruindu-mi dumnezeiască întărire, 
ca să slăvesc minunile tale, Preacurată, ca ceea ce ești cu adevă- 
rat preaslăvită. 

Vindecă zdrobirea sufletului meu, Născătoare de Dumnezeu, 
pe care vrăjmașul a pricinuit-o prin momeala plăcerilor, folo- 
sindu-te de dumnezeieştile leacuri ale milei și puterii tale, Curată. 


Slavă... 


Oprește cursele plăcerilor şi patimilor mele prin adierea dum- 
nezeieştii tale rugăciuni, Preanevinovată, ca să slăvesc cu inimă 
lină nemăsurata ta putere. 


Si acum... 

Slava lumii, Fecioară slăvită, ceea ce ai născut în chip slăvit 
pe Dumnezeu Cel preaslăvit, învredniceşte-i de dumnezeiasca slavă 
pe cei ce pururea te slăvesc pe tine ca Născătoare de Dumnezeu. 


Cântarea a 3-a 


Irmosul: 


«Cel ce ai întărit din început cerurile cu cuvântul Tău cel 
atotputernic, Mântuitorule Doamne, și cu Duhul cel atoatelu- 
crător şi dumnezeiesc, toată puterea lor, întărește-mă pe piatra 
cea neclintită a mărturisirii Tale». 

Iosif, biruind oarecând pe stăpâna cea desfrânată a plăce- 
rilor nelegiuite, a ajuns împărat strălucit al Egiptului, dar eu, 
cedând în chip fără de minte patimilor trupești celor multe, sunt 
stăpânit de păcat. 

Născătoare de Dumnezeu, Marie, smulge-mă pe mine din 
Egiptul cel înțelegător și din robia celui rău, tu, ceea ce despici 
mările cugetelor mele rele, ducându-mă în muntele pocăinţei și 
mântuindu-mă. 

Slavă... 

Fugind de dumnezeieștile porunci, m-am făcut nebun la minte 
și am devenit rob plăcerilor prin care am stins frumusețea sufle- 
tului și m-am înnegrit, ceea ce esti bună, dar tu, arătându-te mie 
mijlocitoare, cercetează pe robul tău. 


Si acum... 


Intinat cu plăcerile, pe tine, Fecioară neîntinată, te rog: Izbă- 
vește-mă din toată întinăciunea trupului și dăruieşte-mi mie 
plâns curăţitor și lacrimă neîncetată care să stingă văpaia gheenei. 


Cântarea a 4-a 
Ilrmosul: 


«Auzit-am taina rânduielii Tale, Hristoase Dumnezeule, Cel 
ce nu ai părăsit sânurile părintești, și pe pământ Te-ai pogorât, și 
Te-ai preaslăvit, Unule lubitorule de oameni». 

Pe ceea ce singură este aleasă de Dumnezeu dintre toate nea- 
murile mai înainte de toată făptura, podoaba întregii firi, floarea 
cea de mult preţ, pe Fecioara să o lăudăm. 

Luminarea și dulceata celor ce se încred în tine, Prealăudată, 
umple de bucurie mult îndurerata mea inimă, împlinind cererile 
ei. 

Slavă... 

Arată ajutorul tău, Preabună, robului tău care din suflet 
nădăjduieşte întru tine, Preanevinovată, şi te cheamă pe tine, 
nădejdea tuturor și lauda. 


Si acum... 
Mireasa lui Dumnezeu, primeşte rugăciunile mele și izbăvește-mă 


din tot necazul, batjocura și răutatea şi din toate primejdiile pe 
mine, cel ce laud cu dor nașterea ta. 


Cântarea a 5-a 
Irmosul: 

«Doamne Dumnezeul meu dis-de-dimineată sculându-mă, 
mă rog Tie: Dă-mi iertare de greşelile mele şi către lumina po- 
runcilor Tale îndreptează căile mele». 

Adună mintea mea cea împrăștiată, Născătoare de Dumnezeu, 
şi fă-mă să îmi văd propriile răni, să plâng și să mă tânguiesc 
pentru ele și de cele străine să mă depărtez. 

Picură-mi picăturile milei, Fecioară, Născătoare de Dumnezeu, 
şi curățeşte-mi păcatele mele cele multe, şterge urmele şi semnele 
rănilor, ceea ce ai născut pe Doctorul sufletelor. 


Slavă... 


Nor uşor care ai născut pe soarele dreptății, risipește norii 
trândăviei mele și spre pocăința cea luminoasă prin râvnă mă 
îndreptează. 


Si acum... 

Către tine am ridicat ochiul minții mele și strig: Miluieşte, 
Stăpână, sufletul care caută la tine și care nădăjduieşte la mare 
mila ta. 


Cântarea a 6-a 
lrmosul: 


«Înotând în valul grijilor lumești, înecat fiind de păcatele 
cele înotătoare împreună cu mine și la fiara cea pierzătoare de 
suflet fiind aruncat, ca lona strig Tie, Hristoase: Scoate-mă din 
adâncul cel purtător de moarte». 

Naufragiind în mijlocul mării vieții, mi-am scufundat corabia 
sufletului, Curată, şi am pierdut toată încărcătura cea bună, dar 
din adâncul pierzaniei mă ridică. 

Din fiara cea înțelegătoare, din chitul cel pierzător de suflet, 
scoate-mă, rogu-mă, Fecioară, auzind strigătul meu din pânte- 
cele iadului, Stăpână, să ajungă rugăciunea mea înaintea ta; 
toate câte am cerut, Preabună, dăruieste-mi mie. 

Slavă... 


Prin atacurile păcatelor şi prin năvălirile valurilor vieții, 
suflarea potrivnică a vânturilor celor schimbătoare mă învâr- 
tejește şi mă înviforează, dar tu izbăveste, Maica lui Dumnezeu, 
sufletul meu din valul cel aducător de moarte. 


Si acum... 

Tinutul cel întunecat și înncgurat al iadului, tinutul întu- 
nericului veșnic, precum este scris, şi neluminos întru care nu 
este a vedea lumină, nici nu este a vedea acolo viată muritorilor, 
Stăpână, eu, nădăjduind în tine, să nu ajung să-l văd. 

Sedealna. Acelasi glas. 

Fără de sămânță ai zămislit în pântecele tău, Fecioară, Năs- 
cătoare de Dumnezeu, pe Fiul și Cuvântul lui Dumnezeu și al 
Tatălui, pe Care neîncetat roagă-L pentru sufletele noastre. 

Cântarea a 7-a 
Irmosul: 

«Cuptorul cel ce ardea cu foc de demult, tinerii l-au arătat 
izvorâtor de rouă, lăudând pe Unul Dumnezeu și zicând: Cel 
preaînălțat, Dumnezeul părinților și preaslăvit». 

Cu ploile lacrimilor adapă, Fecioară, inima mea cea stearpă 
şi brazdele sufletului meu le îmbată prin pocăință, înmultind 
roadele virtuţilor. 

Ca o noapte mi-am trecut viata, faptele nopții lucrând, eu, 
cel întunecat la suflet, dar luminează-mă cu lumina rugăciunilor 
tale, ceea ce ai născut dumnezeiasca lumină, Prealăudată. 


Slavă... 


Tras pururea de poftele cele nestăpânite spre păcat, ca un 
rob împlinesc porunca trupului, cu totul fără prihană, Fecioară, 
din amarnica tiranie a acestuia izbăveşte-mă. 


Si acum... 


În multe feluri, vicleanul șarpe pururea uneltește împotriva 
mea, cu plăceri şi cu amărăciuni tulburându-mă, dar tu pe piatra 
nepătimirii întăreşte-mă, Curată. 


Cântarea a 8-a 
Irmosul: 

«Rugul cel nears împreunându-se cu focul... ». 

Pe tine, palatul cel curat și strălucit și de lumină purtător al 
lui Iisus și cortul cel cuvântător al Cuvântului, chivotul cel însu- 
flețit, pe tine, cea mai lată decât cerurile și mai înaltă decât pă- 
mântul, preacinstită Fecioară, Preacurată Marie, te rog, mân- 
tuieşte smeritul meu suflet. 

Ceea ce ai fost dată în dar de la noi Stăpânului, ca o pârgă a 
întregii firi, primește rugăciunile noastre, Preacurată, daruri 
desfătate, dându-ne nouă în schimb ajutorul tău, ca să ne în- 
chinăm cu credință şi cu dor ţie şi Fiului tău întru toţi vecii. 

Binecuvântăm pe Tatăl... 


Plecându-Se ca un bun sub iubirea Lui de oameni, Fiul tău, 
Născătoare de Dumnezeu, pe tine te-a dat ajutor împotriva vrăj- 
mașilor și tămăduire patimilor pentru cei ce cu credință strigă: 
Toate lucrurile lăudaţi-L pe Domnul şi-L preaînăltați întru toti 
vecii. 

Si acum... 


Arată-te acum mie în primejdii ocrotitoare, alinare în neno- 
rociri, ajutor în necazuri, în bolile cele de multe feluri izvor 
tămăduitor și vindecare patimilor, alungând de la mine toată 
vătămarea, Născătoare de Dumnezeu, ca să te slăvesc pe tine 
întru toți vecii. 


Să lăudăm... Irmosul: 


«Rugul cel nears împreunându-se cu focul în Sinai pe 
Dumnezeu L-a făcut cunoscut lui Moise celui zăbavnic la limbă 
și gângav, iar pe cei trei tineri, iubirea de Dumnezeu i-a arătat 
cântăreți nebiruiți de foc. Toate lucrurile Domnului lăudaţi pe 
Domnul și-L preaînălțați întru toti vecii». 


Cântarea a 9-a 
Irmosul: 

«Ceea ce nu prin ispitirea stricăciunii ai purtat în pântece şi 
Cuvântului cel întru tot înțelept trup l-ai împrumutat, Maică 
neispitită de bărbat, Fecioară Născătoare de Dumnezeu, locas al 
Celui neîncăput, încăpere a Făcătorului tău cel nemărginit, pe 
tine te mărim». 

Nefiind prădată de bogăția fecioriei tale, Maică după trup te-ai 
arătat Atotţiitorului, Mireasă fără de bărbat, Fecioară, Născă- 
toare de Dumnezeu, hrănind ca pe un prunc pe Cel ce hrănește si 
sfințește întreaga lume ca un Ziditor a toate. 


Răsăritul cel prealuminos al soarelui celui neapus al slavei 
prin care toți suntem luminați cu lumina cunoștinței adevărului 

celui dumnezeiesc, Fecioară cu nume de Doamnă, lumina ochilor 


mei, nu mă trece cu vederea pe mine, rugătorul tău. 
Slavă... 

lubitor de păcat fiind, mă cutremur și mă spăimântez ca nu 
cumva pe neașteptate să mă ajungă sfârșitul vieții, fără prihană 
Stăpână, ocrotitoarea tuturor celor asupriti, roagă-te acum să 
mă îmbunătățească prin chipurile pocăinţei. 

Si acum... 

Înghețat de răceala păcatelor, încălzeşte-mă cu fierbințeala 
milostivirii tale, Stăpână, și ridică-mă spre dragostea cea fier- 
binte a Fiului tău, ca dintr-o fierbinte pornire să te măresc pe 
tine cu căldură, eu, robul tău. 

Prosomii. Glasul al 7-lea 
Nu vom mai fi opriti 

Bucură-te, dumnezeiesc acoperământ şi ocrotitoarea celor ce te 
cinstesc pe tine ca Maică a Celui Preaînalt; bucură-te, cu totul ne- 
pătată. 

Bucură-te, cea prin care iadul s-a omorât şi moartea s-a nimicit, 
Născătoare de Dumnezeu, şi Adam s-a mântuit. 

Bucură-te, lauda credincioşilor, Preasfântă; bucură-te, Stăpână 
care ai întrupat pe Dumnezeu, născându-L. cu trup. 

Primeşte-mă ca o milostivă pe mine cel ce suspin si miluiește-mă 
ca pe vameşul cu rugăciunile tale de Maică. 


Vineri seara 
Canonul Preasfintei Născătoare de Dumnezeu. 
Facere a Sfântului loan Damaschinul 


Cântarea |. Glasul al 7-lea 
irmosul: 

«Lui Dumnezeu, Cel ce a ajutat lui Moise în Egipt de a scos 
pe Israel și a scufundat pe Faraon în marea Roşie, cântare de 
biruință să-l cântăm că S-a preaslăviby». 

Preasfântă Născătoare de Dumnezeu, miluieste-ne pe noi 


Cu dumnezeiască lumina ta, Preabună, luminează cugetele 
mele, ca să strig tie cu credință cântare de mulțumire, Marie mult 
lăudată. 

Ceea ce ai făcut cer firea cea pământească, bucură-te, cu totul 
nepătată, Curată, Doamnă și Stăpâna lumii, bucură-te, Nevinovată. 


Slavă... 


Bucură-te, uşa lui Dumnezeu; bucură-te, fără prihană Maică; 
bucură-te, nor luminos, scăparea muritorilor, Fecioară; bucură-te, 
Preacuvioasă. 


Si acum... 


Bucură-te, raiul desfătării care ai purtat în mijloc pomul din 
care împărtăşindu-se muritorii, în chip vădit trec la viata cea 
nepieritoare. 

Cântarea a 3-a 
Irmosul: 


«Întăritu-s-a în credință Biserica lui Hristos, pentru că neîn- 
cetat cu laude strigă cântând: Sfânt ești, Doamne, și pe Tine Te 
laudă duhul meu». 

Bucură-te, stea de dimineață care ai arătat în lume soarele 
cel veşnic, bucură-te, zidul cel nesurpat al celor ce strigă cu cre- 
dință: Sfânt ești, Hristoase, şi pe Tine Te laudă duhul meu. 

Bucură-te, cămară de nuntă purtătoare de lumină a singuru- 
lui Împărat, bucură-te, acoperământul celor ce cu dor strigă, 
Fecioară: Sfânt ești, Doamne, Cel ce mântuieşti sufletele noastre. 


Slavă... 


Stinge întunericul patimilor mele, Curată, Născătoare de 
Dumnezeu, şi luminează-mă cu lumina ta pe mine cel ce cânt cu 
credință: Bucură-te, podul lumii și mare jertfelnic de împăcare. 


Si acum... 


Întăritu-m-am, cunoscând dumnezeiasca ta naştere şi mă 
îmbogățesc cu ocrotirea ta, Fecioară, strigând tie: Bucură-te, 
mult lăudată Marie, Stăpâna tuturor. 


Cântarea a 4-a 
lrmosul: 
«Auzit-am glasul Tău și m-am temut, înteles-am lucrurile 


Tale şi m-am spăimântat, Doamne». 


Cortul cel slăvit şi dătător de lumină să-l lăudăm popoare cu 
cântări de multumire: Bucură-te, slava lumii şi mântuirea. 


Palatul cel prealuminos al lui lisus să-l lăudăm, credincioșilor, 
strigând cu glas limpede: Bucură-te, Fecioară, podoaba tuturor. 


Slavă... 


Bucură-te, iatac însuflețit al Impăratului, lauda credincioşilor 
şi pecetea proorocilor; bucură-te, veselia îngerilor. 

Si acum... 


Poate poporul ortodocșilor să te laude pe tine, cea cu totul 
fără prihană, ca Maica lui Dumnezeu, împreună cu îngerul stri- 
gând tie: Bucură-te! 


Cântarea a S-a 
lrmosul: 


«Cei ce de noapte alergăm la slava şi lauda Ta, Cuvântule, 
neîncetat lăudăm chipul Crucii Tale, pe care ne-ai dat-o nouă 
armă de ajutor». 

Bucură-te, preafrumoasă mireasă a Tatălui Celui fără de în- 
ceput; bucură-te, Maică nestricată a Fiului Celui împreună fără 
de început; bucură-te, vas curat al Duhului Sfânt. 

Bucură-te, acoperământul lumii, mai lat decât norul; 
bucură-te, stâlp de foc, care luminezi pe cei din întuneric; 
bucură-te, vas de aur care ţii mana. 


Slavă... 

Bucură-te, gura apostolilor cea fără de tăcere; bucură-te, cu- 
rajul neclintit al luptătorilor; bucură-te, dumnezeiasca veselie a 
nevoitorilor. 

Si acum... 


Inviforat de talazul valurilor vieții, povățuiește-mă la limanul 
bucuriei, Fecioară, ceea ce ai născut lumii Bucuria cea neîncetată. 


Cântarea a 6-a 
Irmosul: 


«lona din pântecele iadului striga: Scoate din stricăciune 
viața mea. lar noi strigăm tie: Atotputernice Mântuitorule, 
miluieşte-ne pe noi!». 

Bucură-te, zori de taină ai dumnezeieştii zile, Prealăudată; 
bucură-te, desfătarea lumii; bucură-te, locașul luminii; bucură-te, 
zidul credincioşilor și armă nezdrobită. 

Bucură-te, Cuvioasă, nădejdea bunătăţilor celor veşnice, scaun 
însuflețit al Stăpânului, puterea conducătorilor; bucură-te, turn 
trainic, ajutorul lumii. 

Slavă... 

Mă învăluie întreitul val al gândurilor, dar tu, Fecioară, spre 
țărmul adevăratei pocăințe cârmuiește-mă, păzind în pace inima 
mea. 

Si acum... 

Inalță fruntea credincioșilor, Născătoare de Dumnezeu, și 
doboară sprânceana şi îndrăzneala vrăjmasilor, ca ceea ce ești 
singură ocrotitoare a credincioșilor. 


Sedealna. Glasul al 7-lea 
Cel ce pentru mine ai răbdat 


Pe Domnul Cel atotmilostiv pentru noi roagă-L să izbăvească 
sufletele noastre din toată cursa șarpelui. 


Cântarea a 7-a 
lrmosul: 

«Cuptorul cel ce ardea cu foc de demult, tinerii l-au arătat 
izvorâtor de rouă, lăudând pe Unul Dumnezeu și zicând: Cel 
preaînăltat, Dumnezeul părinților şi preaslăvit». 

Bucură-te, palatul cel desfătat al Împăratului; bucură-te, 
ajutorul celor ce cântă, fără prihană Fecioară: Bine ești cuvântat 
în veci, Doamne, Dumnezeul părinților noștri. 


Bucură-te, turnul cel tare al evlaviei; bucură-te, îndreptarea 
celor ce strigă cu credință: Bine ești cuvântat în veci, Doamne, 
Dumnezeul părinților noștri. 


Slavă... 


Bucură-te, fulgerul luminii celei strălucite, bucuria şi veselia 
celor ce cu dor cântă: Bine eşti cuvântat în veci, Doamne, 
Dumnezeul părinților noștri. 


Si acum... 

Ridică-mă pe mine cel căzut în prăpastia nenorocirilor, tinde 
mâna ta, Stăpână, rugătorului tău celui ce strigă: Bine eşti cu- 
vântat în veci, Doamne, Dumnezeul părinților noștri. 


Cântarea a 8-a 
lrmosul: 

«Pe Împăratul slavei Cel Unul fără de început... ». 

Mai sfântă decât cetele cele cerești cunoscându-te pe tine, 
noi, credincioșii, ție îți strizăm: Prealăudată, bucură-te, acope- 
rământul lumii, palat de aur al Împăratului a toate; bucură-te, 
Binecuvântată. Pentru aceea, noi credincioșii, după datorie, te 
slăvim. 

Cu adevărat toate tainele înfricoșătoarei tale nașteri, fără 
pată Fecioară, sunt nespuse şi negrăite și străine foarte și oame- 
nilor, și îngerilor, Prealăudată Născătoare de Dumnezeu, Marie. 


Binecuvântăm pe Tatăl... 


Alt ajutor în necazuri nu am, nici grabnic izbăvitor în pri- 
mejdii, nici ocrotire sigură, cu totul fără prihană, nici doctor în 
boli, nici altă bucurie și veselie, în felurite întristări safară numai 
de tine, Fecioarăț. 

Si acum... 

Incordează, fără prihană Fecioară, tăria sufletului meu cea 
omorâtă de multe păcate și luminează-mă cu lumina pocăinţei cu 
dumnezeieştile tale rugăciuni, ca să te slăvesc pe tine întru toți 
vecii. 

Să lăudăm... Irmosul: 
«Pe Impăratul slavei Cel Unul fără de început pe Care II 


binecuvintează puterile cerurilor şi de Care se cutremură cetele 
îngerilor, preoți lăudaţi-L, popoare preaînălțaţi-L întru toti vecii». 

Cântarea a 9-a 


Irmosul: 


«Pe ceea ce este mai presus de fire Maică și după fire fecioară, 
pe cea singură între femei binecuvântată Născătoare de Dumnezeu, 
cu cântări de taină credincioșii o mărim». 

Biserică și ușă esti și tronul cel mai curat al Făcătorului a 
toate, Binecuvântată, pentru aceea noi, credincioșii, după datorie 
te slăvim. 

Tarina cea nearată care netâlcuit a înflorit pe pământ spicul 
cel ceresc cu cântări de taină după vrednicie este slăvită. 


Slavă... 

Stinge văpaia patimilor mele și cu rugăciunile tale de maică, 
risipește năvălirile nenorocirilor, ca să te măresc pe tine cu bucurie, 
fără de prihană Fecioară. 

Si acum... 


De Dumnezeu dăruită, Fecioară, ocrotitoarea lumii, doboară 
înălțările vrăjmașilor mântuind poporul și păzind nevătămată 
turma ta. 

Prosomii. Glasul al 7-lea 


Astăzi se gândeşte Tuda 


Bucură-te, lâna cea mai albă și toarsă, Preanevinovată, care 
ai tors în minte adâncul înțelesurilor Duhului Sfânt din care, 
mai presus de cuget, s-a tesut lui Hristos, Sfintitorul și Desă- 
vârşitorul puterilor celor de sus, efodul de porfiră cu fir de aur 
al Întrupării. 

Bucură-te, Curată, cu dar dăruită, numele cel plin de har și 
făptuirea bucuriei veşnice, Născătoare de Dumnezeu, locaș sfin- 
tit, nimicirea blestemului strămoşilor, ceea ce ai născut pricina 
bucuriei, Fecioară, dăruind bucurie tuturor celor ce te laudă pe 
tine, cea prin care cerul şi pământul se bucură. 


Bucură-te, mângâierea cea mai veselă a sufletului meu ne- 
mângâiat; bucură-te, dulceata şi roua dimineții; bucură-te, duhul 

blând şi senin, adierea zefirului; bucură-te, cu totul fără prihană 
Fecioară, subțire şi plăcută glăsuire și soaptă, suflare care răco- 
rești pe cei ce ard în focul necazurilor. 

Numele evlaviei, Fecioară, punându-l afară din mine, jucăria 
curviei m-am făcut şi râs slavei deșarte m-am văzut, căci acestor 
două fiare care se luptă între ele m-am predat din nebăgare de 
seamă, pentru aceea, izbăveşte-mă, căci tu esti veselia sufletului 
meu şi încredințarea. 


SEISEAN 


Glasul al 8-lea 


Sâmbătă seara 


Canonul Preasfintei Născătoare de Dumnezeu. 
Facere a Cuviosului Nicolae Cataschepinul 


Cum se vede la următoarele tropare ale Născătoarei 


Cântarea |. Glasul al 8-lea 
lrmosul: 


«Pe Faraon cel ce era purtat în carele de război, l-a cufundat 
toiagul lui Moise, cel ce a făcut minuni de demult, lovind în chipul 
Crucii și despărțind marea. Și pe Israel cel fugărit, care mergea 
pe picioare, l-a mântuit, pe cel ce cânta cântare lui Dumnezeu». 


Preasfântă Născătoare de Dumnezeu, miluieşte-ne pe noi 


Prin dumnezeiasca pronie fiind adus la ființă şi după chipul 
cel înțelegător al lui Dumnezeu fiind făcut, vai, mie!, mi-am 
întinat sufletul cu aplecările cele spre rău, dar tu, Fecioară, izbă- 
veşte-mă de gheenă şi mă mântuieşte, ca să te slăvesc pe tine cu 
mulțumire. 

Port o conștiință întinată cu spurcate patimi și ca pomul cel 
neroditor mă împovărez cu păcate, Stăpână, dă-mi să fiu un pom 
răsădit lângă izvoarele lacrimilor mele şi să aduc roadă de 
pocăință. 

Impodobește sufletul meu cu multe feluri de fapte bune, fru- 
musețea lui Iacob, întru care S-a sălășluit Dumnezeu Cuvântul, 
iubind-o ca minunată și neprihănită, şi prin nepătimire, dezbracă-mă 
de tunica cea urâtă la chip a patimilor. 

Si acum... 


Arată-mă templu al Duhului Sfânt, curată și adevărată Maică 
a lui Dumnezeu, cea cu totul minunată, căci pe tine ocrotitoare 
te-am dobândit şi apărătoare și ajutătoare în toate nenorocirile 
vieții şi către Dumnezeu rugătoare trează. 


Cântarea a 3-a 
lrmosul: 


«Cel ce ai întărit din început cerurile cu priceperea și ai înte- 
meiat pământul peste ape, întărește-mă pe piatra poruncilor Tale, 
Hristoase; că nu este Sfânt afară de Tine, Unule lubitorule de 
oameni». 

Ceea ce mai presus de fire în pântece fără de sămânță ai 
zămislit și pe Cuvântul mai presus de cuvânt L-ai născut, pri- 
mește-mă pe mine, cel ce în multe păcate împotriva firii am 
păcătuit şi miluieşte-mă pe mine, cel ce dobitoacelor celor fără de 
minte m-am asemuit. 

Tu singură ai covârșit, Curată, pe toti pământenii în curăție, 
iar eu am covârşit firea prin desfrânare, pentru aceea tu te-ai 
făcut mai cinstită decât îngerii, iar eu mai rău decât demonii, dar 
tu mântuiește-mă pe mine, risipitorul. 

Slavă... 

Chiar dacă am ajuns, Cuvioasă, în groapa nenorocirii şi în 
prăpastia deznădejdii, dar știind multa și nemăsurată mila ta, 
tinde-mi mâna ta și miluindu-mă, mântuiește-mă. 


Si acum... 

Ca să te slăvesc cu evlavie și să mă închin ție cu dreaptă cin- 
stire, scoate-mă pe mine, netrebnicul robul tău, din tot felul de 
ispite, din primejdii şi necazuri, din boli şi din viitoarea osândă. 


Cântarea a 4-a 
Ilrmosul: 

«Tu ești tăria mea, Doamne, Tu și puterea mea, Tu, Dumnezeul 
meu, Tu, bucuria mea, Cel ce n-ai părăsit sânurile părintești şi a 
noastră sărăcie ai cercetat-o. Pentru aceasta, cu Proorocul Avacum 
strig către Tine: Slavă puterii Tale, lubitorule de oameni)». 

Tu ești veselia inimii mele, Născătoare de Dumnezeu, tu, întă- 
rirea mea, tu, lauda mea și lumina, tu, bucuria mea, tu, slava 
mea și podoaba, viața, suflarea, dulceata, plăcerea, desfătarea 
mea, voioșia, bucuria, mângâierea mea. 

Primește laudă din necuratele mele buze, Sfântă Fecioară și 
Prealăudată, fii mie, osânditului, scăpare nemincinoasă și împă- 
care şi izbăvește-mă de iad, de amara osândă, cu rugăciunile tale, 
de Dumnezeu dăruită. 

Slavă... 

Ceea ce singură ești ajutătoare gata, tinde-ne nouă mână de 
ajutor și ne rugăm: Apără neputinta noastră în vreme de război, 
ca în glas de multumiri neîncetat să lăudăm apărarea ta cea 
fierbinte. 

Si acum... 


Ascultător fiind în a face fapte rele, de la a le face am ajuns 
la obicei, de la obicei, la simpla aplecare spre rău, apoi de la 
aplecare am ajuns la deprindere, iar deprinderea, fiind ca o a 
doua fire, cere obiceiul ca pe o datorie. 


Cântarea a 5-a 
lrmosul: 

«Pentru ce m-ai lepădat de la fața Ta, Cel ce ești lumină nea- 
pusă? Că m-a acoperit întunericul cel vrăjmaș pe mine, ticălosul. 
Ci, Te rog, întoarce-mă și la lumina poruncilor Tale îndreptează 
căile mele». 

Îngreunat de toropeala nepăsării și de somnul trândăviei 
sunt cu totul nesimțitor și mă târăsc în întunericul patimilor, dar 
tu luminează-mi ochii, uşa luminii, ca să nu adorm întru moarte. 

La tine cad și strig: Omoară, Preanevinovată, păcatul cel viu 
care împărățește întru mine din pricina slăbirii minții si fâ-mă 
părtaş vieţii dumnezeiești, Fecioară, pe mine, cel omorât de cu- 
getul trupului. 


Slavă... 


Asemenea celor trei tineri nearși dăntuind în cuptorul cel 
aprins și călcând în picioare cuptorul cel clocotitor al patimilor 
arată şi cele trei părți ale sufletului meu, ceea ce ai născut pe 
Unul din Sfânta Treime. 


Si acum... 
Nor aducător de ploaie care picură apa cunoștinței, răcorind 
pe cei părăsiti şi topiti de văpaia necunoștintei și cu rouă 
rourându-i, te cunoaștem pe tine, Fecioară prealăudată. 


Cântarea a 6-a 
Irmosul: 

«lartă-mi mie, Mântuitorule, că multe sunt fărădelegile mele, 
şi Te rog, ridică-mă din adâncul răutăților, căci către Tine am 
strigat: Auzi-mă, Dumnezeul mântuirii mele!». 

Zirobeşte, Stăpână, săgețile agarenilor celor fără de Dumnezeu 
şi toată uneltirea demonilor fă-o deșartă, acoperind şi păzind pe 
poporul cel cu numele lui Hristos numit, ca să te slăvim pe tine 
cu dor. 

Marie, sălașul cel curat și cu totul cuvios al Făcătorului a 
toate, curățitor al sufletului, dă-mi mie lacrimă de pocăință şi 
ascultă rugăciunea mea, Preanevinovată. 


Slavă... 

Palat înțelegător al Împăratului eşti, pentru aceea te rog: 
Arată-mă și pe mine casă a Sfintei Treimi, Stăpână, alungând 
întunericul patimilor sufletului meu. 

Si acum... 


Strălucească acum asupra mea negrăită milostivirea ta, slo- 
bozindu-mă, Fecioară, din adâncul păcatelor şi al deznădejdii şi 
ducându-mă la limanul pocăinţei. 


Sedealna. Glasul al 8-lea 
Întărirea credintei cea neclintită 


Pe cinstirea cea cerească a puterilor celor de sus și înălțarea 
cea împodobită a sufletelor noastre, pe Maica Fecioară să o 
lăudăm credincioşii: Bucură-te, ceea ce ai purtat în pântece pe 
Făcătorul îngerilor; bucură-te, împăcarea păcătoşilor, care ai în- 
trupat pe Dumnezeu Cuvântul; bucură-te, Mireasă nenuntită. 


Cântarea a 7-a 
Irmosul: 


«Tinerii cei ce merseseră de demult din Iudeea în Babilon, 
prin credinta în Treime, văpaia cuptorului au înfruntat-o, cân- 
tând: Dumnezeul părinților noștri, bine eşti cuvântat». 

Născătoare de Dumnezeu, rodul curatului tău pântece ne-a 
înviat pe noi, cei omorâți odinioară prin roada pomului, pentru 
aceea lăudându-te după datorie, strigăm: Dumnezeul părinților 
noștri, bine ești cuvântat. 

Mai presus de fire şi de cuvânt, ai născut pe Stăpânul a toate 
şi ai hrănit la sânul tău pe Cel ce tuturor gătește masă la bună 
vreme, pe Care roagă-L, Bună, pentru noi cu stăruință. 


Slavă... 


Minte de prunc, gând nesigur și cuget nedesăvârşit având, 
Fecioară, ca un prunc, nu deosebesc binele de rău, dar tu dă-mi 
mie să cuget cu bărbăţie ceea ce este de folos. 


Si acum... 

Pururea Fecioară Marie, ceea ce ne-ai născut nouă pe 
Dumnezeu întrupat, mântuieşte sufletul meu cel stăpânit de 
multe păcate străine, Binecuvântată Curată, ca să te fericesc. 


Cântarea a S-a 
lrmosul: 


«De șapte ori nebunește a încins tiranul haldeilor cuptorul... ». 

Genunchiul oarecând neplecându-l cinstirii celei fără de 
lege, tinerii au fost aruncați în focul ccl înălțat și au rămas 
nearși, dar eu, biruit fiind de plăceri, voi fi aruncat în focul cel 
veşnic, voi plânge şi mă voi tângui, dar tu cruță-mă, Fecioară, 
dându-mi întoarcere cu dumnezeiestile tale rugăciuni. 

Plăcerile trupului, mișcările cele neorânduite și schimbările 
trupestii alcătuiri, cele săvârşite în chip nenorocit trimit vierme- 
lui celui neadormit pe cei ce rămân desăvârșit în acestea şi nu se 
pocăiesc. Ce voi face eu, ticălosul? La tine alerg, miluieşte-mă, 
Fecioară. 

Binecuvântăm pe Tatăl... 

Ceea ce ai primit, fără de prihană, focul cel dumnezeiesc în 
pântecele tău, arde toată materia patimilor mele, rogu-mă, lumi- 
nează mintea mea și inima o strălucește și izbăveste-mă de toată 
vătămarea pe mine, cel ce strig: Tineri binecuvântatți-L, preoți 
lăudaţi-L, popoare preaînălțați-L întru toți vecii. 

Si acum... 

Domnul, Cel ce S-a sălășluit în ncîntinat pântecele tău, alt cer 
pe pământ te-a arătat, Marie Prealăudată, pentru aceca cu cre- 
dinţă strig ție: Izbăveşte-mă pe mine din toate ispitele cele pă- 
mântești și din primejdii, de toată năvălirea demonilor, de boli şi 
de păcate, Preasfântă Născătoare de Dumnezeu. 

Să lăudăm... Irmosul: 

«De şapte ori nebunește a încins tiranul haldeilor cuptorul 
pentru cinstitorii de Dumnezeu; dar văzându-i pe acestia mân- 
tuiti printr-o putere mai mare, a strigat: Pe Făcătorul și Mântui- 
torul tineri binecuvântati-L, preoti lăudati-l. popoare preaînăl- 
tati-L întru toți vecii». 

Cântarea a 9-a 
Irmosul: 


«Spăimântatu-s-a de aceasta cerul și marginile pământului s-au 
minunat, că Dumnezeu S-a arătat oamenilor în trup și pântecele 
tău s-a făcut mai cuprinzător decât cerurile. Pentru aceea, pe 
tine, Născătoare de Dumnezeu, începătoriile cetelor îngerești şi 
omenesti te măresc». 

În toată viața mea apărându-mă, Fecioară curată, încălzeşte 
smeritul şi mult păcătosul meu suflet şi mai cu seamă în vremea 
despărțirii şi tăierii de nenorocitul şi trecătorul trup care se îm- 
prăștie ca cenușa. 

Arată-mi atunci, Maica lui Dumnezeu, fața apărării tale, iar 
fața întunecată şi urâtă a vrăjmașilor care vor să mă apuce și să 
mă sfâșie ca niște fiare, umple-o de ruşine, povătuitoarea mca, 
ceea ce mă povățuieşti în calea celor mântuiți. 

Slavă... 

Fii mie ocrotitoare în ispite, în ziua mâniei, turn nebiruit, 
Curată, singur ajutor împotriva uneltirilor, în nenorociri, spri- 
jin, având putere, Preabună, căci poți, ca Maică a Celui Prea- 
înalt, fără împiedicare, toate câte voieşti, Mireasa lui Dumnezeu. 

Si acum... 

Înăltatu-s-a, slăvitu-s-a neamul muritorilor și a fost învred- 
nicit de o cinste mai bună prin înrudirea ta, Fecioară, și a dobândit 
dumnezeiasca înfiere prin mijlocirea ta, căci Dumnezeu a fost văzut 
purtător de trup din tine în chip negrăit, rămânând neschimbat 
cu dumnezeirea. 

Prosomii. Glasul al 8-lea 
O, preaslăvită minune... 

Bucură-te, templu preasfânt al Împăratului Hristos; bucură-te, 

adânc nemăsurat; bucură-te, înălțime nespusă și îngerilor ne- 


cunoscută; bucură-te, cununa împăratilor și lauda cinstită a 
preoților; bucură-te, prealuminată; bucură-te, cu totul nepătată; 

bucură-te, sprijin nesurpat al credinciosilor; bucură-te, turn 
neclintit. 


Bucură-te, nume mult dorit; bucură-te, chivot de aur; bu- 
cură-te, încetarea lacrimilor și trezirea bucuriei, Născătoare de 
Dumnezeu, Prealăudată; bucură-te, prinosul lacrimilor, bucură-te, 
intrarea bucuriei în lume; bucură-te, cea fără de bărbat; bu- 
cură-te, Maică nenuntită, scăparea tuturor şi apărarea celor ce 
aleargă la tine. 


Bucură-te, lauda întregii lumi, bucură-te, sfeșnic de aur, lu- 
minos şi preastrălucit; bucură-te, pod dumnezeiesc, care duci la 
viață pe cei omorâţi de păcate și care au alunecat în patimi; bu- 
cură-te, neîntinată; bucură-te, râul vieții cel nedeșertat; bucură-te, 
izvor nesecat; bucură-te, preaminunată. 

Trup luând din sângiurile tale, Dumnezeu Cel mai înainte de 
veci pe tine ocrotitoare oamenilor te-a arătat, fără prihană 
Fecioară. Pentru aceea, izbăveşte pe robii tăi din toată nevoia și 
necazul și din cursele vrăjmaşului și învredniceşte-i să se îm- 
părtășească de luminarea celor aleşi pe toti cei ce te slăvesc și se 
închină tie cu credintă. 


Duminică seara 
Canonul Preasfintei Născătoare de Dumnezeu. 
Facere a Sfântului Teofan al Niceei, Graptul 


Cum se vede în următoarele tropare ale Născătoarei 


Cântarea |. Glasul al 8-lea 
irmosul: 


«Pe Faraon, cel ce era purtat în carele de război, l-a cufun- 
dat toiagul lui Moise, cel ce a făcut minuni de demult, lovind în 
chipul Crucii şi despărțind marea. Şi pe Israel cel fugărit, care 
mergea pe picioare, l-a mântuit, pe cel ce cânta cântare lui 
Dumnezeu». 

Din buze necurate, primește laudă, Preanevinovată, cum a 
primit mai înainte Fiul tău și Domnul Dumnezeul meu cei doi bani 
ai văduvei şi dezlegare datoriilor dă-mi mie, ca după datorie să te 
cinstesc pe tine. 

Ai născut pe Cuvântul cel întrupat, pe Cel ce, mai înainte 
fără de trup fiind, S-a unit cu lumea dumnezeu-omenește în chip 
mai presus de fire, Preanevinovată, de Dumnezeu Născătoare 
Marie, pentru aceasta toți te cinstim pe tine și după datorie te 
fericim. 


Slavă... 

A te propovădui pe tine drept Născătoare de Dumnezeu 
aduce înlăturarea ereziei, căci ai născut pe Cel prin fire mai presus 
de fire, pe Cuvântul lui Dumnezeu cel veșnic Care fără de schim- 
bare trup S-a făcut, Născătoare de Dumnezeu. 


Si acum... 


Născătoare de Dumnezeu, Marie, smerita și trecătoarea fire a 
muritorilor a dobândit prin tine îndumnezeirea, căci Dumnezeul 
meu, nuntindu-Se întru tine, a luminat trupul după ipostas și la 
ceruri l-a ridicat. 


Cântarea a 3-a 
Irmosul: 


«Cel ce ai întărit din început cerurile cu priceperea și ai înte- 
meiat pământul peste ape, întărește-mă pe piatra poruncilor 
Tale, Hristoase; că nu este Sfânt afară de Tine, Unule lubitorule 
de oameni». 

Uşă înțelegătoare te-ai arătat, arătându-se pe pământ răsări- 
tul cel din înălțime, Fecioară, căci prin tine a venit la noi Cuvân- 
tul, ca să-i mântuiască pe toți din nebunie, cu totul fără prihană. 

Toiag care ai odrăslit pe Hristos, floarea nestricăciunii și 
cădelniță de aur toţi te cunoaștem pe tine, Curată, purtând în 
brațele tale, Fecioară, cărbunele dumnezeieștii firi, de Dumnezeu 
dăruită. 

Slavă... 


Ușă luminoasă a iconomiei Cuvântului celei mântuitoare 
pentru noi tu ai fost cunoscută, Maică Fecioară, cu adevărat, căci 
tu ne-ai adus nouă raza înțelegătoare a dumnezeirii mai presus 
de dumnezeire. 


Si acum... 


In pântecele tău cel fără de prihană, ca ploaia pe lână, aşa S-a 
pogorât Dumnezeul meu, Fecioară, şi ne-a rourat pe noi, cei 
topiti de arșita păcatului, cu roua si harul iubirii Sale de oameni. 

Cântarea a 4-a 
lrmosul: 


«Tu eşti tăria mea, Doamne, Tu si puterea mea, Tu, Dumnezeul 
meu, Tu, bucuria mea, Cel ce n-ai părăsit sânurile părintești și a 
noastră sărăcie ai cercetat-o. Pentru aceasta, cu Proorocul Avacum 
strig către Tine: Slavă puterii Tale, lubitorule de oameni!». 

Cu adevărat, tu singură ești temeiul mântuirii, Maica lui 
Dumnezeu, trup împrumutând din neprihănitele tale sângiuri 
Făcătorului și Ziditorului prin Care porțile morții se zdrobesc şi 
viată oamenilor se dăruiește. 

Raiul nemuririi cel pururea înfloritor și minunat cu adevă- 
rat, ai arătat întru tine sădit pomul vieţii, purtând în pântece și 
născând dumnezeiește pe Dumnezeu Care tuturor picură nădej- 
dile cele dătătoare de viaţă celor ce cu credință te cugetă pe tine 
Născătoare de Dumnezeu. 

Slavă... 

Odrăslită din neamul împărătesc al lui David, ai născut, 
Fecioară, în chip de negrăit și mai presus de minte pe Împăratul 
a toate, pe Cel mai înainte de veci din Tatăl, pe Cuvântul Care 
luminează, pentru aceea noi, credincioşii, cu dumnezeiască înțe- 
lepciune, Născătoare de Dumnezeu te vestim. 

Si acum... 

Făcătorul pe tine din veac te-a aflat crin preacurat în valea 
lumii, strălucind de virtuți, Cuvioasă, prin adâncul curăției și cu 
lărgimea cuvioșiei și te-a înăltat pe tine în neamul oamenilor, 
pentru aceea, ca Maica Ziditorului te slăvim. 


Cântarea a 5-a 
Irmosul: 


«Pentru ce m-ai lepădat de la fața Ta, Cel ce ești lumină ne- 
apusă? Că m-a acoperit întunericul cel vrăjmaș pe mine, ticălosul. 


oua aude, aim iai 

Ci, Te rog, întoarce-mă și la lumina poruncilor Tale îndreptează 
căile mele». 


Ostirile puterilor celor de sus, Preacurată, pe tine te fericesc, 
iar neamurile oamenilor toate după vrednicie te slăvesc, căci cei 
de pe pământ, numai prin tine singură uniţi fiind cu cele cerești, 
lăudăm nașterea ta. 

Firea cea muritoare a întrecut în sfințenie firea cea nemuri- 
toare, şi Fecioara covârșește îngerii cei netrupești, ca ceea ce a 
născut pe Dumnezeu, Împăratul îngerilor, la Care le este cu ne- 
putinţă acelora să privească. 


Slavă... 


Ocrotitoarea credincioșilor, zidul cel nesurpat al celor ce te 
laudă pe tine, ceea ce te-ai arătat mântuitoare întregului neam al 
oamenilor, ca ceea ce ai născut pe Dumnezeu, pe Cel ce S-a arătat 
în trup, mântuieşte sufletul meu, Preacurată. 


Si acum... 


Nor luminos care ai purtat Soarele cel ncapus, Stăpână, 
muritorii știindu-te pe tine, te lăudăm şi te cinstim pe tine cu dor, 
căci urâțenia care a întunecat oarecând chipul lui Adam iarăși ai 
preschimbat-o cu dumnezeieştile străluciri. 


Cântarea a 6-a 
Irmosul: 


«lartă-mi mie, Mântuitorule, că multe sunt fărădelegile mele, 
și Te rog, ridică-mă din adâncul răutăților căci către Tine am 
strigat: Auzi-mă, Dumnezeul mântuirii mele!». 

Tronul lui Dumnezeu cel mai înalt decât Heruvimii, norul 
luminii, Preasfântă, luminează ochii sufletului meu și curăteste 
inima mea de negura patimilor. 

Maica Izbăvitorului şi Împărăteasa fapturilor, izbăveşte-mă 
pe mine, cel prins în înfricosata robie, Marie preanevinovată, și 
de Împărăția Fiului tău învredniceşte-mă. 

Slavă... 


Chemarea ta cu adevărat este curățitoare a sufletelor și înde- 
părtare a cugetelor spurcate și izgonitoare a duhurilor rele, Năs- 
cătoare de Dumnezeu, pururea Fecioară. 


Si acum... 


Cântarea Cântărilor tu esti, de Dumnezeu dăruită, Stăpână, 
frumusețea îngerilor, înnoirea muritorilor, căci ai născut pe 
Dumnezeu întrupat, pe Cel ce a schimbat firile. 

Sedealna. Glasul al 8-lea 
Pe Întelepciunea si Cuvântul 

Veniţi toate neamurile, pe Maica Făcătorului tuturor să o 
lăudăm cu dumnezeiască cuviință zicând: Bucură-te, scaun în 
chipul focului al Stăpânului tuturor, al lui Hristos Domnul; 
bucură-te, singură Doamnă a toată făptura; bucură-te, vas al Sfintei 
Treimi, al Tatălui și al Fiului şi al Duhului Sfânt, strălucit și fără 
de pată; Marie, de Dumnezeu slăvită, roagă-te Fiului tău și Dum- 
nezeu să dăruiască iertare de păcate celor ce aleargă la tine cu 
credință şi cu dor te laudă pe tine. 


Cântarea a 7-a 
Ilrmosul: 


«De pogorârea lui Dumnezeu, focul s-a rușinat odinioară în 
Babilon. Pentru aceasta, tinerii în cuptor, ca într-o grădină verde 
dănțuind, cu bucurie cântau: Binecuvântat este Dumnezeul pă- 
rintilor nostri». 

Acum toate se împlinesc prin dumnezeiască lumina ta, Prea- 
curată, căci tu uşă te-ai arătat prin care Dumnezeu lumii a cu- 
vântat, luminează pe cei ce strigă cu credință: Binecuvântat este 
Dumnezeul părinților noștri. 

Zămislit-ai, fără prihană, pe Dumnezeul tuturor și Domnul, 
pe Cel ce a binevoit să mântuiască neamul oamenilor din 

stricăciunea morții, pe Care cu vrednicie lăudându-L strigăm: 
Binecuvântat este Dumnezeul părinților noștri. 


Slavă... 


Palat însuflețit al Împăratului Hristos, Prealăudată, bucură-te, 
vas care ai purtat mana în pântecele tău cel sfânt care hrănește 
pe cei ce strigă cu dor: Binecuvântat este Dumnezeul părinților 
noștri. 


Si acum... 


Cămară de nuntă cu totul fără prihană a dumnezeieştii întru- 
pări celei mai presus de cuvânt și pat de nuntă şi tron pe tine te 
numim, drept cugetând, şi bucurându-ne de nașterea ta cântăm: 
Bine ești cuvântat Dumnezeul părinților nostri. 


Cântarea a 3-a 
Irmosul: 


«De sapte ori nebunește a încins tiranul haldeilor cuptorul... ». 

Născătoare de Dumnezeu, Stăpână, întărirea credincioșilor, 
cu rugăciunile tale de Maică la Fiul tău, milostiveşte-L pe El, Cel 
cu adevărat milostiv. Si zapisul păcatelor mele rupe-l şi pe mine 
arată-mă, Preasfântă, de partea celor mântuiți, ca să te măresc 
pe tine întru toti vecii. 

Ceea ce izbăvești în necazuri Și ocrotești cu căldură pe toti cei 
aflați în întristări, Preasfântă Stăpână, milostiveşte-te, mântu- 
ieşte-mă și ridică-mă pe mine, cel căzut, mai înainte de sfârșit tin- 
zându-mi mână de ajutor, ca nu cumva noaptea mortii să mă 
apuce pe mine, cel ce dorm, ca după datorie să te slăvesc pe tine 
întru toti vecii. 


Binecuvântăm pe Tatăl... 
Alt ajutor afară de tine, Stăpână, nu stiu și altă împăcare cu 
Dumnezeu, afară de tine nu am dobândit. Miluieşte-mă, fără pri- 
hană Fecioară, pe mine, cel pierdut pentru faptele mele cele ne- 

legiuite pe care încă din copilărie le-am săvârșit. Si mântuiește-mă 
pe mine, cel ce strig: Binecuvântată ești, Slăvită, întru toți vecii. 


Si acum... 


Scară până la cer, întelegătoare, te cunoaștem pe tine pe care 
pogorându-Se cu trupul Cel Preaînalt, cu oamenii a vorbit si pe 
cei smeriţi i-a înălțat la petrecerea cea înaltă din ceruri, pentru 
aceasta pe tine, Fecioară, te propovăduim mai înaltă decât ceru- 
rile şi decât îngerii şi decât toate fâpturile. 


Să lăudăm... Irmosul 


«De şapte ori nebuneste a încins tiranul haldeilor cuptorul 
pentru cinstitorii de Dumnezeu; dar văzându-i pe aceștia mân- 
tuiti printr-o putere mai mare, a strigat: Pe Făcătorul și Mântui- 
torul tineri binecuvântaţi-L, preoti lăudati-L., popoare preaînălțati-l. 
întru toți vecii». 


Cântarea a 9-a 
Ilrmosul: 


«Spăimântatu-s-a de aceasta cerul şi marginile pământului s-au 
minunat, că Dumnezeu S-a arătat oamenilor în trup si pântecele 
tău s-a făcut mai cuprinzător decât cerurile. Pentru aceea pe 
tine, Născătoare de Dumnezeu, începătoriile cetelor îngerești şi 
omenești te măresc». 

Pe tronul Stăpânului cel înalt, pe scaunul cel preaslăvit al lui 
Hristos, pe cămara cea strălucită, pe templul cel cu totul de aur, 
pe locașul cel primitor de Dumnezeu, pe împărăteasa tuturor, pe 
Maria, slava îngerilor, mântuirea muritorilor, toți credincioşii să 
o lăudăm. 

Zămislind pe Împăratul tuturor, Fecioară, pe Făcătorul L-ai 
născut și acum iată, ca o împărăteasă şezi de-a dreapta Lui, 
Curată. Pentru aceea te rog: Izbăveşte-mă pe mine de partea cea 
de-a stânga în ceasul judecății şi cu oile cele de-a dreapta rân- 
duiește-mă. 

Slavă... 

Culegând florile cântărilor din pajiștile cele nematerialnice 
ale sufletului și amestecându-le cu curgerea lacrimilor mele în 
focul aprins în inima mea, Stăpână, am pregătit mirul, adică 
lauda, și cu acesta, ca desfrânata, am udat preacuratele tale 
picioare, strigând mântuieşte-mă. 


Si acum... 


Fii mie turn de mântuire care să țină departe de mine tabe- 
rele demonilor și să depărteze mulțimea ispitelor și a primejdiilor 
și năvălirea patimilor departe să o alunge, dându-mi desăvârşită 
slobozire şi belșug de haruri dumnezeiesti. 

Prosomii. Glasul al 8-lea 
O, preaslăvită minune 


Bucură-te, izvor care izvorăsti viata; bucură-te, cleste înțele- 


gător, care ai purtat în pântece cărbunele cel dumnezeiesc și 
nestins pe Care L-a văzut Isaia, Născătoare de Dumnezeu, şi Care 
a curățat păcatele a toată lumea; bucură-te, slăvită auzire și grăire; 
bucură-te, Cuvioasă; bucură-te, sălaș dumnezeiesc şi munte sfânt. 

Bucură-te, Fecioară, Preanevinovată; bucură-te, vistieria vieții; 
bucură-te, munte umbrit; bucură-te, stâlp de foc și nor prealu- 
minos; bucură-te, curățirea a toată întinăciunea; bucură-te, înnoirea 
lumii; bucură-te, nenuntită; bucură-te, Maică fără prihană; bu- 
cură-te, ceea ce ai stins văpaia cu nașterea ta; bucură-te, nă- 
dejdea tuturor. 

Bucură-te, vistieria curăției; bucură-te, sălaş curat şi stră- 
lucit al luminii; bucură-te, vas cu totul de aur; bucură-te, palat 
însuflețit al Împăratului, tron în chipul focului, Binecuvântată; 
bucură-te, cea fără de bărbat; bucură-te, cu totul nepătată; bu- 
cură-te, scăpare; bucură-te, Curată; bucură-te, de Dumnezeu slăvită; 
bucură-te, bucuria tuturor. 

Trupul, sufletul și duhul meu le-am întinat cu fapte cumplite, 
eu, ticălosul, trupul, predându-l patimilor celor de rușine, sufle- 
tul, cu tot felul de îndeletniciri rele, în care am trăit, iar duhul cu 
obiceiurile cele mândre și cugetele cele strâmbe din care izbă- 
vește-mă, Stăpână. 


Luni seara 


Canonul Preasfintei Născătoare de Dumnezeu. 
Facere a Sfântului Andrei Criteanul 


Al căreia acrostih este: 


«Plânsul este pentru muritori har de la Dumnezeu» 


Cântarea 1. Glasul al 8-lea 
Irmosul: 

«Apa trecând-o ca pe uscat Israel, ṣi din robia Egiptului scăpând, 
striga: Mântuitorului şi Dumnezeului nostru să-l cântăm». 

Preasfântă Născătoare de Dumnezeu, miluieşte-ne pe noi 

Maica lui Dumnezeu, dă-mi viață de tânguire, strâmtă și amară 
şi plină de lacrimi, ca să îmi spăl întinăciunea mea și să mă 
înfățișez curat înaintea Judecătorului. 


Având însoţire trecătoare, pământească şi întinată, nu m-am 
rușinat de frumusețea strălucitoare a sufletului, Maica lui 
Dumnezeu, ci prin plăceri mi-am făcut trupul fără de folos. 


Slavă... 


Ușă a dumnezeiescului răsărit, deschide-mi mie ușile pocă- 
inței și izbăveşte-mă pe mine, Stăpână, cu mijlocirea ta de ușile 
păcatului celui aducător de moarte. 

Si acum... 


Prin post, lacrimi și plâns Dumnezeu Se face milostiv, Năs- 
cătoare de Dumnezeu, celor care, ca mine, în chip fără de minte 

L-au amărât, pe Acesta, Stăpână, fă-L și mie milostiv mai înainte 
de sfârşit. 


Cântarea a 3-a 
Ilrmosul: 


«Doamne Cel ce ai făcut acoperământul bolții cerești și ai înte- 
meiat Biserica, Tu pe mine mă întărește întru dragostea Ta, Cel 
ce ești marginea doririlor și întărirea credincioșilor, Unule Tubi- 
torule de oameni». 

Duhurile slujitoare ale îngerilor cerești au plâns cu amar la 
căderea mea, iar duhurile cele întunecate ale demonilor din văz- 
duhuri au râs, Născătoare de Dumnezeu. 

Prin dreapta socoteală a ostenelilor se lucrează în cei smeriți 
mierea cea preaminunată a virtuților, fără prihană Fecioară, 
pentru aceea întărește nenorocitul meu suflet să petreacă puru- 
rea în cuget smerit. 


Slavă... 
Fiica împăratului și cu adevărat, Stăpână, fiind Maică a Împă- 
ratului tuturor, alungă departe de mine păcatul care acum mă 
asupreşte, ca o robie de necinste. 


Si acum... 
Cu curgerile lacrimilor mele curățeşte, Stăpână, urâtul chip 


al păcatelor și spală putreziciunea mea şi rănile vii şi sănătate 
dăruieşte robului tău, rogu-mă. 


Cântarea a 4-a 
Irmosul: 

«Auzit-am, Doamne, glasul Tău şi m-am temut, că Dumnezeu 
veşnic fiind, prin rânduială negrăită întrupându-Te, ai ieşit din 
Fecioară. Slavă pogorârii Tale, Hristoase! Slavă puterii Tale!». 

Cei căzuţi, ridicați-vă! Hristos poruncește să nu stăruim în 
răutate, ci mai degrabă să primim mila Maicii Lui. 

Cine l-a mântuit pe Petru? Numai pocăința, Mireasa lui 
Dumnezeu și pe tâlhar, pe desfrânata și pe fiul cel risipitor; pe 
aceștia învredniceşte-mă şi pe mine să-i urmez. 


Slavă... 


Cel ce este tuturor necuprins, Preacurată, este cuprins în 
pântecele tău, din bunătate mântuindu-mă pe mine, cel afundat 
în adâncul păcatelor. 


Si acum... 


Te rog pe tine, Stăpână, nu mă părăsi pe mine în ceasul întris- 
tării, ci arată-te mie milostivă și izbăveşte-mă de rănirea demonilor. 


Cântarea a 5-a 
Irmosul: 


«Din noapte sculându-ne, strigăm Tie, Doamne: Mântuieşte-ne 
pe noi, că Tu esti Dumnezeul nostru, afară de Tine pe altul nu 
stim». 

Eu, cel ce am făcut nefolositoare haina botezului, am tre- 
buintă de multe lacrimi ca să o curăț. 

Rătăcindu-mi mintea cu amăgirea lumii, tu, Fecioară, întoarce-o 
prin frica de osândă, Stăpână. 

Slavă... 

Caută, Stăpână și auzi, rogu-mă, glasul meu și șterge toate 
păcatele mele, Preacurată. 

Si acum... 

Luminează cu lumina feței tale pe robul tău cel întunecat de 
patimi, Mireasă în chipul soarelui. 


Cântarea a 6-a 
Irmosul: 


«Dă-mi mie haină luminoasă, Cel ce Te îmbraci cu lumina ca 
şi cu o haină, mult milostive, Hristoase, Dumnezeul nostru». 

Datori suntem, Fecioară, a-L lăuda neîncetat pe Dumnezeu 
cu inima şi cu gura, dar noi de lenevire suntem stăpâniți. 
Din primejdii întortocheate şi cumplite nenorociri care acum 
mă necăjesc scoate-l pe nenorocitul tău rob, Preacurată. 
Slavă... 


In ceasul mortii mele, Cuvioasă, arată-mi-te ajutătoare și 
izbăvește-mă de demonii cei răi care caută să mă apuce. 


Si acum... 


Să postim cât avem vreme, să plângem şi să ne tânguim, ca să 
dănțuim și să ne desfătăm dincolo de cele veşnice. 
Sedealna. Glasul al 8-lea. 
Inviat-ai din morti 
Cuvântul Tatălui în lume a venit și Inger de lumină strigă 
Fecioarei: Bucură-te, Binecuvântată, ceea ce singură ai păzit fe- 
cioria; bucură-te, ceea ce ai zămislit pe Dumnezeu Cel mai 


înainte de veci și Domnul, ca să izbăvească din înselare, ca un 
Dumnezeu, neamul oamenilor. 


Cântarea a 7-a 
lrmosul: 

«Tinerii cei ce merseseră de demult din ludeea în Babilon, 
prin credința în Treime, văpaia cuptorului au înfruntat-o, cântând: 
Dumnezeul părinților noștri, bine eşti cuvântat». 

După iarnă vine primăvara și după furtună, seninul, iar după 
întunericul păcatelor, prin pocăință, vine lumina nepătimirii, 
aşadar, noi, cei pătimași, avem îndrăznire, pocăindu-ne. 

Fecioară cu nume de Doamnă, ceea ce pe Dumnezeu întrupat 
nouă ni L-ai născut, izbăveșşte sufletul meu cel stăpânit de multe 
păcate grele, Binecuvântată, Curată, ca să te fericesc pe tine. 


Slavă... 


Noul Theotokarion. Canoanele aghiorite ale Maicii Domnului 393 


Tron de foc ai fost văzută și palat dumnezeiesc al Atotțiitorului, 
mântuirea lumii, și acoperământ celor ce strigă Fiului tău, Prea- 
nevinovată, Dumnezeul părinților noștri, bine ești cuvântat. 


Si acum... 


Din sudori şi trude, din suspinele inimii, Născătoare de 
Dumnezeu, se naşte simţirea, din aceasta nepătimirea, la care 
învredniceşte-mă să ajung repede, eu, cel ce am căzut mai presus 
de toti. 

Cântarea a 8-a 
Irmosul: 

«Pe Împăratul... ». 

Împăratul cerurilor voiește ca toti să îi umplem Împărăția, 
dar noi, Fecioară, tânjim după gheenă. 

Mai presus de zidirea întregii lumi, Maica lui Dumnezeu, Zi- 
ditorul a toate dorește mântuirea oamenilor păcătoşi. 


Binecuvântăm pe Tatăl... 


Fiindcă Hristos a pătimit pentru noi, suntem și noi datori a 
pătimi pentru El și să omorâm patimile cele stricătoare de suflet. 


Si acum... 


Curată Fecioară, ocrotitoarea creştinilor, scoate-ne pe noi din | 
toată nevoia, ca să te lăudăm pe tine întru toți vecii. 


Să lăudăm... Irmosul 


«Pe Împăratul cerurilor pe Care ÎI laudă oștirile îngerilor, 
lăudaţi-L si-L preaînăltați întru toți vecii». 


Cântarea a 9-a 
Irmosul: 


«Cu adevărat, Născătoare de Dumnezeu, te mărturisim pe tine, 
Fecioară curată, noi, cei izbăviți prin tine, slăvindu-te cu cetele 
cele fără de trup». 

Picăturile milei tale picură-mi-le mie, Maica lui Dumnezeu, 
și alungă întunericul necunoștintei, căci tu singură ai născut 
izbăvirea muritorilor. 


De noroiul patimilor sunt acoperit şi de tina plăcerilor sunt 
pătat, însă tu, ca o bună ocrotitoare a mea, curăteşte-mă, Stăpână. 


Slavă... 


Cu arma crucii păzeşte credința cârmuitorilor celor iubitori 
de Hristos, lubitorule de oameni, cu rugăciunile celei ce Te-a 
născut pe Tine, ca un mult milostiv. 


Si acum... 


De Dumnezeu dăruită, izbăvește turma ta, care te cinstește pe 
tine, de cutremur, de foamete, de foc, de năvălirea altor neamuri 
şi de războiul cel dintre noi. 


Prosomii. Glasul al S-lea 
Ce vă vom numi pe voi, sfinților 


Bucură-te, pururea Fecioară, Stăpână, cea bună, care ai imitat 
pe Cel bun cu firea, îmbogățindu-te ca o Maică în bunătate, cea 
dintâi și mai aleasă dintre însușirile Lui, pentru aceea îi și 
îmbunătățeşti pe cei ce te laudă pe tine ca o milostivă şi iubitoare 
de bine şi îi călăuzeşti pe ei la bucurarea de bunătăţile cele veşnice. 

Bucură-te, cort fericit al lui Dumnezeu, palat înalt și strălucit 
al Împăratului, Curată, cămară de nuntă nefăcută de mână, pat 
îmbrăcat în aur și porfiră, iatacul cel înmiresmat și preacinstit, 
palatul cel însuflețit bătut cu pietre scumpe; bucură-te, tron cu 
totul de aur, cleşte însuflețit purtător de cărbuni al focului celui 
nematerialnic. 


Bucură-te, Marie, cu nume de Doamnă, fiind Doamna în- 
tregii lumi, Cuvioasă, ca ceea ce ai născut pe Domnul domnilor, 
pe Hristos, cu adevărat fiind pururea Fecioară, care te-ai îmbo- 
gătit prin dobândirea mai presus de desăvârșire a curăției minţii, 
sufletului şi trupului, prin care toate ți s-au făcut roabe ca unei 
Doamne. 

Dă-mi să îmi desăvârșesc viața mea prin toate cuvioasele 
fericiri ale Fiului tău, să fiu sărac cu duhul, să plâng, să fiu 
blând, să flămânzesc, să însetez de dreptate, să fiu curat cu inima 
şi milostiv, să fiu făcător de pace, să fiu prigonit pentru Dumnezeu, 
Preanevinovată, si să mă bucur, veselindu-mă de acestea toate. 


Marţi seara 
Canonul Preasfintei Născătoare de Dumnezeu. 
Facere a Sfântului Mitrofan al Smirnei 


Al căreia acrostih este 


«Acum a opta cântare cânt tie, a lui Mitrofan» 


Cântarea 1. Glasul al 8-lea 
Irmosul: 


«Apa trecând-o ca pe uscat Israel, şi din robia Egiptului scă- 
pând, striga: Mântuitorului și Dumnezeului nostru să-l cântăm». 


Preasfântiă Născătoare de Dumnezeu, miluieste-ne pe noi 


Izvor de rugăciuni cunoscându-te toti, izvorând credincioșilor 
întărire sufletelor și trupurilor, Născătoare de Dumnezeu, neîn- 
cetat te slăvim. 


Mai presus de fire pe Cuvântul cel dumnezeiesc L-ai născut, 
Fecioară, și firea din stricăciune o ai izbăvit, pentru aceea și pe 
mine slobozește-mă din patimile cele dobitocești si împotriva firii. 


Slavă... 


Turme de patimi trupești acum mă înconjoară şi cumplit mă 
împresoară, cercetează grabnic pe robul tău şi izbăveşte-l de cei 
ce îi fac rău, Fecioară. 


Si acum... 


Cel ce cârmuieşte toată făptura și o tine și o mântuiește S-a 
arătat circumscris în brațele tale și neamul oamenilor din nou l-a 
plăsmuit. 

Cântarea a 3-a 
Irmosul: 
«Tu ești întărirea celor ce aleargă la Tine, Doamne, Tu ești 
lumina celor întunecați, şi pe Tine Te laudă duhul meu». 


Adoarme tulburarea ce mă cuprinde, Stăpână, și acum mă 
slobozește din cumplita boală, din căderi și din patimi. 


Grăbeşte și cercetează pe robul tău cel cuprins de boală, fără 
prihană Fecioară, şi din durerile cele cumplite izbăvește-mă şi 
din tot necazul. 

Slavă... 

Negrăit este noianul milelor tale, fără prihană, prin care și pe 

mine mă scoate din păcate și din boli. 
Si acum... 


Intărește mila şi apărarea rugăciunilor tale asupra mea, 
Fecioară, și izbăveşte-mă de ispite şi de necazuri. 


Cântarea a 4-a 
lrmosul: 
«Auzit-am taina rânduielii Tale, Doamne, înțeles-am lucrurile 
Tale și am preaslăvit Dumnezeirea Ta». 


Arată pururea inima mea jertfelnic de gânduri sfinte și cură- 
titor de păcate, cu totul fără prihană Fecioară. 


Mântuire dăruiește-mi mie, a trupului şi a sufletului, Prea- 
nevinovată, dă celui bolnav vindecare și izbăvire de dureri și de 
chinuri. 

Slavă... 

Meșteşugirile preaviclenilor demoni nimiceşte-le şi dăruiește ri- 

dicare din patimi și celor neputincioşi întărire. 
Si acum... 


Din pântecele tău, Preacurată, soarele dreptății a strălucit și 
lumea a luminat-o, cu ale Cărui străluciri și pe mine mă luminează. 

Cântarea a S-a 
Irmosul: 


«Pentru ce m-ai lepădat de la fața Ta, Cel ce esti lumină ne- 
apusă? Că m-a acoperit întunericul cel vrăjmaș pe mine, ticălosul. 
Ci, Te rog, întoarce-mă și la lumina poruncilor Tale îndreptează 
căile mele». 


Se dezleagă prin nașterea ta legăturile mortii și se alungă pu- 
terea stricăciunii, Preasfântă Fecioară Prealăudată, pentru aceea 
rupe degrab și lantul păcatelor mele și greutățile necazurilor. 

Izbăveşte-mă, Stăpână, de răutatea demonilor si de viclenia 
oamenilor și boala sufletului şi a trupului degrab o tămăduiește, 


ceea ce singură ai născut pe doctorul a tot trupul și al sufletelor, 
pe Mântuitorul și Domnul. 


Slavă... 

Ca pe cleștele dumnezeiescului cărbune, cu totul fără prihană 
Fecioară, te rog pe tine să arzi toată aplecarea pătimașă a robu- 
lui tău și neputințele cele cumplite și greu de nerăbdat şi să usuci 
suvoaiele necazurilor. 


Si acum... 


Mântuire a dat tuturor Fiul tău, Preacurată Stăpână, celor 
ce cred în EI și ÎI vestesc pe El Dumnezeu întrupat din tine, pentru 
aceea, mântuieşte-mă pe mine din felurite primejdii și necazuri. 


Cântarea a 6-a 
lrmosul: 

«lartă-mi mie, Mântuitorule, că multe sunt fărădelegile mele, 
și Te rog, ridică-mă din adâncul răutăților, căci către Tine am 
strigat: Auzi-mă, Dumnezeul mântuirii mele!». 

Caută spre mine cu ochi milostiv, Stăpână, şi din bolile cele 
cumplite izbăveşte-mă degrab şi din toată răutatea care acum mă 
pândește, din toată cursa și căderea. 


| 

Izbăveşte-mă de sfatul cel de-a stânga și de patima trupească 
și de pizma dușmanilor și de toată viclenia, Preasfântă Stăpână, 
şi de răutatea vieții, cu rugăciunile tale. 

Slavă... 


Cel ce ne-a plăsmuit pe noi S-a plăsmuit întru tine, Fecioară, 
izbăvind din stricăciune firea muritorilor, aşadar, și pe mine mă 
izbăveşte cu rugăciunile tale din ispitele ce mă împresoară. 


Si acum... 

Cer învăpăiat şi tron cu adevărat în chipul focului și rai însu- 
fletit al lui Hristos, fără prihană Fecioară, vasul cu totul de aur, 
care ai cuprins mana vieții, de viata cea dumnezeiască învred- 
nicește-mă. 

Sedealna. Glasul al 8-lea 


Porunca cea cu taină 


Pe muntele cel netăiat și dumnezeiesc, credincioşilor, pe 
palatul cel preacurat al Cuvântului, pe tronul cel în chipul focu- 
lui al Împăratului tuturor, pe masa și sfeșnicul cel aurit, podul 
care duce la viaţă, pe scara cea cerească, pe Născătoarea de 
Dumnezeu, Maria, să o lăudăm strigând: Bucură-te, Mireasă 
nenuntită! 


Cântarea a 7-a 
lrmosul: 


«Tinerii cei ce merseseră de demult din ludeea în Babilon, 
prin credința în Treime, văpaia cuptorului au înfruntat-o, 
cântând: Dumnezeul părinților noștri, bine eşti cuvântat». 

Vasul cel neînsuflețit de demult pe tine te-a arătat, vasul cel 
însuflețit, Stăpână, căci porți mana vieții, pe Hristos, dulceata 
cea adevărată și luminarea lumii, Cel ce a tocit amărăciunea morții. 

Să nu apuce ca un leu vrăjmașul cel cu chip de fiară sufletul 
meu, nefiind izbăvit si mântuit, Fecioară, căci pe tine te-am aflat 
izbăvitoare ceea ce ai născut pe Mântuitorul Hristos și Izbăvitorul. 

Slavă... 


Fericită Fecioară, scăparea tuturor credincioșilor celor în- 
tristaţi, izbăveşte-mă din toată batjocura, întristarca și răutatea 
celor ce mă pizmuiesc pe mine şi din multe căderi și din felurite 
boli. 


Si acum... 


Ceea ce ai născut strugurele vieţii cel nelucrat, Născătoare de 
Dumnezeu, învrednicește-mă și pe mine să aduc roade de pocă- 
ință, strigând Fiului tău: Dumnezeul părinților noștri bine eşti 
cuvântat. 


Cântarea a 8-a 
Irmosul: 


«De șapte ori nebunește a încins tiranul haldeilor cuptorul... ». 


Măretiile feluritelor tale minuni, Preacurată, toți le trâmbităm, 
cei ce cu credinţă alergăm la ajutorul tău și acum mă slobozeşte 
și pe mine din cumplita boală și din durerile sufletești și trupești și 
arată-mă puternic şi la trup și la suflet, ca să-L slăvesc pe Fiul 
tău, Hristos, întru toti vecii. 

Vânturi pizmașe suflă împotriva mea cu furie, râuri dușmane 
izbesc cu tărie în casa mea cea înțelegătoare, Fecioară curată, 
dar, ca pe o mare tulburată de valuri, zdrobeste puterea tuturor 
celor ce mă necăjesc și dă-mi mie liniște cu rugăciunile tale în veci. 

Binecuvântăm pe Tatăl... 

Cel ce a plăsmuit din lut pe om, punând apoi în el și suflet 
nemuritor, întru tine Se plăsmuieşte şi iarăși îl plăsmuiește pe el, 
pe Acela arată-L. şi mie binevoitor și usor de împăcat, Fecioară, 


cu rugăciunile tale şi dăruieşte putere și izbăvire tuturor celor 
necăjiţi și întristați. 


Si acum... 


Strălucesti pururea lumina cea neînserată care a răsărit din 
pântecele tău, cea cu totul fără de prihană, celor ce te slăvesc şi îi 

slobozești din frica de noapte, din uneltirea cea diavolească şi 

întunecată pe robii tăi, pentru aceea izbăvește-mă și mă mân- 

tuieşte şi pe mine, cu rugăciunile tale, din chinurile ce mă cuprind. 
Să lăudăm... Irmosul 


«De şapte ori nebunește a încins tiranul haldeilor cuptorul 
pentru cinstitorii de Dumnezeu; dar văzându-i pe aceștia mân- 
tuiți printr-o putere mai mare, a strigat: Pe Făcătorul și Mântu- 
itorul tineri binecuvântati-L., preoți lăudaţi-L popoare preaînăl- 
tati-L întru toti vecii». 


Cântarea a 9-a 
Irmosul: 

«Cu adevărat, Născătoare de Dumnezeu, te mărturisim pe 
tine Fecioară curată, noi, cei izbăviți prin tine, slăvindu-te cu 
cetele cele fără de trup». 

Ridică fruntea Bisericii şi dăruiește putere credincioșilor îm- 
potriva neamurilor și întărește, Curată, sceptrele împăraților celor 
binecredincioşi. 

Arată zăbavnice, neputincioase şi înfrânte armatele celor de 
alt neam care voiesc acum degrabă războaie, Fecioară curată. 

Slavă... 

Singură ajutătoare a creştinilor ortodocşi, a celor ce te cinstesc 
pe tine, cu rugăciunile tale, pe agarenii cei purtători de arme degrab 
îi rusincază. 

Si acum... 

Dă pricepere, Fecioară, cetelor credincioşilor, călătorind îm- 
potriva dușmanilor văzuți şi nevăzuți și ne mântuieşte din tot necazul. 
Prosomii. Glasul al 8-lea 
O, preaslăvită minune 


Bucură-te, căruță în chipul focului; bucură-te, zori de taină 
care în lume ai născut soarele cel strălucit, neapus și neînserat; 

bucură-te, scoică, ceea ce din sângiurile tale ai tesut porfiră Împă- 
ratului a toate; bucură-te, cea cu totul fără prihană; bucură-te, 
păzitoare a tuturor credincioșilor care te cheamă pe tine în ajutor 
cu credință în suflet. 


Bucură-te, îndreptarea celor căzuți; bucură-te, hrana celor 
flămânzi; bucură-te, comoară neprădată și vistierie nedeşertată a 
săracilor; bucură-te, cercetarea celor bolnavi; bucură-te, mân- 
gâierea celor necăjiţi; bucură-te, ajutorul celor ce te cheamă pe 
tine, armă nezdrobită și întăritură și zid nesurpat. 

Bucură-te, rai de taină, care ai purtat în pântecele tău pe 
Hristos, Pomul vieții și L-ai născut, Nestricată, spre învierea 
noastră, a celor omorâți prin gustarea din pom oarecând, și rău 
supuși morţii; bucură-te, mult dorită și pururea pomenită; bu- 
cură-te, ceea ce dai muritorilor dumnezeiasca veselie. 

Mântuiește-mă, Preacurată Stăpână, ceea ce în chip negrăit 
ai născut pe Mântuitorul Hristos, căci pe tine singură te-am do- 
bândit ocrotire eu, robul tău, zid și acoperământ, veselie și dum- 
nezeiască mângâiere sufletului meu, tu, asadar, izbăvește-mă de 
viermele cel neadormit şi de focul cel veşnic, Maica lui Hristos 
Dumnezeu. 


Miercuri seara 


Canonul Preasfintei Născătoare de Dumnezeu. 
Facere a lui Calinic al Iracliei 


Al cărei acrostih: 


«La Preacurata şi Pururea Fecioara alerg» 


Cântarea 1. Glasul al 3-lea 


Ilrmosul: 


«Pe Faraon cel ce era purtat în carele de război, l-a cufundat 
toiagul lui Moise, cel ce a făcut minuni de demult, lovind în 
chipul Crucii și despărțind marea. Şi pe Israel cel fugărit, care 
mergea pe picioare, l-a mântuit, pe cel ce cânta cântare lui 
Dumnezeu». 

Preasfântă Născătoare de Dumnezeu, miluiește-ne pe noi 


Usucă putreziciunea sufletului meu şi urmele rănilor cu leacul 
puternic al Fiului tău, Preacurată, căci întru tine îmi pun toată 
nădejdea mea şi pe tine te aduc mijlocitoare înaintea Fiului tău și 
Dumnezeul nostru. 

Fără de grijă și în trândăvie, Stăpână, întreaga mea viaţă eu 
am cheltuit-o, fiind risipitor cu mine însumi, dar la acoperământul 
tău alerg și cu credință strig ție: Mântuiește-mă cu rugăciunile 
tale, Preacurată! 

Slavă... 

Mai mult decât nisipul sunt fărădelegile mele și păcatele mele 
pe care fără de rușine le-am făcut şi cu care m-am întinat, dis- 
pretuind, eu, ticălosul, chipul lui Dumnezeu din mine, Preanevi- 
novată, dar tu, ca o mult milostivă, mântuiește-mă. 


Si acum... 


Pe cel ce aleargă acum la tine cu lacrimi și cu mult suspin și 
întristare a inimii nu îl trece cu vederea, rogu-mă, ci prin mij- 
locirea ta, în ziua judecății, roagă-L pe Fiul tău ca să fiu izbăvit 
de osândă. | 


Cântarea a 3-a 
Irmosul: 


«Cel ce ai întărit din început cerurile cu priceperea și ai înte- 
meiat pământul peste ape, întăreşte-mă pe piatra poruncilor 
Tale, Hristoase; că nu este Sfânt afară de Tine, Unule lubitorule 
de oameni». 

Picăturile lacrimilor mele şi suspinurile inimii si ridicarea 
mâinilor mele celor întinse, văzându-le cu milostivire, miluieşte 
pe robul tău, căci alt ajutor afară de tine nu am, Stăpână. 


Cunoscând firea mea cea căzută, Născătoare de Dumnezeu, 
care, în fiecare zi, nestăpânit alunecă, vai, mie!, spre mai rău, 
apără-mă și mă mântuieşte, căci nu am alt ajutor afară de tine, 
Stăpână. 

Slavă... 


Cercetându-mă pe mine însumi aflu că am întrecut pe toți 
oamenii în răutăți și unde voi fugi eu, ticălosul, dacă nu la tine, 
cea milostivă, că nu am alt ajutor afară de tine, Stăpână. 


Si acum... 


Gol și sărac sunt și lipsit de toate bunătățile de care am fost 
prădat, cu, nenorocitul, prin sfătuirea cea rea, pentru aceea, la 
tine am scăpat, căci nu am alt ajutor afară de tine, Stăpână. 

Cântarea a 4-a 
Irmosul: 


«Tu eşti tăria mea, Doamne, Tu și puterea mea, Tu, 
Dumnezeul meu, Tu, bucuria mea, Cel ce n-ai părăsit sânurile 
părintești și a noastră sărăcie ai cercetat-o. Pentru aceasta, cu 
Proorocul Avacum strig către Tine: Slavă puterii Tale, Tubi- 
torule de oameni!». 

Suspinurile și lacrimile ninivitenilor, Fiul tău primindu-le 
oarecând, toată datoria păcatelor lor a iertat-o Cel mult milos- 
tiv, pentru aceea, rogu-mă, milostiveşte-L. pe El să îmi treacă și 
mie cu vederea păcatele. 

O, vătămarea minții mele, Prealăudată, căci vrând să mă 
amestec cu cele rele și neîngrijindu-mă deloc de cele nepătimi- 
toare, m-am făcut cu totul desert prin pofte închipuite, pentru 
aceea, povățuiește-mă în calea pocăinței, întorcându-mă și înte- 
leptindu-mă. 

Slavă... 


Cu toată evlavia stau înaintea icoanei tale celei fără prihană, 
Preanevinovată, cucerindu-mă şi rugându-mă: Nu mă lepăda pe 
mine, nenorocitul, de la fata ta, ci îndură-te și mă mântuiește din 
toată vătămarea și primejdiile şi din toată răutatea. 

Si acum... 


Dăruiește-mi întărire sufletului şi putere trupului, ca să fac 
voia Fiului tău cu frică și bucurie căci fiind Maica Făcătorului 
tău, poti și faci toate câte voiești celor ce aleargă, Fecioară, cu 
credință si cu dor la Biserica ta. 


Cântarea a 5-a 
Irmosul: 


«Pentru ce m-ai lepădat de la fața Ta, Cel ce eşti lumină ne- 
apusă? Că m-a acoperit întunericul cel vrăjmaș pe mine, ticălosul. 

Ci, Te rog, întoarce-mă și la lumina poruncilor Tale îndreptează 
căile mele». 


Cu totul m-am făcut sălaș întinat și cu adevărat de rușine, vai, 
mie!, cu faptele cele fărădelege și cu nelegiuirile, Fecioară, urât 
fiind oamenilor și îngerilor, dar spală-mă cu lacrimile mele. 


Prins fiind de multe ispite, cu totul fără prihană, și de neno- 
rociri din toate părțile, vai, mie!, bătut de furtuni și necazuri, 
păzește-mă sub acoperământul tău cel dumnezeiesc izbăvindu-mă 
şi mântuindu-mă pururea. 


Slavă... 


Folosindu-te de rugăciunea ta fierbinte către Fiul tău, Prea- 
curată, pentru robul tău cel fără de folos și căzut în multe păcate, 
pe Mântuitorul roagă-L, mai înainte de cercetare, ca să aflu dez- 
legare păcatelor mele. 


Si acum... 
Nu înceta să mă izbăvesti pe mine, cel ce îmi mărturisesc pă- 
catele și fărădelegile mele, cu care eu, ticălosul, am nelegiuit, 


pentru aceea strig rugându-te cu suspine nu lepăda pe robul tău, 
Stăpână. 


Cântarea a 6-a 


Ilrmosul: 


«lartă-mă, Mântuitorule, că multe sunt fărădelegile mele, şi 
Te rog, ridică-mă din adâncul răutăţilor, căci către Tine am stri- 
gat: Auzi-mă, Dumnezeul mântuirii mele!». 

Ca o sarcină grea care apasă peste mine, cum spune Psalmis- 
tul, Stăpână, s-au făcut fărădelegile mele și rănile sufletului meu 
de la fața nebuniei mele s-au împuțit şi au putrezit, Stăpână. 

După datorie, la sfântă biserica ta am alergat și ca un jalnic 
rugător stau înaintea ta, Stăpână, primește lacrimile mele, pre- 
cum a primit Hristos Domnul cei doi bani ai văduvei. 


Slavă.:. 

„O, cum mă rabdă pământul pe mine, cel de mine însumi 
osândit, cel ce mai presus de toți muritorii ca un risipitor am 
trăit! O, cum nu mă înghite!”, mă întreb și mă cutremur, dar tu 
ești, Fecioară, ceea ce mântuiești. 


Si acum... 


Stinge, ceea ce eşti bună, cu roua milei tale, săgețile cele 
aprinse şi îndreptate cu vicleșug împotriva mea, ziua şi noaptea, 
de vrăjmașul, cel ce mă luptă pe mine. 


Sedealna 
Pe înțelepciunea și Cuvântul 


Căruţa lui Dumnezeu cea mult luminoasă, sfeșnic de aur 
strălucind cu dumnezeiasca lumină, Nepătată, Neîntinată, Prea- 
nevinovată Stăpână, sufletul meu cel întunecat, orbit de patimi, 
luminează-l, rogu-mă, cu strălucirea nepătimirii și spală inima 
mea cea întinată cu râurile căinţei şi cu lacrimile pocăinței, ca să 
strig tie cu dor: Roagă-te Fiului tău şi Dumnezeu să-mi dea ier- 
tare de păcate, căci pe tine singură nădejde te am, eu, robul tău. 


Cântarea a 7-a 
Irmosul: 


«Tinerii cei ce merseseră de demult din ludeea în Babilon, 
prin credința în Treime, văpaia cuptorului au înfruntat-o, cântând: 
Dumnezeul părinților noștri, bine ești cuvântat». 

Ridic spre tine ochiul nenorocitului și ticălosului meu suflet și 
strig cu credință Fiului tău și Mântuitorului şi Ziditorului meu: 
Pentru rugăciunile Maicii Tale, Hristoase, miluieste-mă. 

Noian de vindecări având, Fecioară, ca ceea ce ai născut pe 
Hristos, varsă din belşug picăturile tale și mie, rugătorului tău 
celui neputincios şi rănit cumplit din toate părțile. 


Slavă... 


Preasfântă Fecioară, umple de pocăință smeritul meu suflet, 
ca să ud cu curgerile lacrimilor mele dumnezeiască biserica ta, 

Născătoare de Dumnezeu, și să spăl, Curată, întinăciunea pati- 
milor mele. 


Si acum... 


Mireasă nenuntită, păzește-i pe toți cei ce aleargă la tine, căci 
dacă nu vei păzi tu pe robii tăi, Fecioară, toti pierim și ne facem 
hrană demonilor. 


Cântarea a 8-a 
Irmosul: 

«Pe Dumnezeu, Cel ce în muntele cel sfânt... ». 

Izbăvește, Marie, Născătoare de Dumnezeu, pe robii tăi atunci 
când Fiul tău va veni să judece neamul oamenilor și să ne des- 
partă unii de alţii, vai, mie!, pe drepți de nedrepți. 

Minune mare, cum alăptezi Fecioară! Si Fecioară te-ai arătat 
după naștere! Cu adevărat, preaslăvite sunt tainele tale, pentru 
aceea ne închinăm și preaînălțăm negrăita ta naștere. 

Binecuvântăm pe Tatăl... 


M-am depărtat de tine şi m-am spurcat cu răutățile mele, 
pentru aceea m-am făcut dispreț și batjocură celor din jurul 
meu, dar nu trece cu vederea până în sfârșit, rogu-mă, Fecioară, 
pe robul tău. 


Si acum... 


Omorât de mușcăturile amăgitorului, înviază-mă ceea ce ai 
născut viaţa tuturor și nu lăsa pe acesta încă să se întărească îm- 
potriva mea, deznădăjduitul și smeritul. 


Să lăudăm... Irmosul: 


«Pe Dumnezeu, Cel ce S-a preaslăvit în muntele cel sfânt si în 
rug prin foc lui Moise i-a făcut cunoscută taina pururea Fecioarei, 
pe Domnul lăudaţi-L și preaînălțați-L întru toti vecii». 

Cântarea a 9-a 
Irmosul: 


«Înfricoșatu-s-a tot auzul de nespusa lui Dumnezeu pogo- 
râre, cum Cel Preaînalt de voie S-a pogorât până și la trup din 
pântece fecioresc făcându-Se om. Pentru aceea, pe Preacurata 
Născătoare de Dumnezeu credincioşii o mărim». 


A fost ridicată fruntea dreptmăritorilor când a fost înălțat pe 
lemn Fiul tău şi Dumnezeu întru Care s-a rupt zapisul şi s-a ni- 
micit până în sfârșit vrăjmașul şi a căzut; pentru aceea, fără pri- 
hană Fecioară, pe tine te slăvim ca pricina tuturor acestora. 

Văzând cu compătimire curgerea lacrimilor mele, milosti- 
veşte-te spre mine, Stăpână; miluieşte cu mila ta smeritul meu 
suflet, alinându-l pururea, păzindu-l şi acoperindu-l, sfințindu-l 
şi smulgându-l din mâinile demonilor. 


Slavă... 


Puterea stăpânitorilor celor evlavioşi, lauda profeților şi 
apostolilor, frumusețea ierarhilor, podoaba mucenicilor, Fecioară, 
şi bucuria cuvioșilor, desfătarea drepţilor și bucuria necăjiților, nu 
trece cu vederea cererile robilor tăi. 


Si acum... 


Popoare și limbi şi neamuri, tinerii cu fecioarele, să venim 
toți slujitorii în cuget curat ortodox să-i strigăm cu căldură 
Fecioarei şi curatei Maici a Dumnezeului nostru: Preasfântă 
Stăpână, mântuieşte-ne pe toți cu rugăciunile tale. 

Prosomii. Glasul al 8-lea 


O, preaslăvită minune 


Bucură-te, Fecioară, Mireasa lui Dumnezeu; bucură-te, nă- 
dejdea credincioşilor; bucură-te, curățirea lumii; bucură-te, ceea 
ce pe robii tăi îi izbăvești de toată întristarea; bucură-te, dezle- 
garea morții; bucură-te, rai purtător de viață; bucură-te, apărarea 
celor ce te cheamă pe tine în ajutor; bucură-te, sălaş dumnezeiesc 
al lui Dumnezeu și munte sfânt. 

Bucură-te, Născătoare de Dumnezeu, Preacurată; bucură-te, 
izvorul vieții; bucură-te, scară cerească; bucură-te, Stăpâna și 
Doamna întregii făpturi; bucură-te, Preanevinovată, slăvită; 
bucură-te, Neîntinată, bucură-te, Prealăudată; bucură-te, cort 
dumnezeiesc; bucură-te, Cuvioasă; bucură-te, Maică Fecioară, 
Mireasă nenuntită. 


Bucură-te, Maica lui Dumnezeu, Stăpână; bucură-te, singură 
nădejde a muritorilor și apărare; bucură-te, scăpare; bucură-te, 
sfeșnic de lumină; bucură-te, palat strălucit; bucură-te, candelă 
luminoasă; bucură-te, lauda fecioriei celei neîntinate; bucură-te, 
izvor care verși tămăduiri celor ce se apropie de tine. 


Primeşte această rugăciune a mea și nu trece cu vederea 
plânsul și lacrimile, Curată, nici nu mă lepăda pe mine, cel pri- 
mejduit de chinuri, căci doar în tine mi-am pus toată nădejdea 
mea; arată-mă slobod de toți cei ce mă necăjesc pe mine, Curată, 
și bucurie dăruieşte-mi, ca ceea ce ai născut bucuria. 


Joi seara 
Canonul Preasfintei Născătoare de Dumnezeu. 
Facere a Cuviosului Părintelui nostru 
Pavel, Episcop de Amorio 


Al căruia acrostih este: 


«Până în sfârşit mântuiește pe nevrednicul Pavel, Fecioară». 


Cântarea 1. Glasul al 8-lea 
Ilrmosul: 


«Pe Faraon, cel ce era purtat în carele de război, l-a cufundat 
toiagul lui Moise, cel ce a făcut minuni de demult, lovind în chipul 
Crucii și despărțind marea. Şi pe Israel cel fugărit, care mergea 
pe picioare, l-a mântuit, pe cel ce cânta cântare lui Dumnezeu». 

Preasfântă Născătoare de Dumnezeu, miluieşte-ne pe noi 


Cum voi putea lăuda harul covârșitor al milei tale faţă de 
mine, Stăpână fără prihană, sau cum voi slăvi înălțimea purtării 
tale de grijă, că de atâtea ori m-ai izbăvit din moarte pe mine, cel 
deseori vrednic de ea? 

Cu totul prins în fărădelegi, eu, ticălosul, sunt plin de păcate, 
nestiind ce altceva să fac; numai eu m-am făcut vas cu totul fără 
folos Celui ce cu iubire de oameni m-a zidit, Stăpâna lumii, 
ajută-mă. 

Slavă... 

Risipeşte negura patimilor mele, Preacurată, cu lumina nas- 
terii tale, alungând departe de mine norii întunecoși ai închi- 
puirilor gândirii mele și fă să răsară robului tău lumina curată a 
nepătimirii. 

Si acum... 


Vai obiceiului meu celui rău, Stăpână, care mă tine rob! Vai, 
mie, celui ce singur între muritori am alunecat în prăpastia pier- 
zaniei, răbdând şi rămânând în duhoarea patimilor, plata focu- 
lui lor. 


Cântarea a 3-a 
Irmosul: 


«Cel ce ai întărit din început cerurile cu priceperea și ai înte- 
meiat pământul peste ape, întăreste-mă pe piatra poruncilor 
Tale, Hristoase; că nu este Sfânt afară de Tine, Unule lubitorule 
de oameni». 


Cu adevărat, părtaş nașterii trupului meu am faptul de a fi 
supus patimilor lui și de a sluji în chip fără de minte faptelor 
acestora. Vai, mie, ticălosului! Stăpâna tuturor, ajută-mă. 

O singură zi mă pocăiesc lui Dumnezeu, iar în toate celelalte 
zile întărât milostivirea Lui, nesimțitorul de mine și învârtosatul 
cu inima, ci roagă-L, cu totul fără prihană Fecioară, îndelung să 
mă mai rabde. 


Slavă... 


M-am nenorocit cumplit și până în sfârsit m-am gârbovit cu 
totul sub sarcina grea a răutătilor mele cărora din copilărie m-am 
supus de voie, eu, cel fără de minte, dar nu mă trece cu vederea 
pe mine, Curată, cel pierdut de acestea. 


Si acum... 


Fiind întinat cu trupul, duhul și sufletul am ajuns să stric 
aerul și cu faptele mele să spure pământul, eu, ticălosul, dar tu 
îmbunătătește-mă, Fecioară, cu chipurile schimbării. 

Cântarea a 4-a 
Irmosul: 


«Tu eşti tăria mea, Doamne, Tu ești puterea mea, Tu, 
Dumnezeul meu, Tu, bucuria mea, Cel ce n-ai părăsit sânurile 
părintești şi a noastră sărăcie ai cercetat-o. Pentru aceasta, cu 
Proorocul Avacum strig către Tine: Slavă puterii Tale, Iubi- 
torule de oameni». 

Ca noaptea, eu singur între toți mă duc să fac fapte vrednice 
de întuneric şi să mă ascund de ochii muritorilor, nesocotind 
deloc că de Dumnezeu nu mă pot ascunde, de Care, la dreapta 
judecată, voi fi dat întunericului, dar tu, Curată, încă de aici 
miluieşte-mă. 

Suspin cu amar din adâncul inimii mele, gândindu-mă la mul- 
timea nesfârșită a răutăților mele, care cu adevărat covârşeşte la 
număr nisipul mării, pentru aceea, Născătoare de Dumnezeu, cu 
rugăciunile tale întorcându-mă mai înainte de sfârsit, mântuieşte 
pe robul tău. 

Slavă... 


Nu poate neamul muritorilor, rugându-se, să Îl milostivească 
pe Dumnezeu pentru cele ce am păcătuit pe pământ, eu singur 
umplându-mi sufletul de patimile cele urât mirositoare ale ru- 
şinii, dacă nu ÎI vei milostivi tu, Născătoare de Dumnezeu și Maica 
Lui și dacă nu îl vei mântui tu pe robul tău. 


Si acum... 


Acum pentru mine suspină întreg pământul, căci am rânit 
peste măsură îndelunga răbdare a Ziditorului pentru multele 
mele căderi pierzătoare, căci întreaga făptură s-a cutremurat, 
Fecioară, spăimântându-se toată de păcatele mele. 


Cântarea a 5-a 
Irmosul: 


«Pentru ce m-ai lepădat de la fața Ta, Cel ce ești lumină ne- 
apusă? Că m-a acoperit întunericul cel vrăjmaș pe mine, 

ticălosul. Ci, Te rog, întoarce-mă și la lumina poruncilor Tale 
îndreptează căile mele». 

Nu trebuia, Fecioară, să urmez firea celor dobitoceşti, nu tre- 
buia, eu, ticălosul, să mă las înduplecat să râvnesc acestora, căl- 
când legile firii și trăind contra firii, pentru aceea miluieste-mă. 


Întâistătătorii întunericului m-au pus să slujesc faptelor lor 
şi prin ele m-au pus și altora învățător nelegiuit, vai, mie! Ce voi 
face, eu, care am prins pe mulți în cursa răutăților mele, cu totul 
fără prihană, Fecioară, mântuieşte-mă. 


Slavă... 


Socotit fiind de toți cei ce mă cunosc că am murit lumii, Prea- 
curată, am ajuns, la o stare potrivnică părerii lor, abătându-mă 
din cale, eu, ticălosul, dar cu adevărat, vai, mie!, dacă nu mă 
întorci, Fecioară, grabnic pe cale. 


Si acum 
La păcate adaug mereu alte păcate eu, ticălosul, și adun în 


nenorocitul meu suflet focul gheenei cel de nerăbdat, de care iz- 
băvește-mă, Preanevinovată, mai înainte de cercarea aceea. 


Cântarea a 6-a 


Irmosul: 


«lartă-mi mie, Mântuitorule, că multe sunt fărădelegile mele, 
şi Te rog, ridică-mă din adâncul răutăților căci către Tine am 
strigat; auzi-mă, Dumnezeul mântuirii mele». 

Mort fiind pentru toată fapta bună și cu totul nefolositor, 
numai în fapte stricătoare de suflet petrecând, nu mă rușinez 
trăind şi bucurându-mă. O, cum nu mă rușinez, vrednicia sufle- 
tului meu! 


De la toată porunca m-am abătut eu, ticălosul, și am fost 
adus degrabă la grozava prăpastie a răutății prin lenevire, dar 
întoarce-mă pe mine, Stăpână. 


Slavă... 

Pământ uscat şi neroditor, lipsit de roadele Duhului m-am 
făcut, odrăslind, Fecioară, numai lemn bun de ars în focul ce va 
să vie, dar tu schimbă-mă. 

Si acum... 

lată, toată marea răutății m-a înconjurat și râuri de patimi 
au ridicat glasurile lor asupra mea, cu totul fără prihană 
Fecioară, de a căror furtună și năvălire dezlănțuită izbăvește-mă. 

Sedealna 
Pe Întelepciunea şi Cuvântul 

Pe tine, nor luminos și cuvântător, cu adevărat roua cea 
dumnezeiască și de taină, apa care sare la viata veşnică, ploaia 
mântuirii, te rog, Stăpână, cunoscând bunătatea ta, varsă peste 
capul meu apa pocăinței, izvorul care izvorăște lacrimi ca pâ- 
raiele, ca să mă spele pe mine de întinăciunea păcatelor mele şi să 
mă arate mai alb ca zăpada căci întru tine am nădăjduit, rugă- 
torul tău cel fără folos. 


Cântarea a 7-a 
Irmosul: 


«De pogorârea lui Dumnezeu, focul s-a rușinat odinioară în 
Babilon. Pentru aceasta, tinerii în cuptor, ca într-o grădină verde 
dăntuind, cu bucurie cântau: Binecuvântat este Dumnezeul pă- 
rinților nostri!». 

Nu am pocăință, nici smerenie în inima mea, nici priveghere, 
nici rugăciune, nici înfrânare, nici lucrarea vreunui alt bine, 
pentru aceea strig: Stăpână, în dar mântuiește-mă! 

Din întunecarea minții n-am dobândit deplin pocăința, nici 
cugetarea la moarte, nici înfrânare, nici înțelepciune, dar nici 
bărbăţie și nici dreptate, pentru aceea strig: În dar mântuiește-mă, 
Stăpână! 


Slavă... 

Zăcând în patimi şi înflorind în toate păcatele nu am luat 
aminte la frica de Dumnezeu și râvna față de Dumnezeu am tre- 
cut-o cu vederea, precum și toată dragostea, nădejdea și cre- 
dinta. Pentru aceea strig: În dar, Stăpână, mântuieşte-mă! 


Si acum... 


Nu este cineva pe pământ care să fi păcătuit mai mult decât 
mine, cu totul fără prihană Fecioară, nici nu este cineva care să-L 
fi mâniat așa pe Făcătorul, trăind ca un risipitor, precum eu, 
ticălosul. Pentru aceea strig: În dar, Stăpână, mântuiește-mă! 


Cântarea a 8-a 
Irmosul: 


«De şapte ori tiranul haldeilor... ». 

Izbăveşte-mă de toată obișnuința răutăților, ceea ce esti fără 
prihană, dă-mi mie, Curată, întoarcere către Domnul și agoni- 
sirea curăţiei; fă-mi viața mea înțeleaptă prin cele mai înalte fru- 
museti, Fecioară, și dăruiește-mi mie împărtășire de toate bună- 
tățile, ca să te slăvesc întru toti vecii. 

Ceea ce ai răsărit muritorilor lumina lui Dumnezeu cea 
negrăită, luminează simțirile sufletului meu, rogu-mă, alungând 
întunericul cumplitei mele nepăsări, aprinde în inima mea, 
Fecioară, focul dorului de Fiul tău și umple-mă de veselie şi de 
dulceata Lui întru toti vecii. 


Binecuvântăm pe Tatăl... 


Împodobeşte-mă, Stăpână, cu toată fapta bună; umple pe ro- 
bul tău de bucurie duhovnicească; încununează-l cu cununa vir- 
tuților, Preanevinovată; umple-mă de împărtășirea tuturor da- 
rurilor și părtaş arată-mă Împărăției cerurilor, chiar dacă cererea 
mea este mai presus de vrednicie. 


Si acum... 


Cu voie neabătută, cu putere neclintită, călăuzește-mă să mă 
îndrept fără împiedicare spre virtute şi să tind mereu spre cele 

dinainte, uitând pe toate cele din urma mea. Si dăruieşte-mi mie, 
Fecioară, fierbinteala pocăinței și a rugăciunilor, ca să te laud pe 
tine cu dor întru toti vecii. 


Să lăudăm... Irmosul: 


«De sapte ori nebunește a încins tiranul haldeilor cuptorul 
pentru cinstitorii de Dumnezeu; dar văzându-i pe aceștia mân- 
tuiți printr-o putere mai mare, a strigat: Pe Făcătorul și Mântui- 
torul tineri binecuvântaţi-L, preoți lăudați-L, popoare preaînălțați-L 
întru toti vecii». 


Cântarea a 9-a 
Irmosul: 


«Spăimântatu-s-a de aceasta cerul şi marginile pământului s-au 
minunat, că Dumnezeu S-a arătat oamenilor în trup și pântecele 
tău s-a făcut mai cuprinzător decât cerurile. Pentru aceea pe 
tine, Născătoare de Dumnezeu, începătoriile cetelor îngerești şi 
omeneşti te măresc». 

Cum voi putea lăuda pe cea Curată, eu, cel necurat la suflet 
și la inimă, cum o voi lăuda numai cu cuvintele pe cea Curată, 
eu, spurcatul? Cum voi îndrăzni eu, atât de rău fiind, să privesc 
la icoana ei, când cetele îngerilor sunt oprite să o privească? 
Pentru aceea, Stăpână, miluieşte-mă. 

Luându-mă pe mine de mâna mea cea dreaptă, Fecioară, 
împacă-mă cu Împăratul cel nemuritor, cu Fiul tău, cerând să 
îmi dea dumnezeiasca iertare rătăcirilor mele și desăvârșită 
îndreptare vieţii, căci pe tine te am ocrotitoare, nădejde și aco- 
perământ şi dacă trăiesc, şi dacă mor. 

Slavă... 

Cuvântul pe care l-am grăit acum către tine nu a mărturisit 

toate răutățile mele, nici nu a descoperit faptele cele de rușine 


săvârşite în ascuns, ci, ruşinându-se de cunoștința oamenilor, pe 
cele mai multe le-a ascuns, micșorându-le, dar tu, primind 


EnS 

intenția mea cea bună, Fecioară, dă-mi mie desăvârșită dezlegare 
de acestea. 


Si acum... 


Învredniceşte-mă să dobândesc cămara de nuntă cea veşnică 
și desfătarea raiului, pe mine, cel ce pe pământ numai pe tine te 
am nădejde după Dumnezeu, singură solire, singură ocrotire, 
singură tărie, pentru aceasta îndrăznesc să spun acestea din 
inimă: Stăpână, mântuiește-mă pe mine, robul tău. 


Prosomii. Glasul al 8-lea 
Doamne, deşi ai stătut la judecată 


Bucură-te, ceea ce din porfira sângiurilor tale ai născut măr- 
găritarul cel cu albă strălucire şi sclipitor şi de mult pret, pe Cel 
ce a luminat cu dulcile lui raze întunericul a toată lumea, Prea- 
lăudată. 

Bucură-te, ceea ce ai purtat ca pe un prunc în brațele tale, 
Fecioară, pe Cel ce şade ca Dumnezeu pe tronul cel înalt al 
slavei, ținându-L adormit la pieptul tău pe Cel ce are ochi ne- 
adormit care vede toate. 

Bucură-te, ceea ce mai mult decât îndulcește mierea gâtul cel 
simțitor şi mai mult decât îndulceşte fagurele limba tuturor, cu 
numele tău cel dulce,(îndulceşti inimile celor ce te laudă pe tin] 

| Dezbracă-mi haina de jale și îmbracă-mă în haina mântuirii 
și a dumnezeieştii veselii și bucurii, ca să nu fiu aruncat afară din 
cămara de nuntă a Fiului tău, neavând haină de nuntă, de 
Dumnezeu dăruită Stăpână. 


Dodulerti mimi ete, ne le kaudo pe Viu 


Vineri seara 


Canonul Preasfintei Născătoare de Dumnezeu. 
Facere a Sfântului Fotie 


Al căruia acrostih este 


«Acesteia se cuvine şi a opta rugăciune a lui Fotie» 


Cântarea a 1. Glasul al 8-lea 
lrmosul: 


«Apa trecând-o ca pe uscat Israel, și din robia Egiptului 
scăpând, striga: Mântuitorului și Dumnezeului nostru să-l cântăm». 


Preasfântă Născătoare de Dumnezeu, miluieşte-ne pe noi 


Gura mea umple-o de dulceața ta dumnezeiască, Fecioară, și 
luminează-mi mintea mea, ca să laud și să măresc noianul cel 
nesfârșit al milelor tale. 

Slăbind de patimi cumplite, inima mea cea mult împătimită, 
vrednică de milă și greu îndurerată, tămăduieşte-o, Fecioară, 
ceea ce ai născut pe doctorul sufletelor. 

Slavă,... 

Arată-mă mai înalt decât plăcerile cele trupesti şi decât 
grijile cele lumești, ceea ce ești mai înaltă decât cetele cele de sus 
și mai strălucitoare decât soarele, Mireasa lui Dumnezeu. 

Si acum... 

Ceea ce eşti binecuvântată între femei și slăvită, te rog pe tine 
să asculti glasul binecuvântat al Fiului tău și să mă învrednicești 
de slava Lui. 

Cântarea a 3-a 
Irmosul: 


«Doamne, Cel ce ai făcut acoperământul bolţii cerești şi ai înte- 
meiat Biserica, Tu pe mine mă întărește întru dragostea Ta, Cel 
ce eşti marginea doririlor și întărirea credincioșilor, Unule lubi- 
torule de oameni». 

Cetatea cea preaslăvită și cuvântătoare, Stăpână, a Împăra- 
tului, roagă-L, de Dumnezeu dăruită, să fiu și eu locuitor al cetă- 
ţii de sus și nu mă ruşina pe mine în nădejdea mea. 

Scăparea lumii, lauda creștinilor, acoperământul și apărarea 
tuturor celor ce nădăjduiesc întru tine, nu mă trece cu vederea 
pe mine cel ce cred în tine, ci cu mila ta, Stăpână, mântuiește-mă 
pe mine. 

Slavă... 

Nedumerire și întuneric şi bezna gândurilor îi acoperă pe cei 
ce tâlcuiesc netâlcuită nașterea ta, Stăpână, căci pe Cel pe Care 
Moise mai înainte L-a văzut ascuns în întuneric, pe Acesta tu L-ai 
născut. 

Si acum... 

Departe de raiul cel sfânt și de locașul vieții, amăgindu-mă cu 
vicleșugul mâncării, vicleanul şarpe m-a surghiunit și din pizmă 
m-a înșelat să schimb Raiul cu locașul stricăciunii. 


Cântarea a 4-a 
Irmosul: 
«Auzit-am taina rânduielii Tale, Doamne, înțeles-am lucru- 
rile Tale şi am preaslăvit Dumnezeirea Ta». 
Pântecele tău, ceea ce ești fără prihană, mai larg decât ceru- 
rile s-a făcut, cuprinzându-L pe Cel necuprins, pe Care roagă-L 
să îi mântuiască pe cei ce te laudă pe tine. 

In dar miluiește-mă și din toată boala, Fecioară, slobozește-mă 
și smulge-mă din osânda cea veșnică, scăparea și ocrotitoarea 
mea. 


Slavă... 


Intru tine îmi pun toată nădejdea mântuirii mele şi cârmuirea 
vieţii, ceea ce ești cu dar dăruită, pururea Fecioară. 


Si acum... 


Nădejdea mea şi lauda, scăparea vietii si apărarea, sprijinul / 
şi mângâierea mea tu ești, preacucernică Fecioară. 


Cântarea a 5-a 
Irmosul: 

«Din noapte sculându-ne, strigăm Tie, Doamne: Mântuieşte-ne 
pe noi, că Tu ești Dumnezeul nostru, afară de Tine pe altul nu 
ştim!. 

Ceea ce ai născut pe Mântuitorul și pe Domnul cel iubitor de 
oameni prin iubirea ta de oameni, fă-mi mie cunoscută calea 
mântuirii. 

Cu ochiul tău cel milostiv, Stăpână de Dumnezeu Născătoare, 
vezi smerenia mea şi mă mântuieşte. 

Slavă... 

Incununează, cu arma bunăvoirii tale, capul meu, păzindu-mă 

pe mine cu sfânt acoperământul tău. 
Si acum... 


Cel Preaînalt se întrupează în pântecele tău și Se naște, fără pri- 
hană Născătoare de Dumnezeu, şi înnoieşte firea omenească. 


Cântarea a 6-a 
Irmosul: 


«Dă-mi mie haină luminoasă, Cel ce Te îmbraci cu lumina ca 
și cu o haină, mult milostive, Hristoase, Dumnezeul nostru». 

Ceea ce ai născut pe Hristos, pricina liniștii, mă rog ţie: Îm- 
blânzește valul cel sălbăticit al patimilor mele. 

Lărgeşte inima mea cea strâmtorată de patimi să alerge în 
calea poruncilor lui Dumnezeu, ceea ce ești mai cuprinzătoare 
decât cerurile. 


Slavă... 


Nu am dobândit râuri de lacrimi, ca să spăl păcatele mele 
cele nesfârșite, dar tu, Curată, izbăvește-mă de acestea cu rugă- 
ciunile tale. 


Si acum... 
Maica celui Preaînalt, primeşte-mă în pocăință pe mine din 
multele ape ale patimilor, trimițând din înălțime harul tău. 


Sedealna. Glasul al 8-lea 
Pe Intelepciunea şi Cuvântul 


Norul soarelui celui înțelegător, risipește norii cei întunecați 
ai minții mele, Stăpână, cu lumina feței tale și luminează-mi cu 
lumina pocăinței ochii cei întunecați de negreala patimilor întu- 
necatului meu suflet şi orbiti cu totul de revărsările cele înnoro- 
iate ale faptelor mele celor rele, ca să strig ție cu dor: Mijloceşte 
la Hristos Dumnezeu să îmi dea mie iertare păcatelor, căci pe 
tine te am nădejde, eu nevrednicul robul tău. 


Cântarea a 7-a 
lrmosul: 

«Tinerii evrei în cuptor au călcat văpaia cu îndrăzneală, şi în 
rouă focul l-au prefăcut strigând: Bine ești cuvântat în veci, 
Doamne Dumnezeule». d GEUN 

Cu credință și cu dor la tine alerg, legat fiind de lanţul păca- 
telor mele, pentru mila milostivirii tale, dezleagă-mă pe mine, 
cel ce strig: Binecuvântat este, Preacurată, rodul pântecelui tău. 

Izvorăște curgerea tămăduirii tale și stinge, Fecioară, cup- 
torul plăcerilor și al patimilor, al păcatelor şi al bolilor, căci tu 
ești izvorul care izvorăști curgerea dulce a vieții dumnezeiesti. 

Slavă... 

Cerb rănit de săgeți veninoase, însetez să beau picăturile milei 
tale, Preanevinovată, ca să scot afară veninul cel aducător de 
moarte. 

Si acum... 

Toată nădejdea vieții mele spre tine o pun, Fecioară, nu mă 
trece cu vederea, ci miluieşte-mă și mă mântuiește și izbăveşte-mă 
de osânda veșnică de dincolo. 


Cântarea a 8-a 
Irmosul: 


«Pe Impăratul cerurilor... ». 

În pântecele tău zămislindu-L. pe Cel mai înainte de tine, 
Maică dumnezeiască, fără prihană Marie, L-ai născut în chip ne- 
grăit pe Hristos Împăratul. 

Ca să slăvesc şi să mă închin cu frică preacuratului tău nume, 
Fecioară, izbăveşte-mă pe mine din toată întristarea și vătămărea. 
Binecuvântăm pe Tatăl... 

Porţi ca pe un prunc în sfintele tale mâini pe Cel ce poartă 
toate cu cuvântul, pentru aceea împreună cu El te lăudăm întru 
toți vecii. 

Si acum... 

Avându-te pe tine singură nădejde tare, te rog, fără prihană 

Marie, din păcate și primejdii să mă izbăveşti degrabă. 
Să lăudăm... Irmosul: 


«Pe Împăratul cerurilor pe Care ÎI laudă oștirile îngerilor 
lăudaţi-L și-L preaînăltaţi întru toți vecii». 

Cântarea a 9-a 
Irmosul: 


«Cu adevărat, Născătoare de Dumnezeu, te mărturisim pe 
tine, Fecioară curată, noi, cei izbăviți prin tine, slăvindu-te cu ce- 
tele cele fără de trup». 

Pe jalnicii tăi rugători miluiește-i, Fecioară, şi slobozeşte-i din 
toată tulburarea, potolind atacurile care vin unele după altele. 

lartă, Mântuitorul meu, tuturor celor ce cinstesc pe Maica 
Ta, cea cu adevărat preaslăvită, și arată-ne pe noi locuitori ai 
raiului slavei. 


Slavă... 


In calea răutății am alergat cu stăruință, iar calea virtuților 
am ocolit-o. Tu, Fecioară, fă-mi cunoscută calea în care voi merge. 


Si acum... 


Lauda desăvârșită a arhanghelului, cea dintâi și de la mijloc, 
îti aduc ție „bucură-te”, Cuvioasă, căci altă laudă pe potrivă nu 
pot afla. 


Prosomii. Glasul al 8-lea 
O, preaslăvită minune 


Bucură-te, nimicirea morţii, Maică Fecioară, Curată; 
bucură-te, omorârea iadului, ridicarea lui Adam și izbăvirea 
Evei; bucură-te, tăria neclintită a mucenicilor; bucură-te, veş- 
mântul cuvioșilor de la Dumnezeu primit; bucură-te, mântuirea 
lumii, Preanevinovată; bucură-te, bucuria tuturor celor tinuti în 
necazuri, Cuvioasă. 

Bucură-te, floarea credinței; bucură-te, nădejdea murito- 
rilor; bucură-te, zid neclintit; bucură-te, cetate însuflețită a 
Stăpânului făpturii; bucură-te, podoaba maicilor și frumusețea 
multdorită a fecioarelor; bucură-te, lauda preaminunată a în- 
tregii lumi; bucură-te, sălaș sfânt al lui Dumnezeu; bucură-te, 
Mireasa lui Dumnezeu. 

Bucură-te, epilogul tuturor cuvântărilor, Fecioară cuvioasă, 
împlinirea a toată Scriptura, celei vechi și celei noi; bucură-te, 
încheierea cântărilor, temeiul ascuns al tuturor scrierilor, Alfa şi 
Omega, începutul și sfârşitul, după nașterea ta, tu esti, Stăpână, 
fiindcă prin puterea ta cântările acestea s-au săvârșit. 

Primeşte această osteneală a mea ieftină, ceea ce ești bună, pe 
care eu ti-o aduc din slăbiciunea trupului, și stăpânit fiind de 
dorul tău, dor care covârșește slăbiciunea, învredniceşte-mă de 
mântuire, ca să strig ție întâi, la mijloc şi pe urmă lauda îngeru- 
lui: Bucură-te, Maica lui Dumnezeu! 


Pentru sfârșitul celor bune, mulțumire lui Dumnezeu. 


Canon de bucurie către 
Preasfânta Născătoare de Dumnezeu 
cântat în Sâmbăta Imnului Acatist. 
Facere a Sfântului Iosif Imnograful 


Al căreia acrostih este: 


«Vasul bucuriei, ție uneia se cuvine: Bucură-te» 


Cântarea 1. Glasul al 4-lea 
lrmosul: 
«Deschide-voi gura mea şi se va umplea de Duh, și cuvânt 
răspunde-voi Impărătesei Maici și mă voi arăta luminat prăznu- 
ind, și voi cânta minunile ei, bucurându-mă». 


Preasfântă Născătoare de Dumnezeu, miluiește-ne pe noi 


Carte însuflețită a lui Hristos, pecetluită în Duhul, pe tine 
marele Arhanghel văzându-te, Curată, strigă ție: Bucură-te, vasul 
bucuriei prin care blestemul strămoașei este dezlegat! 

Îndreptarea lui Adam, bucură-te, Fecioară, Mireasa lui Dum- 
nezeu, omorârea iadului, Preanevinovată, palatul singurului 
Împărat; bucură-te, tron de foc al Atottiitorului. 


Slavă... 


Bucură-te, ceea ce singură ai odrăslit trandafirul cel neveş- 
tejit, mărul cel înmiresmat; bucură-te, ceea ce ai născut buchetul 
Impăratului tuturor; bucură-te, nenuntită mântuirea lumii. 

Si acum... 


Vistieria curăției, bucură-te, ceea prin care ne-am ridicat din 
căderea noastră; bucură-te, crin plăcut mirositor, Stăpână, ceea 
ce îi umpli de bună mireasmă pe cei credincioși, tămâiere înmi- 
resmată şi mir de mult pret. 


Cântarea a 3-a 
Irmosul: 

«Pe ai tăi cântăreți, Născătoare de Dumnezeu, izvorul cel viu 
şi îndestulat, care s-au împreunat ceată duhovnicească, întăreşte-i 
întru dumnezeiască mărirea ta, cununilor măririi învrednicindu-i». 

Ceea ce ai odrăslit spicul cel dumnezeiesc, ca o țarină nea- 
rată, bucură-te, masă însuflețită care porti pâinea vieții; bucură-te, 
izvor nedesertat al apei vieții, Stăpână. 

Juncă ce ai născut credincioşilor vitelul cel fără prihană, 
bucură-te, mieluşea care ai născut pe mielul lui Dumnezeu, Cel 
ce ridică păcatele a toată lumea; bucură-te, jertfelnic cald. 


Slavă... 


Dreaptă strălucire, bucură-te, ceea ce singură ai purtat pe 
soarele Hristos, locașul luminii; bucură-te, ceea ce ai risipit întu- 
nericul și pe întunecații demoni desăvârșit i-ai nimicit. 

Si acum... 

Bucură-te, singură ușă prin care a umblat singur Cuvântul, 
ceea ce ai zdrobit încuietorile și uşile iadului cu naşterea ta, Stă- 
până; bucură-te, dumnezeiască intrare a celor mântuiţi, Prea- 
lăudată. 


Cântarea a 4-a 
Irmosul: 

«Cel ce şade întru slavă pe scaunul Dumnezeirii, pe norul cel 
ușor a venit lisus, cel cu totul dumnezeiesc, prin Preacurata 
Fecioară și a mântuit pe cei ce strigă: Slavă puterii Tale, 
Hristoase!». 

În glasuri de cântări, cu credință tie îti strigăm, Prealăudată: 
Bucură-te, munte gras şi închegat cu Duhul; bucură-te, sfeșnic şi 
vas care ai purtat mana cea dulce. 

Împăcarea lumii, bucură-te, fără prihană Stăpână; bucură-te, 
scară care pe toți îi înalți de pe pământ cu harul; bucură-te pod 
care cu adevărat îi treci pe toți cei ce te laudă pe tine de la moarte 
la viață. 

Mai înaltă decât cerurile, bucură-te, ceea ce ai purtat în pân- 
tecele tău fără osteneală temelia pământului; bucură-te, scoică, 
care din sângiurile tale ai țesut porfiră Împăratului Puterilor. 


Slavă... 


Bucură-te, Stăpână, ceea ce ai născut cu adevărat pe Dătă- 
torul de lege, pe Cel ce șterge în dar fărădelegile tuturor, adânc 
nepătruns, înălțime negrăită, prin care noi am fost îndumnezeiți. 


Si acum... 


Pe tine, ceea ce ai împletit lumii cunună neîmpletită de mână, 
te lăudăm, strigându-ți ție, Fecioară: Bucură-te, păzirea tuturor și 
îngrădirea, întărire şi scăpare sfântă. 


Cântarea a 5-a 
Irmosul: 


«Spăimântatu-s-au toate de dumnezeiască mărirea ta; că tu, 
Fecioară, neispitită de nuntă, ai avut în pântece pe Dumnezeu, 
Cel peste toate și ai născut pe Fiul Cel fără de ani, Cel ce 
dăruiește pace tuturor celor ce te laudă pe tine». 


Ceea ce ai născut calea vieții, bucură-te, Preanevinovată, 
ceea ce ai mântuit lumea din potopul păcatului; bucură-te, Mi- 
reasa lui Dumnezeu, auzire și grăire înfricoşată; bucură-te, să- 
laşul Stăpânului făpturii. 

Tărie și putere a oamenilor, bucură-te, fără prihană, locașul 
sfințirii slavei, omorârea iadului, cămară de nuntă cu totul lumi- 
noasă; bucură-te, bucuria îngerilor; bucură-te, ajutorul celor ce 
se roagă ţie cu credinţă. 

Căruță în chipul focului a Cuvântului, bucură-te, Stăpână, 
rai însuflețit care ai în mijloc pomul vieții, pe Domnul a Cărui 
dulceaţă înviază pe cei ce se împărtășesc cu credință şi pe cei ce 
sunt supuși stricăciunii. 

Slavă... 

Întăriți cu puterea ta, strigăm ție cu credință: Bucură-te, 
cetatea Împăratului a toate, slăvită şi vrednică de auzire, despre 
care au vorbit limpede proorocii, munte netăiat; bucură-te, adânc 
nemăsurat. 

Si acum... 

Cort larg al Cuvântului, bucură-te, fără prihană, scoică ce ai 
adus mărgăritarul cel dumnezeiesc; bucură-te, Preaminunată, 
împăcarea cu Dumnezeu a tuturor celor ce te fericesc pe tine 
pururea, Născătoare de Dumnezeu. 


Cântarea a 6-a 
Ilrmosul: 

«Înțeleptii lui Dumnezeu, care faceţi acest praznic dumnezeiesc 
și cu totul cinstit, al Maicii lui Dumnezeu, veniți să batem din 
palme, slăvind pe Dumnezeu, Cel ce S-a născut dintr-însa». 

Pat de nuntă al Cuvântului, Nepătată, pricina îndumnezeirii 
tuturor, bucură-te, cu totul fără de prihană, răsunarea prooro- 
cilor; bucură-te, podoaba Apostolilor. 

Din tine a picurat roua care a stins văpaia cinstirii zeilor, 
pentru aceasta strigăm tie: Bucură-te, lâna cea rourată, pe care 
mai dinainte a văzut-o Ghedeon. 


Slavă... 
lată, ție strigăm: Fii nouă liman celor învăluiți și port pe 
marea întristărilor și a tuturor smintelilor vrăjmașului. 
Si acum... 


Pricina bucuriei umple de har cugetul nostru, ca să strigăm 
tie: Bucură-te, rugul cel nears, nor cu totul luminos, ceea ce fără 
de încetare îi umbrești pe credincioşi. 

Cântarea a 7-a 
Irmosul: 

«N-au slujit făpturii cugetătorii de Dumnezeu, fără numai 
Făcătorului; ci groaza focului bărbăteşte înfruntându-o se bucu- 
rau, cântând: Prealăudate Dumnezeul părinților noștri şi Doamne, 
binecuvântat ești». 


Te lăudăm pe tine strigând: Bucură-te, căruță a soarelui celui 
înțelegător, vita cea adevărată care ai lucrat strugurele cel copt 
care picură vinul ce veseleşte sufletele celor ce cu credință te 
slăvesc pe tine. 

Ceea ce ai născut pe doctorul oamenilor, bucură-te, Mireasa 
lui Dumnezeu, toiagul cel tainic care ai înflorit floarea cea 
neveştejită; bucură-te, Stăpână, prin care ne umplem de bucurie 
şi moștenim viata. 

Nu poate, Stăpână, limba cea ritoricească să te laude pe tine, 
căci înălțându-te mai presus de Serafimi ai născut pe Împăratul 
Hristos pe Care roagă-L să ne izbăvească acum de toată vătă- 
marea pe cei ce cu credință se închină tie. 

Slavă... 


Te laudă pe tine toate marginile și strigă ție: Bucură-te, cartea 
întru care este scris Cuvântul cu degetul Tatălui, Curată, pe 
Care roagă-L să scrie în cartea vieții pe robii tăi, Născătoare de 
Dumnezeu. 

Si acum... 

Te rugăm noi, robii tăi și plecăm genunchiul inimii noastre: 
Pleacă urechea ta, Curată, şi mântuieşte-ne pe noi cei cufundați 
în necazuri şi păzeşte turma ta de toată năvălirea vrăjmașilor, 
Născătoare de Dumnezeu. 


Cântarea a 8-a 
lrmosul: 
«Pe tinerii cei binecredincioși... ». 
Ai primit în pântecele tău pe Cuvântul și ai purtat pe Cel ce 
poartă toate, cu lapte L-ai hrănit pe Cel ce hrănește cu voia toată 


aa 


Noul Theotokarion. Canoanele aghiorite ale Maicii Domnului 431 


lumea, Curată, Căruia Îi strigăm: Pe Domnul toate lucrurile 
lăudați-L și-L preaînălțați întru toti vecii. 

Moise a văzut în rug marea taină a nașterii tale, tinerii mai 
dinainte au închipuit-o lămurit stând în mijlocul focului și fiind 
nearși, fără de pată Sfântă Fecioară, pentru aceasta te lăudăm 
întru toți vecii. 

Cei ce mai înainte am fost dezbrăcați de înselare, veșmântul 
nestricăciunii l-am îmbrăcat prin naşterea ta și cei ce ședeam în 
întunericul păcatelor lumină am văzut, pe tine, locaşul luminii, 
Fecioară, pentru aceea te lăudăm întru toți vecii. 


Binecuvântăm pe Tatăl... 


Fecioară, mântuirea muritorilor, morții prin tine înviază, 
căci ai născut viața cea ipostatică, cei ce mai înainte erau muti, 
acum bine grăiesc, leproșii se curăţesc, bolile se alungă, mulți- 
mea duhurilor celor din văzduhuri se biruieşte. 


Si acum... 


Ceea ce ai născut mântuirea lumii prin care de pe pământ la 
cer suntem înălțați, bucură-te, cu totul Binecuvântată, acope- 
rământ şi întărire, zid și cetate a celor ce cântă, Curată: Pe 
Domnul toate lucrurile lăudaţi-L și-L preaînăltați întru toți vecii. 


Să lăudăm... Irmosul 


«Pe tinerii cei binecredincioşi, în cuptor, naşterea Născătoarei 
de Dumnezeu i-a mântuit, atunci fiind închipuită, iar acum 
plinită; pe toată lumea ridică să-ți cânte ţie: Pe Domnul lucrurile 
lăudați-L și-L. preaînălțați pe Dânsul întru toți vecii». 


Cântarea a 9-a 
Irmosul: 
«Tot neamul omenesc să salte cu duhul, fiind luminat; și să 
prăznuiască firea minților celor fără de trup, cinstind sfânta 


prăznuire a Maicii lui Dumnezeu și să strige: Bucură-te, Prea- 
fericită Născătoare de Dumnezeu, Curată, pururea Fecioară». 

Ca să-ţi strigăm ție credincioşii, cei ce prin tine ne-am făcut 
părtașşi bucuriei celei veşnice, izbăveşte-ne pe noi din ispită, de 
năvălirea barbarilor, şi de orice altă plagă adusă asupra muri- 
torilor păcătoşi pentru mulțimea fărădelegilor, Fecioară. 

Ai fost văzută luminarea noastră şi întărirea pentru aceea 
strigăm ție: Bucură-te, stea neapusă, care ai adus lumii pe ma- 
rele soare. Bucură-te, ceea ce ai deschis raiul cel încuiat, Curată; 
bucură-te, stâlp de foc care ai dus neamul omenesc la viața cea 
de sus. 

Să stăm cu evlavie în casa Dumnezeului nostru şi să strigăm: 
Bucură-te, Stăpâna lumii, bucură-te, Marie, Doamna noastră a 
tuturor; bucură-te, ceea ce singură ești fără prihană între femei 
și frumoasă; bucură-te, vas care ai primit deşertându-Se întru 
tine mirul cel nedeşertat. 


Slavă... 


Porumbița care ai născut pe Cel milostiv, bucură-te, pururea 
Fecioară; bucură-te, lauda tuturor cuviosilor; bucură-te, încu- 
nunarea nevoitorilor; bucură-te, dumnezeiască podoabă a tuturor 
drepţilor şi mântuirea noastră, a credincioșilor. 

Si acum... 

Cruţă Dumnezeu moștenirea ta, trecând acum cu vederea 
toate păcatele noastre, spre aceasta avându-te pe tine rugătoare, 
ceea ce L-ai născut pe pământ fără de sămânță pe Cel ce a voit 
pentru mare mila Lui să fie plăsmuit ceea ce era străin. 

